
CUB0TJ3 

Dual Sim, 5” ekran, Android go, 
Quad Ćore, 16 GB, 1 GB RAM, 
8 MP stražnja kamera 
5 MP prednja kamera 

499 kn 



PAMETNI SAT CUBOT F1 

1,2" ekran, IP67 vodootporan, 
Android/iOS, do 30 dana rada 
s jednim punjenjem baterije 

499 kn 



5EMRRK 




Simple & Trust 



CUBOT A5 

Dual Sim, Dual 4G LTE, 
5,5” ekran, Android 8.0, 
Octa Ćore, 32 GB, 3 GB RAM, 
13 MP stražnja kamera 
8 MP prednja kamera, 
Fingerprint ID 

999 kn 



CUBOT XI9 

Dual Sim, Dual 4G LTE, 
5,93” ekran, Android 8.1, 
Octa Ćore, 64 GB, 4 GB RAM, 
16 i 2 MP stražnja kamera 
8 MP prednja kamera, 
Fingerprint ID 

1499 kn 



CUBOT KING KONG 

IP68 otporan na vodu, 
prašinu i udarce, 
Dual Sim, Quad Ćore, 
5” ekran, Android 7.0, 
16 GB, 2 GB RAM, 
13 MP stražnja kamera 
8 MP prednja kamera 

999 kn 



CUBOT KING KONG 3 

IP68 otporan na vodu, 
prašinu i udarce, 4G LTE 
Dual Sim, Octa Ćore, 
5,5” ekran, Android 8.1, 
64 GB, 4 GB RAM, 
16+2 MP stražnja kamera 
13 MP prednja kamera, 
Fingerprint ID 

2099 kn 


POTRAŽITE I OSTALE MODELE: 

Cubot R9 699 kn • Cubot Magic 799 kn • Cubot Nova 899 kn 
Cubot Power 2399 kn • Pametna narukvica SI 349 kn 

PRODAJNA MJESTA: 

DUGO SELO Josipa Zorića 9, tel: 01/ 4094 990, 

IVANEC Trg hrvatskih Ivanovaca 1, tel: 042/ 562 444 
KARLOVAC Trg hrvatskih branitelja 4, tel: 047/550 000 
NOVI MAR0F Zagorska 6, tel: 042/ 562 888 
VARAŽDIN Gustava Krkleca 1a, (Konzum), tel: 042/303 089 
ZAGREB Rudeška 169a (Shopping centar Point), tel: 01/5515 655, 
Avenija Dubrovnik 16, (Avenue Mali), tel: 01/562 1111, Maksimirska 45, 
tel: 01/2444 000, Radnička 49 (SuperKonzum), tel: 01/6040 404, 
Slavonska avenija 11d (City Centar One Žitnjak), tel: 01/2404-600, 
Savska 58, tel: 01/6556-456, Avenija Dubrava 31, tel: 01/5628-555, 
Trg Ante Starčevića 7 (Importanne centar), tel: 01/5101 001 
SESVETE Bjelovarska 36a, tel: 01/2009-060, 01/4094-888 
www.se-mark.hr 























1. NAGRADA 

Cyber Power 

CP1300EPFCLCD 

1300 VA, 780 W, vrijeme rada 9 
min (390 W), 6x šuko utičnica, 
2x USB, Zaštita telefona i mreže, 
AVR 


li X 'b 

D*play Ston« Control 


QyberPower 


2. NAGRADA 

Cyber Power 

UT 850EG 

850 VA, 425 W, vrijeme rada 20 
min (90 W), 3x šuko utičnica, 
AVR 



3. NAGRADA 

Cyber Povver 

UT 650EG 

650 VA, 360 W, vrijeme rada 16 
min (90 W), 3x šuko utičnica, 
AVR 



CHARGING-'© |ECO MODE 
L °WBATT-j6f ^BATTMODE 
OVERLOAD-^ r * WARN , NG 


CHARGING-jO r. -ji^COMODE 
L0 WBATT-j6 #*battmode 
OVERLOAD-jO -)#'-WARNING 


IM 




CyberPower 

□ 


CyberPower 


ilf 

CyberPower 

www.cyberpower.com/eu/hr 

Nagradna igra traje od 1.3. do 30.3.2019. 

Imena dobitnika bit će objavljena na web-adresi 
www.bug.hr 2.4.2019. i u Bugu 318 


kako sudjelovati 

y posjetite www.bug.hr/nagradna/cyberpower 
b- ostavite svoje podatke 
b- upišite jedinstveni kod 

U nagradnoj igri može se sudjelovati 
više puta, ali se jedinstveni kod može 
upotrijebiti samo jednom. 


nstveni kod za sudjelovanje u nagradnoj igri 









EJ Asus ROG 

HARD-HIT 


AMD 

Radeon VII 



reportaža 


televizori 


BUG FUTURE SH0W 2019 


SAMSUNG QLED QE65Q900R 8K 


ZA POČETAK 

7 Uvodnik 

8 Pisma 

10 Kolumna: Oleg Maštruko 
12 Kolumna: Dragan Petric 
14 Kolumna: Davor Šuštić 
16 Kolumna: Miro Rosandić 

HARDVER 

20 Noviteti 

34 Asus ROG Strix SCAR II GL704GW-EV001T 
40 AMD Radeon VII 

45 Gigabyte RTX 2060 Gaming OC PRO 6G 

46 BeQuiet! Pure Rock & Shadow Rock LP 
48 NZXT Aer RGB 2 Starter Kit (3x 120 mm) 

50 Asus ROG Thorl200P 

51 Cyberpower UT 650 EG i UT 850 EG 

52 NZXT H500i 

57 RampageShine 

58 Rampage Hydra R7 i Mithril Pro KB-RX8 

60 Keycool Mini Gaming Keyboard 

61 Razer Huntsman 


62 Leory Steampunk Mechanical Keyboard 
Keycaps 

64 Samsung QLED QE65Q900R 8K 
67 1MORE Dual Driver BT ANC In-Ear 
Headphones 

70 Antlion ModMic 5 i ModMic Wireless 
74 Cambridge Audio CXA60 
77 NAD D 3045 

104 Xiaomi Redmi Note 6 Pro 64 GB 
106 HonorView20 























BIMS / 316 ožujak 2019. / 


sadržaj 

tema broja 


NAJISPLATIVIJI 

gMmersf w 

LAFI 



kućišta 


umjetna inteligencija 


NZXTH500i 


DEEPLEARm U MEDICINI 


APEX LEGENDS 



Gigabyte RTX 
2060 Gaming OC 
PRO 6G 


N 


NZXT 


H500i 


lMORE Dual 
Driver BTANC 
In-Ear Headphones 


Antlion 
ModMic 5 


Antlion 

ModMic 

Wireless 


Cambridge 
Audio CXA60 


TEMA BROJA 

78 Najisplativiji gamerski Laptopi 

□STALE RUBRIKE 

18 Predstavljanja: Panasonic Convention 2019, 
Frankfurt 

22 Reportaža: Bug Future Show 2019 

107 Pitanja i odgovori 

113 Intervju: Arpad Toth, Kaspersky Lab, 

Major Account Manager za regiju Adriatic 


114 Umjetna inteligencija: Deep learning 
u medicini 
118 Bug DVD 

140 Retro gaming konzole: NES Classic £t SNES 
Classic, PlayStation Classic i C64 Mini 


IGRE 

122 Games Master 

124 Tom Clancy's The Division 2 

126 Phoenix Point (early access) 


128 Apex Legends 
130 Metro Exodus 

133 Far Cry New Dawn 

134 Resident Evil 2 

135 Battlefleet Gothic: Armada 2 

136 Civilization VI: Gathering Storm 
138 Indie igre 

25 godina s Vama 

HVALA VAM NA VJERNOSTI! 


* 



A DM Promo 

DELL INSP/RON 3576 


5.850 kn 


r 


Intel Ćore 17-355011 ■ 15-6" FHO LED (1920 % 1030). 3 GB 2400 MHi DDR4 - 255 GB SSD 
DVD RW ■ AMD Rade on 520 2 GB DDR5 * LAN, Wi Fi. Bfuetooth, 2x USB 3.1, USB 2.0, HDMI. 
čitač kartica • MicrosoftWindows tOProfcssional 




OJ 

ADM Računala 

Acqufsitum Magnum d.o.o. / prilaz V.Brajkoviča 4, f 10000 Zagreb / www.adm.hr 
prodaja@adm.hr / Komponente 01 2451*176 / Laptop! 01 6461*740 / Servis 01/6399*920 











Gamerski laptopi po 
prihvatljivoj cijeni 


S ilno se veselimo, i s velikim uzbuđenjem pri¬ 
premamo Bug Future Show, ali istovremeno 
kompleksnost tog projekta izaziva veliki stres 
i opterećenje za nas iz užeg tima organizatora, 
pa tako nakon završetka BFS-a imam osjećaj 
zadovoljstva i olakšanja kao da sam već odradio sve 
što je trebalo za ovu godinu! Bilo nam je opet dobro 
u kinu Europa, voditelj Ivan Šarić bio je maestralan, 
odlična raspoloženja, glavni govornici padre Ballecer i 
Korado Korlević oduševili su publiku i dobili ogroman 
aplauz. Kao i svake godine, imamo opširan izvještaj, 
s mnogo slika kako biste mogli doživjeti atmosferu. 
Na DVD-u je i kratka reportaža (samo 20 minuta), 
pregled cijelog dana. Zbog pomaka datuma održavanja 
i rokova predaje DVD-a nije bilo vremena da se svi 
videomaterijali obrade i pripreme za DVD, kao što 
smo to prije radili, no zato ih sve možete pogledati na 
našem VouTube kanalu. 

Za temu broja pripremili smo vam pregled najnovijih 
gamerskih prijenosnika, s posebnom napomenom da 
smo se fokusirali samo na “najisplativije”. Kao što i 
sami znate, gamerski laptopi oduvijek spadaju među 
najskuplje, što ih je činilo teško dostupnim široj publi¬ 
ci, ali u posljednje vrijeme sve je šira ponuda cjenovno 
ipak prihvatljivijih rješenja. Procijenili smo kako je 
iznos od 10.000 kuna svojevrsni plafon za kupca ra¬ 
čunala tog tipa, i s tim ograničenjem na umu uspjeli 
smo nabaviti 16 jeftinijih modela koji su ispunili i naše 
dodatne zahtjeve, poput toga da nismo prihvaćali 
laptope sa slabijom grafičkom karticom od GTX 1050 
Ti i ekranima ispod Full HD razlučivosti. Denis ih je 
sve detaljno testirao i opisao, a možemo zaključiti da 
su doista došla vremena u kojima nije više tako skupo 
kupiti dobro gamersko prijenosno računalo. 

Relativno rijetko pišemo o televizorima, jer smo od¬ 
lučili davati prostor samo onim modelima koji donose 
nešto bitno novo na tržište i predstavljaju tehnološki 
pomak u odnosu na ostatak ponude. I sada nam se 
dogodilo da nismo mogli reći “ne” kada je stigao 
upit - želite li testirati prvi Samsungov 8K televizor? 
Naravno da smo pristali, i vrlo brzo je stigla ogromna 
kutija (srećom, nismo dobili najveći model, već tek 
onaj srednji 65-inčni), a u njoj doista zanimljiv QLED 
televizor nove generacije. Ne moramo vam govoriti 
kako uopće ne postoje 8K sadržaji, što ne sprečava 


skoro sve proizvođače televizora da najave ili barem 
planiraju izbacivanje novih modela s 8K zaslonima. Za 
isprobavanje Samsunga koristili smo materijale koje 
je sam Samsung pripremio, i to je bez daljnjeg bilo 
impresivno iskustvo. Kao i uvijek do sada, pojava nove 
generacije televizora sa sobom donosi i opako visoke 
cijene, pa u tom pogledu nije ni ovaj Samsung izuzetak. 

Imao sam priliku ovih dana pogledati sve novitete 
koje je Panasonic pripremio za ovu godinu, pa je za¬ 
nimljivo spomenuti da, što se tiče njihovih televizora, 
oni nemaju u planu već ove godine krenuti s 8K mo¬ 
delima. Jednostavno su proširili ponudu svojih OLED 
modela, ali su svi isključivo 4K. 

Za sve one koji prednost daju solidnijim hi-fi slu¬ 
šalicama u usporedbi s headsetima (što nije rijedak 
slučaj), a opet imaju potrebu povremeno koristiti 
mikrofon, Davor je napisao zanimljiv tekst o mikro¬ 
fonima koji služe baš za dodatnu ugradnju na hi-fi 
slušalice, pretvarajući ih tako u headset. Nisam prije 
ni znao da postoji tako raznolika oprema, baš nami¬ 
jenjena ljudima koji se odluče na pretvaranje vlastitih 
hi-fi slušalica u headset. 

Za one koji se vole igrati, a nostalgični su prema 
dobrim starim vremenima kada su se igrale prve 
generacije videoigara, pripremili smo opis iskustva 
korištenja čak četiri različite retro konzole, koje dolaze 
s već predinstaliranim igrama. 

A kada smo već kod igara, prošli mjesec pojavila se 
iznenada još jedna battle royale igra - Apex Legends. 
Dolazi iz Respawnovih studija, a izdaje se pod ozna¬ 
kom EA. Uvjeren sam da je Electronic Arts dobro 
promislio i proanalizirao kako se uključiti u trend 
hattle royale igara, pa i ne čudi da je rezultat odličan 
- Apex Legends rastura od prvog dana; za samo tjedan 
dana došli su do brojke od 25 milijuna igrača. Kako 
se radi o besplatnoj igri, koja postoji u verzijama za 
konzole, svatko se može probati i procijeniti koliko 
mu je zabavna. I ja sam je instalirao, ali nisam stigao 
igrati više od nekoliko puta pa je rano za iskazivanje 
dojmova, ali za razliku od mene, Daniel Lučić imao je 
prilike malo je više igrati, i oduševljen je! Vidjet ćete u 
njegovoj recenziji kako je Apexu dao iznimno visoku 
ocjenu, a još više od toga govori informacija da je na¬ 
pustio igranje Battlefielda V kako bi se u potpunosti 
posvetio Apexu. ■ 



Procijenili smo 
kako je iznos od 
10.000 kuna svojevrsni 
plafon za kupca računala 
ovog tipa, i s tim 
ograničenjem na umu 
uspjeli smo nabaviti 16 
jeftinijih modela koji su 
ispunili i naše dodatne 
zahtjeve 





Održan je Bug Future Show 2019 - U šarolikom 
programu našlo se mjesta i za startup Iron Buli, 
koji razvija model tenka na daljinsko upravljanje 
za vođenje zabavnih malih kućnih bitaka 


Panasonic Convention 2019 u Frankfurtu - 

Na tradicionalnom okupljanju novinara i 
Panasonicovih partnera, mogli smo 
vidjeti koncept prozirnog televizora 


Priprema gamerskih. laptopa za temu broja - 

Denis je testirao sve prikupljene modela i složio 
niz grafikona, kako biste lakše mogli usporediti 
dobivene rezultate 

Ima 'ko će da gleda 
Tech Radar! 



Kratki mail u znak zahvalnosti i podrške jer 
je Petric onako tužno izjavio kako nemaju 
gledatelje za Tech Radar. 

Tech Radar pratim od početka i iznimno sam 
zadovoljan samim sadržajem i tematikom 
kojom se bavi. 

Nadam se da ćete nastaviti u istom tonalitetu 
te kako ću vas dugo još gledati u istom izda¬ 
nju, samo bez Šarića kao voditelja emisije :D 
(nemam ništa protiv njega, ali Petric je kla¬ 
sika). Puno uspjeha na nadolazećem BFS-u. 
Srdačan pozdrav iz daleke Irske 

Karlo Pausić 

Petricu suza na oko, Šarić traži adresu u 
Irskoj da vas posjeti... 


PIŠITE NAM! 

E-mail adresa: pisma@bug.hr Adresa redakcije: Bug - Pisma čitatelja, 
Ogrizovićeva 36a, 10000 Zagreb 


REAGIRANJA 


"Kako poboljšati kućni WiFi" (Bug 314) 


(...) Nisam dosad probao nijedan MESH 
sustav, ali sam uspio nešto drugo. Već duže 
vrijeme sam razmišljao o dobrim routerima 
kod kuće pa sam probao Cisco 897va, Omnia 
Turris routere i na kraju sam naišao na jednu 
DSL modem-router igračku od Technicolora. 

Arris i Technicolor, koliko vidim, rade isklju¬ 
čivo stvarčice za ISP. 

Uglavnom, onime što je na kraju ispalo, 
iznimno sam zadovoljan. 

Preko Italije možete si nabaviti Technicolor 
DGA 4132 router, odnosno tamo se zove TIM 
Hub (od Telekom Italije) i može se lako haki- 
rati. Ako trebate detaljne podatke, možete 
mi se javiti čak i ako se radi od nesrušivom firmwareu 1.1.2, i to sam riješio. 

Router ima alternativni GUI od Ansuela preko Githuba, i radi samo tako, s obzirom na strašan 
hardver koji ima. WiFi od Quantenna je fantastičan. Drugi isti takav povezao sam kao AP i za 
podrumske prostorije radi 5 GHz signala. 

Uglavnom, preko Italije ga se dobije za smiješnu cijenu, a bolji mi je od svega što sam dosad 
imao. 

Pravi Geheimtipp. 

Je li MESH bolji, volio bih znati. Commscope inače kupuje Arris, valjda ne bez razloga, 
pozdrav iz Graza 



Sanjin Danilović 


M achine learning 

Predlažem neku temu iz područja machine 
learninga. Posebice mi je zanimljiva neuron- 
ska mreža koja je samostalno naučila igrati šah 
(Leela Chess Zero - LcO) i ovih dana se bori za 
titulu računalnog prvaka svijeta ( https://bit. 
lv/2UK2l4k) protiv trenutačno jednog od naj¬ 
boljih šahovskih enginea Stockfisha. Ne koristi 
opening books nego je sve naučila kroz self 
play i ostvaruje pobjede kroz impresivnu igru 
koja ruši neka davno utvrđena “pravila” dajući 
nove ideje. LcO je open source projekt, pota¬ 


knut prošlogodišnjim uspjehom Googleovog 
(ili Deep Mindovog) AlphaZeroa. 

Predlažem ovu temu, no postoji ih još mnogo, 
kao što je, primjerice, korištenje machine 
learninga prilikom prevođenja u Google 



Translateu za prirodnije slaganje rečenica u pri¬ 
jevodima (primjerice, https://bit.lv/2tdxb7X) , 
DeepMindove neuronske mreže koje slikaju 
(“machine that dreams”), DeepVoice mreže 
koje generiraju glas koji ne možete razlikovati 
od pravog glasa, Googleov WaveNet za text to 
speech... itd. 

Ivan Baričević 

Poštovani Ivane, hvala na javljanju i prijed¬ 
lozima. Umjetna inteligencija i MI specifično 
jedna su od tema kojoj mislimo posvetiti 
prostor u nekom od idućih brojeva Buga. 




NAGRADNA IGRA 


Martin Milek, Kalinovac 


Tijekom siječnja svi čitatelji 
Buga 314 imali su priliku 
sudjelovati u nagradnoj igri 
koji je sponzorirao Se-Mark. 
U navedenom broju Buga 
nalazio se jedinstveni kod 
potreban za sudjelovanje, 
a troje najsretnijih čitatelja 
nagrađeno je s ukupno tri 
Cubotove stvarčice - dvama 
pametnim telefonima i 
jednim pametnim satom. 
Cubot je kineski proizvođač 
prvenstveno mobitela, a 
zatim i drugih gadgeta. 
Dobitnici nagradne igre 
izvučeni su jučer u redakciji 
Buga. 

Prva nagrada koju smo 
dijelili bio je smartfon 


Cubot P20. Ovaj uređaj smo 
već ranije recenzirali i to 
paralelno s Huaweijewim 
modelom sličnog naziva 
i cjenovne kategorije. 
Pokazao se kvalitetnim 
uređajem za svoju cijenu. 
P20 ima osmojezgreni 
procesor, 6,18-inčni FHD+ 
zaslon, 4 GB RAM-a i 64 GB 
interne memorije, stražnju 
dvostruku kameru te snažnu 
bateriju kapaciteta 4000 
mAh. Cubot P20 osvojio je 
Martin Milek iz Kalinovca. 
Druga nagrada bio je 
također smartfon, a riječ 
je o modelu Cubot A5. 
lako ima nešto slabije 
performanse, nego P20, 


ipak je riječ o uređaju 
koji je optimalno složen 
i s obzirom na cijenu od 
1.099 kn, nudi zaista puno. 
A5 sadrži osmojezgreni 
procesor, 5,5-inčni FHD+ 
zaslon, 3 GB RAM-a i 32 GB 
interne memorije te bateriju 
kapaciteta 3000 mAh. 
Dobitnik ovog uređaja je 
Martin Petričko iz Zagreba. 

I treća nagrada bio je 
pametni sat Cubot Fl. Ovaj 
uređaj smo također imali 
u rukama te više detalja 
možete potražiti u našoj 
recenziji. Sretni čitatelj koji 
je osvojio Cubot Fl je Ivica 
Papak iz Siska. Čestitamo 
dobitnicima! (V. K.) 


Ivica Papak, Sisak 


Se-Mark poklonio tri Cubot nagrade za čitatelje Buga 

ThinkPad 


Novi članovi 

obitelji Lenovo™ ThinkPad' XI 


ThinkPad XI CARBON 



ThinkPad XI YOGA 


ThinkPad XI TABLET 


Prvorazredno iskustvo 
Oblikovan za maksimalnu fleksibiln 
ThinkShutter - visoka razina sigurnosti 


pn 


Saznajte više na www.lenovo.com 


mm Windows10Pro 


VVindovvs 10 Pro 
means business. 


Intel® Ćore™ \7 vPro™ 
processor 



Intel, the Intel logo, Intel Ćore, Intel vPro, Ćore Inside and vPro Inside are trademarks of Intel Corporation or its subsidiaries in the U.S. and/or other countries. 


Lenovo 






Oleg MAŠTRUKO 


Marš sa svojim parama! 

Do ekonomskog prosperiteta tjeranjem velikih i uspješnih? 

Neki misle da se može i tako... 


N akon tjeranja Googlea iz Berlina, sli¬ 
čan, ali zapravo financijskim efektom 
neusporedivo veći incident dogodio 
se i u New Yorku, gradu koji je centar 
američkog tržišnog gospodarstva i 
kapitalizma. Aktivisti i političari tzv. urbane 
ljevice uspjeli su potjerati Amazon iz New 
Yorka, čime je grad izgubio mogućnost otva¬ 
ranja 25.000 radnih mjesta, i to u izrazito 
demokratskim, lijevim, rasno miješanim i 
obrazovanim kvartovima, dakle onima koji 
glasaju za demokrate i urbane ljevičare po 
defaultu. Grad je izgubio i nebrojene milijar¬ 
de dolara u budućim poreznim prihodima. 
Ljevičarska logika, odnosno njezin manjak, 
potpuno su neshvatljivi. Sada se hvale kako 
su pružili uspješan otpor “izrabljivačima”, 
kapitalistima, potjerali najmoćniju kompa¬ 
niju na svijetu, i bravo mi. Što će od toga 
imati građani, i to građani koji su većinom 
njihovi glasači? Ništa. 

Šteta za Amazon praktično je nepostojeća. 
Potjerani iz New Yorka, jednostavno će svoj 
campus graditi negdje drugdje, vjerojatno 
čak i uz bolje uvjete. 

Građani su, prema anketama, većinom bili 
za dolazak Amazona. I ne samo to, pregovori 
s Amazonom ujedinili su i dva lika koja se 
inače organski ne podnose - gradonačelnika 
New Yorka di Blasija i guvernera države 
New York Cuoma. Obojica su bili za to da 
im Amazon dođe, a obojica sada za prekid 
pregovora okrivljuju Amazon, iako je vidljivo 
kako je u pitanju zapravo dimna zavjesa za 
svoje propuste. Usput se moraju objašnja¬ 
vati i s aktivistima, braneći pozicije koje su 
držali prema Amazonu dok su pregovori 
još trajali. 

Nije riječ o Amazonovom skladištu, iako 
bi i to bilo OK, već o “štabu” HQ2, dakle, 
središnjici za visoko plaćene i visoko kva¬ 
lificirane kadrove. Lijeva struja demokrata 
i šarolika skupina aktivista sad je takve 
ostavila na cjedilu. 

Ljevicu je ponajviše smetalo to što su 
“grad i županija” bili spremni Amazonu 
dati ogromne popuste u poreznoj politici, 
primjerice, na prvih milijardu dolara poreza 
oprostit ćemo ti pola. Pa bi dobili 500 mi¬ 
lijuna. OK, ali ako Amazon niti ne dođe u 
NY, onda će dobiti nula dolara. Eto, ljevica 
misli da je nula dolara bolje od 500 milijuna, 
ako pokažeš srednji prst kapitalizmu. Fair 
enough. Prave cifre inače su mnogo veće 
od ovih koje sam uzeo za pojednostavljenu 
ilustraciju - oko 3 milijarde popusta na 27 



Dakle, oni idu okolo, od 
države do države, od 
grada do grada, gledaju 
gradove kao u izlogu, pregovaraju s 
gradskim upravama i gledaju tko 
će im ponuditi bolje uvjete! 




milijardi očekivanih prihoda. Cifre od kojih 
se u Hrvatskoj pada u nesvijest. 

Trenutačno najviđenija političarka ame¬ 
ričke ljevice Ocasio Cortez likuje zbog ove 
“pobjede”, misli da se 3 milijarde popusta 
u porezima koje bi se dalo Amazonu, može 
bolje utrošiti na učitelje, dječje vrtiće, me¬ 
dicinske sestre i sve ostale stvari iz arsenala 
političkog bulšitanja. 

Ali te 3 milijarde ne postoje! Te 3 mili¬ 
jarde su popusti i olakšice koje bi Amazon 
dobio, nakon što bi u budžet uplatio (prema 
raznim izvorima) između 25 i 27 milijardi 
dolara. Ovako neće uplatiti ništa, barem 
ne New Yorku, pa su “učitelji, dječji vrtići 
itd.” na gubitku. 

Rekoh, logika je to pred kojom mozak 
blokira, ali u nastavku samo kratko želim 
komentirati jedan drugi vezani fenomen. 

Komentatori sad kažu da će, kad su po¬ 
tjerani iz New Yorka, amazonovci nastaviti 
“shop for a new city” za smještaj svoje sre¬ 
dišnjice. Pazite taj termin - shopping for a 
city. Dakle, oni šopingiraju tražeći grad. 
Idu okolo, od države do države, od grada 
do grada, gledaju gradove kao u izlogu, 
pregovaraju s gradskim upravama i gledaju 
tko će im ponuditi bolje uvjete! Točno kako 
treba biti. Tako je radila i Tesla, i niz drugih 
kompanija. Shopping for a city. I onda nek’ 


se gradovi koji žele takav ekonomski probi¬ 
tak, za njega i potrude. 

Pogledajte koliko je to udaljeno od naše 
europske ili hrvatske logike. Kod nas se 
gradovi tuku oko toga tko će više derati 
svoje građane i poduzetnike, a u SAD-u ih 
kompanije prisiljavaju da nude usluge, spu¬ 
štaju cijene, da sjednu i pregovaraju... Istina, 
neki se pomaci vide i kod nas, primjerice u 
Bjelovaru, čiji liberalni gradonačelnik Dario 
Hrebak gradskim politikama uistinu svoj 
grad želi pretvoriti u nešto što će kompanije 
koje biraju lokaciju “šopingirati” iz izloga 
hrvatskih gradova. 

Zamislite da kod nas neka divovska kom¬ 
panija, ajmo reć’ Pliva, počne “šopingirati 
grad i županiju” u koju će smjestiti neko 
svoje sjedište? Pa gradovi krenu fleksibil¬ 
no nuditi ovo i ono. Pa sjedne deset ljudi 
iz neke gradske uprave i počne tweakati 
poreznu i gradsku politiku na način koji 
pomaže i biznisu i njihovim građanima... 
Nepojmljivo. Zamislite gnjev naših aktivista 
s ljevice i s desnice, teorije zavjere, mržnja 
prema ekstraprofitu, stranome, tuđem i 
kapitalističkom... 

★★★★★ 

Za kraj, nešto sasvim drugačije. Viber! 
Kakav užas od softvera. Instalirao sam ga 
samo da jednom nazovem jednu osobu, 
koja, eto, preferira Viber, a sad je u inozem¬ 
stvu pa da ne trošimo impulse, i cijeli dan 
su mi stalno dolazile neke poruke, cvjetići, 
stickeri i notifikacije.... 

Zašto, kako? Ispostavilo se da je Viber 
bez mog znanja, a i bez upita, svim kon¬ 
taktima koje je našao u mojem mobitelu 
poslao obavijest u stilu “Hej, Oleg je sad 
na Viberu! Javite mu se, pošaljite sticker , 
učinite nešto...”. Kakva nepristojnost! 
Ispostavilo se, također, da većina viberaša 
zna za taj “običaj” i čude se, eto, meni kako 
ga ne znam. Rekao bih da sam ispao tipični 
starkenja nevičan mobitelima, no istina je 
zapravo drugačija - Viber ne koriste mladi 
i/ili milenijalci, nego upravo starija publika. 
Obavijest da sam na Viberu dobili su i neki 
koji su me odavno blockali , ako me nisu 
blockali dovoljno detaljno, LOL. 

Od aplikacija koje su posvećene (dedica- 
ted) instant messengingu , dakle, ne kao 
Messenger koji je privjesak Fejsa, moram 
priznati da mi se WhatsApp daleko više 
svidio. ■ 

EXPLORE 


www.noa-mobile.hr 


NEW W0RLDS 



Dragan PETRIC 


Jedan mobitel dnevno 

Godina u kojoj će prvi put biti zabilježena, ne samo stagnacija, već i pad 
vrijednosti globalnog tržišta mobilnih telefona, već sada, u prvom kvartalu, 
iza sebe ima rekordan broj predstavljenih novih uređaja, 
k tome i prilično inovativnih... 


O ve godine putujem osamnaesti put 
na čuveni Mobile World Congress, 
najveći svjetski sajam mobilnih teh¬ 
nologija, koji se sada već četrnaestu 
godinu zaredom održava u Barceloni 
(prije toga bio je u Cannesu). Kada sam prvi 
put išao izvještavati s tog događanja, sjećam 
se, nosio sam sa sobom svoj prvi mobitel, 
Siemens C25. Tek tako, da se SMS-om mogu 
javiti da sam stigao na odredište i jednom 
dnevno da sam dobro, s obzirom na to da su 
međunarodni razgovori tada bili urnebesno 
skupi. Osim razgovora i SMS-anja, ništa treće 
nije se niti moglo napraviti s tim telefonom... 

Na MWC-u su tada izlagale uglavnom kom¬ 
panije s B2B modelom poslovanja - ponuđači 
mrežne opreme, infrastrukturni provideri 
te telekomi koji su se fokusirali na ponudu 
poslovnih usluga. Iz godine u godinu, me¬ 
đutim, sajam se sve više pretvarao u festival 
mobitela, a njihovi proizvođači koristili su ga 
kako bi upravo ondje predstavili svoje udarne 
proizvode za tekuću godinu, tzv. flagshipe. 
Sjećam se, primjerice, kako je HTC predsta¬ 
vio svoj legendarni model Desire upravo u 
Barceloni, 2010. godine, i time postao jedan 
od najrelevantnijih globalnih igrača na tržištu 
smartfona, pa su iz te tajvanske kompanije tu 
praksu ponavljali i narednih nekoliko godina. 

Barcelona je, nadalje - to jest MWC - mjesto 
gdje sam svjedočio i svjetskim premijera¬ 
ma brojnih drugih legendarnih telefona, 
poput Samsung Galaxyja S II, kojim je ovaj 
južnokorejski gigant 2011. godine zasjeo na 
svjetski tron tržišta smartfona. Tu su svoje 
prvoligaške pozicije osvajali (a i gubili) i LG, 
BlackBerry, Motorola, Sony i mnogi drugi, a 
posljednjih je godina jedan od najvidljivijih 
izlagača Huawei, koji je modelom P9 - pred¬ 
stavljanim prije tri godine u Barceloni -svim 
suparnicima bacio rukavicu u lice i najavio 
ono što će se ove godine i dogoditi: apsolut¬ 
nu tržišnu dominaciju i preuzimanje global¬ 
nog broja jedan, kada su u pitanju mobiteli. 

Ove godine će se, ipak, dogoditi još jedan 
bitan zaokret na tom turbulentnom tržištu - 
vrijednost će mu dosegnuti povijesni “peek” 
i počet će, sukladno neumoljivoj Gaussovoj 
krivulji, padati prema dolje. Ništa neobično 
- događalo se to i svakom drugom masovnom 
elektroničkom (ili nekom drugom) tipu pro¬ 
izvoda tijekom povijesti. Najprije se zasite 
čak i tržišta u razvoju, a onda i uznapredo¬ 
vala kvaliteta samih uređaja produlji njihov 
životni ciklus, pa ih kupci rjeđe mijenjaju... 
Konkretno, u 2018. godini smartfon su kori¬ 
snici diljem svijeta najčešće počeli mijenjati 



Jasno je tko će biti novi 
svjetski vladar tržišta 
smartfona 


nakon tri godine korištenja, a prije toga 
najveći broj bio je onih korisnika koji su ga 
mijenjali nakon samo dvije godine. 

Čini se, stoga, iznenađujućim što je ove 
godine MWC u Barceloni doslovce zatrpan 
rekordnim brojem premijera novih - čak i 
prilično inovativnih i zanimljivih - telefona. 
Ne samo to, već su i dani prije i poslije sajma 
obilovali predstavljanjima novih top modela 
raznih proizvođača, koja su se događala u ne¬ 
kim drugim gradovima. Tako je 20. veljače, 
recimo, Samsung u San Franciscu predstavio 
nove modele iz svoje ovogodišnje udarničke 
serije Galaxy S10, a tjedan dana kasnije u 
New Delhiju mid-range uređaj M30. Dan 
prije Samsunga i Vivo - najbrže rastući kine¬ 
ski brend - predstavio je svoj flagship, a dan 
prije otvaranja vrata sajma u Barceloni, svoje 
su ovogodišnje adute pokazali LG, Xiaomi, 
Nokia i mnogi drugi... 

Tijekom samog sajma, pak, osim Sonyja 
i ZTE-a, novi uređaj je predstavila čak i 
hrvatska kompanija Hangarl8, a radi se o 
telefonu NOA F10 Pro. Nama manje poznatih 
(ili posve nepoznatih) proizvođača s novim 
smartfonima bilo je još na desetke, a da 
sve zasjeni, Huawei je nekoliko dana prije 
MWC-a objavio kako će svoje najubojitije 
oružje za razdoblje pred nama - P30 i P30 
Pro - razotkriti točno mjesec dana nakon 




završetka sajma, na grandioznoj premijeri 
koju priprema u Parizu. 

U prosjeku, reklo bi se, 2019. je do sada 
ponudila po jedan novi flagship dnevno, 
više ili manje razvikanog brenda. Uz to, kako 
rekoh, inovacija i novih tehnoloških trendova 
nije nedostajalo, pa smo tako vidjeli i prve 
3G mobitele, zatim mobitele s preklopivim 
ekranom (bedasto mi je reći fleksibilnim 
ili savitljivim ekranom, kada to u biti nisu), 
mobitele s pet kamera, mobitele kojima je 
ekran zvučnik, mobitele s dosad najjačim žu¬ 
rnom, mobitele s baterijom kapaciteta 10.000 
mAh, ovakve mobitele, onakve mobitele... 
A Gauss pada! 

Ovakva rijetko viđena kompetitivnost u 
dobu kada je tržište već zasićeno, posljedica 
je činjenice da se još uvijek ne nazire uređaj 
koji bi mogao nadomjestiti mobitel. Stolna ra¬ 
čunala najprije su nadomjestili prijenosnici, 
pa im je prodaja pala. Prijenosnicima je još 
više prodaja pala kada su se pojavili tableti, 
i kada su i smartfoni postali dovoljno moćni 
da na njima odradimo osnovne radnje poput 
razmjene mailova i surfanja webom. Tržište 
konzumnih fotoaparata i MP3 playera do¬ 
slovce je ubijeno dolaskom dobrih kamera 
i glazbenih streaming servisa na mobitele. 
No, ne čini se da je na horizontu bilo kakav 
novi tip uređaja koji bi slično mogao oklja- 
štriti te omiljene nam igračke kojima nas 
obasipaju u Barceloni. 

Umjesto novog tipa uređaja koji bi “uništio” 
mobitel (a koji zasigurno neće biti niti AR niti 
VR naočale bilo kakvog tipa), čini se da ćemo 
još barem desetljeće koristiti naprosto neki 
novi, napredniji, bolji, inovativniji, na neki 
način morfirani, ali i dalje - mobitel. Upravo 
zato je navala proizvođača na tržište toliko 
agresivna i upravo zato ne posustaju, znajući 
da je prostora za zaradu sve manje. 

Tko prvi napravi telefon s deseterostrukim 
optičkim žurnom, selfie kamerom skrivenom 
ispod ekrana, baterijom koja traje tri dana, 
i koja se može napuniti do 100% kapaciteta 
za 13 minuta, SoC-om koji vrti najraskošnije 
gamerske naslove u 4K razlučivosti uz 60 
fpsa, DAC-om koji parira hi-fi pojačalima, 
ekranom koji se ne razbije ni kada padne s 
desetog kata, memorijom na koju se mogu 
doumloadati sve dosadašnje epizode “Law 
& Ordera” i cijenom koju si može jednako 
priuštiti i Amer i Kinez i Indijac i Hrvat - taj 
se neće morati niti obazirati na tamo neka¬ 
kvu generičku tržišnu krivulju... A tko bi 
to mogao biti, posve je jasno, već sam vam 
napisao. ■ 

100% pokrivenosti svakog prostora Wi-Fi signalom. 

VVi-Fi postaje otporan na sve barijere. 


ISKON.SMART WI-FI 
OSNOVNI PAKET 


Osnovni paket pokriva kuću, veći stan, apartman te ugostiteljski i 
drugi poslovni prostor. 

Rješava problem loše rasprostranjenosti Wi-Fi signala u prostoru. 
Donosi ti maksimum od tvog Wi-Fi signala putem samo jedne mreže. 
Uređaji rade na 5 GHz. 

besplatan i uz mogućnost odustajanja (Try & Buy). 

Davor ŠUŠTIĆ 


Mutni posli 

Ray tracing nije se pokazao toliko revolucionarnim koliko ste se nadali kad ste 
davali bolesno mnogo novca za GeForce RTX, no mislite da će s DLSS-om 
biti drugačije? Razmislite ponovno... 


S lijedi nova runda pljuvačine po Nvidiji. 
Netko bi mogao pomisliti da sam se 
urotio, ali tome zaista nije tako - jed¬ 
nostavno, zeleni mamut u posljednje 
vrijeme reda fijasko za fijaskom, a pro¬ 
porcije su im takve da mi je praktički dužnost 
komentirati ih. 

Tvrtkin najnoviji i najrazvikaniji proizvod, 
GeForce RTX, trenutačno ne djeluje kao da 
okuplja najbolje grafičke kartice na svijetu, 
več više kao loše promišljena smicalica šibi- 
cara s obližnjeg placa. Onaj tko se več isprsio 
za nebuloznu svotu koju Nvidia traži za svoje 
RTX-ove, ovih se dana vjerojatno ne osjeća 
najbolje, zato što nijedna “revolucionarna” 
tehnologija koju su RTX-ovi donijeli, još uvijek 
ne radi onako kako treba. Nema ni naznake 
kada bi se to moglo promijeniti. 

O ray tracingu več vjerojatno znate sve, s 
obzirom na to da nam je turen kao udarna i 
nikad-prije-viđena mogučnost novih RTX-ova. 
Istina je da Nvidijine nove grafičke kartice 
renderiraju scene s ray tracingom u stvarnom 
vremenu, ali pritom devastiraju performanse, 
te zauzvrat ne pružaju “najljepšu grafiku koju 
smo dosad vidjeli”. YouTube je prepun videa u 
kojima ljudi bivaju posjednuti pred računalo i 
upitani da prepoznaju razliku u igrama sa i bez 
ray tracinga. Većina ih u tome ne uspijeva - 
tek nakon otključavanja frameratea počinju 
naslućivati kad je ray tracing uključen, jer se 
igre tada izvode mnogo sporije. Dodatnu razinu 
tragikomedije u čitavu priču unosi činjenica da 
se uglavnom radi o informatičarima i zagriženim 
igračima, dakle, pojedincima koji su upoznati s 
karakteristikama tehnologije i znaju kako bi se 
ray tracing trebao manifestirati - znaju što da 
“traže” očima kako bi ga detektirali, ali svejedno 
u tome ne uspijevaju. 

Druga ključna novotarija GeForcea RTX naziva 
se Deep Learning Super-Sampling (DLSS). Iza 
impozantnog naziva počiva tehnologija koju je 
možda najlakše zamisliti kao vrlo napredni al¬ 
goritam za anti-aliasing. Za rad koristi umjetnu 
inteligenciju, za koju su kod RTX-ica zadužene 
dedicirane jezgre Tensor. Koncipirana je tako 
da se igre renderiraju na nižoj razlučivosti od 
one koju smo odabrali, a umjetna inteligencija 
u stvarnom vremenu vrši upscaling i poboljša¬ 
nje kvalitete prikaza. Ideja je da se korištenjem 
DLSS-a omoguće mnogo bolje performanse 
prilikom igranja na vrlo visokim razlučivostima, 
kao što su 4K i 8K. Evo konkretnog primjera: 
ako se igramo u 4K razlučivosti, igra će se 
nakon uključenja DLSS-a renderirati u otprilike 
upola nižoj razlučivosti, dakle grafička kartica 
će morati žvakati zamalo upola manje piksela 
i, posljedično, ostvarivati viši framerate. No 
kako bi prikaz i dalje bio jednako oštar kao da se 
igramo u 4K, DLSS koristi umjetnu inteligenciju, 



Pristup Nvidijinoj 
neuralnoj mreži traži 
određenu, fiksnu količinu 
vremena te u jednom trenutku 
dolazimo do točke gdje grafička 
kartica brže renderira “sirove” 
frameove, nego što procesira 
DLSS. Od te točke nadalje, DLSS 
zapravo srozava performanse, 
umjesto da ih drastično 
povećava 


odnosno jezgre Tensor za naprednu rekonstruk¬ 
ciju frameova i, konačno, postizanje onoga o 
čemu svi sanjamo - istovremenog prekrasnog, 
kirurški oštrog prikaza i visokog broja sličica 
u sekundi. U teoriji. Ovo je vrlo banalizirana 
interpretacija DLSS-a; dubinsku analizu prije 
nekoliko je mjeseci u svojem prikazu GeForcea 
RTX iznio doktor Arunović, stoga u njegovom 
tekstu slobodno potražite te informacije. 

U slučaju da ste kupili neki od GeForcea RTX 
čim se on pojavio na tržištu, jezgre Tensor vam 
punih šest mjeseci nisu imale što raditi, jer se 
čekalo da DLSS bude implementiran u neku igru. 
Kolo su poveli Final Fantasy XV, Metro Exodus i 
Battlefield V, s time da je FFXV u startu otpisan, 
radi generalno katastrofalne implementacije 
svih oblika anti-aliasinga , a Metro Exodus 
privremeno je otpisala sama Nvidia - situacija 
je trenutačno takva da korištenje DLSS-a rezul¬ 
tira vizualnim artefaktima i pretjeranim, posve 
neprirodnim izoštravanjem prikaza. Bit će 
popravljeno kroz patcheve , tvrde... 

Ostao je, dakle, Battlefield V, u kojem DLSS 
doista poboljšava performanse pri višim razlu¬ 
čivostima, ali - stvar dolazi s nekim bizarnim 
ograničenjima. Prvo i osnovno, DLSS se uopće 
ne može aktivirati na svim razlučivostima i na 
svim GeForceovima RTX, niti ga je moguće ko¬ 
ristiti bez prethodnog uključenja ray tracinga. 
Posjedujete li, primjerice, RTX 2060 ili RTX 
2070, DLSS ćete u Battlefieldu V moći aktivirati 




u razlučivostima 1080p, l440p i 4K. Vlasnicima 
RTX-a 2080 DLSS je dostupan samo u razlučivo¬ 
stima l440p i 4K, a ako imate najsnažniji 2080 
Ti, grafičku karticu za desetak tisuća kuna, DLSS 
će vam biti dostupan samo u 4K razlučivosti. 
Službeno objašnjenje jest da DLSS svoj posao 
najbolje obavlja kad je grafička kartica maksi¬ 
malno opterećena te upravo zbog toga treba 
prvo uključiti ray tracing u igri čiji je grafički 
engine odlično optimiziran, poput Battlefielda 
V. Naime, pristup Nvidijinoj neuralnoj mreži 
traži određenu, fiksnu količinu vremena te u jed¬ 
nom trenutku dolazimo do točke gdje grafička 
kartica brže renderira “širo frameove, nego 
što procesira DLSS. Od te točke nadalje, DLSS 
bi zapravo srozavao performanse, umjesto da ih 
drastično povećava, kao što je u svim najavama 
GeForcea RTX obećano. 

Ima toga još. Kad se Battlefield V namjesti na 
4K razlučivost, s detaljima na Ultra i uključenim 
ray tracingom (podsjećam, drugačije u toj igri 
nije moguće uključiti DLSS), na GeForceu RTX 
2080 Ti i procesoru Ćore i9-9900K, trenutačnoj 
gejmerskoj kombinaciji iz snova, radit će na 
prosječnih 42 sličice u sekundi. Aktivacijom 
DLSS-a framerate raste na oko 57, što nipošto 
nije zanemariv skok, ali imamo jedan drugi 
problem - kvaliteta prikaza drastično se sroza¬ 
va. Teksture se iz savršeno oštrih pretvaraju u 
gadljivo mutne, a finiji detalji nestaju kao da ih 
je otpuhao vjetar. Netko će reći - dobro, neka 
izgleda lošije, bitno je da radi brže. Načelno se 
slažem, ali evo još jedne ideje kako da Battlefield 
V natjerate da radi na prosječnih 57 frejmova u 
4K razlučivosti, s uključenim ray tracingom : 
otiđite u grafičke postavke i spustite klizač 
“Resolution Scale” na 78%. Time ćete natjerati 
Battlefieldov engine da igru renderira na istoj 
razlučivosti na koju ju spušta DLSS (l685p, u 
ovom slučaju). U konačnici ćete dobiti drastično 
oštriji i detaljniji prikaz od onoga koji će vam 
ispljunuti umjetna inteligencija, “čudesne” 
jezgre Tensor vaše masno plaćene RTX-ice i 
taj “famozni” DLSS. Ili još bolje, isključite ray 
tracing i igrajte se na prosječnih 80 frejmova u 
4K - ionako od njega nema osobite koristi. Sve 
spomenuto vrijedi i za niže razlučivosti, poput 
I440p. Slika koju izbacuje DLSS uvijek izgleda 
drastično lošije, mutnije i manje detaljno od 
one koja se dobiva namještanjem klizača za 
skaliranje razlučivosti unutar samog Battlefielda. 

Da sumiramo: ray tracing zasad se može sma¬ 
trati razočaravajućim, a DLSS fijaskom biblijskih 
proporcija. Hoće li nadolazeće AAA igre i zakrpe 
za postojeće naslove popraviti taj dojam? Možda 
donekle hoće, ali trajna šteta već je nanesena. 
Iskreno žalim svakoga tko je kupio GeForce RTX 
u nadi da će uživati u obećanim mu blagodatima 
ovih tehnologija, jer to još uvijek, pola godine 
kasnije, ostaje nedosanjani san. ■ 

Miroslav ROSANDIĆ 


Oproštaj od DVD-a 

Kada neko izdanje izlazi tako dugo kao što je to slučaj s Bugom, jasno je da imamo i 
svoju dugogodišnju vjernu publiku. Baš zato smo dosta pažljivi kada mijenjamo ono 
na što su naši čitatelji navikli, ali pri tome moramo prihvatiti i realnost, a ona jasno 
pokazuje da su optički mediji postali dio prošlosti 


S ve je počelo 1995. godine. Buma su 
to bila vremena, kako u našem druš¬ 
tvenom okruženju, tako i u svijetu 
tehnologije. Izašli su Windowsi 95, 
uhapšen je najpoznatiji haker svih 
vremena Kevin Mitnick, Bug je među prvima 
u Hrvatskoj napravio svoju web-stranicu, 
predstavljen je Zip drive, disketni pogon koji 
je primao diskete s kapacitetom od 25 i 100 
MB, što je bila revolucija za to doba. 

Među svim tim događajima bilježimo kako 
smo uz ljetni dvobroj Buga (bio je to broj 
32/33) prvi put izdali tzv. specijalni dodatak 
- 3,5-inčnu disketu! Možda se još netko sjeća, 
bila je crne boje, s crnom naljepnicom na 
kojoj bio crveni logo BUG, a ispod je pisalo: 
“shareware kolekcija”, a o tome koliko je to 
bio vrijedan dar govori nam napomena s 
naslovnice: “Specijalni dodatak - DISKETA 
- provjerite prije kupnje”. Na disketi je bilo 
osam programa, četiri za DOS, a četiri za 
Windowse! U prigodnom tekstu kaže Srđan 
Roje, autor i urednik sadržaja diskete, kako 
je jednostavno instalirati priložene programe 
i nakon toga ide opis od cijele stranice te 
“jednostavne” procedure... 

Disketa se pojavila još nekoliko puta uz 
Bug, ali nismo se dugo zadržali uz taj medij. 
Točno godinu poslije, znači 1996., opet 
uz ljetni dvobroj Buga (broj 44/43), prvi 
u Hrvatskoj izdajemo CD-ROM kao prilog 
časopisa. I taj, prvi CD, nije bio običan, 
odnosno bio je vrlo neobičan - sastojao se 
od kolekcije sharewarea\ indeksa svih do 
tada izašlih tekstova u Bugu, uz posebno 
izrađen program za pregled te baze; mul¬ 
timedijalnog dijela popunjenog glazbenim 
spotovima Psihomodo Popa i The Bastardz 
te kultnom snimkom “Dinamo ja volim” 
Pips Chips & Videoclipsa, uz razgovor s 
glazbenicima, posebno snimljenima za naš 
prvi CD (to su uz puno entuzijazma odradili 
Paško Labura i Robert Šipek iz Carmen stu¬ 
dija, podružnice CS Computer Systemsa). 
Ali ni to nije sve - taj naš prvi CD bio je 
doista hibridno izdanje jer je uz već nabro¬ 
jano imao i posebnu particiju za Macintosh 
računala, s prigodnom kolekcijom programa 
za MacOS (taj segment priredio je i uredio 
Hrvoje Budin, u to doba naš autor za sve 
teme u vezi Macova). Sve to vodio je i ure¬ 
đivao Srđan Roje. Potom je nekoliko mjeseci 
bila pauza (imali smo razne tiskane priloge 
u tom razdoblju, među ostalim, i prvi put se 



I sve tako do 2003 ., opet 
ljetni dvobroj Buga 
( 128 / 129 ), kada smo se odvažili 
prijeći na DVD. Koliko smo bili 
ushićeni tim potezom pokazuje i 
naslov uvodnika tog broja: 

‘Ta tri slatka slova - DVD’ 




pojavila Mrež@ kao prilog), a od prosinca 
1996. (broj 49) počeli smo redovito izdavati 
CD uz svaki novi Bug. 

I sve tako do 2003-, opet ljetni dvobroj 
Buga (128/129), kada smo se odvažili pri¬ 
jeći na DVD. Koliko smo bili ushićeni tim 
potezom pokazuje i naslov uvodnika tog 
broja: “Ta tri slatka slova - DVD”. Urednik 
sadržaja i programskog sučelja DVD-a bio je 
Gordan Krešić. 

Nakon toga bilo je još miksanja, povratka 
na CD (DVD čitači nisu tada još bila raširena 
oprema), pa opet natrag na DVD, no vreme¬ 
nom smo se ustalili na DVD-u, koji smo, pak, 
u nekom trenutku prvo počeli povremeno 
mijenjati DVD DL-om (Dual-layer DVD), i na 
kraju smo potpuno prešli na DVD DL. 

Umnažanje CD-a, odnosno DVD-a, bio je 


poseban izazov. Koliko se sjećam, prvo smo 
koristili usluge Sonyjeva pogona u Austriji, 
a poslije raznih tvrtki širom Europe, no na 
kraju smo se skrasili doma, kada se takva 
usluga napokon pojavila i kod nas. 

Nakon Gordana Krešića, sadržaj CD-a i 
DVD-a uređivali su Dragan Kovač i Matija 
Gračanin. Posebna egzotika je preglednik 
sadržaja DVD-a, koji služi i za instaliranje, a 
svatko od njih ga je nastojao pomalo pobolj¬ 
šati. Ne znam čita li itko napomenu koja je 
ispisana po rubu DVD-a, no u njoj, između 
ostalog, piše kako je DVD čitljiv na računa¬ 
lima s Windowsima 98 ili novijim OS-om, 
što samo govori o tome koliko je naš softver 
star. U nekoliko smo navrata osvježili taj 
preglednik, ali uvijek je bio problem što je 
on nastao uz korištenje prastarih alata, pa je 
bilo nemoguće napraviti neke veće interven¬ 
cije, a da se sve ne raspadne. Najveći pomak 
napravili smo kada je omogućeno proizvolj¬ 
no povećavanje prozora preglednika, prije 
fiksiranog na razlučivost 640x480 piksela. 
Koliko god dugogodišnjim korisnicima bilo 
drago što se lako snalaze u dobro im pozna¬ 
tom okruženju, doista je to sučelje davno 
pregazilo vrijeme. 

U opisanim počecima pozorno smo istra¬ 
živali opremljenost čitatelja uređajima za 
čitanje medija koje smo prilagali uz časopis, 
no sada smo došli do druge krajnosti, kada 
nova računala iznimno rijetko imaju ugrađen 
DVD čitač/snimač. Prošlih četiri-pet godina 
dobivali smo često i pisma i poruke čitatelja 
na forumu ili Facebooku u kojima nas pita¬ 
te - zašto još uvijek izdajemo DVD uz Bug? 
Mnogima je nelagodno zbog toga što nakon 
vađenja novog broja iz najlona, prvo što 
učine jest to da priloženi DVD jednostavno 
proslijede - u koš za otpatke! Već nekoliko 
godina odgađamo tu odluku o napuštanju 
izrade DVD-a zbog onih najstarijih čitatelja, 
koji su navikli osvježavati svoje softverske 
kolekcije s DVD-a, umjesto da ih sami traže 
i skidaju s Interneta. 

Sada smo već u situaciji da samo nas nekoli¬ 
ko u redakciji uopće ima DVD čitač (osobno 
doma već nekoliko godina ni ja nemam raču¬ 
nalo s DVD driveom ) i zaključili smo kako 
je doista došlo krajnje vrijeme da krenemo 
korak dalje. DVD ćemo ukinuti kao medij, ali 
ponudit ćemo svojim čitateljima zamjenu. O 
čemu se točno radi - saznat ćete u sljedećem, 
travanjskom, broju Buga. ■ 

OLED za povratak stare 


Širenje ponude OLED televizora, podrška za HDR10+, Dolby 
Vision i Atmos, uz nekoliko novih fotoaparata, bili su u središtu 
pozornosti glavnog Panasonicovog europskog skupa 


Miroslav Rosandić 


T radicionalno je sredinom veljače i ove 
godine održan Panasonic Convention, 
središnji skup distributera, predstav¬ 
nika medija i zaposlenika brojnih ureda 
Panasonica diljem Europe. Već nekoliko godina 
organizira se na istome mjestu, u kongresnom 
centru Kap Europa, dijelu Messe Frankfurt. 

Novi LUMIX FZ1000 II Fotoaparat s 1-inčnim 
CMOS senzorom, razlučivosti 20,1 megapiksela, 
LEICA 16x optičkim zumom, pogodan je 
za snimanje u različitim uvjetima. Raspon 
otvora blende je od f/2.8-4.0, i ima mogućnost 
povezivanja preko Bluetootha 4.2 i VViFija 

Organizacija je dovedena do perfekcije, sve je 
dobro usklađeno, maksimalno je iskorištena 
odlična povezanost Frankfurta sa svim dije¬ 
lovima Europe, kako bi se precizno uskladila 
smjena grupa svakog dana (konvencija traje 


cijeli tjedan, ali osnovni program prođe se u 
jednom danu). To je vjerojatno i motiviralo 
organizatore da odustanu od prijašnjeg običaja, 
kada su svake godine konvenciju održavali u 
različitom državama. 

Program počinje održavanjem nizom pre¬ 
davanja European Plenary, koja zajedno traju 
samo sat vremena. Glavnu riječ imao je Yosuke 
Matsunaga, prvi čovjek Panasonica za Europu. 
On je svoj nastup počeo podsjećanjem na 
obilježavanje stote godišnjice (1918.-2018.) 


Četiri serije 4K OLED TV-a za 2019. - GZ2000 (flagship model), GZ1500, GZ1000 i GZ950 - svi će biti 
u ponudi u dvije veličine, 65 i 55 inča, opremljeni Panasonicovim procesorom HCX PRO Intelligent. 

Podržavaju novu generaciju dinamičkih formata metapodataka HDR10+ i Dolby Vision, kao i 
Dolby Atmos, zbog kojeg GZ2000 ima ugrađen dodatni par zvučnika usmjerenih prema gore, kako 
bi proizveo što bolji s urround zvuk 

Panasonicova postojanja, a to je povezao s 
dugogodišnjim partnerstvom Panasonica i 
Olimpijskih te Paraolimpijskih igara, s nagla¬ 
skom na nadolazeći OI u Tokiju 2020., koji 
bi trebao biti poseban futuristički tehnološki 
doživljaj. 

Svoj nastup g. Matsunaga iskoristio je da 
najavi velika Panasonicova očekivanja od 
novih sustava za grijanje i hlađenje stambenih 
prostora, baziranih na tehnologiji toplinskih 
pumpi. Panasonic ima već tvornicu za te 
sustave u Češkoj, a u ožujku će imati posebnu 
prezentaciju na tu temu u Frankfurtu. Ovaj put, 
na samoj konvenciji uopće nije bilo uređaja iz 
tog proizvodnog segmenta, kao što uopće nije 
bilo bijele tehnike, koju Panasonic u Europi 
polako napušta. 

Općenito je ovogodišnji Panasonic Conventi- 
on bio u izlagačkom segmentu manjeg obujma 
u odnosu na neke prethodne godine; odustalo 
se od svih vrsta artističkih ekshibicija i fokusira- 
lo se na naglašavanje osnovne funkcionalnosti 
novih proizvoda u ponudi, a čak su ukinuti 
tiskani katalozi, koji su se prije radili posebno 
za svaku grupaciju proizvoda. ■ 



TGH720 


DECT telefoni žive i dalje - Panasonic je oduvijek 
bio pojam za stolne telefone, pa i one bežične, 
nekada vrlo popularne DECT telefone. Kažu 
da, iako svima u svijetu jako pada prodaja tih 
uređaja, njima čak i raste. Iz bogate ponude 
izdvajamo modelTGH720, koji ima jednu 
neobičnu tipku - za blokiranje brojeva kojima 
želite onemogućiti nazivanje! Kada vas nazove 
netko tko vam ide na živce, dovoljan je samo 
jedan klik na tu tipku, i broj pozivatelja postaje 
trajno blokiran. 



Tower sustavi TMAX za partijanje - Kod ovih 
zvučničkih tornjeva glavni su jaki bas i jasan, 
snažni zvuk. Predstavljena su tri nova mini 
audiosustava u tower izvedbi: SC-TMAX50, 
TMAX40 i TMAX10; svi imaju po dva ulaza za 
mikrofone i posebne kontrole za njih, kako bi 
mogli poslužiti i za karaoke zabave. Panasonic 
ima i posebnu mobilnu aplikaciju Max Juke, koja 
služi za upravljanje tower sustavima 



Gramofon Technics SL-1500C predstavljen je kao entry-level model - Svi ključni elementi (pogon, 
zvučnica, tanjur, elektronika...) zadržani su, tako da je ovaj uređaj u osnovi identičan modelima iz 
legendarne serije SL-1200, ali uklanjanjem dijelova namijenjenih DJ-ima i svjetlosnih senzora, dobilo 
se models nižom cijenom. U zapadnoj Europi ona će iznositi 999 eura 



Slušalice u retro stilu - 

Novi model HTX90N 
naglavnih Bluetooth 
slušalica opremljen 
je tehnologijom 
za poništavanje 
buke, ima 
zvučničke jedinice 
promjera 40 mm 
s neodimijskim 
magnetima, punjiva 
baterija osigurava 
24 sata autonomije, 
a mogu se koristiti i s 
priloženim kabelom 


DAB radio/CD player 
D70BT - Osim što 
funkcionira kao FM i 
DAB+ tuner, ovaj radio 
ima i ulogu modernog 
glazbenog centra 
tako što reproducira 
CD-ove i podržava 
bežični s treaming 
glazbe i podcasta preko 
Bluetootha. Ima i USB 
i AUX ulaze, posebnu 
ručku za prenosivost, jer 
se može napajati preko 
baterija 




















Noviteti 


!H 


HLADNJAK 

Scythe Ninja 5 SCNJ-5000 

Kad obično nije dovoljno veliko 



Imate U potrebu za velikim, a tihim hladnjakom, Ninja 5 mogao bi biti vaš izbor. Scytheov 
hladnjak kompatibilan je praktički sa svim imalo novijim s ocketima, bilo da se radi o Intelovim 
ili AMD-ovim procesorima, a rebra su s donje strane skraćena da RAM u matičnoj ploči ne smeta 
montaži hladnjaka. Kroz bakrenu bazu poniklane površine prolazi šest toplovodnih cijevi. 

Dimenzije hladnjaka s dva ventilatora su 138 
x 155 x 180 milimetara. Ventilatori su 
120-milimetarski - radi se o modelu 
Kaže Flex 120 PWM, koji se ističe 
niskom razinom buke (4-14,5 
dBA). Vrte se od 300 do 800 
o/min, pri čemu mogu 
pogurati između 28 
i 73 m 3 zraka po 
satu. (M. B.) 


Ustupio: Links, www.links.hr 




USB MEMORIJA 

ADATA UE700 Pro 64 GB 

Brz i elegantan 

Kapacitetnijeg brata ovog USB 3.1 sticka imali smo na prošlogodišnjem 
velikom testu USB stickova, gdje je osvojio prvo mjesto. Dakle, mogu se 
očekivati visoke performanse i čitanja i zapisivanja, a memorija je 
smještena u elegantno, iako pomalo nježno, kućište s koncentričnim 
kružnicama. S ovim USB stickom dolazi i mala vezica. (M. B.) 



MIŠ 


ADATA INFAREX M20 

RGB optičar 




ADATA-in gejmerski miš INFAREX M20 opremljen je 
Omronovim prekidačima testiranim do 20 milijuna klikova, 
a optički senzor može se namjestiti na razlučivost od 400- 
5.000 DPI. Dimenzije miša su 132 x 69 x 43,5 milimetara, a 
igrači će po stolu gurati 160 grama, iz čega je jasno da se 
ne radi o primjerku pogodnom za iole brže igre. Polling 
rate ide do uobičajenih 1.000 Hz. RGB svjetlosni efekti 
pridonose atraktivnosti - ako ih volite, naravno. (M. B.) 


Ustupio: eKupi, www.ekupi.hr 


■M 

WTM 



Ustupio: Elmaž, www.elmaz.hr 

AV PRIMOPREDAJNIK 

Techly IDATA EXT-E704K 

Slika na daljinu, preko žice 


lako se HDMI signal obično prenosi HDMI kabelom, to nije nužno optimalno 
za veće udaljenosti, bilo zbog cijene, bilo zbog želje da se iskoristi postojeća 
mrežna infrastruktura, bilo da signal nije dovoljno jak za željenu udaljenost. 
To se može riješiti slanjem signala preko mrežnog kabela klase 6/6A/7, 
korištenjem odgovarajućeg odašiljača i prijemnika. Na odašiljač biste spojili, 
recimo, multimedijalni player ili računalo, a na prijemnik televizor velike 
dijagonale ili projektor na drugom kraju kuće, stana, poslovnog prostora ili 
konferencijske dvorane. Prijemnik i odašiljač podržavaju HDMI 2.0 signal do 
4K@60 na udaljenosti do 30 metara, a 4K@30 na udaljenosti do 60 metara. 
HDCP 2.2 također je podržan. Techlyjevi adapteri omogućuju i dvosmjernu 
infracrvenu komunikaciju, kako bi se udaljenim uređajima moglo upravljati 
daljinskim upravljačem. (M. B.) 
























UPS 

Cyberpower CP1300EPFCLCD 

Za sigurniju struju 


Koristite li stolno računalo ili kakve 
druge uređaje koji bi trebali imati 
stabilni napon ili kod kojih ne bi 
smjelo dolaziti do prekida struje, UPS 
uređaj vrlo je koristan dodatak. Ovaj 
Cyberpowerov UPS može raditi na 
ulaznom naponu raspona 170-270 V, 
a uređajima spojenim u njegovih šest 
šuko-utičnica isporučuje električnu 
energiju automatski reguliranog napona 
čiste sinusoide, snage do 780 W, odnosno 
1.300 VA. Ima prenaponsku zaštitu, EM 1/ 

RFI filtriranje te zaštitu telefona i 

mreže spojene preko RJ11/RJ45 konektora. S prednje strane smještena su 
dva USB porta jakosti 2,1 A, statusni ekrančić i nekoliko konfiguracijskih 
gumba. Integrirana baterija omogućuje od barem 2,5 minute pri punom, 
odnosno od barem 9 minuta rada pri pola opterećenja, a napuni se tijekom 
osam sati. Dimenzije uređaja su 100 x 265 x 370 mm, a masa 10,4 kilograma. 

(M.B.) 2.114 1 

kn 




Ustupio: Links, www.links.hr 



Tenk ili držač žice miša? MB10 je 
vjerojatno i jedno i drugo, ako se 
malo prepustite mašti. Zahvaljujući 
fleksibilnoj ruci, koristit će igračima 
kako im žica miša ne bi smetala za 
vrijeme grčevitih napucavanja, a pritom 
će izgledom govoriti da je njegov 
vlasnik ozbiljni igrač. Ima četiri USB 2.0 
porta za spajanje periferije. Ovaj 154 
grama težak "tenkić" velik je 115 x 100 x 
99 milimetara. (M. B.) 

Ustupio: ADM, www.adm.hr 


BIIHBEC 

Sharkoon Shark Zone MB10 

Ratnički raspoložen 




White Shark Totem Pro 

I zvučna i stalak 


Zašto bi slušalice ležale na stolu, kad mogu biti obješene na 
odgovarajući stalak, dimenzija 140 x 140 x 260 mm, težine 300 
grama? Uz to što vam nudi mjesto za odlaganje slušalica, ovaj je 
stalak opremljen i s dva USB porta, ali i USB zvučnom karticom pa 
tako ima i konektor za slušalice i mikrofon, ali i potenciometar za 
glasnoću i EQ - sve na jednom mjestu. (M. B.) 

Ustupio: Smit Electronic, www.smit-electronic.hr 

Šesti po redu Bug Future 
Show održao se pred 
rekordnim brojem 
posjetitelja, a tehnologije 
koje će promijeniti 
čovječanstvo 
predstavilo je 
pedesetak 
probranih 
tehnoloških 
i pedagoških 
stručnjaka te 
developera i 

* 

umjetnika iz 
' cijele regije 


Piše: Dragan Petric 


Fotografije: 

Mladen Lončar i 
Nevio Smajić 












Broj posjetitelja ove je godine nadmašio svih pet prije održanih izdanja Bug Future Showa pa je, prema procjeni koju je objavila Hina, taj dan kroz kino 
Europa prošlo više od 2.000 ljudi. Usprkos gužvi, posjetitelji su uživali u svim predavanjima, sjedeći i po stepenicama i prolazima... 


Š esti po redu Bug 
Future Show održao 
se pred rekordnim 
brojem posjetiteDru- 
gačiju, napredniju, 
inteligentniju, zdraviju i sretniju 
civilizaciju, kakva nas čeka u 
bliskoj budućnosti, predstavili su 
sudionici još jednog Bug Future 
Showa u prepunom zagrebačkom 
kinu Europa, predvođeni develo- 
perima , geekovima i učiteljima 
herojima čiji su alati tehnologija, 
znanje i tolerancija. U središnjem 
dijelu šestog izdanja tehnološkog 
spektakla godine predstavljene 
su tako tehnologije koje mijenja¬ 
ju čovječanstvo, iza kojih stoje 
najaktualniji tehnološki trendovi, 
poput umjetne inteligencije, 5G 
mreža i blockchaina. Uz učestali 
smijeh, pljesak i nenadmašnu 
atmosferu te brojna predavanja, 
rasprave i glazbeno-vizualne 
točke tog jedinstvenog događaja, 
Bug Future Show tako je i ovaj 
put, pod motom “A Different 

Humanity”, obilovao imagina¬ 
cijom, kreativnošću, zabavom, 
znanjem i emocijama tijekom 
programa u kojem su sudjelovali 
najistaknutiji predstavnici regio¬ 
nalne, ali i svjetske tehnološke, 
developerske i pedagoške zajed¬ 
nice. U dvije dvorane, u kojima 
se paralelno odvijao program, s 
pozornica je budućnost u kojoj 
će različitosti među ljudima 
bivati sve manjima, predstavilo 
50-ak stručnjaka tijekom više od 
20 sati sadržaja. 

Događanje je započelo keynote 
predavanjem svjetski pozna¬ 
tog tech podcastera iz SAD-a, 
“Digitalnog Jezuita” Ft. Roberta 
Ballecera, koji je razotkrio tehno¬ 
loške trendove koji su posljednjih 
godina bili hiperbole - odveć 
obećavajući, neostvarivi, tek s 
naznakama nadahnuća. “Padre”, 
kako ga nazivaju njegovi pratite¬ 
lji, predstavio je i one tehnolo¬ 
gije koje smatra doista dovoljno 
perspektivnima da u budućnosti 


LEAF, Nissanovo električno vozilo, moglo se pogledati parkirano ispred kina 
Europa tijekom cijelog trajanja Bug Future Showa 

Ft. Roberta 
Ballecera, gost 
predavač iz 
SAD-a, čuveni 
podcaster 
i svećenik, 
razotkrio je 
tehnološke 
trendove koji 
su posljednjih 
godina bili 
hiperbole 
- odveć 
obećavajući, 
neostvarivi, tek 
s naznakama 
nadahnuća... 


nd of Ev 


KEYN0TE PREDAVAČI 

y vuf 



Korado Korlević, glasoviti znanstvenik, astronom i voditelj zvjezdarnice 
u Višnjanu, održao je predavanje koje je ocijenjeno izuzetno visokom 
ocjenom 4,86, nakon čega je "pokupio" i uvjerljivo najveći pljesak na 
ovogodišnjem BFS-u 


promijene način našeg života. 
One zahtijevaju da sagledamo 
ubojitu spiralu društvenih medija 
i načine kako ih umjetna inteli¬ 
gencija može spasiti... 

Čovječanstvo se mijenja, a mi¬ 
jenjaju se i mjesta koja posjedu¬ 
jemo i u kojima živimo - osobito 
za programere! Nekad atraktivne 
destinacije za šoping i turizam, 
kakve su Dublin, Miinchen i 
Dubai, regionalnoj su tech zajed¬ 
nici danas gastarbajterske meke, 
u kojima svojim obiteljima poku¬ 
šavaju osigurati bolje sutra, nada- 
juči se višestruko učinkovitijoj 
monetizaciji svojih znanja nego 
kod kuče. Iseljavanje, međutim, 
donosi i niz poslovnih i životnih 
komplikacija, kojih mnogi posta¬ 
ju svjesni prekasno. Ima li više 
prednosti ili nedostataka kada se 
zaposlite u nekoj domačoj tech 
tvrtki ili kada radite za strance, 
ili u stranoj zemlji, otkrili su 
sudionici panela “Ostati ili otiči - 
developerska dilema u eri migra¬ 


cija”. Sudjelovali su Alan Sumina, 
CEO Nanobita, Sven Marušič, 
Software Solution Director iz 
Špana, Viktor Olujič, član Uprave 
Asseca i Matej Rajčič, student 
splitskog FESB-a i član DUMP 
udruge mladih programera. 
Panel je moderirao Dragan Petric 
iz Buga. 

“Ponosan sam na to što mi u 
Assecu SEE Hrvatska proizvodi¬ 
mo tehnologiju koja omogučuje 
napredak društva na svjetskoj 
razini. Naše mobilne aplikacije 
i sigurnosna rješenja olakšavaju 
korištenje bankarskih usluga i 
pridonose sigurnosti korisnika 
na četiri kontinenta - točnije 124 
klijenta koriste naša rješenja, od 
kojih je 68 izvan Hrvatske. Tako 
smo, primjerice, nedavno imple¬ 
mentirali sigurnosno rješenje 
u banci u Nigeriji, a radimo i u 
Egiptu, na Malti itd. Kroz inter¬ 
nacionalne projekte, edukacije i 
korištenje vrhunske tehnologije 
našim zaposlenicima omogučuje- 



Marina Krleža, urednica Seksoteke, 
zatvorila je ovogodišnji Bug Future 
Show veselim i provokativnim 
predavanjem o c/ber seksu, 
netipičnom seksu, seksu s robotima 
i biseksualnosti - temama koje 
su prestale biti tabu zahvaljujući 
razvoju tehnologije 

mo da svoje vještine razvijaju u 
timskom okruženju i poticajnoj 
okolini”, izjavio je Viktor Olujič, 
član Uprave Asseca. 

Kada če nas roboti riješiti do¬ 
sadnih poslova? Hočemo li na 
miru moči odgledati posljednju 
sezonu “Igre prijestolja” dok 
nas auto vozi od Zagreba do 
Dubrovnika (i natrag). Nadgleda 
li nas netko doista neprestano? 
Što o tome misle posjetitelji 
BFS-a, a što kažu stručna pred¬ 
viđanja, predstavljeno je kroz 
rezultate istraživanja koje su za 
ovogodišnji Bug Future Show 
proveli Aron Paulič, direktor 
Buga, i Dalibor Subotičanec, 
Research Manager iz Špana. 

Uslijedio je potom - prvi put 
u povijesti - takozvani “obrnuti 
panel”. Četiri dame, četiri mo- 
deratorice i samo jedan panelist, 


na streljani... Glavnog čovjeka za 
inovacije i tehnologiju največe 
hrvatske tehnološke kompanije 
Hrvatskog Telekoma Borisa Drila, 
četiri oštroumne dame iz raznih 
sfera javnog djelovanja rešetale 
su pitanjima o 5G tehnologiji, 
umjetnoj inteligenciji, robotima, 
VR-u, AR-u, IoT-u i svim ostalim 
polurazumljivim kraticama koje 
bi im trebale promijeniti život 
na bolje. Kako i zašto nam sva 
ta nova tehnološka čuda mogu 
pomoči da bolje radimo, ali i 
trgujemo, putujemo, veselimo se, 
družimo i stvaramo, doznali smo 
zahvaljujuči pitanjima koja su 
postavljale Šonja Hodak, legenda 
telekomunikacijskog novinarstva 
i konzultantica Andrea Andrassy, 
kolumnistica 24 sata, Maruška 
Vizek, ravnateljica Ekonomskog 
instituta i robotica Pepper... 

Prva na svijetu igra s “pamet¬ 
nim tenkovima” koja se igra s 
pravim tenkovima, u pravom 
svijetu, dolazi - logično - iz 
Hrvatske... Kako raspucati svo¬ 
ju obitelj, frendove i poznanike 
tenkom, vidjeli smo u spektaku¬ 
larnoj svjetskoj premijeri reality 
igre Iron Buli... 

Uslijedio je tada najveseliji dio 
Bug Future Showa. Najbolje na¬ 
očale za FPV (First Person View) 
upravljanje dronovima na svijetu 
odvele su trojicu Slavonaca - 
Ivana Jelušiča, Srđana Kovačeviča 
i Vlatka Matijeviča - iz njihovih 
razvojnih laboratorija u Osijeku 
skroz do Las Vegasa. Zahvaljujući 
pobjedi na Idea Knockoutu 2018, 
tim Orqa je, naime, osigurao 
izlagački štand na najvećem 
svjetskom sajmu novih tehnolo¬ 
gija, koji se održava neposredno 
prije Bug Future Showa, a svoja 
iskustva iz Amerike, uspjeh koji 
je doživio njihov uređaj na tom 
tržištu i tehnološka čuda kojima 
su svjedočili na CES-u 2019 i po¬ 
sjetu Silicijskoj dolini pokraj San 
Francisca, predstavili su novinar¬ 
skoj legendi i dobrom duhu Bug 
Future Showa, reporteru NI te¬ 
levizije Antoniju Zavadi. Na kraju 
su - tradicionalnim bacanjem 
loptica u publiku - posjetiteljima 
podijelili čak 50 gadgeta. 

Svoje projekte predstavili su 
tada i drugoplasirani tim s Idea 
Knockouta 2018 Mundus, koji je 
napravio prvu digitalnu pamet¬ 
nu društvenu igru na svijetu. 
Suosnivač Mundusa Filip Hercig 
omogućio je voditelju Ivanu 
Šariču da pokuša zaigrati tu igru, 
a nakon toga je nastupio i Ivan 
Voras, osnivač trečeplasiranog 
tima s Idea Knockouta, Equinox 
Vision. 

Učitelji heroji 2019. godine - Uz moderiranje Hrvoja Balena iz Algebre, predstavljeni su ovogodišnji učitelji heroji 
(tj. sve četiri učiteljice ovaj put): Željka Dijanić iz Srednje škole Čazma, Mira Čuvidić iz Osnovne škole Rajić, 
Patricija Burazin iz Osnovne škole Blage Zadre u Vukovaru, i Vesna Janko iz II. osnovne škole Bjelovar 


Drugo keynote predavanje 
održao je glasoviti znanstvenik 
i astronom Korado Korlević, a 
najavio ga je jedan od njegovih 
učenika, danas CEO i suosnivač 
startupa STEMI Marin Trošelj... 
Transhuman agenda: posljednje 
stolječe homo sapiensa - to je bio 
naslov ovog keynotea. Nekoliko 
je ključnih tehnologija koje če 
obilježiti 21. stolječe, no jesmo 
li mi kao pojedinci i zajednica 
spremni za nove izazove, ima¬ 
mo li nove alate i motivaciju za 
prelazak u svijet stalnog učenja 
i usavršavanja? Živimo u najiza¬ 
zovnijem vremenu u posljednjih 
150.000 godina i cupkamo na 
mjestu. Imamo li pravo čekati 
da se budućnost dogodi? Korado 
Korlevič dao nam je svoje od¬ 
govore na ta pitanja, vodeči se 
tezom kako Mooreov zakon ne 
važi samo za broj tranzistora na 
čipu, več i za sposobnosti robota, 
upravljanje genomom i druga 


tehnološka dostignuča s kojima 
živimo... 

Krcata dvorana i potpuna ti¬ 
šina, prekidana isključivo uče¬ 
stalim pljeskom, postala je več 
prepoznatljiva atmosfera panela 
u kojem na Bug Future Showu 
nastupaju učitelji heroji. I ove 
godine je ekipa iz Algebre i Buga 
u hrvatskim školama pronašla če¬ 
tiri čudotvorca, tj. ovaj put četiri 
čudotvorke, koje svojom nadljud¬ 
skom voljom, ljubavlju prema 
prenošenju znanja i posvečenosti 
djeci, prkose zastarjelom obra¬ 
zovnom sustavu i korištenjem 
najsuvremenijih tehnoloških do¬ 
sega - na svoju ruku - najmlađima 
“podvaljuju” znanje i zaluđenost 
učenjem kroz igru, veselje i kre¬ 
ativno zalaganje. Ovogodišnje 
arhitektice boljeg svijeta, koje 
provode nastavu kakve se ne bi 
posramile niti škole najrazvije¬ 
nijih podneblja, kao i njihove re¬ 
zultate i izazove na koje nailaze, 



Voditelj 
Bug Future 
Shovva i ove 

je godine bio 
nezamjenjivi 
Ivan Šarić, 
najveći 
geek među 
komičarima, 
i najveći 
komičar 
među 

geekovima... 


predstavio je doajen modernog 
obrazovanja i tech scene, član 
Uprave Algebre, Hrvoje Balen. 
One su Željka Dijanič iz Srednje 
škole Čazma, Mira Čuvidič iz 
Osnovne škole Raji, Patricija 
Burazin iz Osnovne škole Blage 
Zadre u Vukovaru, i Vesna Janko 
iz II. osnovne škole Bjelovar. 

Petar Štefanič, iskusni televizij¬ 
ski voditelj i urednik Pressinga 
NI televizije, koji prema vlasti¬ 
tom priznanju, i s pingvinom mo¬ 
že razgovarati sat vremena, ovaj 
se put prihvatio još težeg izazova 

- razgovora s čudljivim nosoro- 
gom, Bugovim Zlim Luđakom 
Olegom Maštrukom, koji je pro¬ 
putovao svijet, o svemu i svače¬ 
mu što mu rog čini sretnim... 
Zauzvrat, i Oleg je Petra nakratko 
intervjuirao na stageu ... 

Program u velikoj dvorani za¬ 
vršio je seksualnim keynote 
predavanjem nazvanim Cyber 
seks, biseksualnost, netipičan 
seks, otvorene veze i seksualni 
roboti. Zašto su u nas seksualni 
pojmovi koji su u liberalnijem 
svijetu normalni, još uvijek - ta¬ 
bu? Koliko treba proči vremena 
da se otvorene veze, biseksual¬ 
nost, netipičan seks, cyber seks 
i korištenje seksualnih igračaka 

- pa i seksualnih robota - počnu 
smatrati kao nešto svakodnevno 
i vrijedno otvorenog razgovora 
na kavi? Kako potaknuti ljude 
da sve to počnu primjenjivati u 
svojem seksualnom životu kao 
doprinos zdravlju, psihičkoj 
stabilnosti i duhovnom rastu? 
Tehnologija briše granice i razli¬ 


čitosti, a kada če ih izbrisati i na 
našem podneblju i kako če nas to 
promijeniti, ispričala je urednica 
Seksoteke, Marina Krleža. 

Istodobno, čitav se dan u maloj 
dvorani Muller u kinu Europa 
odvijao paralelni program, koji 
je započeo predavanjem Denisa 
Arunoviča iz Bug Laba o tome 
kakvi nas hardverski noviteti 
očekuju u nastavku godine. 

Uslijedilo je zanimljivo preda¬ 
vanje o digitalnoj i agilnoj tran¬ 
sformaciji kojom se može una¬ 
prijediti odnos kompanije sa za¬ 
poslenicima, koje je održala Ana 
Zovko iz Hrvatskog Telekoma, 
nakon čega je o budućnosti 
inteligentne mobilnosti govorio 
Darko Tenšek iz hrvatskog pred¬ 
stavništva Nissana, predstavivši 
viziju vozila koje vidi nevidljivo 
spajanjem stvarnog i virtualnog 
svijeta. 

Panel-raspravu Experience 
Nanobit moderirala je Ana 
Spasojevič iz Nanobita, a sudje¬ 
lovali su developeri iz te tvrt¬ 
ke, Marta Poštenjak i Domagoj 
Šalkovič, koji su otkrili kakvo 
im iskustvo pruža rad u toj de- 
veloperskoj tvrtki. Predavanje 
o cyber sigurnosti u modernom 
bankarstvu održao je Andro 
Galinovič iz Zagrebačke banke, 
a onda su uslijedile dvije sjaj¬ 
ne radionice koje je pripremio 
Huawei. 

Prva je dala odgovor na pitanje 
može li se mobitelom snimiti 
video visoke kvalitete, a održao 
ju je Filip Tot, direktor fotogra¬ 
fije i snimatelj, koristeći mobitel 
Huawei Mate 20 Pro. Druga je, 
pak, dala odgovor na pitanje što 
nam sve omogučuje trostruka 
kamera, a održao ju je fotograf i 
bloger Domagoj Sever, pokazavši 
niz trikova kojima se mobitelom 
mogu napraviti odlične foto¬ 
grafije. 

O mobile Connectu - digital¬ 
nom identitetu u vašim rukama, 
govorio je Robert Manenica, 
ekspert razvoja ICT poslovanja iz 
Hrvatskog Telekoma, a program 
u dvorani Muller završen je radi¬ 
onicom u kojoj je bilo objašnjeno 
kako sudjelovati u data Science 
natjecanju i - kako prepoznati 
kita prema repu - koju je održao 
Adriano Bačac, Data Scientist iz 
Bonsaija. 

Bug Future Show 2019 održan 
je pod generalnim pokrovitelj¬ 
stvom Hrvatskog Telekoma, a 
događanje su sponzorski podr¬ 
žali i Algebra, Asseco, Huawei, 
Kaspersky lab, Nanobit, Nissan, 
Sony, Špan, Uber i Zagrebačka 
banka. Partneri BFS-a bili su i 
404, DIT te Entrio. ■ 

PANEL-RASPRAVE 



Ostati ili otići - developerska dilema u eri migracija bio je najposjećeniji 
i najbolje ocijenjen panel ove godine. Uz moderiranje Dragana Petrica iz 
Buga, nastupili su Alan Sumina, CEO Nanobita, Viktor Olujić, član Uprave 
Asseca SEE, Sven Marišić, Software Solution Director iz Špana, i Matej 
Rajčić, član DUMP udruge mladih programera 



Jedan-na-jedan analizu o tome što posjetitelji Bug Future Showa znaju i 
misle o tehnologijama koje su pred nama, o tome kako će one promijeniti 
način kako živimo, i koliko se to mišljenje podudara s onim u ostatku svijeta, 
proveli su i predstavili Dalibor Subotičanec, Research Manager iz Špana, i 
Aron Paulić, direktor Buga 



Mundus - najpametnija društvena igra na svijetu, osvojila je drugo mjesto 
na Bugovom natjecanju tehnoloških ideja, Idea Knockoutu 2018, pa ju je 
predstavio jedan od suosnivača istoimenog s tartupa Filip Hercig, zaigravši 
nakratko tu igru s voditeljem BFS-a, Ivanom Šarićem... 



Obrnuti panel bila je točka u kojoj su četiri oštroumne dame "napadale" 
pitanjima o tome što će im 5G, loT, VR, AR, Al i ostale kratice, čelnog čovjeka 
za tehnologiju Hrvatskog Telekoma, CTO-a Borisa Drila. One su bile Šonja 
Hodak, legendarna telekom novinarka i konzultantica, Andrea Andrassy, 
kolumnistica 24 sata, Maruška Vizek, ravnateljica Ekonomskog instituta i - 
robotica Pepper... 



Influencersko rešetanje bio je naslov točke u kojoj su jedan drugoga 
intervjuirali "influenceri" s Interneta i televizije, Oleg Maštruko, urednik 
Mreže, i Petar Štefanić, urednik Pressinga na NI televiziji. Potonji, kažu, 
može i s pingvinom razgovarati suvislo sat vremena, pa je to pokušao i s 
"ćudljivim nosorogom" iz Buga... 



Equinox Vision projekt je koji je na Idea Knockoutu 2018 osvojio treće 
mjesto, a ovu ideju koja se svodi na viziju budućnosti društvenih medija, 
prikazanu kroz proširenu stvarnost, predstavio je njezin idejni 
začetnik, Ivan Voras... 

REPORTAŽA 




IZLOŽBA PARTNERA BFS-a 



Huawei je ove godine prvi put bio partner Bug Future Showa, no odmah su se fantastično "uktopiti" u koncept showa, osobito interaktivnim izložbenim 

prostorom koji je mamio prisutne svojim... sadržajem...:) 

Hrvatski Telekom 

je na svojem 
izložbenom prostoru 
predstavio mobilne 
uređaje iz kurentne 
ponude, a između 
ostalog, ugodno 
iznenađenje bila 
je i mogućnost 
isprobavanja 
gamerskog 
smartfona Razer 
Phone 2... 



Sony je sponzor 
Bug Future 
Showa još od 
početaka te 
tehnološke 
manifestacije, 
a publiku je na 
svoj izložbeni 
prostor mamio 
mogućnošću 
osvajanja svojeg 
flagship modela 
Xperia XZ3, 
kao i mid-range 
uređaja... 


HARDVER NA BUG FUTURE SHOWU 2019 

PROVJERENA KVALITETA 


Kao i svake godine, 
u tehničkoj realizaciji 
Bug Future Shovva 2019 
velikodušno su nas podržali 
Panasonic i HP, ustupivši nam 
svoje uređaje. 

Panasonic nas je opremio 
fotoaparatima Lumix DC-GH5 
i DC-GH5S. Njih smo koristili 
za cjelodnevno snimanje 


programa u maloj dvorani Kina 
Europa, kao i za izradu reportažnih 
snimki iz foajea, velike dvorane te 
zbivanja izvan kina. Panasonicove 
uređaje odabrali smo jer su nam se 
na testovima pokazali kao izvrstan 
odabir prilikom snimanja pri maloj 
količini svjetla. Najveći dio posla 
tu je odradio Lumix DC-GH5S, koji 
je za spomenute zadatke posebno 

Algebra je i ove godine podržala Bug Future Show predstavivši iznimno 
široku paletu cijenjenih programa obrazovanja iz područja tehnoloških 
znanosti... 


Zagrebačka banka netipičnim je uređenjem svojeg izložbenog prostora u 
foajeu kina Europa lukavo pridobila pozornost najmlađe publike i svojih 
potencijalnih klijenata... 




Nissan je ispred kina Europa predstavio svoj električni automobil LEAF, 
a na svojem štandu u foajeu pružao je sve informacije o tom vozilu, i 
posjetiteljima BFS-a osigurao besplatnu kavu... 

Špan je na štandu u foajeu 
kina Europa posjetiteljima 
nudio da nagradnom igrom 
osvoje darove - bilo je nužno 
svojim licem oponašati 
grimasu "poznatog" lica 
koje se pojavljivalo na 
ekranu... 




pogodan zbog toga što nema 
ograničenje snimanja od pola sata, 
koje ima većina fotoaparata, pa 
ga nije trebalo toliko nadzirati. 
Koristili smo ga s Panasonicovim 
objektivom LUMIX G X Vario 12- 
35mm f/2,8, koji nam je omogućio 
zadovoljavajuće velik otvor blende 
uz mogućnost zumiranja pa time 
i prilagodbu kadra, bez da selimo 
stativ te, zahvaljujući konstantnoj 
blendi od f/2,8, bez da moramo 
dizati ISO uslijed pritvaranja 
blende kod zuma. 

HP nam je ustupio laptope 
EliteBook 1030 x360 G3, EliteBook 


1050 G1 i Envy 15 x360. Odabrali 
smo ih jer smo se u više navrata 
imali prilike uvjeriti u njihovu 
pouzdanost, što je na događajima 
poput BFS-a esencijalno - zadnje 
što želite jest da se predavaču 
sruši prezentacija, ili da uvodni 
video nekog panela zatrza. 

HP-ove laptope koristili smo 
na pozornicama velike i male 
dvorane, za puštanje svih 
prezentacija, kao i u režiji, gdje 
je iznimno kompaktni EliteBook 
1030 x360 G3 s lakoćom pronašao 
mjesto među omanjom planinom 
mikseta i drugih AV uređaja. (D.Š.) 


Panasonic 
objektiv 12-35 


Panasonic GH5S 

BFS 2019 NA YOUTUBEU 


Siva predavanja i paneli 



Bug Future Show 
2019 - reportaža o 
cijelom showu nalazi 
se i na DVD-u, kao 
specijalna epizoda 
Tech Radara 


S 2018 


ow 



Dobrodošli 

na BFS 2019 
- uvodni 
pozdrav 
Mira 

Rosandića 


The end of 
everything 

(as we know 
it) - keynote 
predavanje 
Fr. Roberta 
Ballecera 



Je li 
budućnost 
ružnija 

nego što je 
bila - 1-na-l 
analiza i 
rezultati 
istraživanja 




Ostati 
ili otići - 

developerska 
dvojba u eri 
migracija 
- panel- 
rasprava 
o tržištu 
developera 

Što će meni 
uopće 5G, 

loT, VR, 
AR, Al i 
blockchain? 
- obrnuti 
panels 
četiri dame 
i CTO-om 
HT-a 

u Full HD-u 




CES 2019 - Jailhouse rock - Intervju uživo o CES-u 2019 


Five G tehnologija za Five Star iskustvo (40:10) - panel-rasprava o 5G tehnologiji 



Mundus - najpametnija društvena igra na svijetu - predstavljanje s tartupa 



Transhuman agenda: posljednje stoljeće homo sapiensa - keynote 
predavanje Korada Korlevića 



Equinox Vision - budućnost društvenih medija kroz proširenu stvarnost - 
predstavljanje s tartupa 



1-na-l - Influencersko rešetanje - međusobni intervju Olega Maštruka 
i Petra Štefanića 



Cyber seks, biseksualnost, netipičan seks, otvorene veze i 
seksualni roboti - keynote predavanje Marine Krleže PC hardver - što donosi 2019.? - predavanje Denisa Arunovića iz Buga 

NAJBOLJE S BFS-a 2018 



Tata i kći - BFS svake godine otvara pozdravnim govorom Miro Rosandić, glavni urednik 
Buga, puštajući i jedan video koji priprema samo za tu prigodu. Ove godine pomogla mu je 
kći Veronika, predstavivši jednu "novu eru influencera"... 



Glavnu nagradu Hrvatskog Telekoma, pametni sat 
s LTE-om, dobitniku koji je najaktivnije tvitao tijekom 
BFS-a s hashtagom #bfs2019, uručila je predstavnica HT-a 
Lucija Brkić 



Denisovo predavanje o hardverskim novitetima tradicionalno je najposjećenija 
točka u dvorani Muller, kojom svake godine započinje paralelni program Bug Future 
Showa, na gornjem katu kina Europa 



Može li se mobitelom snimiti video visoke kvalitete? Odgovor na to pitanje dao je Filip 
Tot, direktor fotografije i snimatelj koji je za predavanje koristio Huawei Mate 20 Pro 

Dobitnica 
Huawei 
Watcha ovu 

je vrijednu 
nagradu 
osvojila 
snimivši 
najbolji s elfie 
s Ivanom 
Šarićem, a da 
ga ništa nije 
pitala (to je 
bio uvjet za 
sudjelovanje 
u ovom 
nagradnom 
natječaju) 

















Bug Future Show 2019 




Robotica Pepper nije se baš iskazala kada je trebala postaviti pokoje 
pitanje u panelu, no svakako je uspješno razuvjerila sve one koji se 
boje da će "roboti pobijediti i nadvladati" ljude... 



Selfie s Orqom - priliku da se slika s ekipom "iz Alcatraza", sudionicima panela 
o CES-u 2019, i pobjednicima Idea Knockouta 2019, iskoristio je Marin Trošelj 
iz STEMI-ja, moderator koji je najavio i organizirao najbolje ocijenjeni keynote 
ovogodišnjeg BFS-a 



Krcata dvorana 

kina Europa ovako 
izgleda iz režije 
Bug Future Showa, 
smještenoj u zadnja 
dva reda dvorane... 


Ekipa iz Nanobita 

održala je 
zanimljiv panel, 
nazvan Experience 
Nanobit, u kojem 
je Ana Spasojević, 
voditeljica ljudskih 
resursa te tvrtke, 
intervjuirala 
developere 
Martu Poštenjak 
i Domagoja 
Šalkovića o tome 
kako im je raditi u 
Nanobitu 






Sonyjeve nagrade 

tradicionalno su 
bile najvrednije - 
snimanjem dobrih 
fotki BFS-a mogli su 
se osvojiti Xperia 
XZ3 i Xperia XA2 
Ultra... 

Asus ROG Strix SCARIIGL704GW-EV001T 



!l 


Gamerski 

jurišnik 
s RTX-om 


rali i prvu generaciju Scara, u 
dobroj smo poziciji da procije¬ 
nimo je li i kako Asus unapri¬ 
jedio novi uređaj. Kao i većina 
laptopa, i Scar II dolazi u ne¬ 
koliko konfiguracija, zavisno o 
modelu korištene grafičke kar¬ 
tice i procesora. Mi smo imali 
prilike testirati model temeljen 
na procesoru Ćore i7-8750H i 
novoj grafičkoj GeForce RTX 
2070 s 8 GB GDDR6 memo¬ 
rije. Grafičke kartice RTX za 
laptope lansirane su nedavno 
na sajmu CES, a Scar II prvi je 
laptop s takvom grafikom koji 
smo dobili priliku isprobati. 

Scar II pripada u skupinu 
kompaktnijih laptopa za za¬ 
htjevne igrače. Iako je riječ o 
uređaju sa 17-inčnim ekranom, 
laptop ima masu od 2,89 kg, 
što je inače mrvicu više od 
stare verzije. Debljina kućišta, 
pak, varira - blizu odmorišta 


Ekran 17,3", Full HD, IPS, G-Sync 144 Hz 


Procesor Ćore i7-8750H (6 jezgri, 2,2 do 4,1 GHz) 


Grafika GeForce RTX1070 8 GB GDDR6 


Memorija lx 16 GB DDR4 2666 


Disk / SSD 1TB SSHD / 256 GB NVMe 


Masa 2,89 kg 


Operacijski sustav Windows 10 Home 


Jamstvo 2 godine 


Cijena 19.788 kn 


□ Dimenzije i masa s obzirom na performanse, dizajn, pristojan G 144-hercni ekran, 
vrlo visoke performanse procesora i grafike, bolje hlađenje od starijeg modela, podrška 
za ray tracing i DLSS, odlična tipkovnica, vrlo dobar touchpad, općenito visoka kvaliteta 
konstrukcija, pristojni zvučnici, aplikacija Armory Crate bolja nego staro softversko 
rješenje, NVMe SSD, SSHD umjesto standardnog diska 

H Bučan rashladni sustav, čudno postavljena web-kamera, nametljiv tvornički 
instaliran softver (McAfee), softverske "dječje bolesti" - problemi 
s performansama u igrama, viša cijena u odnosu na stariji model 

DOJAM Dobra, no dosta skupa nadogradnja na prvu generaciju Strix Scara 

Ustupio Instar informatika, tel. 01/5540-900, www.instar-informatika.hr 


P rije nego što se pozaba¬ 
vimo samim uređajem, 
raščistimo otkud Scar u 
imenu ovog laptopa. U izrav¬ 
nom prijevodu s engleskog 
jezika to bi značilo ožiljak, 
no vojnicima, airsoftašima i 
ljubiteljima FPS-ova ova riječ 
ima i drugo značenje. Scar je, 
naime, ime za jurišnu pušku 
koju je za američke specijalne 
jedinice dizajnirala belgijska 
tvrtka FN Herstal. Baš kao što 
je FN-SCAR smrtonosno oružje 
u rukama “operatera”, tako se i 
Asus nada da će ROG Strix Scar 
II postati virtualno smrtonosno 
oružje u rukama igrača. 

S obzirom na to da smo testi- 


Krajem ljeta prošle godine pozabavili smo 
se Asusovim laptopom za igrače ROG 
Strix Scar, a sada nam je u 
ruke premijerno 
sletjela i druga 
generacija tog 
uređaja. Ujedno 
je riječ o prvom 
testiranom laptopu s 
grafičkom karticom 
GeForce RTX 


Denis Arunović 


Asus ROG Strix GL703GS-E5011T 


34 BUG OŽUJAK 2019. 






















Touchpad je prilično dobar, iako ga veći dio vremena nećete 
koristiti. Zadovoljava Microsoftov standard Precision touchpad 


lili Scrlm^f Theroi Urip .irqu*^< 


SSD je relativno 
spor, iako je riječ 
o NVMe modelu. 

Prilikom pisanja 
nije ništa brži od 
prosječnog SATA 
SSD-a 

kako bi bile otkrivene statusne 
LED-ice. Te iste statusne LED- 
ice vidimo iznad tipkovnice 
kada je laptop otklopljen. One 
su bijele boje i ne “bodu” oči. 

Ponuda konektora na bokovi¬ 
ma laptopa malko je poboljša¬ 
na u odnosu na stariji model ta¬ 
ko da je jedan od USB 3.1 Geni 
portova zamijenjen Gen2 por¬ 
tom. Sada tako na lijevom boku 
laptopa imamo RJ-45 konektor 
Realtekove mrežne kartice, 
mini DisplayPort, HDMI 2.0b, 
tri USB-a 3.1 Geni, konektor 
za slušalice i konektor za na¬ 
pajanje. Na desnom boku su 
čitač SD kartica, USB-C 3.1 
Gen2, USB 3.1 Gen2 i utor za 
Kensington bravicu. Na de¬ 
snom boku pojavio se i izlaz za 
rashladni sustav, koji se koristi 
u kombinaciji s parom izlaza 
na stražnjem rubu kućišta 
laptopa. 

Donja strana laptopa izvede¬ 
na je, nažalost, lošije u ovoj 
novoj generaciji. Ranije je pla¬ 
stični poklopac imao dodatni 


pomični dio, koji je omogu¬ 
ćio brz i lak pristup utoru za 
memoriju i utoru za ugradnju 

2.5- inčnog uređaja za pohra¬ 
nu podataka. Sada je, pak, za 
pristup tim utorima potrebno 
skinuti kompletni poklopac, 
što implicira skidanje 12 vijaka 
(križna glava) i pažljivo otpa- 
janje plastičnih kopči po rubu 
laptopa uz pomoć kreditne 
kartice, trzalice za gitaru ili 
specijaliziranog alata. 

Skidanjem kompletnog po¬ 
klopca otkriva se hardverska 
raskoš Scara dvojke, pa tako 
vidimo moćan sustav hlađenja 
s dva turbinska ventilatora 
(jedan za procesor, drugi za 
grafičku), dva SO-DIMM utora, 
od kojih je samo jedan popu¬ 
njen 16-gigabajtnim 2.666-me- 
gahercnim DDR4 modulom, 

2.5- inčni čvrsti disk (Seagateov 
SSHD, odnosno hibridni HDD 
od 1 TB, kao i na starom mode¬ 
lu), 256-gigabajtni NVMe SSD i 
bateriju od 66.000 mWh. 

Baterija Scaru II osigura- 


za dlanove iznosi 25, 
a na suprotnom kraju 27 
mm, što znači da je laptop 
blago zakošen prema naprijed. 
S obzirom na to da je riječ o 
uređaju visoke potrošnje, napa¬ 
janje je izvedeno preko nestan¬ 
dardnog okruglog konektora, 
preko kojeg laptop spajamo na 
“ciglicu” pristojnih dimenzija. 

Uglati dizajn 

Prva vanjska novost na no¬ 
vom modelu jest drugačiji 
izgled aluminijskog poklopca 
koji štiti ekran. Sada je on 
uglatijeg i oštrijeg dizajna, s 
brušenom teksturom koja je 
ukrašena kromiranim logom 
ROG. Na starom nam je mo¬ 
delu zasmetala nekvalitetno 
izrađena letvica koja je služila 
za poboljšanje WiFi signala. Na 
novom letvice nema, pa je taj 
problem eliminiran. Logo ROG 
svijetli kada je laptop uključen, 
a boja i svjetlina sinkronizira- 


skim osvjetljenjem 
tipkovnice. Scar II dobio 
je i novi osvijetljeni detalj - mli- 
ječnobijelu letvicu na donjem 
rubu kućišta laptopa. Jačinom 
osvjetljenja (moguće ga je i 
posve isključiti) te efektima 
upravljamo izravno preko tip¬ 
kovnice. Točnije, kombinira¬ 
njem kursorskih tipki i tipke 
Fn. Zanimljivo je da ne postoji 
softverska aplikacija za konfi- 
guriranje osvjetljenja, što, pak, 
ograničava i mogućnosti prila¬ 
godbe osvjetljenja. Primjerice, 
nije moguće odabrati statičko 
osvjetljenje zelene boje, već 
ono mora biti crveno. 

Ipak postoji aplikacija za 
kontrolu osvjetljenja, samo što 
smo je uspjeli previdjeti. Nalazi 
se u sklopu aplikacije Armory 
Crate, o kojoj će više riječi biti 
kasnije. Dakle, osvjetljenje je 
ipak posve prilagodljivo kao 
što je bilo i na starom mode¬ 
lu, ali prečice na tipkovnici 
samo olakšavaju prebacivanje 
između različitih modova. 
Aluminijski poklopac laptopa 
nije posve pravokutnog oblika, 
već je s donje strane izrezan 

Asus ROG Strix SCARIIGL704GW-EV001T 




SPECIFIKACIJE 

I REZULTATI TESTIRANJA 

ROG Strix 
SCAR 

ROG Strix 
SCAR II 

Cinebench R15* 

Multi-core 

1.009 

1.211 

Single-core 

168 

167 

3DMark 

First Strike DX11 

14.280 

16.940 

Time Spy DX12 

5.452 

7.074 

PCMark 8 

Creative 

8.365 

- 

Igre - 1080p maks. postavke 

Rise of the Tomb Raider DX11 

79 fps 

79 fps 

Total War: VVarhammer DX11 

76 fps 

64 fps 

Battlefield V DX12 

- 

72 fps 

Battlefield V DX12 DXR Ultra 

- 

48 fps 

Battlefield V DX12 DXR Low 

- 

57 fps 


*rezultat 5. izvođenja 


Rashladni sustav 
nadograđen je u odnosu 
na Scar prve generacije, 

pa smanjivanja 
performansi pod 
opterećenjem svih jezgri 
procesora nema 


slike). Zbog položaja kamere 
perspektiva prilikom snimanja 
iznimno je čudna, odnosno ža¬ 
blja, pa vam video sugovornik 
umjesto u oči gleda u nosnice, 
osim ako si ne date puno truda 
prilikom namještanja ispred 
ekrana. Također, vaš pogled 
nije više usmjeren u sugovor¬ 
nika, več negdje gore. Ako vam 
je izvedba web-kamere bitna, 
obratite na ovo pozornost. 

Ekran je razlučivosti Full 
HD, IPS tipa i kompatibilan 
s G-Syncom, uz maksimalnu 
brzinu osvježavanja od 144 Hz 
i prosječno vrijeme odziva od 3 
ms, što je odlično za IPS panel 
(no u praksi ne znači mnogo 
u usporedbi sa sirovom brzi¬ 
nom osvježavanja). U pogledu 
kvalitete sasvim je prosječan. 
Pokrivenost sRGB palete boja 
iznosi solidnih 96%, uz solid¬ 
no maksimalno osvjetljenje 
od 292 cd/m 2 . Osvjetljenje je 
dovoljno jako za ugodno kori¬ 
štenje laptopa pod umjetnim 
svjetlom, no pokazat će se 
suboptimalnim ako ga stavite 
pod danje svjetlo. Primjerice, 
ispred velikog prozora. 

Uniformnost boja i osvjet- 


va vrijeme autonomije od 
3 sata i 14 minuta u 
PCMarkovom Work 
testu, što znači da 
će u praksi laptop uz 
uredski rad i surfanje iz¬ 
držati oko 6-7 sati, što je vrlo 
respektabilna brojka za jedan 
gamerski laptop. Asus možda 
čak malo preagresivno opti- 
mizira vrijeme autonomije jer 
se Windowsova opcija Battery 
saver uključuje odmah čim 
laptop skinemo s napajanja. 
Također, primjenjuje se i profil 
hlađenja Silent, što ograničava 
maksimalne taktove GPU-a i 
procesora. Prilikom testiranja 
Battery saver smo isključili, a 
profil Silent zadržali, s obzirom 
na to da ga je smisleno koristiti 
u ovakvim uvjetima rada. 

Iz žabljeg oka 

Jednu od najvećih preinaka 
svakako je doživio ekran. Asus 
se poslužio Dellovim trikom 
s majušnog XPS-a 13, pa su 
gornji i bočni rubovi ekrana 
maksimalno stanjeni, dok je 
donji rub ostao deblji, a tu je 
smještena i web-kamera (uz¬ 
gred rečeno, očajne kvalitete 

Desni bok - SD čitač, USB-C 3.1 Gen2, USB 3.1 Gen2, Kensington bravica 



Lijevi bok - Napajanje, RJ-45, mini DisplayPort, HDMI 2.0b, 3 x USB 3.1. 





RGB osvjetljenje moguće je podešavati, no daleko je to od mogućnosti koje nudi naš omiljeni Corsairov softver 


Dodatni softver 

Scar prve generacije oslanjao 
se na aplikaciju Gaming Center 
u pogledu podešavanja radnih 
profila za GPU, procesor i ras¬ 
hladni sustav, a tu ulogu ovdje 
ima softver Armoury Crate, 
koji izgleda mnogo modernije. 
Funkcionalnost mu je s druge 
strane vrlo slična. Možemo pra¬ 
titi sistemske parametre, uklju¬ 
čivati profile (Silent, Balanced, 
Turbo), isključiti touchpad i 
Windows tipku te pozivati dru¬ 
ge Asusove ROG aplikacije kao 
što je, primjerice, Sonic Radar. 

Armory Crate nam također 
nudi mogućnost dotunloada 
mnogih drugih aplikacija. Ideja 
je da se na laptop tvornički sta¬ 
vi manje dodatnog softvera pa 


ljenja također nije najbolja, a 
tu je i probijanje pozadinskog 
osvjetljenja u donjem lijevom 
rubu ekrana. Za većinu igrača 
takva kombinacija značajki bit 
če zadovoljavajuča, no ako želi¬ 
te nešto više, Scar II vjerojatno 
neće ispuniti vaša očekivanja. 
Ekran je za kućište fiksiran s 
dvije bočne šarke koje prili¬ 
kom manipulacije daju primje¬ 
ren otpor. Toliko primjeren 
da je laptop moguće otklopiti 
jednom rukom, bez potrebe 
da kućište pridržavate na 
podlozi. 

Izvedba unutrašnjosti 
slična je kao na starom 
modelu. Zadržana je tekstu¬ 
ra karbonskih vlakana, ali je 
sada dodatno ukrašena maskir- 


nim uzorkom koji prekriva po¬ 
lovicu kompletne površine tip¬ 
kovnice. Tipke WASD izvedene 
su od prozirne plastike kako bi 
se još više naglasio gamerski 
štih računala. Prema našem 


mišljenju, nepotrebno, ali što 
je, tu je. Tipkovnica je inače 


smo povremeno slušali i bolje. 
OK su za igranje na putu, no 
bolji izbor je priključivanje 
laptopa na vanjske zvučnike 
ili slušalice. 


Poklopaca za pristup disku 
i memoriji više nema pa je 

potrebno skinuti kompletnu 
stražnju stranu računala. 

Tu imamo križne vijke i 
osjetljive kvačice koje dva 
dijela plastičnog kućišta 
drže zajedno 


jekom igranja, tako 
i prilikom pisanja kakvog 
većeg teksta. Iznad tipkovni¬ 
ce odvojena je s desne strane 
tipka za uključivanje računala, 
a s lijeve strane imamo tip¬ 
ke za upravljanje glasnoćom 
zvučnika, radom mikrofona 
te radom aplikacije Armoury 
Crate. Odnosno, potonjom tip¬ 
kom pokrećemo i isključujemo 
Asusovu aplikaciju Armoury 
Crate o kojoj nešto kasnije. 


Touchpad je solidne 
veličine, s ugodnim odvo¬ 
jenim tipkama. Zadovoljava 
Microsoftov standard Precision 


touchpad i općenito na njega 
nemamo nikakvih zamjerki. 
Zvučnici su također izvedeni 


vrlo pristojno, no na laptopima 


vrlo ugodna i 
kvalitetna, pa 
ćete na njoj 
uživati kako ti 

Asus ROG Strix SCARIIGL704GW-EV001T 



Armoury Crate je nova Asusova aplikacija za upravljanje hardverom, praćenje sistemskih parametara i pristup 
svim dodatnim alatima i aplikacijama, uključujući i softverske nadogradnje 


da korisnik naknadno instalira 
što mu je volja. To se, nažalost, 
ne odnosi na McAffeejev antivi- 
rusni softver koji je instaliran 
tvornički i aktivan u sistem¬ 
skom trayu. Da stvar bude 
gora, periodički če vam taj isti 
softver, u suradnji s Asusom, 
izbaciti pop-up prozor s pozi¬ 
vom na kupnju dodatne zaštite 
(valjda pretplate) uz popust od 
nevjerojatnih 75%. Isprva smo 
mislili da čemo prozor vidjeti 
samo jedanput, no iskočio nam 
je kasnije još jedanput. To nije 
baš dobar pristup nametanja 
softvera na laptopu s cijenom 
od nekoliko desetaka tisuća 
kuna. 

Što se tiče profila koje mo¬ 
žemo odabrati, tvornički je 
aktivan profil Balanced. Profil 
Turbo osigurava ponešto više 
performanse, no uz veču bu¬ 
ku ventilatora, koji su ionako 
relativno bučni i u profilu 
Balanced. Dakle, nečete mno¬ 
go izgubiti ako ne koristite 
Turbo. Profil Silent, pak, ogra¬ 
ničava performanse GPU-a i 
procesora u koristi niže razine 
buke, a to radi vrlo djelotvor¬ 
no. Često čete ga koristiti kad 
laptop ne koristite za igranje 
jer je doista tih, a pad perfor¬ 
mansi nije takav da čete ga 
osjetiti u manje zahtjevnim 
aplikacijama. 

Laptop, naravno, dolazi i s 
cijelim nizom ROG aplikacija 
usmjerenih na igrače, no njima 
se ne čemo mnogo baviti. Samo 
čemo istaknuti da je aplikacija 


Sonic Radar u posljednjoj inači¬ 
ci dosta nametljiva. Automatski 
je aktivna, a nije ju moguče 
onemogučiti od automatskog 
pokretanja. Srečom, detektira¬ 
ne igre moguče je “otklikati”, 
pa u njima Sonic Radar neče 
biti aktivan. 

Hardver i performanse 

Hardversku konfiguraciju 
već smo spomenuli - Ćore 
i7 procesor s RTX-om 2070, 
16 GB memorije, NVMe SSD 
u kombinaciji sa SSHD-om. 
Memoriju bismo više voljeli 
vidjeti u konfiguraciji s dvije 
pločice jer je to optimalno u 
kontekstu performansi. NVMe 
SSD je, nažalost, sporijeg tipa, 
baš kao što je to bio slučaj i 
na starom Scaru. I dalje nam 
nije jasno zašto Apple u laptop 
može ugraditi brz NVMe SSD, 
a većina PC proizvođača ne 
može, čak i u ovakvim, sku¬ 
pljim konfiguracijama. SSHD 
umjesto klasičnog čvrstog 
diska dobar je izbor, iako bi 
u budućnosti bilo poželjno 
da bude zamijenjen velikim 
SSD-om. To, naravno, možete 
napraviti i sami ako želite još 
bolje performanse. 

Kad je u pitanju komunikacija 
sa svijetom, Scar II oslanja se 
na kombinaciju Intelove WiFi 
kartice Wireless-AC 9560 s 
antenama u 2x2 MIMO konfi¬ 
guraciji, i Realtekove mrežne 
kartice. Drugim riječima, WiFi 
dio priče je odličan, a žični 
prosječan. Realtekove mrež¬ 


ne kartice inače viđamo na 
jeftinijim matičnim pločama 
(s cijenom manjom od 1.000 
kn) a na skupljima su Intelove. 
Samim time, očekivanje je 
da je i na ovakvom laptopu 
Intelova mrežna kartica. 

Rashladni sustav u pogledu 
performansi procesora odra¬ 
đuje odličan posao. Na profilu 
Balanced nismo uočili pad per¬ 
formansi tijekom uzastopnog 
izvođenja multi-core testa 
alata Cinebench, a što se do¬ 
gađalo na starom Scaru (otud 
i razlika u performansama u 
našoj tablici). Prebacivanje 
na način rada Turbo rezultira 
nešto višim taktom procesora 
- 4,1 GHz. Samim time rastu 
performanse u Cinebenchu. Za 
multi-core dio testa s 1.211 na 
1.225, a za single-core sa 167 
na 174. Zagrijavanje procesora 
vrlo je visoko (oko 90 °C), no 
za to vas ne bi trebalo previše 
biti briga, s obzirom na to da 
je kučište laptopa prihvatljive 
temperature, pogotovo u po¬ 
dručjima gdje držimo ruke. 
Sustav hlađenja zanimljiv je i 
po sustavu borbe s prašinom. 
Školjka u kojoj su smješteni tur- 
binski ventilatori ima poseban 
izlazni kanal preko kojeg se u 
teoriji prašina izbacuje van. To 
se lijepo vidi u gornjem videu, 
no treba napomenuti da je 
učinkovitost demonstrirana s 
kuglicama stiropora, no prava 
prašina mnogo je manja i finija 
te se lakše lijepi za materijal od 
kojeg je izrađen sustav hlađe¬ 


nja. Drugim riječima, sustav bi 
teoretski mogao pomoći oko 
taloženja prašine, no ostaje 
vidjeti koliko je zapravo dje¬ 
lotvoran. 

Naravno, s obzirom na to da 
je laptop opremljen novom 
grafičkom karticom GeForce 
RTX 2070, ključno je pitanje 
kakve performanse ima kad je 
u pitanju 3D grafika. Ovdje se 
situacija malo komplicira. Kada 
je riječ o rezultatima 3DMarka, 
Scar II jasno pokazuje domina¬ 
ciju nad starijim modelom koji 
je imao GeForce GTX 1070. 

U igrama su performan¬ 
se čudne - u igri Rise of the 
Tomb Raider jednake su sta¬ 
rom modelu, a u Total Waru: 
Warhammer, osjetno niže nego 
na starom Scaru. Isprobali smo 
i Battlefield V u kojem Scar 
II isporučuje 72 fps pri Ultra 
postavkama s isključenim DXR 
efektima, a 48 s DXR ray tra- 
cingom podešenim na Ultra, 
odnosno 57 ako je podešen 
na Low. Iz rezultata 3DMarka 
jasno je da bi u svim ostalim 
testovima Scar II trebao biti 
osjetno jači nego Scar s GTX- 
icom, no čini se da postoji ne¬ 
kakav softverski problem zbog 
kojeg su performanse niže. 

Prateći očitavanje senzora 
aplikacijom GPUZ uočili smo 
da u igrama GPU iz nekog 
razloga nije 100-postotno opte- 
rečen kao u 3DMarku, no zašto 
je to tako, još uvijek ne znamo. 
Valja napomenuti da nismo je¬ 
dini s tim problemom. U među¬ 
vremenu smo od Asusa dobili 
svježije drivere koji, nažalost, 
nisu popravili performanse u 
igrama pa se može pretposta¬ 
viti da problem leži u nekom 
drugom komadu softvera. 

Samim time, Scar II trenu¬ 
tačno ne zaslužuje našu bezre¬ 
zervnu preporuku. Čini se da 
je jednostavno malo prerano 
pušten u prodaju te kako bi 
problem bio preduhitren do¬ 
datnim testiranjima. Sreća 
u nesreći jest to što je vrlo 
vjerojatno riječ o softverskom 
problemu koji je praktički 
trivijalno riješiti u usporedbi s 
hardverskim problemima koji 
traže povlačenje i servisiranje 
uređaja. Također, moramo 
napomenuti i višu cijenu u 
odnosu na stariji Scar. Razlika 
je poprilična, a sve na račun 
toga što Scar II ima RTX 2070, 
a stari Scar GTX 1070. ■ 

AMD Radeon VII 


lako AMD grafičke kartice sa 7-nanometarskim 
čipovima u ponudi ima od prošle godine , na CES-u 
je najavljena varijanta za igrače. Radeon VII 
temeljen je na unaprijeđenoj arhitekturi Vega, 
a na tržište stiže kao izravna konkurencija 
Nvidijinom GeForceu RTX 2080 

Prva 
grafička 
zvjerka na 
7 nanometara 



AMD Radeon VII 


Broj CU-ova / stream procesora 60/3.840_ 

Takt GPU-a do 1.800 MHz 
Memorijsko sučelje 4.096-bitno 
Memorija 16 GB HBM2,1.000 MHz 
Videoizlazi lxHDMI 2.0, 3x DisplayPort 1.4 
Cijena oko 6.000 kn 

D Odlične performanse, 16 GB brze memorije kao 
ulog za budućnost, odlične OpenCL performanse, 
odlične performanse u content creation 
aplikacijama, moćni driveri, tri besplatne igre, nakon 
optimizacije efikasnija od RTX 2080, seksi dizajn 

H U igrama u prosjeku nešto sporija od RTX-a 2080, 
visoka potrošnja na tvorničkim postavkama, visoka 
buka i potrošnja na tvorničkim postavkama, ne 
podržava DXR (stara arhitektura) 


DOJAM Solidna konkurencija RTX-u 2080, no 
primarno interesantna korisnicima koji traže 
karticu koja objedinjuje performanse u igrama i 
profesionalnim aplikacijama za obradu videa i 3D 
renderiranje 

Ustupio AMD, www.amd.com 



Konfiguracija videoizlaza zadržana je otprije, kao da je riječ o kartici s turbinskim hladnjakom, 
pa su svi konektori poslagani u jedan red 

Denis Arunović 


R adeon VII na CES-u se pojavio kao 
veliko iznenađenje jer AMD nije 
eksplicitno najavio da planira napra¬ 
viti igračku varijantu svojih akceleratora 
Radeon Instinct koji su predstavljeni prošle 
godine. S druge strane, glasnogovornik 
i šefovi kompanije to nisu ni eksplicitno 
isključili, a što je, pak, stvorilo dobro 
ozračje za skrivanje novih Radeon kartica 
do posljednjeg trena. 

Zašto spominjemo akceleratore Radeon 
Instinct? Prošle godine AMD je demonstri¬ 
rao Radeon Instinct MI50 i MI60, kartice 
temeljene na GPU-ovima koji rabe unapri¬ 
jeđenu arhitekturu Vega u kombinaciji sa 
7-nanometarskim TSMC-ovim proizvodnim 
procesom. MI50 je kartica 60 compute 
unita i 16 GB HBM2 memorije, a MI60 je 
kartica 64 compute unita i 32 GB HBM2 
memorije. Iako AMD službeno nije otkrio 
cijene ovih akceleratora namijenjenih 
HPC tržištu, špekulira se da jeftiniji košta 
8, a skuplji 10 tisuča dolara. Čak i ako su 
prave cijene osjetno niže, jasno je zašto su 
i originalna Vega (Vega 10) i sada ova nova 
Vega (Vega 20) primarno optimizirane za 
HPC tržište, a optimizacija za igre izvedena 
je kao sekundarni prioritet. Nova kartica 
za igrače osjetno je jeftinija, a prema spe¬ 
cifikacijama, praktički je identična modelu 
Radeon Instinct MI50. 



MI50 kao Radeon VII 

Nova AMD-ova kartica, zanimljivo, donosi 
i novu nomenklaturu označavanja - Radeon 
VII, bez dodatka RX koji je dosad korišten. 
Ime je odabrano iz dva razloga - brojka 
sedam simbolizira 7-nanometarski proi¬ 
zvodni proces, a ista se brojka prikazana 
u rimskoj notaciji može pročitati kao V II, 
odnosno Vega II. 

Kratki pogled na specifikacije jasno ot¬ 
kriva da je riječ o prepakiranom Radeonu 
Instinct MI50. Imamo isti broj CU-ova, 
jednak proizvodni proces i jednak kapacitet 
iste HBM2 memorije. Broj CU-ova je 60, što 
je na pola puta između 64, koliko je imala 
Vega 64, i 36, koliko je imala Vega 56. Finiji 
proizvodni proces omogučio je smanjivanje 
površine čipa, s 495 mm 2 na Vegi 10 na 331 
mm 2 na Vegi 20. TU104 GPU, koji pogoni 
RTX 2080, istovremeno zauzima čak 542 
mm 2 (12 nm proces). 


Tih 60 CU-ova radi na maksimalnom 
taktu od 1,8 GHz, a propusnost memorije 
čak je 1 TB/s. Podsjetimo se - RTX 2080 
Ti s GDDR6 memorijom ima propusnost 
memorijskog podsistema od “samo” 6l6 
GB/s. Tako visoka propusnost memorije 
dobivena je s 4096-bitnim sučeljem prema 
memoriji, a koje je posljednji put korišteno 
na Radeonu Fury X, prethodniku Vege 64, 
a Vega 64 imala je 2048-bitno sučelje. Tako 
široko memorijsko sučelje karakteristično 
je za HBM (High Bandwidth Memory), 
odnosno HBM2 u slučaju AMD-ove kartice. 

HBM memorija specifična je po tome što 


Na poleđini kartice je debela 
ploča od aluminija. Hladnjak se 
može skinuti relativno jednostavno 
ako imate odvijače s torx glavom 

AMD Radeon VII 


Potrošnja PC-ja, 3DMark Time Spy Extreme Stress test 



0 50 100 150 200 250 300 350 400 


se memorijske pločice slažu jednu na dru¬ 
gu, pa potom oko GPU-a, na istu podlogu, 
a tradicionalna memorija zalemljena je na 
PCB u jednom sloju. Koliko će takva gole¬ 
ma količina superbrze memorije biti kori¬ 
sna u igrama ostaje vidjeti, no zanimljivo 
je da AMD pokušava novu karticu gurnuti 


u strojeve ne samo igrača, već i content 
creatora, s naglaskom na videoprodukciju. 

Golemom količinom memorije AMD 
pokušava kompenzirati činjenicu da, za 
razliku od GeForceova RTX-a, Radeon VII 
ne podržava DXR API, pa time ni ray-tra- 
cing , niti ima neke specijalizirane jedinice 



za određene poslove, poput Turingovih 
tensor i RT jezgri. Šuška se kako bi funk¬ 
cionalnost AMD softverski mogao dodati 
naknadno, no držimo kako do toga real¬ 
no neće doći jer bi pad performansi bio 
prevelik. 

Uzgred rečeno, HBM2 iznimno je skup 
u odnosu na GDDR6, a posebno u odnosu 
na stari GDDR5. Navodno samo memorija 
na Radeonu VII u nabavi AMD košta 320 
dolara, što dosta nulificira uštede ostvare¬ 
ne finijim proizvodnim procesom GPU-a. 


REZULTATI 

TESTIRANJA ■■OHEuSl 

Sapphire Radeon 
Vega 64 Nitro 

Radeon VII 

3DMark 

First Strike Ultra DX11 

6.565 

5.478 

6.667 

Time Spy Extreme DX12 

4.897 

3.554 

4.216 

FarCry 5, Ultra, HD textures, TAA, DX11 

1440p 

108 

86 

107 

4K 

59 

46 

58 

Battlefield V, DX12, Ultra 

1440p 

109 

96 

113 

4K 

63 

53 

68 

For Honor, DX11, Extreme 

1440p 

123 

87 

116 

4K 

64 

44 

59 

Total War: VVarhammer, DX11, Ultra 

1440p 

105 

77 

90 

4K 

61 

44 

54 

Shadovv of the Tomb Raider, DX12, Highest, TAA 

1440p 

89 

66 

81 

4K 

47 

35 

44 

VVitcher 3, Ultra, Hairworks off, 4xAAs 

1440 p 

108 

71 

93 

4K 

64 

41 

53 

Strange Brigade, DX12, Vulkan 

1440p 

135 

106 

135 

4K 

74 

63 

87 

Forza Horizon 4, DX12, Ultra, 2xMSAA 

1440 p 

120 

102 

113 

4K 

85 

68 

79 

Destiny 2, DX11 

1440 p 

120 

96 

104 

4K 

68 

47 

64 


testirano na Ćore i7-8700K @ 4,7 GHz, 16 GB DDR4 3600 


Aluminijem oklopljen 

Kako to kod AMD-a biva, kad je riječ 
o važnijim proizvodima, referentni pri¬ 
mjerak Radeona VII stigao je do nas u 
pozamašnoj kutiji, specijalno složenoj za 
impresioniranje kako nas novinara, tako i 
vas čitatelja. U crnoj kutiji skriveno je leži¬ 
šte od debele spužve, u kojoj su umetnuti 
sama grafička kartica te ukrasno postolje 
od pleksiglasa, u kojem je optočen model 
Vega 20 GPU-a i kromirani disk u kojem 
se nalazi LED osvjetljenje. U paketu dola¬ 
ze i baterije koje se umetnu u spomenuti 
disk, pa on osvjetljava postolje. Nažalost, 
to osvjetljenje izvedeno je vrlo traljavo 
ako se nas pita, jer je preslabo i nije ga 
moguće regulirati, već se konstantno 
izmjenjuju boje umjesto da svijetli samo 
Radeon crvena. 

Dizajn kartice već smo imali prilike 
vidjeti na CES-u. AMD je poput Nvidije 
odustao od turbinskog hladnjaka s jed¬ 
nim ventilatorom koji ispuhuje topli zrak 
izvan kućišta. On je zamijenjen modernim 
hladnjakom s čak tri velika ventilatora, 
koji pušu zrak na pasivni dio, temeljen na 
toplovodnim cijevima. Oklop koji skriva 
unutrašnjost hladnjaka i ujedno nosi ven¬ 
tilatore izrađen je od debelog brušenog 
aluminija, a taj je materijal iskorišten za 
backplate na poleđini kartice. Ventilatori 
također na sredini rotora imaju aluminij¬ 
sku pločicu, a sve zajedno izgleda dosta 
seksi u kombinaciji s crvenom plastičnom 
kockicom sa slovom R na stražnjem kutu 
kartice, i natpisom Radeon na hrptu karti¬ 
ce. Kockica i natpis Radeon osvijetljeni su 
crveno kada je računalo uključeno. 

Osim novog hlađenja, još jedna promje¬ 
na je da kartica nema dva video BlOS-a, 
pa samim time nema ni malog prekidača 
na gornjem dijelu PCB-a. Kad je u pitanju 

Hladnjak zauzima dodatni 
utor na matičnoj ploči, 

no s obzirom 
na to koliko 
se GPU grije 
i troši na 
tvorničkim 
postavkama, 
ne bi bilo loše 
da je AMD sve 
to zajedno malo 
podebljao 


napajanje situacija je kao na Vegi 64 - ima¬ 
mo dva 8-pinska konektora, što implicira 
i prilično visok TDP (koji AMD inače ne 
spominje u svojoj dokumentaciji). 

Konfiguracija videoizlaza i opčenito di¬ 
zajn stražnje pločice s konektorima ostali 
su jednaki u odnosu na Radeon RX Vegu, 
usprkos tome što je hlađenje modificirano. 
Naime, zbog turbinskog hladnjaka stara 
je kartica trebala dosta velike perforacije 
za ispuhivanje vrućeg zraka, pa su tri 
DisplayPorta i jedan HDMI postavljeni u 
jedan red. Kod Radeona VII je isto, samo 
što je pločica s konektorima obojena u 
crno. Novi dizajn je lijep, korišteni su 
kvalitetni materijali, a i hladnjak se lako 
može skinuti radi čišćenja ili zamjene. 
Jedino što nam nedostaje je pasivni način 
rada hladnjaka, odnosno zaustavljanje 
ventilatora kada kartica miruje. 

Hlađenje i temperature 

Prije komentara rezultata, moramo 
komentirati izvedbu hlađenja u prak¬ 
si. Nažalost, prilično je bučno. Mnogo 
bučnije nego što je to bilo hlađenje na 
prethodnoj kartici visoke klase - Radeonu 
RX Vega 64 LC (s vodenim hlađenjem). 
Kartica pod opterečenjem troši podosta - 
kompletan PC iz utičnice u 3DMarkovom 
stress testu “cucla” 340 W, što je samo 
10-ak vata manje u odnosu na Vegu 64, a 
oko 33 W više u odnosu na RTX 2080. No, 
buci i visokoj potrošnji ima lijeka, a on se 
zove undervolting GPU-a. 

Kako Wattman u AMD-ovim driverima 
dopušta podešavanje napona čipa, dali 
smo si truda pronaći najnižu stabilnu 
razinu za naš primjerak kartice. U tom 
procesu standardni napon od 1.076 mV 
smanjili smo na 925 mV, čime smo zadržali 
jednake performanse kao ranije, no uz 
obaranje potrošnje na 260 W (razlika od 
80 W!), obaranje temperature sa 70 na 66 
°C, i znatno smanjenje buke. U kontekstu 
mjerenja temperature, Vega 20 ponešto je 
drugačija u odnosu na Vegu 10 po dodat¬ 
nim temperaturnim senzorima (64, dvo¬ 
struko više nego na Vegi 10) te činjenici 
da, osim standardne temperature GPU-a, 
prati i takozvanu Tjunction temperaturu. 
Ona zapravo predstavlja temperaturu naj- 
zagrijanijeg senzora u GPU-u (za razliku 



Kartica je u akciji diskretno osvijetljena. Ventilatori hladnjaka, nažalost, vrte se 
i kada je opterećenje nisko 



Vega 64, odnosno Vega 10, u odnosu na Radeon VII, odnosno Vegu 20. Drastično smanjen GPU 
ostavlja mjesta za dodatne stogove HBM2 memorije 


od klasične temperature koja se referira 
na centralno postavljeni senzor) i samim 
time je relevantnija u pogledu automatske 
regulacije radnog takta GPU-a. 

Prema AMD-ovim navodima, korištenje 
Tjunction temperature za regulaciju takta 
GPU-a rezultira prosječno višim taktovima, 
pa samim time i performansama. Prema 
njihovim internim testovima, razlika je 
oko 2%. Imajte na umu da je Tjunction 
temperatura znatno viša od standardne 
temperature, pa zbog toga vrijednost ne¬ 
rijetko prelazi 100 °C (primjerice, standar¬ 
dna temperatura 70 °C, Tjunction 100 °C). 

S druge strane, Wattman u beta verziji 
drivera koje smo dobili za testiranje nove 
kartice nije posve funkcionalan. Osnovni 
problem je što kontrola za regulaciju 
Power limita, odnosno potrošnje kartice, 


nije funkcionirala, zbog čega nismo mogli 
iskoristiti dobrobiti smanjivanja napona 
za povečavanje radnog takta GPU-a, niti 
se pozabaviti klasičnim overklokiranjem. 
U AMD-u su svjesni problema koji objaš¬ 
njavaju fokusom na stabilnost drivera u 
aplikacijama. Lijepo, no moramo primije¬ 
titi da Nvidia nije imala takvih problema 
prilikom lansiranja svojih potpuno novih 
Turing kartica. 

Sučeljavanje 

Karticu smo isprobali u našem testnom 
sustavu s pločom Z390 i procesorom Ćore 
i7-8700K overklokiranim na 4,7 GHz te 
kombiniranim sa 16 GB DDR4 3600 me¬ 
morije. Usporedili smo je s Sapphireovim 
Radeonom RX Vega 64 u Nitro izvedbi te 
Gainwardovom RTX 2080 Phantom pri 

AMD Radeon VII 


AMDtl 

RAI SE THE GAME TULLV LOADED 

LAUNCH BUNDLE 

Kao i s karticama RX 590, budući vlasnici Radeona VII dobit će kao bonus ključeve za tri nove PC igre 


razlučivostima l440p i 4K. GeForce RTX 
2080 ujedno je i kartica koju Radeon VII 
službeno cilja, s obzirom na to da imaju 
jednaku preporučenu cijenu od 699 USD. 

Prvo što možemo uočiti u tablici je go¬ 
lemo ubrzanje koje Radeon VII donosi u 
odnosu na svog izravnog prethodnika. S 
druge strane, treba imati na umu da je RX 
Vega 64 u zračno hlađenoj varijanti imala 
preporučenu cijenu od 499 USD, a Radeon 
VII osjetno je skuplja kartica, s preporuče¬ 
nom cijenom od 699 USD. E, sad, stavimo 
to u kontekst s cijenom FE varijante GTX-a 
1080 Ti u trenutku lansiranja, a koja ta¬ 
kođer iznosi 699 USD, te RTX-a 2080 koji 
također košta 699 USD. Valja napomenuti 
kako s Radeonom VII dolaze i tri igre - 
Devil May Cry 5, Division 2 i Resident 
Evil 2, a s RTX-icama 2080 kupac dobiva 
Anthem i Battlefield V. To sve vrijedi pod 


uvjetom da se kartica kupi kod partnera 
koji podržava tu akciju. Primjerice, Nvidia 
u Hrvatskoj nema takvih partnera, a AMD 
ima eKupi i ADM (prema AMD-ovim služ¬ 
benim stranicama). 

U našoj recenziji RTX-a 2080 zaključili 
smo da kartica nudi vrlo slične performan¬ 
se kao GTX 1080 Ti, a dodatnu vrijednost 
nudi zbog podrške za DXR, DLSS i slične 
tehnologije, koje se oslanjaju na dodatne 
specijalizirane jedinice arhitekture Turing. 
Radeon VII nudi također slične performan¬ 
se, samo što je u prosjeku ponešto sporiji 
od RTX-a 2080 te rastrošniji i bučniji ako 
kartici ručno ne smanjimo napon GPU-a 
na optimalnu vrijednost (u tom slučaju 
Radeon VII nudi višu učinkovitost nego 
RTX 2080). Da je kartica 100-injak dolara 
jeftinija od RTX-ice, a da istovremeno ima 
8 GB GDDR6 memorije umjesto 16 GB 


HBM2 memorije, situacija bi bila mnogo 
jasnija. 

Ovako Radeon VII predstavlja dobar 
izbor za dvije grupe korisnika. U prvom 
redu, to su oni koji istovremeno trebaju 
odličnu karticu za igranje, ali koja nudi 
specifične prednosti u drugim aplikacija¬ 
ma. AMD je u svojim vlastitim testovima, 
osim igara, isprobao i obradu videa apli¬ 
kacijama Adobe Premier i DaVinci Resolve 
te ubrzano 3D renderiranje u aplikaciji 
Blender. Radeon VII pokazao je tu brže 
ili barem jednake performanse kao RTX 
2080. Također je isproban LuxMark, ray 
tracing benchmark koji se oslanja na 
OpenCL performanse, u kojem je novi 
Radeon “poderao” konkurenciju. 

U drugu grupu potencijalnih korisnika 
možemo ubrojiti one koji ne vjeruju osobi¬ 
to Nvidijinim obečanjima da če u novijim 
igrama DXR i tensor značajke novih RTX 
kartica biti dobro iskorištene. 16 GB ludo 
brze videomemorije mnogo je siroviji i 
opčenitiji ulog u budučnost nego RT i ten¬ 
sor jezgre koje nudi Nvidia. Ruku na srce, 
Nvidijinom bypeu usprkos, DLSS koji se 
oslanja na tensor jezgre trenutačno još uvi¬ 
jek radi samo u 3DMarku i Final Fantasyju, 
a DXR ray tracing samo u Battlefieldu V, 
uz golemi pad performansi. 

Radeon VII jednostavno ne može po¬ 
bjeći od svojeg nasljeđa. To je kartica 
dizajnirana za HPC (High Performance 
Computing) koju je proizvođač odlučio 
malo prilagoditi za kucne korisnike u 
nedostatku boljeg rješenja. AMD-ov Navi, 
kao nasljednik GPU-ova Polaris, bit če 
prema svemu sudeći, mnogo zanimljivije 
rješenje za prosječnog igrača, no ono što 
AMD-u ultimativno treba je posve nova 
grafička arhitektura kojom če u svakom 
smislu moči parirati Nvidijinim karticama 
Turing, a kasnije i karticama Ampere. ■ 

ako s napajanjem nešto nije u 
redu. Kompletan hladnjak lako 
je rastaviti radi čišćenja, jer je 
sve fiksirano vijcima s križnom 
glavom. 

Konfiguracija videoizlaza nešto 
je drugačija nego kod modela 
Founders Edition, koji smo inici¬ 
jalno isprobali. USB-C konektor 
je izostao, a DL-DVI konektor 
zamijenjen je trećim DisplayPort 
konektorom, tako da kartica ima 
jedan HDMI i tri DisplayPorta. 
Mi ipak preferiramo izvedbu s 
jednim starijim konektorom, 
zbog povišene kompatibilnosti 
sa starijim monitorima. Kako 
god bilo, riječ je o dobro zaokru¬ 
ženoj kartici koja nudi odlične 
tvorničke performanse, a pritom 
se može i solidno overklokira- 
ti. Potencijalna manjkavost je 
skromniji dizajn, no činjenica je 
da bi to baš moglo privuči neke 
korisnike koje mrze trend pretje¬ 
rivanja s RGB osvjetljenjem. ■ 


Ustupio Gigabyte, www.gigabyte.com 


u kombinaciji s po- 


lUttiUiUi 


Gigabyte RTX 2060 Gaming OC PRO 6G 


višenim maksimalnim TDP-om 
rezultiraju oko 6% višim perfor¬ 
mansama. Temperatura raste 
na 68 °C, potrošnja na 211 W, a 
samim time nešto raste i buka 
hladnjaka, no on i dalje ostaje 
dosta tih. 

Kartica je vrlo skromna kad je 
u pitanju LED osvjetljenje - RGB 
LED-icama osvijetljen je samo 
natpis Gigabyte na gornjem 
rubu plastične maske hladnja¬ 
ka. Bojom LED-ica možemo 
upravljati pomoću Gigabyteove 
RGB Fusion, koju je potrebno 
instalirati odvojeno od alata 
Aorus Engine, koji služi za nad¬ 
zor kartice i overklokiranje. 
Osim ovog natpisa, kartica ima 
i malenu LED-icu postavljenu 
kraj 8-pinskog konektora za na¬ 
pajanje. Ona je isključena kad je 
s napajanjem sve OK, uključena 
kad kabel nije spojen, a trepće 


Diskretno 

ohlađena 

Gigabyte u ponudi ima nekoliko izvedbi 
novog GPU-a GeForce RTX 2060. 

Ako izuzmemo model Xtreme, koji 
je predstavljen unutar marke Aorus, 
Gaming OC PRO je najskuplji, 
no istodobno i najmoćniji 

Gigabyte RTX 2060 Gaming OC PRO 6G stock vs. oc 

Denis Arunović 


G igabyte u ponudi ima 
nekoliko izvedbi RTX-a 
2060 - od kratkog mini 
ITX modela, preko jeftinijih 
varijanti s hladnjacima s dva 
ventilatora, do jačih modela s 
tri ventilatora. Testirani model 
Gaming OC PRO najjači je od 

Gigabyte RTX 2060 Gaming OC PRO 6G 


Broj jezgri ČUDA 1.920 _ 

RT /jezgre Tensor 30/240 _ 

Takt GPU-a 1.830+MHz 
Memorijsko sučelje 192-bitno 
Memorija 6 GB GDDR6,1.750 MHz 
Videoizlazi lx HDMI 2.0b, 3x DisplayPort 1.4a 
Cijena 3.100 kn 


□ Dobre performanse s obzirom na cijenu, dobre 
performanse pri 1440p i FHD razlučivosti, podrška 
za DXR i DLSS, tih rad, dobar i tih hladnjak, pasivni 
mod hladnjaka, dobrano tvornički overklokirana 

H Micronova memorija slabije se overklokira od 
Samsungove 

DOJAM Relativno samozatajno dizajnirana kartica 
s odličnim tvorničkim performansama. Dobar izbor 
ako želite uštedjeti nekoliko stotina kuna na račun 
izostanka RGB dodataka 


“običnih” izvedbi s tri ventilato¬ 
ra. Tri 80-milimetarska ventila¬ 
tora fiksirana su u plastičnu ma¬ 
sku, ispod koje se nalazi pasivni 
dio načinjen od aluminijskih 
rebara, nanizanih na dvije debele 
bakrene toplovodne cijevi koje 
nasjedaju izravno na GPU. Tu je i 
aluminijska ploča koja nasjeda na 
memorijske čipove (Micronove) 
i VRM koji se brine za napajanje. 
Na stražnjoj strani kartice nalazi 
se metalni backplate crne boje 
s natpisom Gigabyte. Ventilatori 
miruju dok temperatura GPU-a 
ne prijeđe 60 °C, a zanimljivo je 
da se dva bočna vrte u smjeru 
kazaljke na satu, a srednjem je 
geometrija obrnuta i okreče se 
suprotno od kazaljke na satu. 
To, navodno, smanjuje zračne 
turbulencije, pa time smanjuje 
buku i poboljšava hlađenje. 

Ventilatori su kalibrirani s fo¬ 
kusom na tih rad pa temperatura 
GPU-a doseže 65 °C, uz potroš¬ 
nju same kartice od 195 W. Tu 
treba imati na umu da je kartica 
tvornički podosta overklokira¬ 
na, s Boost taktom 
podešenim na 1.830 
MHz, a kod mode¬ 
la Founders Edition 
taj je takt podešen 
na 1.680 MHz. Taj 
isti FE overklokiran 
ide do 1.860 MHz, 
a Gigabyteov model 
smo, zahvaljujući 
boljem hladnjaku, 
uspjeli dići do 1.910 
MHz. Micronova me¬ 
morija dala se over- 
klokirati sa standar¬ 
dnih 1.750 na 1.950 
MHz, niže nego što 
idu Samsungovi 
GDDR6 čipovi koji 
se koriste na nekim 
drugim RTX karti¬ 
cama. Viši taktovi 

BeQuiet! Pure Rock & Shadow Rock LP 

Pure Rock 


Tihe 
stijene 

BeQuiet! poznata je njemačka tvrtka 
i proizvođač procesorskih hladnjaka, napajanja, 
kućišta za računala i ventilatora. Domaća je tvrtka Links 
upravo postala njihov distributer pa je to bio povod za test 
dva zanimljiva modela - Pure Rock i Shadovv Rock LP 


Krešimir Matanović 


B eQuiet! poznata je njemačka tvrtka i 
proizvođač procesorskih hladnjaka, 
napajanja, kučišta za računala i venti¬ 
latora. Domača je tvrtka Links upravo postala 
njihov distributer pa je to bio povod za test 
dva zanimljiva modela - Pure Rock i Shadow 
Rock LP 

Pure Rock klasični je tower hladnjak koji slije¬ 
di prokušani dizajn bakrene baze, toplovodnih 
cijevi i u visinu posloženih horizontalno orijen¬ 
tiranih tankih aluminijskih limova. Hladnjak je 
dimenzija 155x121x87.5 milimetara (visina x 
širina x dubina) pa je kompatibilan s večinom 
ATX kučišta na tržištu. Masa mu je solidnih 660 
grama pa s jednim 120-milimetarskim ventila¬ 
torom ima TDP hlađenja od 150 W. To znači da 
bi trebao uspješno hladiti i overklokirane pro- 


BeQuiet! Pure Rock 


Socketi Intel LGA20xx/115x/1366/775; 

AMD AMx/FMx _ 

Ventilatori lx 120 mm Silent Wings 2 _ 

Maksimalna brzina 1.500 rpm (PWM) 

Masa 660 g 
Cijena 294 kuna 

□ Tih rad, solidna kvaliteta izrade, relativno 
jednostavna montaža, kompatibilnost s pločama i 
memorijom 

B Nije za overklokiranje jačih procesora, nema 
kopči za dodatni ventilator 

DOJAM Tihi tovver hladnjak koji nije za 
overklokiranje jačih procesora, no za slabije će 
biti sasvim adekvatan 

Ustupio Links, www.links.hr 


cesore standardnog TDP-a između 65 i 95 W. 

Ideja iza Pure Rocka bila je ponuditi kupcima 
klasični tovver hladnjak po prihvatljivoj cijeni, 
pa je stoga on i relativno jednostavan. Premium 
hladnjaci lako se prepoznaju po kompletno po- 
niklanoj strukturi, no Pure Rock ima poniklanu 
samo bakrenu bazu. Četiri bakrene toplovodne 
cijevi svaka su promjera šest milimetara, i pro¬ 
laze kroz aluminijske limove koji su svijanjem 
spojeni međusobno. Na vrhu su toplovodne 
cijevi kamuflirane aluminijskim čepovima, a 
limovi međusobno povezani vijcima. 

Pure Rock kompatibilan je s večinom desk- 
top socketa današnjice, i samo izostaje TR4 
podrška. Instalacija je relativno jednostavna, i 
jednom kada složimo nosač na matičnoj ploči, 
sve što preostaje jest aluminijsku gredu posta- 


BeQuiet! Shadovv Rock LP 


Socketi Intel LGA20xx/115x/1366/775; 

AMD AMx/FMx _ 

Ventilatori lx 120 mm Silent Wings 2 _ 

Maksimalna brzina 1.500 rpm (PWM) 

Masa 395 g _ 

Cijena 341 kuna 

D Tih rad, kompaktne dimenzije, solidna kvaliteta 
izrade, solidne performanse za !ow profile hladnjak 

B Komplicirana montaža, malo viša cijena, 
problem s višom memorijom i VRM hladnjacima 

DOJAM Dobar i tih hladnjak za mala kućišta i 
procesore srednjeg i nižeg tržišnog razreda, 
a mana mu je komplicirana instalacija 

Ustupio Links, www.links.hr 


viti na vrh baze hladnjaka i vijcima ju pričvr¬ 
stiti za nosač. Na hladnjak tada ugrađujemo i 
120-milimetarski ventilator Pure Wings 2, koji 
ima maksimalnu brzinu vrtnje 1.500 okretaja u 
jednoj minuti, te prema navodima proizvođača, 
proizvodi buku od 26.8 dBA. Mi smo izmjerili 
buku od oko 46 dB, što je zadovoljavajuče tiho. 
Ventilator ima statički pritisak od 1.25 mm/ 
H20 i protočnost zraka od 87 metara kubnih u 
satu. I premda se na ovaj hladnjak može ugradi¬ 
ti još jedan ventilator u push-pull konfiguraciju, 
u pakiranju nema nosača za njega. 

LP za low profile 

Drugi testirani hladnjak je Shadow Rock LP 
koji ima konstrukciju niskog profila, namijenjen 
je ugradnji u Mini ATX ili micro-ITX kučišta, a 
podržava sve sockete kao i Pure Rock. Dimen¬ 
zije hladnjaka su 75,4x122x134 milimetra s 
ventilatorom (visina x širina x dubina), a masa 
je 395 grama. Prema vrijednosti visine vidi se 
koliko je kompaktan i da če bez problema stati i 
u najmanja kučišta, no zbog toga smo imali pro¬ 
blema s višim memorijskim modulima i VRM 
hladnjacima te njihovim plastičnim pokrovima. 

Hladnjak se sastoji od poniklane bakrene baze 
kroz koju prolaze četiri bakrene toplovodne 
cijevi promjera šest milimetara. Vanjske cijevi 
su kraće te prolaze samo kroz gornji dio kon¬ 
strukcije aluminijskih listova, a unutarnje cijevi 
su duže, te osim kroz gornji dio, prolaze i kroz 
manji srednji dio koji je također sastavljen od 
tankih aluminijskih limova. Tako se povećalo 
ukupnu disipacijsku površinu pa hladnjak (s 
ventilatorom) ima TDP od 130 W, što je samo 
20 W manje nego kod puno većeg Pure Rocka. 

Iako za Pure Rock možemo reći da je relativno 

Shadovv Rock LP 


BEQUIET! SILENT WINGS 3 


r 



. .. . 


jednostavan za instalaciju, to 
ne vrijedi i za Shadow Rock LP. 
Zbog niskog profila problematično 
je postaviti vijke u aluminijsku gredu, i 
tu bismo više voljeli vidjeti tvornički fiksira¬ 
ne vijke, kao kod drugih proizvođača. Način 
montaže nosača na ploču isti je kao i kod Pure 
Rocka i relativno je jednostavan. Ventilator je 
identičan kao i kod Pure Rocka, no zbog malo 
drugačije konstrukcije hladnjaka, metalni su 
nosači nešto drugačiji. 

Oba smo hladnjaka stavili na muke Intelovim 
procesorom Ćore i7 8700K, koji ima šest fizič¬ 
kih i dvanaest logičkih jezgri, te TDP od 95 W. 
Testirali smo ga na referentnim postavkama, u 
kojima je Turbo takt na svim jezgrama 4.3 GHz. 
Kao što iz tablice vidimo, performanse oba 
hladnjaka nisu sjajne, i Dark Rock 4 istog pro¬ 
izvođača puno je bolji izbor, jer če omogućiti 
i overklokiranje. Stoga su ova dva znatno pri¬ 
mjerenija procesorima s manje jezgri. No, oba 
su iznimno tiha i tu leži njihova snaga i svrha. 

BeQuiet! još je jednom dokazao da zna na¬ 
praviti vrlo tihe hladnjake solidne izvedbe. 
Pure Rock je namijenjen ugradnji u klasična 
tower kućišta, a Shadow Rock LP u malena 
micro ATX ili mini ITX. S obzirom na to da 
su im TDP vrijednosti vrlo slične, razlika u 
performansama nije velika. Stoga, oba ova 
hladnjaka možemo preporučiti za slične pro¬ 
cesore nižeg i srednjeg tržišnog razreda tipa 
Ćore i3 i i5 ili, pak, Ryzena 3 i 5. Koji ćete od 
ova dva kupiti, ovisi samo o tipu kućišta u koje 
ih ugrađujete. ■ 


Još tiše raspirivanje 



lako oba testirana hladnjaka koriste nešto starije ventilatore Silent 
Wings 2, BeQuiet! izbacio je njihove nasljednike poboljšanog 
dizajna i performansi. Tako 120-milimetarski model Silent 
Wings 3 ima brzinu vrtnje od 1.450 okretaja u minuti, pri čemu 
mu je maksimalni statički pritisak 1.79 mm/H20 (viši za 0.54 od 

prethodnika), a deklarirana buka 16.4 dBA (niža 
za 10.4 dBA). Maksimalna zračna struja ostala 
je ista - 50.5 metara kubnih u satu. Uz to, ovi 
ventilatori dolaze i s izmjenjivim gumiranim 
nosačima za montažu pa mogu poslužiti 
za različite namjene. 

140-milimetarski model ima maksimalnu 
brzinu vrtnje od 1.000 okretaja u minuti, 
s maksimalnim zračnim pritiskom od 1.08 mm/ 
H20, maksimalnom deklariranom bukom od 
15.5 dBA i protokom zraka od 59.50 metara 
kubnih u minuti. 

Oba modela imaju fluid dynamic bearing ovjes 
s deklariranih 300.000 radnih sati, elektromotor 
sa 6 polova i trogodišnje jamstvo. U radu su 
vrlo tihi, a izmjerili smo maksimalnu buku 
od 45 dB za 140-milimetarski, te 46 dB za 
120-milimetarski model. 


i7-8700K @ 4,3 GHz, temperature pod opterećenjem 


BeQuiet Dark Rock 4 


Cooler Master Hyper 212 BE 


BeQuiet! Pure Rock 

NZXT Aer RGB 2 Starter Kit (3x 120 mm) 



koštaju 

Svoju dominaciju na polju RGB 
rasvjete za računala NZXT 
nastavlja novom generacijom 
proizvoda, okupljenim pod 
nazivom HUE 2. Testirali 
smo komplet sastavljen od 
tri ventilatora i novog HUE 2 
kontrolera 


kuna). Ventilatore je moguće ku¬ 
piti i pojedinačno - 120-milime- 
tarski primjerak košta 250 kuna, 
a 140-milimetarski 275 kuna. 

Hvata magnetski 



Sam kontroler nije mnogo veći 
od kreditne kartice, iako je, na¬ 
ravno, osjetno deblji. Magnetski 
se hvata za metalne dijelove kući¬ 
šta pa ga nije potrebno dodatno 
fiksirati. Na sebi sadrži četiri 
kanala za spajanje spomenutih 
HUE 2 dodataka, Micro-USB port 

1 priključak napajanja. Priloženi 
Micro-USB kabel valja spojiti na 
interni USB 2.0 header na ma¬ 
tičnoj ploči, a kabel napajanja 
povezuje se molex konektorom 
računalnog napajanja. Potonje 
smatramo teškim i začuđujućim 
propustom - zašto napajanje nije 
izvedeno preko SATA konektora? 
Vlasnici modularnih napajanja 
granu s arhaičnim molex ko- 
nektorima u današnje vrijeme 
uglavnom više ni ne spajaju, jer 
im jednostavno nije potrebna. 
Kontroler HUE 2 natjerat će vas 
da ju iskopate s dna ladice. 

Četiri kanala za spajanje HUE 

2 dodataka mogu se činiti ma¬ 
lo, ali valja imati na umu da se 
oni mogu ulančavati, stoga vas 
baš ništa ne sprečava da sva tri 


Ovo je bio povelik uvod za opis 
Aer 2 RGB Starter Kita, kompleta 
koji se sastoji od tri NZXT-ova 
nova 120-milimetarska ventila¬ 
tora Aer RGB 2, ali smatrali smo 
ga nužnim, jer je to jedini način 
da objasnimo zašto ovaj komplet 
košta čitavih 1.050 kuna. To je 
neobično mnogo novca za tri 
svjetleća ventilatora, ma koliko 
oni bili kvalitetni, ali valja imati 
na umu da cijena uključuje i kon¬ 
troler HUE 2. Drugim riječima, 
nakon što kupite ovaj Starter Kit, 
za sve ostale dodatke iz HUE 2 
ekosustava (osim HUE Ambienta) 
novi kontroler vam neće više 
trebati, jer ćete ih moći spojiti 
na ovaj koji ste dobili unutar 
Starter Kita. 

Aer 2 RGB Starter Kit još se 
prodaje s dva 120-milimetarska 
ventilatora i kontrolerom (840 
kuna) te s dva 140-milimetarska 
ventilatora i kontrolerom (920 


Jamstvo 2 godine 


D Uvjerljive performanse ventilatora, tih rad, 
atraktivno RGB osvjetljenje, brojni svjetlosni efekti, 
kontroler se magnetski hvata za kućište i omogućuje 
spajanje svih novih HUE 2 uređaja 

H Cijena, kontroler koristi molex napajanje, Aer 
RGB 2 ventilatori ne podržavaju NZXT-ov kontroler 
prethodne generacije (HUE+) 

DOJAM Komplet kvalitetnih i vizualno atraktivnih 
ventilatora, s uključenim naprednim kontrolerom, 
ali i pozamašnom cijenom 


Ustupio Microline, www.microline.hr, tel. 01/2797-700 


Novi kontroler 

HUE 2 ima četiri kanala za HUE 2 dodatke, a 
magnetski se hvata za metalne dijelove kućišta. 
Na isti kanal moguće je spojiti više uređaja, 
uključujući i različite (ventilatore i LED trake, 
primjerice). Potrebno ga je spojiti na interni USB 
2.0 header na matičnoj ploči te na napajanje, 
pomoću prethistorijskog molex konektora 


Cijena 1.050 kn 


Davor Šuštić 


V jerojatno vam nećemo 
otkriti toplu vodu kad ka¬ 
žemo da je ukrašavanje 
praktički svake računalne kom¬ 
ponente i periferije RGB LED- 
icama postao jedan od najvećih 
trendova novijeg doba. NZXT se 
sa svojim ventilatorima, vodenim 
hlađenjima, LED trakama i kon¬ 
trolerom HUE+ odlično snašao 
na tome polju - svjetlosni efekti 
izgledali su atraktivno, a softver 
CAM iz verzije u verziju postajao 
je sve bolji i nudio rastući broj 
opcija. Ne čudi, stoga, da je tvrt¬ 
ka, pune tri godine nakon izla¬ 
ska originalnog sustava HUE+, 


predstavila njegova nasljednika. 
Naziva se HUE 2, a donosi još 
veći broj mogućnosti, ali i doda¬ 
taka. Temelj sustava je kontroler 
HUE 2, a dodaci koji se na njega 
mogu povezati, nisu više “samo” 
ventilatori i LED trake za unutraš¬ 
njost kućišta, već i LED trake za 
stražnju stranu monitora, koje 
bojom dinamički prate ono što je 
trenutačno prikazano na ekranu 
(HUE Ambient), zatim trake za 
donju stranu kućišta (HUE Un- 
derglow) te “češljevi” za kabele 
(HUE Cable Comb) - maleni do¬ 
daci koji se brinu za to da su sve 
žice kabela uredno razmaknute 
i organizirane, a usput svijetle u 
željenim bojama. Svjetlećih doda¬ 
taka, povezivih na kontroler HUE 
2, ove će godine biti 
još; NZXT ne krije 
da neke adute čuva 
za naredne mjesece. 


NZXT Aer RGB 2 Starter Kit (3x120 mm) 


Ventilatori 3x Aer RGB 2 120 mm 
Protok zraka 17,48-52,44 CFM 
Statički pritisak 0,15-1,35 mm H ? Q 

Broj RGB LED-ica 8 
Dodaci HUE 2 kontroler 

ventilatora iz Aer RGB 2 Starter 
Kita povežete na isti kanal. To je 
izvedeno tako da svaki ventilator 
na sebi ima, uz standardni 4-pin- 
ski priključak za matičnu ploču, 
konektore označene s “IN” i 
“OUT”. Kad priloženim kabelima 
povežemo “ulaze” i “izlaze” svih 
triju ventilatora i spojimo ih na 
isti kanal kontrolera, NZXT-ov 
softver CAM uredno če ih pre¬ 
poznati kao tri zasebna entiteta 

1 dozvoliti nam da njima uprav¬ 
ljamo zasebno, ili da ulančavamo 
njihove svjetlosne efekte. Svaki 
kanal kontrolera HUE 2 podržava 
do 40 LED-ica, do pet Aer RGB 

2 ventilatora ili do šest drugih 
HUE 2 dodataka. Također ih je 
moguće kombinirati - isti kanal 
uredno če podržati, primjerice, 
dva ventilatora i LED traku. 

Samo za ispuh 

Sa samim ventilatorima NZXT 
je odradio odličan posao. Nači¬ 
njeni su od plastike, a uglovi su 
im gumirani, kako ne bi došlo do 
prijenosa vibracija na kučište. U 
vanjski obod svakog ventilatora 
ugrađeno je osam LED-ica, a s 
njima možemo raditi što nas je 
volja - dati im fiksnu boju, dodije¬ 
liti desetak efekata (prelijevanje 
boja, pulsiranje, oponašanje pa¬ 
danja zvijezda i svjetlost svijeća 
te koješta drugo), ali i natjerati 
na kojekakve “pametne” stvari, 
poput mijenjanja boje prema 
temperaturi procesora ili gra¬ 
fičke kartice, ili broja sličica u 
sekundi u igrama. Također, mogu 


svijetliti i mijenjati boje u ritmu 
zvuka koji dopire iz zvučnika te 
bojom pratiti zbivanja u CS:GO- 
u (primjerice, iz zelene boje iči 
prema crvenoj kako nam opada 
zdravlje). Može se očekivati da 
če u dogledno vrijeme biti podr¬ 
žane brojne druge igre. LED-ice 
su prekrivene mliječnobijelom 
plastikom, koja funkcionira kao 
difuzor i drastično “omekšava” 
svjetlost LED-ica, čineći sve 
spomenute efekte zaista do¬ 
padljivima. Valja spomenuti da 
je osvjetljenje implementirano 
samo s jedne strane ventilatora, 
tako da čete ga vidjeti jedino 
ako ih koristite za ispuh zraka iz 
kućišta. To može biti relevantno 
nekome tko računalo provjetrava 
na principu negativnog statičkog 
pritiska. Neki konkurentski RGB 
ventilatori, poput novijih Corsa- 
irovih modela, osvijetljeni su s 
obje strane pa se mogu iskoristiti 
i za usis. 

Ventilatori u 120-milimetarskoj 
varijanti imaju protok zraka od 
17,48 do 52,44 CFM, statički 
pritisak od 0,15 do 1,35 mm H 2 0 
te brzinu vrtnje od 500 do 1.500 
okretaja u minuti, več ovisno 
o zagrijanosti sustava. Buka im 
se kreče u rasponu od 22 do 33 
dBA te nisu osobito čujni ni kad 
je računalo pod punim optereče- 
njem. Za vrijeme svakodnevnog 
rada u Windowsima (surfanje, 
Office i slično), potpuno su be- 
šumni. Na matičnu ploču spajaju 


Mliječnobijela plastika 

prekriva LED-ice i 
radi difuziju svjetla, 
poboljšavajući tako 
estetiku ventilatora 


Premda kontroler HUE 2 

možete postaviti u "glavni" 
dio kućišta, žice ćete lakše 
sakriti ako ga fiksirate na 
stražnju stranu pladnja 
matične ploče 


se preko 4-pinskog konek- 
tora, što znači da se brzi¬ 
nom njihove vrtnje upravlja 
preko PWM-a. Kažimo i da 
140-milimetarski ventilatori Aer 
RGB 2 imaju identični raspon 
brzine vrtnje i iste akustičke 
performanse, ali i još više per¬ 
formanse - protok zraka kreče im 
se u rasponu od 30,39 do 91,19 
CFM, a statički pritisak od 0,15 
do 1,52 mm H 2 0. Ipak, u oba 
slučaja radi se o ventilatorima za 
kučište te upravo tako o njima 
treba razmišljati. Za ugradnju 
na radijatore vodenih hlađenja 

1 druga mjesta s ograničenim 
protokom zraka htjet čete venti¬ 
latore s višim statičkim pritiskom 
(preko 2 mm H 2 0). 

Sve u svemu, NZXT Aer RGB 

2 Starter Kit specifičan je tip 
proizvoda, čija kupnja uključuje 
određenu količinu planiranja. 
Mali su izgledi da čete potrošiti 
preko 1.000 kuna na tri ventila¬ 
tora i kontroler, ako unaprijed 
niste odlučili da čete na taj isti 
kontroler kasnije dodavati druge 
NZXT-ove svjetleće dodatke. 

U slučaju da je upravo to 
ono što namjeravate učiniti, 
tada je za vas bitno samo 
ovo - izgledaju li ventilatori 
lijepo, jesu li tihi i imaju li 
dobre rashladne perfor¬ 
manse. Odgovor na sva 
tri pitanja je potvrdan. 


Postojanje "ulaza" i "izlaza" na 

svakom ventilatoru omogućuje nam 
da ih ulančamo i spojimo na isti 
kanal kontrolera. Na matičnu ploču 
spajaju se preko 
standardnog 
4-pinskog 
konektora 

Asus ROG Thor 1200P 


Odlično 


Natpis "1200W" nije 
naljepnica, već OLED 
ekran na kojem se 
prikazuje trenutačna 
potrošnja sustava 


napajanje, ali... 


Asusovo prvo napajanje ima izvrsne performanse, 
ali najbolje od sebe daje kad se propisno nagazi - 
što vam, s obzirom na zalihu snage od 1.200 vata, 
neće biti nimalo jednostavno 


U odnosu na Seasonicovu platformu Prime Ultra Platinum, 

Thor je dobio masivnije pasivne hladnjake i izrazito tih 
ventilator - dvije odlične nadogradnje 


iz mirovanja porastom 
temperature, već preferirate 
da se okreće neprestano, ništa 
lakše - takozvani “0 dB” način rada 
deaktivira se pritiskom na tipku na 
stražnjoj strani napajanja. Ta im¬ 
plementacija mnogo je smislenija 
od one koju smo vidjeli kod nekih 
Seasonicovih napajanja, gdje se 
taj prekidač smješta na unutarnju 
stranu napajanja, pored konekto- 
ra, tako da ga je, nakon ugradnje 
napajanja u iole skučenije kućište, 
gotovo nemoguće doseći. 

Vjerojatno ne trebamo naglašava¬ 
ti da je Thor potpuno modularan. 
Isporučuje se s omanjom šumom 
kabela: 20+4-pinskim ATX (610 
mm), dva 4+4-pinska EPS (650 
mm), šest 6+2-pinskih PCIe (680 
mm), tri grane sa SATA konektori- 
ma, dvije grane s molexima , kabe¬ 
lima za RGB osvjetljenje - ukratko, 
apsolutno svime što bi vam moglo 
zatrebati da nahranite komponen¬ 
te vašeg računala. Zanimljivo je da 
kabeli za napajanje grafičkih kar¬ 
tica dolaze u dvije izvedbe - posve 
omotani i s izloženim, individual¬ 
no opletenim žicama. Korisnici 
mogu sami odlučiti koja estetika 
im bolje odgovara. Također, četiri 
PCIe kabela na sebi imaju samo je¬ 
dan 6+2-pinski konektor - njih ćete 
htjeti koristiti u slučaju da planira¬ 
te ozbiljnije overklokirati grafičku 
karticu pa njeno napajanje preko 
jedne “grane”, podijeljene na dva 
6+2-pinska konektora, ne bi bilo 


optimalno. Energetske specifika¬ 
cije testiranog 1.200-vatnog Thora 
sulude su - kroz 12-voltni rail može 
isporučiti do 100 A struje, a kroz 
3,3 i 5-voltni do 25 A. Bez velikih 
iznenađenja, mjerni instrumenti 
pokazuju odlične rezultate učin¬ 
kovitosti, regulacije opterećenja i 
tranzijentnog odziva, osobito pri 
višim opterećenjima. U rasponu 
opterećenja od 400 W do 1 kW 
Thor uspijeva držati učinkovitost 
iznad 90%, uz zaista minimalna 
odstupanja od idealnih vrijednosti 
napona (do 0,2 V za 12-voltni rail , 
odnosno do 0,03 V za 3,3 i 5-voltne 
railove). Izvrsno je i filtriranje na¬ 
pona brujanja ( ripple ), osobito na 
5 i 12-voltnim railovima. 

U smislu performansi, Thor 
1200P zapravo ima samo jedan 
“problem” - presnažan je. Ovo 
napajanje maksimalnu učinkovi¬ 
tost i stabilnost napona daje kad 
ga se ozbiljnije nagazi, a realnost 
je takva da će ga mnogi korisnici 
rijetko kad moći natjerati na više 
od 50% opterećenja. Zbog toga, 
850-vatni Thor čini se kao mnogo 
razumnija kupnja, ne samo radi 
100 eura niže cijene, već i zato što 
ćete s njime mnogo lakše zaći u 
optimalno radno područje. ■ 


Davor Šuštić 


R OG Thor prvo je napajanje 
u Asusovoj neprestano 
rastućoj ponudi hardvera, 
a radi se o modelu namijenjenom 
vrlo zahtjevnim korisnicima. To 
osobito vrijedi za Thorovu testira¬ 
nu 1.200-vatnu varijantu, premda 
i slabija, 850-vatna, također nadi¬ 
lazi potrebe većine korisnika. Oba 
Thora nose energetski certifikat 
80 PLUS Platinum, što znači da pri 
50-postotnom opterećenju imaju 
učinkovitost od izrazito visokih 
94%, odnosno 91% pri maksimal¬ 
nom opterećenju (koje će vam 
konvencionalnim metodama biti 


Thor je posve modularan, a 

konektora i priloženih grana više je 
no što bi vam ikad moglo zatrebati 


Asus ROG Thor 1200P 


Snaga 1.200 W (80 PLUS Platinum) 


Tip kabela Modularni 


Dubina napajanja 190 mm 


Broj i tip PCIe konektora 4x 6+2-pinski, 
2x dvostruki 6+2-pinski 


SATA/molex konektori 12/5 


Ventilator 135 mm (0 dB način rada) 


Jamstvo 10 godina 


Cijena 330 eura 


D Izvanredne performanse (osobito pod većim 
opterećenjima), provjerena hardverska platforma, 
kvalitetno hlađenje, najtiše napajanje visokog 
kapaciteta na tržištu, potpuno modularno, mnoštvo 
kabela, dvije izvedbe PCIe kabela, zanimljiv koncept 
s OLED ekranom 

H Trebamo li zaista RGB efekte na napajanju? 

DOJAM Moćno napajanje čiju će sirovu snagu 
prosječni korisnici teško u potpunosti iskoristiti 


Ustupio Asus, www.asus.com 


gotovo nemoguće postići). Asus se 
za svoje prvo napajanje nije upu¬ 
štao u posao izrade vlastite elek¬ 
tronike, već je stupio u suradnju 
sa Seasonicom, vjerojatno najcje¬ 
njenijim proizvođačem napajanja 
na svijetu. Zahvaljujući tome, Thor 
1200P temeljen je na modificiranoj 
izvedbi platforme koju koristi Se- 
asonicov vršni model Prime Ultra 
Platinum. Te modifikacije odnose 
se na fizičko povećanje pasivnih 
hladnjaka u unutrašnjosti napa¬ 
janja, što svakako pozdravljamo, 
ali i dodavanje mikrokontrolera 
za upravljanje OLED ekranom i 
RGB osvjetljenjem. O ta druga 
dva zahvata ne znamo što bismo 
mislili. S jedne strane, zanimljivo 
je i nesvakidašnje u kućištu imati 
napajanje na čijoj ćete bočnoj stra¬ 
nici vidjeti trenutačnu potrošnju 
sustava. S druge, malobrojna su 
kućišta, osobito među modelima 
više klase, kod kojih napajanje 
nije sakriveno nekom vrstom 
pokrova, ili smješteno u potpuno 
odvojenu komoru i sakriveno od 
pogleda. Thorov OLED ekran, kao 
i RGB efekti (svjetleći logo ROG), 
koji se pomoću Aura Synca mogu 
uskladiti sa svjetlosnim efektima 
drugih Asusovih ure¬ 
đaja, većini će kori¬ 
snika biti nevidljivi i 
potpuno beskorisni. 
Nije se lako pomiriti 
s činjenicom da smo 
platili nešto od čega 
nikad nećemo imati 
koristi... 

Za hlađenje napa¬ 
janja, osim masivnih 
pasivaca, zadužen je 
135-milimetarski ven¬ 
tilator, koji uspijeva 
ostati impresivno tih 
pod svim razinama 
opterećenja, a pri 
manjim opterećenji¬ 
ma i posve bešuman, 
s obzirom na to da 
tada miruje. U sluča¬ 
ju da ne želite da ga 
integrirana tempe¬ 
raturna sonda budi 

BESPREKIDNA NAPAJANJA 


^ CyberPower UT650EG i UT850EG 




Tip Line-interactive 


Tip Line-interactive 


Konektori 3 x šuko, 1 x mreža / telefon 


Konektori 3 x šuko, 1 x mreža / telefon 


Jamstvo 2 godine 


Jamstvo 2 godine 


Cijena 360 kn 


Cijena 880 kn 


E3 Vrlo niska cijena, tri šuko utičnice, zaštita mreže, 
eko napajanje 

B Bateriju nije moguće mijenjati 


D Vrlo niska cijena, tri šuko utičnice, zaštita mreže, 
eko napajanje, softverski nadzor i upravljanje 

B Bateriju nije moguće mijenjati 


DOJAM Iznimno jeftin UPS, namijenjen kućnim 
korisnicima koji žele određenu dozu sigurnosti za 
svoje računalo, no za to su spremni platiti malo 
novca 


Ustupio Links, www.links.hr 


DOJAM Osjetno skuplji od osnovnog modela 
UT650, UT850EG lakše je preporučiti, no nije nam 
baš drago što bateriju nije moguće promijeniti 

Ustupio Links, www.links.hr 


PowerPlane Personal može raditi samo 
sa skupljim napajanjem. Riječ je o lijepo 
dizajniranoj i korisnoj aplikaciji, koju proizvođač 
neprekidno nadograđuje 

(posljednja verzija je iz siječnja 2019.), a 
dostupan je, kako u verziji za Windowse, 
tako i za MacOS i različite distribucije 
Linuxa. 

Na stražnjoj strani napajanja imamo po 
tri standardne šuko utičnice, pa je trošila 
na njih moguče spojiti izravno, bez kupnje 
dodatnih kabela, kao na modelima koji 
rabe IEC tip utičnica. Tu su i dva konek- 
tora za spajanje mrežnog ili telefonskog 
kabela, radi prenaponske zaštite, te utor u 
kojem se nalazi osigurač koji štiti od pre¬ 
visokog napona. Kabel iz kojeg se napaja 
UPS tvornički je fiksiran i nije odvojiv. 
CyberPower inače se hvali i činjenicom 
da ovi UPS-ovi troše 70% manje energije 
nego konkurentski modeli. S obzirom na 
to da nemamo baš konkurentskih UPS- 
ova u labu, to nismo mogli provjeriti, no 
možemo objasniti na čemu je temeljena ta 
ušteda. Ovi UPS-ovi imaju dva sklopa za 
punjenje baterije - standardni brzi i “eko¬ 
loški” spor. Brzi se koristi dok baterija nije 
posve napunjena, pa se potom ona nado¬ 
punjuje tijekom rada s eko punjačem koji 
je sporiji, ali djelotvorniji od onog brzog. 
Brzi se ponovno uključuje samo ako dođe 
do večeg pražnjenja baterije. ■ 


Zaštitni 

minimalizam 


Većina kućnih računala nije zaštićena od 
neočekivanog gubitka napajanja. Ipak, kada se 
takvi problemi dogode, može doći do gubitka 
podataka, a u ekstremnijim slučajevima i 
oštećenja komponenti. CyberPoweri UPS-ovi iz 
serije UT nude jeftinu prevenciju takvih nezgoda 


Denis Arunović 


N a test su nam došla dva nova 
CyberPowerova modela, namije¬ 
njena donjem segmentu tržišta, i 
samim time namijenjena kučnim korisni¬ 
cima ili malim uredima. Oba su temeljena 
na pristupu zaštite Line Interactive, koji 
je uobičajen za male UPS-ove i ovakvu 
primjenu, a karakterističan po tome što 
elektronika UPS-a veči dio vremena ne 
generira samo izmjeničnu struju kojim se 
napaja napajanje trošila, več se to događa 
isključivo onda kada dođe do nestanka 
energije i prebacivanja na integriranu 
bateriju. Ta baterija u ova dva uređaja, na¬ 
žalost, nije lako zamjenjiva, več se nakon 
dotrajalosti od korisnika očekuje da kupi 
novi uređaj. 

Kapacitet na jeftinijem uređaju iznosi 


Osim tri trošila, na UPS-ove 
možemo spojiti i mrežni ili telefonski kabel. 
Tu je i utor za osigurač 


650 VA, a na sku¬ 
pljem 850 VA. To 
u praksi znači da 
će 60-vatno trošilo 
na slabijem napajanju izdržati 
28, a na jačem 30 minuta. Prilikom većih 
opterećenja razlika u izdržljivosti osjetno 
je veća. Kod trošila od 90 W slabiji UPS 
izdržat će 16 minuta, a jači 20 minuta. S 
potrošnjom 200 W slabiji će izdržati manje 
od 4 minute, a jači nešto više od 6 minuta. 

Kvaliteta izrade oba UPS-a nije nešto o 
čemu možemo pisati hvalospjeve. Iznimno 
jednostavno kućište od grube plastike 
čini oklop bateriji. S prednje strane na 
oba modela imamo tipku za uključivanje 
i ti LED-ice za indikaciju trenutačnog 
stanja uređaja. UT850EG dodatno ima 
USB-B konektor kojim ga možemo spojiti 
na računalo, i potom pomoću aplikacije 
PowerPanel Personal Edition upravljati 
dodatnim funkcijama, pratiti 
bilješke o eventualnim ispadima 
iz mreže, konfigurirati takozva¬ 
ni graceful shutdoum i slično. 

Drugim riječima, mogućnost 
softverskog upravljanja i nad¬ 
zora velika je prednost mo¬ 
dela UT850EG nad jeftinijim 
UT650EG, pa je samim time 
iznenađujuće što u kutiji uređaja 
nema USB kabela kojim bismo funk¬ 
ciju mogli iskoristiti, već ga moramo 
kupiti sami. Nema ni CD-a s driverima , 
no to je u današnje vrijeme posve razu¬ 
mljivo. PowerPanel se konstantno razvija 


Kapacitet 650 VA 


Kapacitet 850 VA 


CyberPower UT650EG 


CyberPower UT850EG 

NZXT H500i 



Monolitan 


N 2XT u posljednje je 
dvije godine unio mno¬ 
go reda u svoju ponu¬ 
du kućišta, stoga je već nakon 
kraćeg proučavanja njihovih 
brojčanih oznaka i temeljnih 
specifikacija lako shvatiti koje 
služi čemu. Najmanji model, 
namijenjen ugradnji Micro- 
ITX sustava, naziva se H200, 
Mini-ATX konfiguracijama 
namijenjen je H400, a u H500 
i H700 ugrađivat ćete klasične 
ATX sustave, uz razliku što 
H500 spada u klasu kompak¬ 
tnih midi towera , a H700 je 
klasični (ili povećani - kako se 
uzme) midi tower. Svi 


inženj 


Najmlađi 
pripadnik 
NZXT-ove 
aktualne ponude 
kućišta duhovni 
je nasljednik 
tvrtkina poznatog 
i priznatog modela 
S340 Elite. Riječ 
je o jednom 
od najboljih 
kompaktnih midi 
tovvera na tržištu 


Davor Šuštić 


i 


NZXT H500i 


Form factor ATX, Micro-ATX, Mini-ITX_ 

Broj utora 3x 3,5", 3x 2,5"_ 

Dimenzije 460 x 428 x 210 mm_ 

Masa 7 kg 
Cijena 920 kn 

□ Dizajn, kvaliteta konstrukcije, izvrsno riješen menadžment kabela, brza i 
jednostavna izgradnja sustava, tihi tvornički ventilatori, dovoljno prostora za 
ozbiljne konfiguracije, tvornički integrirana LED rasvjeta unutrašnjosti i kontroler 
za ventilatore 

B Šlampavo izveden kavez za diskove, predviđen prostor za samo tri SSD-a, 
nema tipke za resetiranje 


DOJAM Izvrstan kompaktni midi tower, s pregršću odličnih, inženjerski vrlo 
promišljenih detalja i doista atraktivnim izgledom 

Ustupio Microline, www.microline.hr, tel. 01/2797-700 



ti modeli temeljni su 
na istoj dizajnerskoj 


Pogled na otvorenu 
desnu bočnu stranicu 

otkriva s koliko je 
pažnje osmišljen čitav 
ovaj prostor. Ugrađene 
su vodilice za većinu 
kabela, s pridodanim 
čičcima, a tu su i metalne 
kopče oko kojih možemo 
kabele učvrstiti pomoću 
plastičnih vezica. Na dnu 
kućišta su komora za 
napajanje i kavez za disk 

erski promišljen 





filozofiji te dijele upotrijeblje¬ 
ne konstrukcijske materijale 
(uglavnom čelik i kaljeno sta¬ 
klo), kao i većinu inženjerskih 
detalja. Jedina druga informaci¬ 
ja o NZXT-ovoj ponudi kućišta, 
kojom trebate raspolagati, jest 
to da su sva odreda također 
dostupna u izvedbama s pri¬ 
dodanim slovom “i” - H200i, 
H400i, H500i i H700i. To “i” 
skraćeno je od “Intelligent”, a 
govori nam da kućište dolazi 
s takozvanim CAM Smart De- 
viceom, zapravo kontrolerom 
namijenjenim spajanju i uprav¬ 
ljanju ventilatorima (običnim 
ili RGB) i LED trakama. Ako 
vam takvo što nije potrebno, 
dakle, ako želite kućište koje 
je identično “pametnom” mo¬ 
delu, samo nema taj dodatni 
kontroler, kupnjom modela 
bez oznake “i” možete uštedjeti 
dvjestotinjak kuna. Međutim, 
ako postoji mogućnost da biste 
takav kontroler u budućnosti 
dodali, pametnije vam je od¬ 
mah se isprsiti za taj dodatni 
iznos, jer ekvivalentni kontro¬ 
ler (NZXT HUE+) košta oko 
450 kuna. 

Kućište H400i opisivali smo 
prošle godine, i pritom pohva¬ 
lili praktički sve osim (pre) 
visoke cijene. Na red je stigao 
njegov veći brat H500i, koji će 
korisnicima biti zanimljiv zbog 
dvije stvari - radi se o kompak¬ 
tnom midi toiveru, dovoljno 
prostranom za ugradnju ozbilj¬ 
nih ATX sustava, a istovremeno 


Na gornjoj strani kućišta nalaze se uobičajena 
sučelja - ulaz i izlaz za zvuk te dva USB 3.0 konektora. 
Pored njih je tipka za uključenje računala, a ona za 
resetiranje je izostala 


izrazito pogodnom za drža¬ 
nje na radnoj površini, gdje 
ćete, kroz bočnu stranicu 
od kaljenog stakla, svakod¬ 
nevno uživati u ljepoti vaših 
komponenti. Osim toga, 
riječ je o svojevrsnom du¬ 
hovnom nasljedniku jednog 
od najpopularnijih kućišta 
u NZXT-ovoj povijesti, iz¬ 
vrsnog modela S340 Elite. 

Zamamna 
monolitnost 

Poput drugih NZXT-ovih 
aktualnih kućišta, H500i 
načinjen je od SGCC čelika 
i ima staklenu lijevu bočnu 
stranicu. Krasi ga monolitna 
i nenametljiva vanjština, 
kao stvorena za ljubitelje 
jednostavnosti i minima- 
lizma. To osobito vrijedi 
za potpuno crnu varijantu 
kućišta. Isto je kućište do¬ 
stupno u dodatne dvije crne 
izvedbe, samo s crvenim ili 
plavim metalnim pokrovom 
za sakrivanje kabela (nalazi se 
desno od pladnja za matičnu 
ploču), ali i u bijeloj, pri čemu 
su u bijelo obojeni i vanjština i 
spomenuti pokrov. Dojma smo 
kako su NZXT-ovi inženjeri na¬ 
stojali da baš ništa ne odvlači 
pozornost s unutrašnjosti kući¬ 
šta, što potpuno podržavamo, 
osobito kad uzmemo u obzir 
koliko se ona lijepo i jedno¬ 
stavno u ovom slučaju može 
organizirati. 

Prednjica kućišta potpuno 
je zatvorena, 
dakle, ne posto¬ 
ji mogućnost 
ugradnje op¬ 
tičkog pogona. 
Ako zabrinja¬ 
vate zbog usisa 
zraka, slobodno 
otjerajte crne 
misli - ugradite 
li prednje ven¬ 
tilatore, oni će 
zrak dohvaćati 
kroz perforaci¬ 
je na desnom i 
donjem bridu 
prednje maske 
kućišta. Oba ova 
mjesta zaštiće¬ 
na su filtrima za 


Ovako to izgleda kad se u H500i ugradi high-end konfiguracija. Uočite da 
je procesor (Ćore i9-9900K) hlađen AIO vodenim hlađenjem, NZXT-ovim 
vlastitim Krakenom X62. Unatoč glomaznosti njegovog radijatora, još 
uvijek je bilo mjesta za masivnu grafičku karticu (MSI GeForce GTX1080 
Ti Gaming X Trio). Zbog vodenog bloka, koji naša matična ploča posjeduje 
iznad procesorskog ležišta, gornji tvornički ventilator morali smo ukloniti, 
a stražnji ventilator prije fotografiranja smo zamijenili 120-milimetarskim 
modelom Aer RGB 2 


Staklena 
lijeva bočna 
stranica 

skladno je 
stopljena s 
kućištem, za 
koje se hvata 
parom kopči 
i dodatno 
fiksira jednim 
vijkom 

NZXT H500i 




Sva NZXT-ova aktualna kućišta, pa tako i H500i, dostupna su u nekoliko 
kombinacija boja. Ovdje je prikazana crna varijanta 
s crvenim metalnim pokrovom i vertikalno 
orijentiranom grafičkom karticom 


sta s laKocom oarzava cistom. 
Sprijeda je moguće ugraditi 
dva 120 ili 140-milimetarska 
ventilatora, a to znači i da 
naprijed uredno stanu 240 i 
280-milimetarski radijatori 
AIO vodenih hlađenja. Štoviše, 
kako bi njihova instalacija bila 
jednostavnija, NZXT je napri¬ 
jed ugradio metalni pladanj, 
fiksiran jednim vijkom, koji 
jednostavno izvadimo, na njega 
fiksiramo radijator i pripadaju¬ 
će ventilatore te tada u jednom 
potezu postavimo na mjesto. 
Iskušali smo instalaciju NZXT- 
ovih vodenih hlađenja Kraken 
X52 (240 mm) i X62 (280 mm) 
te možemo potvrditi da su se 
oba sjajno i s neviđenom lako¬ 
ćom uklopila u prednjicu ovog 
kućišta, ostavljajući dovoljno 
mjesta za ugradnju zaista glo¬ 
maznih grafičkih kartica, kao 
što je MSI-jev 33-centimetarski 




a ino. vrijedi lstaKnuti aa su 
stražnji PCI otvori izvedeni 
tako da je moguća i vertikalna 
ugradnja grafičkih kartica, 
iako ćete za nju morati kupiti 
odgovarajući riser, zato što on 
ne dolazi s kućištem. 

Još jedan 120-milimetarski 
radijator mogao bi se ugradi¬ 
ti straga, no izglednije je da 
ćete na tom mjestu koristiti 
ispušni ventilator. Posljednje 
mjesto za ventilatore nalazi 
se na gornjoj strani kućišta, 
otprilike iznad procesora. Tu 
stanu 120 i 140-milimetarski 
ventilatori. Stražnja i gornja po¬ 
zicija tvornički su popunjene 


Pogled na PCI otvore otkriva kako 
H500i ima pripremu za vertikalnu 
instalaciju grafičke kartice. 
Odgovarajući riser kupuje se 
odvojeno 


120-milimetarskim izvedbama 
NZXT-ovih tihih i zadovolja¬ 
vajuće učinkovitih ventilatora 
Aer F120, tako da nije nužno 
kupovati dodatne ventilatore, 
ako baš ne želite. Ipak, u slu¬ 
čaju da budžet to dozvoljava, 
a procesor planirate hladiti 
zračnim hladnjakom, postavite 
dva solidna ventilatora na pred¬ 
nji usis - vaše komponente bit 
će vam zahvalne. Oko odabira 
zračnog hladnjaka ruke su vam 
poprilično odriješene; njihova 
visina može biti sve do 163 
milimetara. 

Kažimo još i to da su nas 
komponente, korištene pri¬ 
likom testiranja, natjerale da 
uklonimo gornji ventilator. 
Naime, ugrađivali smo matičnu 
ploču koja na području iznad 
procesora ima pripremu za 
vodeno hlađenje (Asus ROG 
Maximus XI Formula), zbog 
čega je na tom dijelu nestan¬ 
dardno povišena. Dok nismo 
uklonili gornji ventilator, tu 
matičnu ploču fizički nije bilo 
moguće ugurati u kućište. 
To će biti slučaj s većinom 
matičnih ploča s glomaznijim 
pasivnim hladnjakom iznad 
procesorskog ležišta. 

Inteligentan inženjering 
sa svih strana 

Bočna stranica od kaljenog 
stakla razvučena je od lijevog 
do desnog brida kućišta, a na 
donjoj strani boka elegantno 
se stapa s čeličnim pokrovom, 
koji iza sebe krije komoru za 
napajanje i diskove. To je je¬ 
dini estetski detalj u kojem se 
H500i razlikuje od svih drugih 
aktualnih NZXT-ovih kućišta 
- kod njih staklo ide od vrha 
do dna bočne strane kućišta, 
a pokrov napajanja na sebi 
ima utor za instalaciju SSD-a. 
To znači da vam H500i neće 
dozvoliti da vizualno istaknete 
svoj najbolji (ili jedini) SSD, ali 
zauzvrat vizualno djeluje još 
čišće i monolitnije. Staklo je 
za kućište fiksirano pomoću 
dviju gumenih kopči, i dodatno 
se učvršćuje vijkom. Vrlo ga je 
lako skinuti i vratiti na mjesto. 

Prostor na desnom boku ku¬ 
ćišta neće biti izložen pogle¬ 
dima, ali to ne znači da su ga 
NZXT-ovi inženjeri zanema¬ 
rili. Štoviše, upravo su ovdje 
učinjeni neki od najsuvislijih 
konstrukcijskih zahvata, koje 
ćete itekako cijeniti prilikom 
izgradnje konfiguracije. Prvo 

CAM SMART DEVICE 


što upada u oči jest to da je 
pladanj matične ploče izrezan 
i otvoren na svim pravim mje¬ 
stima i stranama. Zahvaljujuči 
tome, iznimno je lako sprove¬ 
sti i sakriti kabele napajanja 
te prednje konektore kučišta 
(dva USB 3 0 porta , audiou- 
laz i izlaz). Metalni pokrov, 
postavljen desno od matične 
ploče i razvučen po čitavoj 
visini kućišta, odrađuje odličan 
posao sakrivanja SATA kabela i 
glavnog ATX kabela, a prorezi 
iznad matične ploče od očiju 
če skloniti žice ventilatora i 
napajanja procesora. Dodatno 
raduje što svi ti kabeli, nakon 
što se dovedu iza matične plo¬ 
če, ne vise u slobodnom pro¬ 
storu, več je NZXT za svaki od 
njih predvidio metalne vodilice 
i kanale. Na brojnim logičnim 
mjestima također su ugrađene 
metalne kopče, koje se mogu 
iskoristiti za učvrščivanje ka¬ 
bela pomoču plastičnih vezica. 
Sve to rezultira time da če u 
H500i čak i manje iskusni ko¬ 
risnici s lakočom sklopiti izni¬ 
mno uredno računalo, unutar 
kojeg baš ništa neče remetiti 
protok zraka. 

Širok spektar mogućnosti 
vezanih uz sakrivanje kabela 
i izgradnju oku ugodne konfi¬ 
guracije odlično funkcionira 
u kombinaciji s posljednjom 
karakteristikom ovog kučišta 
koju svakako vrijedi istaknu¬ 
ti - dvije tvornički ugrađene 
NZXT-ove LED trake. Jedna je 
postavljena na gornju stranicu 
kučišta, tako da obasjava čitav 
prostor iza stakla, a druga je 
iza pladnja za matičnu ploču 
te osvjetljava prostor iza me¬ 
talnog pokrova i ploče. Trake 
su, naravno, povezane s CAM 
Smart Deviceom, kako bi se 
bojom rasvjete i brojnim efek¬ 
tima moglo upravljati unutar 
aplikacije CAM. NZXT-ove 
trake poznate su po lijepom, 
bogatom svjetlu, koje se pre¬ 
cizno može kontrolirati, stoga 
če ovo biti odličan dodatak 
za svakoga tko želi kvalitetno 
osvijetliti unutrašnjost svojeg 
kučišta, a nema osobitu želju 
naknadno kupovati i gnjaviti se 
instalacijom LED traka. 

Jedinim spomena vrijednim 
nedostatkom ovog kučišta sma¬ 
tramo podršku za SSD-ove. Na 
stražnjoj strani pladnja matične 
ploče nalaze se dvije plastič¬ 
ne ladice za SSD-ove, koje se 
prema potrebi mogu odvojiti 


Pametno 
kućište 

NZXT H500i naziva "pametnim 
kućištem", zato što s njime 
isporučuje takozvani CAM Smart 
Device. Riječ je o kontroleru za 
ventilatore i LED trake, kojem 
je pridodan senzor buke, s 
ciljem da kućište samostalno 
"uči" kako da utiša ventilatore, 
a bez značajnijeg gubitka 
rashladnih performansi. Kako 
bi to radilo, morat ćete koristiti 
NZXT-ove vlastite ventilatore 
i spojiti CAM Smart Device 
na interni USB 2.0 header na 
matičnoj ploči. Aktivacija tog 
"pametnog" načina rada odvija 
se u NZXT-ovom softveru 
CAM, a započinje kalibracijom 
ventilatora i analizom buke, 
što traje nekakvih dvadesetak 
minuta. Potom će vam se 
prikazati rezultati (prijašnje i 
nove temperature te izmjerena 
razina buke), nakon čega vam 
preostaje odlučiti hoćete 
li zaista koristiti takozvani 
Adaptive Noise Reduction, ili 
ćete se vratiti tradicionalnim 
profilima ventilatora (Silent, 

Performance, Fixed ili Custom). 

Ne možemo reći da nam se 
ta funkcija pokazala osobito 
korisnom, no sama prisutnost 
i upravljivost kontrolera za 
ventilatore i LED-ice svakako 
je dobrodošla. Usput budi 
rečeno, ništa vas ne sprečava 
da ovaj kontroler izvadite iz kućišta i u nekom trenutku umjesto njega ugradite NZXT-ov 
novi kontroler, Hue 2, koji podržava novu generaciju tvrtkinih ventilatora, LED traka i drugih 
svjetlećih dodataka. Nakon instalacije kontrolera Hue 2 dvije LED trake, tvornički ugrađene u 
H500i, još uvijek se mogu uredno koristiti i konfigurirati - pohvalno. 




i učvrstiti za perforacije na 
pokrovu napajanja. Još jedno 
mjesto za SSD predviđeno 
je na dnu kaveza za diskove, 
smještenog na dno kučišta, 
“ispred” prostora za napajanje. 
Drugih predviđenih mjesta za 
SSD-ove nema. U slučaju da 
imate više od tri SSD-a, mo¬ 
rat čete se snači kako znate i 
umijete. Primjerice, možete ih 
ubaciti u prostor za 3,5-inčne 
mehaničke diskove pa učvrstiti 
samo s jedne strane. Nije ideal¬ 
no, no kako su SSD-ovi ionako 
posve neosjetljivi na radni 
položaj, može poslužiti. Ako 
u spomenuti kavez za diskove 


ne ubacite nijedan SSD, imat 
čete prostor za instalaciju do 
tri 3,5-inčna mehanička diska. 
Nažalost, da biste to izveli, ka¬ 
vez čete morati posve izvaditi 
iz kučišta, a taj manevar podra¬ 
zumijeva okretanje čitavog ku¬ 
čišta naopačke, zato što se vij- 
cima kaveza pristupa odozdo. 
Ostaje nejasno zašto NZXT u 
kavez nije ubacio barem dvije 
ladice, jer bi instalacija diskova 
time bila drastično jednostav¬ 
nija, a podrška za SSD-ove s tri 
bi porasla na pet komada. 

Ipak, nećemo dopustiti da 
ovaj propust pokvari izvrstan 
cjelokupni dojam. H500i je iz¬ 


vrsno, atraktivno i inženjerski 
inteligentno osmišljeno kučište. 
Tražite li kvalitetan kompaktni 
midi tower , s ovime ne samo da 
nečete pogriješiti, več čete biti 
oduševljeni. Još jednom nagla¬ 
šavamo da kupnjom jeftinijeg 
modela H500 dobivate apsolut¬ 
no sve što nudi H500i, izuzev 
kontrolera za ventilatore i ugra¬ 
đenih LED traka. Time H500 
postaje jedna od najisplativijih 
kupnji za korisnike u potrazi 
za kompaktnim midi towerom 
više klase, no ni cijena modela 
H500i se, s obzirom na sve što 
on nudi, ne čini sumanutom. 
Preporuka! ■ 

Rampage Shine 



Iz Turske 


s ljubavlju 


Nova uzdanica turskog 
proizvođača gejmerskog hardvera 
za šačicu kuna donosi solidne 
performanse i hrpu opcija kakve 
očekujemo od miševa više klase 


Veliki gabariti 
ovog miša jasno 
pokazuju da je proizvođač 
prije svega mislio na igrače 
s velikim šapama 



Tip senzora Optički (PMW 3325,10.000 DPI) 
Masa 105 g (bez kabela) _ 

Broj tipki 8 

Vrsta priključka USB _ 

Kabel 1,5 m, opleteni 
Jamstvo 2 godine 
Cijena 249 kn 


D Solidne performanse, driver s mnogo 
mogućnosti, cijena 

H Veliko tijelo nije lako obuzdati 


a ovisno o potrebama, moguće 
je definirati do pet korisničkih 
profila koji se pohranjuju u 
njegovu internu memoriju. U 
upravljačkom softveru mišu je 
moguće podešavati osvjetljenje 
te ga vezati uz određenu osjet¬ 
ljivost senzora, što je praktično 
ako ih koristite više. 


Jeftino, a dobro 

U tijelu ovog miša nalazi se 
Pixartov optički senzor PMW 
3325. To nije high-end senzor, 
no to ne znači da nije sposoban. 
S maksimalnom razlučivosti od 
10.000 DPI te deklariranom 
maksimalnom brzinom od 5,5 
m/s, senzoru je na papiru teško 
pronaći zamjerku. U praksi se 
također pokazuje da je više ne¬ 
go kompetentan te podjednako 
dobro prati pokrete na visokim 
i niskim razinama osjetljivosti. 
Senzoru, nažalost, nije moguće 
podesiti lift-off udaljenost (“vi¬ 
sinu” pri kojoj detektira po¬ 
krete kad se podigne 
od podloge), što bi 
moglo predstav¬ 
ljati problem 


Daniel Lučić 


T urski proizvođač igra¬ 
ćeg hardvera Rampage 
na našim je prostorima 
relativno svjež, pa iako mu ime 
ne odzvanja poput imena nekih 
od vodećih igrača u segmentu 
gejmerske periferije, njegova je 
ponuda vrlo široka. S preko ne¬ 
koliko desetaka miševa, tipkov¬ 
nica, podloga, slušalica i sličnog, 
u ponudi ove tvrtke svatko može 
pronaći ponešto za sebe, a ovo 
posebno vrijedi za igrače koji 
traže dobar omjer uloženog i 
dobivenog. Ta filozofija potpuno 
je prenijeta na miš Shine. 

Rampage Shine relativno je 
velik miš nesimetrična oblika, 
prije svega namijenjen igračima 
koji na miša naslanjaju čitav 
dlan. Njegovo glomazno tijelo 
premazano je finom mat bojom, 
koja pod prstima djeluje ugodno, 
a na lijevom i desnom boku miša 
mogu se pronaći gumirani gri- 
povi. Zbog njih, iako je prilično 
velik, miša nije problem držati 
vršcima prstiju, čemu pridonosi i 
masa od prihvatljivih 105 grama. 
Miš je u ruci udoban, no sa¬ 


svim je očito krojen prema 
potrebama igrača s velikim 
šakama. Na leđima miša nalazi 
se amblem tvrtke iz kojeg isija¬ 
va RGB osvjetljenje, baš poput 
onog koje izvire iz tankih kana- 
lića na gornjim rubovima lijevog 
i desnog boka. Svijetle i bokovi 
kotačića, na čijoj se sredini 
nalazi perforirana guma koja 
olakšava okretanje. Miš stoji na 
tri relativno velike aluminijske 
nožice, koje stvaraju minimalno 
trenje i posebno se dobro slažu s 
velikim krpenim podlogama na 
kojima Shine vrlo ugodno klizi. 

Na Rampage Shineu, osim 
osnovnih tipki, može se prona¬ 
ći pet dodatnih tipki. Dvije su 
smještene na lijevom boku, a 
tri se nalaze ispod kotačića. Na 
tvorničkim postavkama, te tri 
tipke služe mijenjanju osjetlji¬ 
vosti senzora, no u driveru (koji 
nije lako pronaći) moguće im je 
dodijeliti bilo koju drugu nared¬ 
bu ili makro. Tipke je na 
ovom mišu moguće 
programirati 
prema želji, 


Rampage Shine 


DOJAM Dobar miš prihvatljive cijene, o kojem valja 
razmisliti 

Ustupio Feniks info, www.feniks-info.hr 


Osim RGB osvjetljenja, u driveru je moguće programirati 
svaku tipku, te snimati makro naredbe i definirati 
do pet korisničkih profila 



Solidna završna obrada 

i kvalitetni materijali daju dojam 
kako se radi o znatno skupljem 
komadu periferije 

igračima koji igraju na niskom 
DPI-ju. Budući da miš podlogu 
prati na relativno velikoj uda¬ 
ljenosti, pri podizanju miša i 
vraćanju na podlogu, nišan će 
se sasvim sigurno pomaknuti 
s mjesta na kojem je bio. Tom 
problemu može se doskočiti 
umjetnim podizanjem miša, tako 
da na nožice nalijepite selotejp 
ili nešto slično, no u tom slučaju 
morat ćete se boriti s nešto ve¬ 
ćim trenjem. 

Za cijenu koju proizvođač pre¬ 
poručuje teško je pronaći mnogo 
boljeg miša. Igrači plićeg džepa 
o ovom bi uređaju trebali razmi¬ 
sliti, doduše samo pod uvjetom 
da imaju dovoljno velike šape. U 
suprotnom bi vjerojatno bilo bo¬ 
lje da potraže neku od gabaritima 
skromnijih alternativa. ■ 

IIP Optička mehanika 

Prekidači Oxford Micro 


Pozadinsko osvjetljenje RGB 


Dimenzije 444x230x39 mm 


Vrsta priključka USB 


Kabel 1,8 m, opleteni 


Jamstvo 2 godine 
Cijena 699 kn 


□ Čvrsta baza, dobre mogućnosti drivera, cijena 
H Labave tipke, glasne opruge u prekidačima 


DOJAM Jeftina optička tipkovnica za igrače 
kojima kvaliteta završne obrade nije prioritet 

Izvedba ISO (dostupna i ANSI) 


Rampage Hydra R7 i Rampage Mithril Pro KB-RX8 


Jeftino 


Po cijenama nižim od 
konkurentskih uređaja, 
proizvodi turske tvrtke 
Rampage odreda su 
dobar ulov za cijenu, 
no kako se ponaša 
njihova mehanika? 

stabilnosti pa je Hydru R7 teško 
nehotice pomaknuti s mjesta, 
čak ni kad runda Apex Legendsa 
dolazi svom kraju, dlanovi se 
počnu znojiti i svaki pomak 
dobiva više elana. Na leđima 
tipkovnice nalaze se dvije nožice 
kojima je moguče podesiti nagib, 
no moguče ih je postaviti samo 
u jedan položaj. 

Testirani model Hydre R7 sti¬ 
gao je s ISO rasporedom tipki, 
no dostupna je i ANSI verzija. 
Tipkovnica je pune veličine, 
što znači da ima numerički 
dio s desne strane. Na gornjem 
dijelu okvira nalazi se pet mul¬ 
timedijskih tipki te analogni 
kotačič za podešavanje glasnoće 
u OS-u, te jedna dodatna tipka 
kojom je moguče uključiti i 
isključiti osvjetljenje. Makro 
tipki nema, no makroi su do¬ 
stupni kao sekundarne funkcije 
na upravljačkim tipkama (Ins, 
Home, Del...). Driver omoguću¬ 
je reprogramiranje svih tipki na 
tipkovnici, kao i detaljno pode¬ 
šavanje osvjetljenja. Potonjim je 
moguče upravljati i korištenjem 
kombinacije tipke Fn i kursora, 
te mu tako definirati intenzitet i 
birati jedan od pretpostavljenih 
načina rada. 


se o cijeni, koja za razvikane 
brendove i modele često debe¬ 
lo prelazi psihološku granicu 
od 1.000 hrvatskog novca. No, 
to ne znači da je potraga za 
mehaničkom periferijom koja 
neče isprazniti bankovni račun 
uzaludna. Dapače, postoje pro¬ 
izvođači koji su biznis izgradili 
upravo na zadovoljavanju po¬ 
treba igrača s pličim džepom. 

Jedan takav proizvođač je tur¬ 
ski Rampage, s čijim smo 
tipkovnicama proveli ne¬ 
koliko veljačkih tjeda¬ 
na. Modeli Rampage 
Hydra R7 i Mithril 
Pro KB-RX8 relativ¬ 
no su povoljni ko¬ 
madi hardvera, 
koji za dio nov¬ 
ca potrebnog za 
Razerove, Logitechove 
ili Corsairove proizvode, nude 
najaktualniju tehnologiju. 


Kvaliteta 
izrade manjkava 
je pa 

Hydra R7 djeluje 
jeftino, no to 
ne umanjuje njenu 
funkcionalnost 


Rampage Hydra R7 

Skuplji i moderniji u spomenu¬ 
tom paru modela jest Hydra R7. 
Radi se o mehaničkoj tipkovnici 
opremljenoj danas aktualnim 
optičkim prekidačima koji, osim 
što zvuče impresivno, u teori¬ 
ji donose znatno veče brzine 
odaziva te veču produktivnost 
u tipkanju i igrama. Ova je tip¬ 
kovnica vrlo velikih gabarita, 
s velikim okvirom na gornjoj i 
donjoj strani. Donji dio okvira 
ujedno služi kao odmorište za 
dlanove, a gornji dio rezerviran 
je za multimedijske tipke i veliki 
amblem tvrtke, koji se smjestio 
na gornjem lijevom kutu. Baza 
tipkovnice metalna je i masiv¬ 
na, što tipkovnicu čini iznimno 
teškom. Njena masa pridonosi 

Veliki gabariti - 

Hydra R7 zauzima mnogo 
mjesta na stolu, a zbog velike mase 
vrlo je stabilna za vrijeme korištenja 


Daniel Lučić 


Baza niskog profila 

znači jednostavnije čišćenje 
tipkovnice, a to se cijeni - dlake, 
mrvice i ostali otpad nisu 
dobrodošli gost u našim tipkalima 


C ak i ako požele počasti¬ 
ti se mehaničkom tip¬ 
kovnicom i membranska 
tipkala ostaviti tamo gdje im je 
mjesto - u ropotarnici povijesti - 
igrači se često susreču sa zidom 
koji je teško preskočiti. Radi 


Rampage Hydra R7 
























do kliktala 


Hibridna priroda modela 
Mithril Pro donosi 
pristupačnost membrane 
te zvuk i taktilni odaziv 
mehaničke tipkovnice 


Ispod kapica ove tipkovnice 
kriju se mehanički optički pre¬ 
kidači tvrtke Oxford Micro. Ti 
prekidači jeftinija su alternativa 
prekidačima Light Strike (LK) i 
Flaretech, koji se nalaze u večini 
optičkih tipkovnica razvikanih 
proizvođača, no funkcioniraju na 
identičnom principu. Prekidači 
Oxford Micro na pritisak reagiraju 
vrlo visoko, več nakon 1,5 mm, a 
vrijeme odziva im je samo 0,2 ms. 
U realnim uvjetima te je podatke 
teško testirati, no jednom kad se 
naviknete tipke ne pritiskati do 
kraja, jasno je vidljivo da razlika 
postoji, iako se neče manifestirati 
u tko-zna-koliko bržem tipkanju. 

Nažalost, Rampage Hydra R7 
nema dobre kapice na prekidači¬ 
ma. Iako su velike i pod prsima 
ugodne, vrlo su labave i djeluju 
suviše plastično te ostavljaju do¬ 
jam kao da če svaki tren ispasti 
iz ležišta. U prilog im ne ide ni 
vrlo glasna opruga u prekidačima, 
koja u kombinaciji s neuvjerljivom 
stabilnosti čini da tipkovnica sve¬ 
ukupno djeluje vrlo jeftino. Da se 
razumijemo, to ne umanjuje njenu 
funkcionalnost, no nitko na stolu 




ne želi hardver koji djeluje kao 
igračka. 

Rampage Mithril Pro 

Jeftinija i naoko skromnija u 
paru, tipkovnica Rampage Mithril 
Pro KB-RX8 več pri prvom kori¬ 
štenju ostavlja znatno bolji dojam 
od svoje glomazne sestre. Ta je 
tipkovnica također pune veličine, 
no stiže bez bilo kakvih dodatnih 
tipki. Njen, rekli bismo, 
konzervativan dizajn, 
razmjerno je elegan¬ 
tan, a oku ugodno RGB 
osvjetljenje tek je toliko 
naglašeno da svatko 
može pogoditi kakva 
je ovom uređaju na¬ 
mjena. Mithril Pro ima 
metalnu bazu okloplje- 
nu plastikom, a gornji 
joj je poklopac načinjen 


Razmjerno konzervativan dizajn 
zaslužan je za elegantne linije ovog proizvoda, 
Mithril Pro bez srama bismo koristili 
i u strogo poslovnom okruženju 

od aluminija. Ni ova 
tipkovnica nema uz¬ 
dignute rubove pa 
ju je nešto lakše či¬ 
stiti od prljavština. 
Budući da je profil 
tipkovnice relativno 
visok, pozdravljamo 
odluku proizvođača 
da s njom isporučuje 
odvojivo odmorište za 

Rampage Mithril Pro KB-RX8 1 

Izvedba ANSI (dostupna i ISO) 

Tip Hibridna 

Pozadinsko osvjetljenje RGB 

Dimenzije 440x210x38 mm 

Vrsta priključka USB 

dlanove. Ono uvelike 

Kabel 1,8 m 

olakšava korištenje pa 

Jamstvo 2 godine 

se zapešća ne uma¬ 

Cijena 369 kn 

raju ni nakon duljeg 

□ Kvaliteta izrade, elegantan dizajn 

H Tipke za podešavanje osvjetljenja nemaju opise 
funkcija 

tipkanja. 

Kako nema odvo¬ 
jene multimedijske 
tipke, za upravljanje 
multimedijom na ovoj 
je tipkovnici potreb¬ 
no koristiti tipku Fn, 

DOJAM Solidna hibridna tipkovnica koja za nisku 
cijenu nudi privid mehaničkog tipkala 

Ustupio Feniks info, www.feniks-info.hr 

smještenu na mjesto 


gdje se inače nalazi sistemska 
tipka. Makro naredbe nije mogu- 
če snimati izravno na tipkovnici, 
već je za to potrebno koristiti 
upravljački softver koji omogu¬ 
ćuje reprogramiranje svih tipki 
te definiranje do tri korisnička 
profila. Softver ne upravlja osvjet¬ 
ljenjem, koje se prema tvorničkim 
postavkama izmjenjuje u duginim 
bojama, no moguće ga je mijenjati 
korištenjem tipke Fn u kombinaciji 
sa strelicama ili tipkama za poseb¬ 
ne funkcije (Ins, Del, Home...). Na 
ovim se tipkama ne nalaze opisi 
funkcija za koje se koriste pa se 
potrebno igrati i nagađati. 

Testirani model tipkovnice 
Mithril Pro stigao je s ANSI raspo¬ 
redom tipki, no dostupna je i ISO 
verzija. Ispod kapica ovog ure¬ 
đaja kriju se hibridni prekidači 
nepoznatog proizvođača, koji 
kombiniraju membransku 
bazu s mehaničkim sklo¬ 
pom, koji pruža taktilni od- 
ziv i zvuči poput klasičnog 
mehaničkog prekidača. Ta 
vrsta prekidača za tipka¬ 
nje je udobna, no zbog 
nešto veće tvrdoće 
može umoriti nevje- 
šte prste prilikom 

Model Mithril 
Pro stiže s 

odvojivim 
odmorištem 
za dlanove, 
koje je 
posebno 
važno 
zbog 
njegova 
visokog 
profila 


duljeg tipkanja. Za vrijeme igre to 
nije slučaj, i malo će tko primijetiti 
razliku. 

Kapice tipki na ovoj tipkovnici, 
za razliku od modela Hydra R7, 
vrlo su čvrsto vezane uz preki¬ 
dače. Klimanja gotovo nema, što 
tipkovnici daje dašak luksuza. 
Tipkati na Mithril Pro nemjerljivo 
je ugodnije nego na modelu Hydra 
7, a kako joj je i cijena znatno niža, 
odabir između ova dva modela je 
očit. Istina, model Hydra R7 pružit 
će vam odziv bez premca i više 
mogućnosti prilagodbe vlastitim 
potrebama, no ukupno gledajući, 
Mithril Pro bolji je i isplativiji 
proizvod. ■ 

Uli 


Keycool Mini Gaming Keyboard 


Igranja to vidjelo nije. 

U moru jeftinih mehaničkih tipkovnica koje je moguće naručiti 
s dalekoistočnih vvebova, minimalističkih, urednim dizajnom, ali i cijenom, 
ističe se Keycoolova "igraća" mehanička tipkovnica s 84 tipke, lako je 
tipkovnica smanjena, tipke su pune veličine, pa je žrtvovana numerička 
tipkovnica. Može li se time igrati i, važnije, kako je tipkati? 




kineskom običaju, ne dolaze s tip¬ 
kovnicom, usprkos tome što košta 
85 dolara, već se mogu pronaći 
na stranici AliExpressa u popisu 
tehničkih specifikacija. 

Usput, iako smo mi imali klasič¬ 
no otisnute tipke, postoje i verzije 
tipkovnice bez ikakva otiska (1337 
haxOrz ftw!) i s bočnim ispisom na 
tipkama, što izgleda zgodno i origi¬ 
nalno, a opet nije tako zbunjujuće 
kao posve gole tipke kao na Das 
Keyboardu. 

Naših slova otisnutih na tipkov¬ 
nici nema niti u jednoj ponuđenoj 
kombinaciji na AliExpressu, pa 
ako vas to zanima, morat ćete se 
sami snaći. 

Tipkam ja tako, 
a kad ono... 

U radu je tipkovnica pokazala 
mješovite rezultate. Što se tiče 
onoga “gaming” dijela, ne znamo 
točno zbog čega bi je itko ikada 
trebao razmatrati kao igraći doda¬ 
tak bilo čemu. Dapače, nema od- 
morište za dlanove, niti numerički 
dio i dio sa specijalnim tipkama, 
tako da, ako postoji nešto za što je 
ova tipkovnica slabo pripremljena, 
onda su to upravo igre. Naravno, 
WASD na njoj radi kao i na bilo 
kojoj drugoj, ali kako se radi o 
mehaničkoj tipkovnici, iako mek¬ 
šoj, vjerojatno ćete bolje (i daleko 
jeftinije) proći ako si za igranje 
nabavite neku šarenu, osvijetljenu 
i specijaliziranu tipkovnicu. 

Ostaje, dakle, tipkanje na meha¬ 
ničkoj tipkovnici kad ste na putu i 
sa svojim prijenosnikom. 

Odmah da priznamo kako me¬ 
hanička tipkovnica kvari čovjeka. 


Drago Galić 


S vijet je prepun dodataka 
za igranje, manje ili više 
korisnih, a iz nekog razlo¬ 
ga, kineski proizvođač Keycool 
odlučio je i svoju mehaničku mini 
tipkovnicu proglasiti “igraćom”, 
iako mi niti jedan razlog za to 
nismo vidjeli. Možda su time htjeli 
opravdati tipke u bojama (bež, sive 
i crvene na našem primjerku, iako 
je moguće birati i samo tamnosive 
i sive, ili samo svijetlosive i bijele). 

Bez obzira koju kombinaciju boja 
odaberemo, sve tipkovnice imaju 
84 tipke, Cherry MX mehanizam 
i odvojivi USB kabel, koji se na 
tipkovnicu spaja preko mini USB 
sučelja, a na računalo preko stan¬ 
dardnog USB utora pune veličine. 
Masa same tipkovnice (bez kabe¬ 
la) ugodnih je 750 grama pa ne 
pleše po stolu, a tome pridonose 
kvalitetne gumirane podloške i 
izvlačive nožice. Dapače, sve na 
ovoj tipkovnici govori o tome da se 
ne radi o kineskoj “jeftimbi”, već o 
vrlo pristojnom komadu hardvera, 


koji bi mogao biti koristan suput¬ 
nik prijenosniku, barem ako ste 
nalik ovom autoru koji se nikako 
ne može naviknuti na prijenosnič- 
ke tipkovnice niti na touchpadove. 
Nošenje tipkovnice pune veličine 
obično nije praktično, ali ovako 
smanjene, u istoj torbici s prijeno¬ 
snim računalom... valja probati! 
- barem je takva bila osnovna ideja. 

Tipke svagdašnje 

Iako je tipkovnica minijaturnih 
dimenzija (32*13 cm), tipke su 
posve uobičajenih, tako da nema 
problema s “pogađanjem” prave, 
niti nehotičnim pritiskom dvije 
(ili više?) tipke odjednom, odno¬ 
sno, jednako dobro i brzo (ili loše 
i sporo) kako i inače tipkate na 
tipkovnici pune veličine, trebali 
biste tipkati i na ovoj. 

Kao što s fotografija možete vidje¬ 
ti, radi se o tipkovnici s američkim 
rasporedom tipki, malim, tankim 
Enterom i tipkama PgUp, PgDn, 
Home, End, Delete i Backspace 
“nagruvanim” uz de¬ 
sni rub i koje je lako 
slučajno pritisnuti. Od 
posebnih tipki postoji 
tipka Fn, a ne postoje 
(vidljive) multimedi¬ 
jalne tipke. Njihove 
funkcije dobivaju se 
kombinacijom drugih 
tipki (Fn+F4 = media 
player, Fn+F5= last, 
Fn+F6= next, Fn+F7= 
pause/play, Fn+F8= 
stop, Fn+F9=mute, 
Fn+F10=Vol -, Fn+Fll= 
Vol + i druge). 

Upute, prema staro- 


Keycool Mini Gaming Keyboard 


Tip Mehanička kompaktna tipkovnica 

Proizvođač Keycool _ 

Cijena 85 dolara 

□ Kvaliteta izrade, puna veličina tipki, izgled, masa 
tipkovnice, odvojiv USB kabel, alati za skidanje i 
stavljanje tipki (kod čišćenja) 

H Premekan mehanizam, nema oznaka za naše 
znakove, cijena, preteška za nošenje uz prijenosnik, 
nije igačka tipkovnica 


DOJAM Poskupa i lijepa, ali ne naročito praktična 
niti naročito „kliketava" i ugodna za dulje 
tipkanje mehanička tipkovnica 


Naime, daje mu visoka, katkada 
čak i nerealna očekivanja osjećaja 
ugode kad sjedne pred računalo i 
onda, kada takve tipkovnice ima 
i doma na računalima i na poslu, 
očekuje da svugdje moraju pred 
monitorima stajati mehaničke 
tipkovnice i činiti “klik-klik-klik” 
dok lupka po njima. Oni koji i dalje 
koriste membranske, vjerojatno ne 
razumiju o čemu se ovdje govori, 
i zašto bi se za prijenosnik nosila 
posebna, mehanička tipkovnica. 

Znači, ovo je slučaj “tko razumi¬ 
je, shvatit će”. 

Rekavši to, tipkovnica mase 750 
grama u torbi s prijenosnikom, 
premda se možda na prvi pogled 
to ne bi reklo, uvelike smanjuje 
lakoću nosanja tog istog prijeno¬ 
snika sa sobom posvuda. Rješenje 
je, dakle, ostaviti je u hotelskoj 
sobi, a po seminarima, sajmovima, 
predavanjima i ostalome hodati 
bez nje, a što je, opet, šteta. 

Na kraju, što se samog osjećaja 
tipkanja tiče, premda je ovo me¬ 
hanička tipkovnica, spada u one 
mekše, manje klikaste čak i od 
Roccatovog Ryosa, a kamoli od 
Suore ili prave IBM-ove mehaničke 
tipkovnice, tako da osjećaj nije 
baš “klikete-klik”, već više “klikić- 
klikić” (izgovarati, tihim, mišjim 
glasom...) tako da je razlika izme¬ 
đu korištenja ove i one tipkovnjare 
ugrađene u prijenosnik daleko 
manja nego što smo se nadali. 

Kao glavna tipkovnica na rad¬ 
nom stolu, na stolnom računalu, 
ova “nejeftina” tipkovnica, kako 
bi to eufemistički sročio kolega 
Šuštić, naravno, ne dolazi ni u 
daleki obzir. 

Na kraju - kakva je presuda? 

Ukupno - pomalo razočaravaju- 
ća. Ovo nije loša ni nekvalitetna 
tipkovnica, ali daleko je od onoga 
što smo očekivali, posebno za 
85 dolara. U tipkanju nedostaje 
izdvojeni numerički dio i dio s 
posebnim tipkama, a tipkovničke 
kombinacije koje simuliraju spe¬ 
cijalizirane multimedijske tipke 
i one za pokretanje kalkulatora, 
preglednika, itd., toliko su kom¬ 
plicirane (i ničim označene) da su 
praktički nezapamtljive za brzi, 
normalni rad. 

Rekavši to, nama se zaista sviđa i 
kako izgleda (crveno, sivo, tamno- 
siva kombinacija tipki podsjeća na 
tipkovnice prastarih Schneidera ili 
Amstrada CPC serije), i kvaliteta 
izrade, i mogućnost biranja među 
verzijama s raznim bojama, bočno 
otisnutim i posve neoznačenim 
tipkama. 

Ipak, da baš uživamo u tipkanju 
njome - i nije posve istina.. ■ 

Razer Huntsman 


Nova mehanička 
tipkovnica iz Razerove 
ponude stiže s tvrtkinim 
in-house optičkim 
prekidačima koji, 
umjesto tradicionalnim 
načinom, naredbe 
aktiviraju svjetlom 



Jednostavan dizajn skriva pravu namjenu ove tipkovnice, a tek RGB osvjetljenje daje naslutiti 
kako se radi o uređaju za gejmere 




Optomehanika iz Razera 

DOJAM Nije ovo loša tipkovnica, daleko od toga, 
no od komada hardvera ovako visoke cijene ipak 
smo očekivali nešto više 


Ustupio ComTel Corp., www.comtel.hr, 
tel. 01/3688-640 


Razerov softver Synapse 

omogućuje detaljno upravljanje osvjetljenjem 
i definiranje sekundarnih naredbi gotovo 
svim tipkama na tipkovnici 


Baza tipkovnice nema uzdignute rubove pa je prostor između tipki 
mnogo lakše održavati 


cijskim tipkama, pod uvjetom da 
prije toga pritisnemo tipku Fn, 
koja je zamijenila desnu sistem¬ 
sku tipku. Jednako tako moguće 
je upravljati osvjetljenjem te 
snimati makro naredbe. Potonje 
je moguće raditi i u Razerovom 
softveru Synapse, gdje je također 
svakoj tipki moguće definirati do 
dvije alternativne funkcije, indi¬ 
vidualno osvjetljenje i slično. Sve 
korisničke postavke pohranjuju 
se u memoriju same tipkovnice, 
koja prima maksimalno četiri 
korisnička profila. 

Visoki tonovi 

Za registriranje pritiska na 
Huntsmanu, kao što stoji u 
uvodu ovog teksta, zaduženi 
su Razerovi prekidači Opto- 
Mechanical. Na papiru, ti su 
prekidači mnogo brži od tradi¬ 
cionalne mehanike, no u praksi 
je tu razliku teško primijetiti. 


Rezultati ostvareni u testovima 
na TypingTest.com pokazuju 
kako pomaka u odnosu na uo¬ 
bičajene redakcijske tipkovnice 
nema, što znači da, ako i postoje, 
jednom kad se prsti nauče na 
tipkovnicu, nisu osobito veliki. 

Iskustvo tipkanja na Hunts¬ 
manu ipak nije bajno. Tipke pod 
prstima djeluju vrlo plastično, a 
usprkos postojanju neke vrste 
stabilizatora, kapice tipki klima¬ 
ve su. Osim toga, svaki pritisak 
stvara prilično neugodnu buku 
visoke frekvencije, a pritom ne 
mislimo na očekivani “klik” ka¬ 
rakterističan za plave prekidače 
Cherry MX ili Razerove zelene. 
Ovaj visoki ton metalan je i 
odzvanja, pa ga ne bismo pre¬ 
poručili koristiti ni u kakvom 
dijeljenom prostoru, tek u vlasti¬ 
tom uredu ili igraćem brlogu. Sa 
svime tim na umu, stava smo da 
za traženi novac postoje brojne 
kvalitetnije mehaničke tipkov- 


Daniel Lučić 


1 ehaničke tipkovnice 
dugoročna su investi- 
l čija. Pod uvjetom da 
odaberete kvalitetnu, malo je to¬ 
ga što bi vas moglo natjerati da je 
zamijenite. Iznimno su izdržljive 
i dugotrajne pa vas na nadograd¬ 
nju može natjerati tek želja za 
osvježavanjem igraćeg arsenala 
ili neka inovacija. Potonjih je u 
svijetu tipkovnica relativno malo, 
a možda najveći tehnološki skok 
u posljednjih nekoliko godina 
predstavlja dolazak novih, optič¬ 
kih mehaničkih prekidača. Svoju 
verziju tih prekidača proizvela 
je i tvrtka Razer te je na tržište 
plasirala novu tipkovnicu Razer 
Huntsman, na kojoj ćete tipkati 
brzinom svjetlosti (nećete, ali 
dobro zvuči). 

Razer Huntsman na prvi je po¬ 
gled sasvim obična tipkovnica. 
Ništa, osim suptilnog loga na 
desnom gornjem dijelu kućišta 
i RGB osvjetljenja, ne govori da 
se radi o uređaju namijenjenom 
igračima. Tipkovnica je pune ve- 


Razer Huntsman 


Izvedba Puna veličina, ANSI 


ličine i stiže u ANSI izvedbi (mali 
Enter). Baza tipkovnice relativno 
je teška, što daje naslutiti da je 
načinjena od metala, a oblože¬ 
na je elegantnom matiranom 
plastikom, vrlo ugodnom na 
dodir. Na pozadini tipkovnice 
nalaze se dvije sklopive nožice, 
kojima je moguće odrediti kut 
baze u dva stupnja, a tamo se 
nalazi i ukupno osam gumenih 
površina koje sprečavaju klizanje 
tipkovnice po podlozi. Tipke su 
na ovoj tipkovnici uzdignute od 
baze, a kako ne postoje izbočeni 
rubovi, moguće je vidjeti dije¬ 
love prekidača. Takvo rješenje 
vrlo je dobro za održavanje, jer 
je prostor između tipki lakše 
čistiti, no nezgodno je prilikom 
tipkanja zato što prsti moraju 
stajati visoko. Nažalost, tipkov¬ 
nica u ovoj izvedbi ne dolazi s 
odmorištem za dlanove (za to 
se treba isprsiti za skupocjeni 
Huntsman Elite, čiji ćemo opis 
ostaviti za neku drugu zgodu) pa 
se zapešća lako umore, čak i pri 
kraćem tipkanju. 

Huntsman, osim osnovnih, 
ne nudi nikakve dodatne tipke. 

Za upravljanje multi¬ 
medijom moguće je 
iskoristiti sekundar¬ 
ne naredbe na funk- 


Tip Optička mehanika 


Prekidači Razer Opto-Mechanical Switch 

Pozadinsko osvjetljenje RGB 
Dimenzije 444x140x35 mm 


Vrsta priključka USB 


Kabel 1,8 m, opleteni 


Jamstvo 2 godine 


Cijena 1.300 kn 


I Elegantan dizajn, iznimno moćan softver 
I Neuvjerljive kapice tipki, cijena 
























Leory Steampunk Mechanical Keyboard Keycaps 




Steampunk anarhija ali over 


Zamjena tipki na Roccat Ryosu 

"steampunk" navlakama 
s plastične podloške 
na kojoj dolaze 


Tipkovničko orošavanje, rejuvenacija ili barem face-lifting tipkovnice - postoji li to? Postoji, u obliku 
tipki koje se stave na gotovo bilo koju standardnu tipkovnicu s 87 ili 104 tipke, i onda je ona kao 
steampunkovska. Ili tu negdje. Mi smo probali, da vi ne morate! 


Drago Galić 

P ostoji taj neki kineski 
web-dućančić AliExpress 
(znamo, prvi put čuje¬ 
te...), na kojemu ima mnogo 
zgodnih i neskupih stvari za 
kupnju, a još otprilike 100 pu¬ 


ta toliko loših, nekvalitetnih, 
beskorisnih i općenito wtf pro¬ 
izvoda, koje je netko smislio i 
napravio, a sada bi ih prodavao. 
Da odmah na početku kažemo, 
nismo posve sigurni u koju od 
ovih kategorija spadaju Steam 
Punk Keycap - tipke ovdje opi¬ 
sane, a koje se mogu instalirati 
na bilo koju tipkov¬ 
nicu sa standardnim 
križnim nosačima 
tipki. 

Radi se, dakle, o 
zamjenskim tipkama, 
ne čitavoj tipkovnici, 
niti tipkama s meha¬ 
nizmom ispod njih, 
već samo plastičnim 
navlakama ( caps ) po 
kojima udaramo pr- 
stićima, a koje su u 
ovom slučaju kruž¬ 
nog oblika, crne sa 


srebrnim rubom, i koje podsje¬ 
ćaju na tipke na starim meha¬ 
ničkim tipkovnicama koje bismo 
mogli općenito promatrati kao 
“steam punk”. 

Ideja je ova - vi imate tu neku, 
bilo koju, tipkovnicu koja vam je 
dosadila izgledom, ali je zapravo 
još dobra ili izvrsna pa nema 
smisla kupovati drugu, ali malo 
biste joj promijenili izgled. Ili, 
slažete svoju “steampunk” sobi¬ 
cu, igraći ili radni prostor, i ovo 
je prečac za “stimpankiziranje” 
tipkovnice. 

Postoje dvije varijante ovog 
paketa - za manje, kompaktne 
tipkovnice s 87 tipki, i za veće, 
odnosno standardne tipkovnice 
sa 104 tipke. Nažalost, u oba 
slučaja tipka Enter na glavnom 
dijelu tipkovnice je dugulja¬ 
stog, izduženog tipa, a ne od 
uspravnog i širokog, koji je lakši 


za korištenje i češći na našim 
tipkovnicama. 

Ako ipak kupujete, a možda ne 
biste trebali (samo kažemo...), 
savjetujemo ipak nekoliko centi 
skuplju varijantu sa 104 tipke, 
posebice ako imate više tipkov¬ 
nica raznih formata na kojima 
biste ovo isprobali - uvijek je 
bolje imati viška, nego manjka. 

Za svaku tipkovnicu? 

Iako smo u početku bili pomalo 
sumnjičavi kad je u pitanju „kom¬ 
patibilnost”, odnosno mogućnost 
zamjene bilo kojih tipki na bilo 
kojoj tipkovnici sa “steampunk” 
tipkama iz ovoga paketa, ispo¬ 
stavilo se da to, zapravo, ide bez 
problema. Naime, ove navlake 
na svoje mehanizme sjedaju na 
standardne križne nosače, koji 
su u desetinku milimetra isti na 
svim standardnim tipkovnicama, 


Leory Steampunk Mechanical Keyboard Keycaps 


Tip Zamjenske tipkovničke tipke 
Proizvođač Leory _ 

Cijena 11,22-12 USD (87/104 tipke) 

D Jednostavno, jeftino, brz način za dolazak do 
"steampunk" tipkovnice bez kupnje čitave skupe 
tipkovnice iz nekog od specijaliziranih dućana 

H Nema naših tipki, samo tanki Enter, nema 
posebnih funkcijskih i makro tipki 


DOJAM Jeftino rješenje za vrlo uski krug korisnika 

Bascarsija 


Detalj verzije s 87 
zamjenskih tipki 

bez numeričke 
tipkovnice 




Prednja i stra*. 

strana navlake 


tako da je svejedno namjeravate 
li ih staviti na neku jeftinu mem- 
bransku tipkovnicu od 30-tak 
kuna, ili na neku mehaničku od 
više stotina ili preko tisuću kuna. 
Sjedaju na mjesto originalnih kao 
salivene. 

Mi smo ih isprobali na dvije 
Roccatove mehaničke tipkovnice 
(Suora i Ryos), Logitech Wave i 
Logitech Kl20, i bez problema 
to ide na svaku od njih. 

Naravno, na onim tipkovnica¬ 
ma s velikim Enterom na glav¬ 
nom dijelu horizontalni Enter 
ne stoji baš najbolje, pa ako 
namjeravate “stimpankati” neku 
tipkovnicu, imajte na umu da 
ona mora imati tanki, “američki” 
Enter. 

Također, zamjena originalnih 
tipki ovima neće biti kompletno 
moguća na tipkovnicama koje 
imaju posebne multimedijalne 
ili posebne funkcijske tipke, jer 
ovaj paket nema odgovarajuće 
zamjenske tipke “steampunk” 
izgleda. 

Rekavši to - koliko teško je 
zamijeniti sve tipke? Onako - ne 
naročito. Recimo da će većina 
nas, prosječno spretnih i bez 
nekih posebnih alata (savjetuje¬ 
mo najobičniji odvijač za tipke 
koje baš ne idu van povlačenjem 
prstima, uz obavezno oprezno i 
blago skidanje da nešto ne pu¬ 
kne) trebati ispod 10 minuta za 
tu operaciju. Usput, savjetujemo 
da iskoristite tu priliku i za malo 
čišćenje tipkovnice bez tipki - 
iznenadili biste se koliko raznih 


mrvica ima kada se izvade tipke, 
čak i na frameless tipkovnicama 
poput Suore, koja je baš prila¬ 
gođena laganom čišćenju bez 
rastavljanja. 

Još jedan praktičan savjet, a vi 
ga ne morate poslušati, jest foto¬ 
grafirati tipkovnicu PRIJE negoli 
što skinete sve originalne tipke. 
Znamo da svi mislimo kako nam 
je apsolutno poznat raspored 
svih tipki na njoj, ali iskustvo 
nas uči da zapravo onu skupinu 
desno uz Enter, poviše Alt Gr i 
Shifta, zapravo vrlo lako pomi¬ 
ješamo, odnosno krivo vratimo. 

I, jednom kada smo sve tipke 
stavili na njihova mjesta - kako 
sve to radi? 

Osjećaj, a to je ono što nam je, 
naravno, najvažnije kod tipkov¬ 
nice, nije tako stravičan kako 
smo mislili, ali nije ni pretjera¬ 
no ugodan. Naime, za razliku 
od velike većine tipkovnica na 
tržištu kod kojih postoje blage 
varijacije u obliku tipki, ovisno 
o tome na kojem mjestu na tip¬ 
kovnici se nalaze (ako ne znate 
što mislimo, probajte zamijeniti 
mjesto Y i Z tipkama, primjerice, 
pa ćete odmah vidjeti kako jed¬ 
na strši, a druga je udubljena, i 
obje odskaču od ravnine koju 
čine okolne tipke), tipke iz ovog 
paketa su sve identične. Ovo nije 
nešto pretjerano, ali osjeti se pod 
prstima da nešto nije u redu. 

Što se tiče trajnosti tipki, čini se 
da je prihvatljiva, iako ih nismo 
pretjerano koristili, ali moramo 
napomenuti da se tipke ASD nisu 


izlizale kao na skupom Roccat 
Ryosu, pa su barem u usporedbi 
s njime, ove “kvalitetne”. 

Problem ostaje i činjenica da u 
paketu nema “naših”, slova niti ih 
je moguće dodatno naručiti, već 
eventualno nositi tipke u neku 
specijaliziranu radnju za gravu- 
re ili sitotisak, da od uglatih i 
vitičastih zagrada, točke-zareza, 
apostrofa i dvotočke napravi one 
koje nam trebaju, odnosno, tako 
ih označi. 

Ukratko, iako nam se ideja 
donekle sviđa, s time da bismo 
osim “steampunk" estetike sva¬ 
kako voljeli vidjeti i razne druge 
varijante i oblike zamjenskih 


tipki, ovakav dodatak zapravo 
ima vrlo ograničenu publiku 
- dizajnere, grafičare i artiste, 
koji namjerno opremaju neki 
prostor u “steampunk” stilu, ili 
eventualno ponekog osobenja¬ 
ka koji to radi za vlastiti užitak, 
ali onda mora voditi računa i o 
ostatku tipkovnice, računalnog 
kućišta i sve ostale opreme koja 
bi se trebala uklopiti u taj stil, a 
što baš nije lako. 

Ako spadate u tu kategoriju, 
probajte, cijena nije naročito 
visoka, a sigurno je jednostavnije 
staviti gotove tipke nego izrađi¬ 
vati vlastite. 

Za sve ostale, savjet je zaobići. ■ 

^ Samsung QLED QE65Q900R 8K 



Jeste li spremni za 

Niste, ali to neće spriječiti proizvođače televizora 
da nas ove godine preplave modelima s upravo tom 
nativnom razlučivosti. Prvi među njima je Samsung, 
čiji model Q900R neće proći nezapaženo 



Samsung QLED QE65Q900R 8K 


Ekran 65" VA/8K (7.680x4.320) / HDR (HDR10, HDR10+, HLG) _ 

Pozadinsko osvjetljenje Pozadinsko osvjetljenje 

Svjetlina (deklarirana) Do 4.000 cd/m 2 u peaku 

Procesor Samsung Al Quantum Processor 8K _ 

Konektori 4x HDMI 2.0 (lx HDMIARC), CI+ 1.4,2x USB 2.0, lx USB 3.0, 
antenski, 2x satelitski, optički audioizlaz 

Dodaci WiFi (802.11b/g/n/ac), LAN, Bluetooth 4.1, Smart Remote Control 
(TM1890A) _ 

Softver Tizen TV 4.0 _ 

Jamstvo 2 godine _ 

Cijena 35.999 kn 

D Odlična kvaliteta prikaza, visoka maksimalna svjetlina, direktno pozadinsko 
osvjetljenje s FALD-om u 480 zona, ponajbolji upscaling na tržištu, praktičan One 
Connect modul, dobar pametni daljinski upravljač, nizak input lag, brza i 
intuitivna softverska platforma, tanki rubovi ekrana 

B Visoka cijena, One Connect modul (još) nema HDMI 2.1 konektore, u 
ekstremnim situacijama vidljiv blooming (osobito kad se ne gleda iz optimalne 
pozicije), nema podrške za HDR standard Dolby Vision, HDR slika je svjetlija od 
predviđenog, 8K materijali trenutačno su praktički nepostojeći 


DOJAM Ako već sada kupujete 8K televizor, vjerojatno vam ne trebamo govoriti 
da ćete ga jako skupo platiti. S pozitivne strane, visoku cijenu Q900R opravdava 
isto takvom kvalitetom 


Ustupio Samsung Hrvatska, www.samsung.com/hr/ 


Davor Šuštić 


“Što ću, pobogu, gledati na 
8K televizoru?”, nesumnjivo 
će biti prvo pitanje koje će si 
postaviti svatko tko dozna da 
je to smjer u kojem proizvođači 
televizora planiraju kročiti u 
2019- godini. Sadržaje koji su 
nativno snimljeni u 8K razlu¬ 
čivosti (7.680x4.320 točaka) 
definitivno ne, jer oni praktički 
ne postoje. Prilikom testiranja 
Samsungova televizora Q900R, 
koji je u Bug Lab stigao u 65-inč- 
noj varijanti, jedini “pravi” do¬ 
stupni 8K sadržaji bili su nam 
nekolicina tvrtkinih vlastitih 
promotivnih videa i timelap- 
seova , načinjenih upravo kako 
bi demonstrirali impresivnu 
oštrinu (i druge odlike) 8K 
panela. Treba, doduše, kazati 
da nas je skok s Full HD-a na 
4K razlučivost u tom smislu 
mnogo više zadivio nego kad 
smo s 4K razlučivosti prešli na 

8K. Premda je 8K sadržaj na 
8K ekranu svakako još oštriji 
i detaljniji, ovdje već dobrano 
zalazimo u sferu bavljenja ni¬ 
jansama izvrsnosti, a u priču 
se upliću i problematike poput 
udaljenosti sjedenja i pukih 
mogućnosti ljudskog oka, koje, 
odmakne li se dovoljno od ekra¬ 
na, više jednostavno ne može 
razaznati razlike između ovako 
visokih razlučivosti. 

Ono što gledanje 4K, Full HD 
i sadržaja nižih razlučivosti na 
Samsungovom televizoru ipak 
čini smislenim jest novorazvi- 
jeni sustav za upscaling nižih 
razlučivosti u 8K, potpomo¬ 
gnut umjetnom inteligencijom. 
Nismo se uspjeli domoći detalj¬ 
nog tehnološkog objašnjenja o 
konkretnoj ulozi i načinu funk¬ 
cioniranja umjetne inteligen¬ 
cije u kontekstu Samsungova 
najnaprednijeg sustava za up- 
scaling , ali općenita zamisao 
je, vjerujemo, očita: svaki djelić 
slike u stvarnom se vremenu, 





















bez ikakva trzanja ili zadrške, 
analizira i prebacuje u 8K razlu- 
čivost. U tom procesu televizor 
doslovce mora stvoriti dodatne 
piksele (primjera radi, 8K slika 
sadrži 16 puta više piksela od 
Full HD-a), a to u ovom slučaju 
čini tako da učinkovito elimi¬ 
nira sve artefakte vezane uz 
upscaling, poput nazubljeno- 
sti i udvostručavanja rubova 
objekata, ili pojave šuma kod 
izrazito detaljnih dijelova kadra. 
To je teorija, ali i praksa, barem 
kad je ovaj konkretni televizor 
u pitanju. Koristili smo ga za 
gledanje 4K, Full HD i HD 
sadržaja s Netflixa, HBO Goa, 
YouTubea i spojenih USB disko¬ 
va, ali i za gledanje televizijskih 
(IPTV i DVB-T) kanala. 4K i Full 
HD sadržaji izgledali su doista 
izvanredno, kao da su stvoreni 
upravo za ovaj ekran. Vizualna 
kvaliteta televizijskog progra¬ 
ma, uglavnom emitiranog u 
vulgarnoj SD razlučivosti, bila 
je posve prihvatljiva, što doista 
nismo mogli očekivati. Nije 
sasvim jasno kakvu crnu ma¬ 
giju Samsung koristi u svojem 
novom engineu za upscaling , 
ali dojma smo da se u ovom 
trenutku radi o najnaprednijem 
takvom sustavu u egzistenciji. 

Igranje sa svjetlinom 

Poput drugih Samsungovih 
QLED-a, Q900R koristi VA 
matricu (dakle, ne radi se o 
OLED-u - kako ne bi bilo za¬ 
bune) s FALD pozadinskim 
osvjetljenjem, podijeljenim na 
480 zona. Ta kombinacija u 
principu je vrhunac onoga što 
LCD tehnologija može ponuditi 
- svi najbolji LCD televizori na 
tržištu uparuju VA panel s FALD 
pozadinskim osvjetljenjem. 

Prema očitanjima s našeg kolo- 
rimetra, svjetlina slike u peaku 
seže malo preko 2.000 cd/m 2 , 
što nije ni blizu deklariranoj 
vrijednosti od ogromnih 4.000 
cd/m 2 . Ovdje se radi o maloj i, 
nažalost, uobičajenoj manipula¬ 
ciji tvorničkim specifikacijama. 
Premda svjetlina panela doista 
može doseći 4.000 cd/m 2 , to 
če biti moguće samo u vrlo 
kratkom periodu (govorimo o 
sekundama) i samo prilikom ko¬ 
rištenja profila slike Dynamic, u 
kojem prikaz generalno izgleda 
toliko neprirodno i “nabri- 
jano” da se tog profila treba 
kloniti za sve vrste sadržaja. 
Ipak, premda se u “normalnim” 
profilima (poput Movie, gdje 
je prikaz boja najprirodniji) 
maksimalna svjetlina kreće 
oko spomenutih 2.000 cd/m 2 , 
HDR sadržaji svejedno izgle¬ 


daju izrazito dobro. Doduše, 
HDR prikaz na trenutke može 
biti ispraniji nego na nekim 
konkurentskim televizorima 
(osobito OLED-ovima), što valja 
pripisati Samsungovom namjer¬ 
nom odstupanju od takozvane 
PQ (Perceptual Quantizer) 
krivulje. Pojednostavljeno, riječ 
je o krivulji koja sadrži informa¬ 
cije o potrebnoj svjetlini slike. 
Samsungovi televizori, uklju¬ 
čujući Q900R, sliku namjerno 
čine svjetlijom no što bi trebali, 
vjerojatno zato što mnogi kori¬ 
snici svjetlinu poistovjećuju s 
kvalitetom. Međutim, u procesu 
takvog manipuliranja sa svje¬ 
tlinom mogu se izgubiti neke 
suptilnosti koje su filmaši htjeli 
prikazati. 

Od HDR standarda, podržani 
su HDR10, HDR10+ i HLG, no 
ne i sve rašireniji (i sve bolji) 
Dolby Vision. Naravno, ugrađe¬ 
ni panel sposoban je prikazati 
prošireni gamut boja, s deklari¬ 
ranom punom, 100-postotnom 
pokrivenošću DCI-P3 prostora 
boja (izmjerili smo 94%). 

Specifikacije bismo mogli na¬ 
brajati do sutra, no fokusirajmo 
se na ono što je bitno - inter¬ 
pretacija i upečatljivost boja, 
rafiniranost tonskih prijelaza 
i općenita detaljnost prikaza 
ovog televizora u svakom su 
pogledu natprosječni. Slika je 
kontrastna, živa, s impresivnom 
količinom detalja zabilježenih u 
zahtjevnim tamnim i svijetlim 
dijelovima scene. Uniformnost 
pozadinskog osvjetljenja, ba¬ 


Pametni daljinski upravljač 

sadrži sve što nam je 
potrebno za upravljanje 
televizorom. Načinjen 
je od metala i 
odlično leži 



rem kad govorimo o 
testiranom 65-inčnom pri¬ 
mjerku Samsungovog televi¬ 
zora, besprijekorna je. Jedini 
nedostatak vezan uz kvalitetu 
slike jest pojava takozvanog 
bloominga , koji se može uo¬ 
čiti u ekstremnim situacijama, 
odnosno scenama. Primjerice, 
u jednom od Samsungovih 
8K sadržaja, na posve crnom 
ekranu, koji izgleda praktički 
kao da se prikazuje na OLED 
panelu, pojavljuje se raskošna 
kraljevska kruna. Oko njenih 
rubova može se uočiti bjeliča- 
sta maglica, unatoč tome što je 
FALD pozadinsko osvjetljenje 
podijeljeno na gotovo 300 zona 
te ima prilično finu granulaciju 
u upravljanju svjetlinom pane¬ 
la. Ta pojavnost prisutna je i u 
drugim situacijama, kad na pot¬ 
puno crnoj podlozi imamo izra¬ 
zito svijetle objekte (primjerice, 
prikaz titlova u vrlo mračnom 
filmu), a osobito je uočljiva 
kad se ekran gleda pod blagim 
kutom, dakle kad ne sjedite na 
optimalnoj poziciji. Srećom, 
nije tako drastično izražena da 
bi predstavljala svakodnevnu 
smetnju, ali ako ste se nadali 
da je netko uspio proizvesti 
LCD televizor potpuno lišen 
bloominga - nije. 


) 


Nesputano igranje 

Kada televizor na ulazu de¬ 
tektira signal s igraćih kon¬ 
zola, automatski će prijeći u 
takozvani Game Mode. Svrha 
tog načina rada jest da se, zao¬ 
bilaženjem dijela elektronike i 
procesiranja slike, smanji input 
lag. S aktivnim Game Modeom, 
izmjerili smo input lag od samo 
17 milisekundi (podsjećamo, uz 
istovremeni upscale slike na 
8K razlučivost), što iznova po¬ 
tvrđuje da su Samsungovi novi 
televizori doista dobar izbor 
za igranje. Tome u prilog ide 
i podrška za VRR - varijabilnu 
frekvenciju osvježavanja ekra¬ 
na, koja se aktivno izjednačava 
s brojem sličica u sekundi u 
igrama, kako bi se dobio naj- 
glađi mogući prikaz i potpuna 
fluidnost animacija. 

Izrazito tanki okviri ekrana i 
općeniti minimalistički dizajn 
još su dva aduta Samsungova 
televizora. Kao što je nekima 



Svi konektori 
smješteni su na 
One Connect, 

vanjski modul 
koji je s 
televizorom 
povezan 
pomoću jednog, 
tankog kabela. 
Preko njega 
putuju podaci, 
ali i električna 
energija, 
potrebna za 
napajanje 
televizora 

NAJBOLJE POSTAVKE 


imaju HDMI 2.1 konektore, čim 
oni postanu dostupni. To skre¬ 
će pozornost na još jednu pred¬ 
nost ugradnje svih konektora 
u vanjski modul, umjesto da 
oni budu integrirani u kućište 
TV-a - mogućnost nadogradnje. 
Ne bismo imali ništa protiv da 
drugi proizvođači “posude” 
ovaj Samsungov koncept. 

S televizorom dolaze dva da¬ 
ljinska upravljača, pri čemu ma¬ 
nji, metalni, minimalističkom 
dizajnu unatoč, sadrži sve tipke 
koje bi vam u svakodnevnom 
korištenju mogle zatrebati, kao 
i mikrofon, namijenjen izda¬ 
vanju glasovnih naredbi. Iako 
se na glasovne naredbe nismo 
navikli, manji daljinac brzo nam 
je postao jedini koji smo kori¬ 
stili - tradicionalni, neugledni 
“plastičnjak” završio je u ladici. 

Vrijedi li sve spomenuto 
36.000 kuna, koliko Q900R 
u 65-inčnoj varijanti košta? 
Definitivno ne. Ovo nije tele¬ 
vizor koji ćete kupiti jer želite 
dobiti najbolji omjer uloženog i 
dobivenog. Nemoguće je igno¬ 
rirati činjenicu da 65-inčni 
Samsungov Q9FN ili LG-jev 
OLED C8 koštaju punih 13.000 
kuna manje, a nude jednako 
dobar (ili bolji) prikaz, samo 
u 4K razlučivosti. Ovo je te¬ 
levizor koji ćete potencijalno 
kupiti jer volite među prvima 
usvajati nove tehnologije i tren¬ 
dove, a usput ste zaljubljeni u 
Samsungovu liniju proizvoda 
do mjere da ništa drugo niste 
voljni ni razmotriti. Onaj tko 
kupuje s razumom, neće dati 
ovoliko novca samo radi 8K 
razlučivosti, niti će zapravo 
kupiti televizor na samom po¬ 
četku godine, već će lukavo 
pričekati drugi dio godine, kad 
će konkurencija otkriti svoje 
adute, a i cijene svih novih i 
starih modela će pasti. ■ 


Tanki rubovi ekrana pojačavaju 
dojam njegove puke veličine 


Zanimljivo je, a ujedno i vrlo 
pohvalno, da nas Q900R ne ubija 
u pojam desecima ponuđenih 
tvorničkih profila slike. Štoviše, 
zaputite li se u njegove izbornike 
- televizor je softverski temeljen 
na brzoj i pametno organiziranoj 
platformi Tizen 4.0 - zateći ćete 
samo četiri profila: Standard, 

Dynamic, Natural i Movie. Unutar 
njih tada se možete dodatno poigrati 
uobičajenim postavkama poput 

svjetline, kontrasta, zasićenosti boja mm . . ITW . 

i gamme, kao i tehnologijama za ■■■ m *mi 

lokalno zatamnjenje i zaglađivanje 

pokreta. Bez obzira na to koji ćete profil slike naposljetku koristiti, svakako otiđite u 
Expert Settings i tamo pronađite postavku Auto Motion Plus. Tvornički je namještena na 
Auto, što rezultira preagresivnim zaglađivanjem pokreta i "efektom televizijske sapunice". 
Postavite ju na Custom te se tada poigrajte opcijama Blur Reduction (sugeriramo da ne 
idete preko vrijednosti 5) i Judder Reduction (ne idite preko 3). Tehnologiju LED Clear 
Motion, koja oštrinu pokretnih objekata povećava strobiranjem pozadinskog osvjetljenja, 
držite isključenom, jer drastično srozava maksimalnu svjetlinu prikaza, ispod granice 
prihvatljivog. Najbolju implementaciju BFI-ja (Black Frame Insertion) i dalje nude 
Sonyjevi televizori, koji s aktivnim strobiranjem pozadinskog osvjetljenja još uvijek 
zadržavaju visoku svjetlinu. 

Tražite li najprecizniju interpretaciju boja, nju će vam ponuditi profil Movie. U slučaju 
da vam se on ne svidi, što ne smatramo nemogućim, zato što će precizne boje mnogima 
djelovati suviše isprano i beživotno, najbolji balans između vjernosti i "upečatljivosti" 
prikaza dobit ćete od profila Standard. 


zacijelo poznato, konektori se 
ne nalaze na samom televizoru, 
već su ugrađeni u takozvani 
One Connect, eksterni modul 
koji se s televizorom povezuje 
preko jednog jedinog tankog, 
prozirnog kabela. Taj kabel 
prenosi podatke, ali i električ¬ 
nu energiju, tako da ujedno i 
napaja televizor. One Connect 
modul ovog televizora sadrži 
četiri HDMI porta , mrežni port , 
optički audioizlaz, antenske 
priključke, Cl utor, dva USB 2.0 


Profil Samsungova 
televizora prilično je tanak i 
vrlo elegantan 


i jedan USB 3.0 konektor, 
te priključak napajanja. 
Nažalost, 
još uvijek 
se kori¬ 
sti sučelje 

HDMI 2.0, koje podržava 4K ra- 
zlučivost pri 60 sličica u sekun¬ 
di, 4:4:4 chroma subsampling 


(informacije o svjetlini i boji 
piksela prenose se bez kom¬ 
presije) i VRR (Variable Refresh 
Rate), ali njegova propusnost 
od 18 Gbit/s nije dovoljna za 
prikaz 60 sličica u sekundi u 
8K razlučivosti - maksimum je 
8K@24 fps. Za ovaj televizor 
bilo bi mnogo prikladnije 
da se radi o HDMI 2.1 
konektorima. Kao 
olakotnu okolnost 
uzimamo činjenicu 
da je Samsung naja¬ 
vio kako će vlasnici 
televizora Q900R moći besplat¬ 
no zamijeniti tvorničke One 
Connect module modulima koji 

1MORE Dual Driver BT ANC In-Ear Headphones 


Nešto izgubile, 
nešto dobile 



Izvedba In-ear (obruč iza vrata) 

Zvučnički driveri lx dinamički, lx balansirana armatura 

Impedancija 32 Q _ 

Povezivost Bluetooth 4.2 (SBC, AAC) _ 

Cijena 115 eura (Amazon.de) 

D Izrazito zabavan zvuk s čvrstim i dobro kontroliranim basom, natprosječna 
glasnoća zvuka, atraktivan dizajn, udobnost, brzo punjenje baterije (10 minuta 
punjenja za tri sata sviranja), praktične kontrole, dobar mikrofon za telefoniranje, 
solidno blokiranje vanjske buke, mogućnost žičnog rada, bogata dodatna oprema 

B Vratašca USB-C konektora za punjenje ne ulijevaju povjerenje, nema podrške 
za kodek aptX, aptX HD ili LDAC, neimpresivno trajanje baterije 


DOJAM Ponajbolje bežične in-ear slušalice u kategoriji do 1.000 kuna koje smo 
dosad imali prilike iskušati, a ujedno i s najviše funkcija 

Ustupio 1MORE, www.lmore.com 


IM ORE ubrzano se pretvara u jednog 
od omiljenih nam proizvođača bežičnih 
in-ear slušalica. Nakon odličnog modela 
Triple Driver BT, lansiran je Dual 
Driver BT ANC, s aktivnim blokiranjem 
vanjske buke kao najistaknutijom 
karakteristikom 


pomoću tri tipke, smještene s 
unutarnje strane, upravljamo 
glasnoćom zvuka, pauziramo 
i prebacujemo pjesme (dvo¬ 
struki pritisak prebacuje nas 
na sljedeću, a trostruki na 
prethodnu) te odgovaramo na 
telefonske pozive. Mikrofon 
je integriran u blizinu tipki, i 
svoj temeljni zadatak - preno¬ 
šenje glasa prilikom telefoni¬ 
ranja - obavlja besprijekorno. 

Novost u odnosu na Triple 
Driver BT jest prekidač, smje¬ 
šten u blizinu tipke za uklju¬ 
čenje slušalica. Povlačenjem 
prekidača u smjeru tipke za 
uključenje prebacivat ćemo 
se između dvije razine aktiv¬ 
nog blokiranja vanjske buke, 
ili posve isključiti tu funkciju, 
nakon čega će slušalice buku 


Davor Šuštić 


A ko vam ove bežične 
slušalice izgledaju po¬ 
znato, tome je tako jer 
smo prije nekoliko mjeseci 
na ovim stranicama opisivali 
tvrtkin model Triple Driver 
BT, koji je vizualno gotovo 
identičan. Radi se o in-ear 
slušalicama temeljenim na 
takozvanom neckband di¬ 
zajnu, gdje su same slušalice 
žicom fiksirane za nasuprot¬ 
ne krajeve otvorenog “obru¬ 
ča”, koji stavljamo iza vrata. 
Kao i kod Triple Driver BT-a, 
dio koji naliježe na stražnju 
stranu vrata presvučen je 
izrazito finom gumom, koja 
ostvaruje dobar kontakt s ko¬ 
žom i odjećom, tako da nam 
se nijednom nije dogodilo 
da nam slušalice skliznu s 
vrata i završe na tlu. Krajevi 


“poluobruča” načinjeni su 
od čvrste, srebrne plastike, 
a kućišta slušalica kod Dual 
Driver BT ANC-a nisu alu¬ 
minijska, već plastična, ali 
izrazito čvrsta i konstruk¬ 
cijski uvjerljiva. Usto, 
dodana im je funkcija 
međusobnog magnet¬ 
skog spajanja - kad se 
stražnja strana lijeve i 
desne slušalice nađu 
u blizini (kad ih izva¬ 
dite iz ušiju i spustite 
na prsa, primjerice), 
ugrađeni magneti držat 
će ih priljubljene. To je 
vrlo zgodno kada hoda¬ 
mo, a slušalice nam nisu 
u ušima, zato što se ne 
klatare po torzu. 

Lijevi kraj poluobruča sadr¬ 
ži sve kontrole, baš kao što je 
bio slučaj kod Triple Driver 
BT-a. Plosnata gornja koristi 
se za uključenje slušalica, a 


blokirati 
poput bilo kojih 
drugih - pasivno. Pre¬ 
kidač također možemo 
gurnuti u smjeru obrnutom 
od tipke za uključenje slušali¬ 
ca, što će aktivirati nešto što 
1MORE zove “Environmen- 
tal Sound Enhancement”. U 
osnovi, vanjski mikrofon će 
hvatati zvukove okoline i pre¬ 
nositi ih u slušalice, s ciljem 
da budete svjesniji onoga što 
se događa oko vas. To može 
biti korisno na gradskim 
ulicama ili, primjerice, kada 
želite čuti što vam netko go¬ 
vori, a bez vađenja slušalica 
iz ušiju. 


ANC u vlastitoj režiji 

Kao što smo spomenuli, teh¬ 
nologija aktivnog blokiranja 
vanjske buke, koju je 1MORE 
za ove slušalice razvio sa¬ 
mostalno, umjesto da plaća 
licencu Sonyju ili Boseu, 

1MORE Dual Driver BT ANC In-Ear Headphones 


Uz slušalice dolaze avionski konektor, USB-C kabel za punjenje, kabel za spajanje slušalica na klasični 
3,5-milimetarski konektor, set zamjenskih umetaka i kukica različitih veličina te futrola za prenošenje 


ima dvije razine rada. Tako¬ 
zvani “Phase 1 ANC” slabije 
prigušuje vanjsku buku nego 
“Phase 2 ANC”, ali je šted¬ 
ljiviji za bateriju. Međutim, 
ako želite dobiti maksimalno 
blokiranje vanjske buke, tada 
ćete htjeti koristiti “Phase 2 
ANC”, gdje se sve funkcije za 
uštedu energije isključuju i 
IMORE-ov ANC sustav poka¬ 
zuje sve za što je sposoban. 
O trenutačno aktivnoj razini 
ANC-a informirat će vas same 
slušalice - jedan “bip” znači 
Phase 1 ANC, a dva “bipa” 
su Phase 2 ANC. Kad se ANC 
isključi, ili se aktivira spome¬ 
nuti Environmental Sound 
Enhancement, o tome će vas 
informirati ženski glas. Gos¬ 
pođa se također povremeno 
javlja s informacijom o stanju 
baterije. 

Sama kvaliteta ANC-a izne¬ 
nađujuće je dobra. Nije na 
razini onoga što će vam po¬ 
nuditi najbolje takve slušalice 
na tržištu, over-ear modeli 
kao što su Sony WH-1000XM3 
ili Bose QuietComfort 35 II, 
no ako se ograničimo na in- 
earove , IMORE-ove slušalice 
odrađuju zaista solidan po¬ 
sao. Naravno, najuspješnije se 
blokiraju jednolični zvukovi 
nižih frekvencija, poput bru- 
janja avionskih motora, što 
je inherentna karakteristika 
ANC-a kakav trenutačno kori¬ 
stimo, a ne eventualna mana 
IMORE-ove implementacije. 
Hvalimo i to što aktivacija 
ANC-a ne upropaštava aku- 
stičke performanse slušalica; 
one ostaju vrlo dobre, bez 
obzira koju “razinu” aktivnog 
blokiranja buke koristili. 

Kako bi ANC bio maksimal¬ 
no djelotvoran, esencijalno 
je da na slušalice postavite 
umetke koji će vam potpuno 
popuniti ušni kanal (to je 
zapravo univerzalno pravilo 


za sve in-ear slušalice). 1 MO¬ 
RE taj nam je posao olakšao 
priloživši u kutiju tri para 
zamjenskih silikonskih ume¬ 
taka (10,5, 12,5 i 15,5 mm), 
kao i četiri seta silikonskih 
“držača”, koje provučemo 
kroz umetke za uši, nakon 
čega oni dodatno fiksiraju 
slušalice u ušima. Nismo 
imali nikakvih problema s 
ispadanjem slušalica ni bez 
ovih dodataka, stoga pret¬ 
postavljamo da im je glavna 
svrha dodatno “zapečatiti” 
ušni kanal. 

Zabava zajamčena 

U odnosu na Triple Driver 
BT, ove slušalice su “izgubile” 


jednu zvučničku jedinicu, te 
nude “samo” jedan dinamički 
driver i jednu balansiranu 
armaturu (Triple Driver ih 
je imao dvije). Zvuk im je 
zbog toga nešto drugačiji, ali 
zapravo ga ne bismo nazvali 
lošijim. Najočitije promjene 
dogodile su se u najdonjem 
dijelu frekvencijskog spektra. 
Bas je ovaj put upadljivo čvr¬ 
šći i brži, s energičnijim uda¬ 
rom, ali i dovoljno dobrom 
kontrolom da ne bude jedino 
što čujete u glazbi koju sluša¬ 
te. Srednji tonovi na granici 
su između neutralnih i blago 
povučenih, a visoki su, po¬ 
put basa, malo naglašeni, na 
trenutke pomalo prodorni 


(osobito prilikom glasnijeg 
slušanja). Iz ovog opisa očito 
je da je 1MORE ciljao na “V” 
oblik frekvencijske krivulje, 
što je rezultiralo slušalicama 
koje isporučuju živahan i za¬ 
razno zabavan zvuk, koji nam 
se iznimno dopao u širokom 
spektru žanrova. Spomeni¬ 
mo i to da su ovo generalno 
jedne od najglasnijih bežič¬ 
nih slušalica koje smo dosad 
imali prilike iskušati, jedne 
od rijetkih koje gotovo nikad 
nismo slušali na maksimalnoj 
glasnoći. No ako vam se baš 
hoće, slobodno si dajte oduš- 
ka - zvuk se ne distorzira ni 
prilikom najglasnijeg mogu¬ 
ćeg slušanja. 




Unutarnja 
strana obruča 

sadrži kontrole 
glasnoće zvuka 
te višefunkcijsku 
tipku, koja 
pušta i pauzira 
glazbu, 
odgovara na 
telefonske 
pozive te 
prebacuje na 
sljedeću ili 
prethodnu 
pjesmu 



Na gornjoj 
strani obruča 

nalazi se 
tipka Power 
te klizač za 
kontrolu ANC-a 
i aktivaciju 
takozvanog 
Environmental 
Sound 

Enhancementa 

Nažalost, podrška za na¬ 
prednije Bluetooth kodeke 
izostala je, premda je taj 
nedostatak donekle uma¬ 
njen činjenicom da se nji¬ 
hov zvuk više fokusira na 
zabavu, nego na audiofilsku 
preciznost. Jedini podržani 
kodeci su SBC i AAC. 

Za punjenje slušalica kori¬ 
sti se USB-C konektor, smje¬ 
šten iza plastičnih vratašca 
na lijevoj strani obruča. Vra¬ 
tašca su za obruč fiksirana 
tankim komadom gume, koji 
bi se u slučaju nepažljivog 
rukovanja mogao otkinuti, 
što bi nagrdilo vanjštinu 
slušalica. Usto, sam utor za 
konektor relativno je uzak 
- toliko uzak da vam neče 
odgovarati svaki USB-C ka¬ 
bel, več samo oni s tanjom 
izvedbom konektora (poput 
onog koji dolazi u kutiji sa 
slušalicama). 

Baterija traje nekakvih se¬ 
dam sati, što je za bežične 
in-ear slušalice uobičajeno, 
ali svejedno nije osobito 
mnogo. Neimpresivnu auto¬ 
nomiju djelomično anulira 
činjenica da je podržano 
brzo punjenje, pa slušalice u 
samo 10 minuta na punjaču 
povrate dovoljno baterije za 
tri sata muziciranja - dakle, 
gotovo polovicu ukupnog 
kapaciteta. Potpuno punje¬ 
nje baterije traje jedan sat. 

Ugrađeni USB-C konektor 
također se može iskoristiti za 
žično povezivanje slušalica 
na izvor, pomoću priloženog 
kabela, koji s druge strane 
ima klasični 3,5-milimetarski 
konektor. Ako u slušalicama 
ima baterije, još uvijek čete 
moči koristiti ANC. To može 
biti zgodna mogućnost u 
slučaju da se odlučite spojiti 
na audiosustav u zrakoplovu 
(avionski konektor također 
je priložen), a još uvijek že¬ 


lite aktivno blokirati vanjsku 
buku. Spajanjem ovog kabela 
Bluetooth prijamnik se auto¬ 
matski isključuje. 

Spomenimo za kraj jednu 
funkciju koju slušalice Dual 
Driver BT ANC još nemaju, 
ali če je uskoro dobiti. Riječ 
je o podršci za Googleovu 
tehnologiju Fast Pair, koja 
uspostavlja Bluetooth ko- 
nekciju između slušalica i 
mobitela s Androidom bez 
ikakve korisničke interak¬ 
cije - dovoljno ih je samo 
približiti. 1MORE je u po¬ 
stupku dobivanja potrebne 
certifikacije za implemen¬ 
taciju Fast Paira u ove slu¬ 
šalice, a kad se to dogodi, 
sama funkcija bit če dodana 
slušalicama nadogradnjom 
firmwarea. U toj nadograd¬ 
nji mogao bi biti dodan i 
Google Assistant, koji čemo 
pozivati kratkim pritiskom 
tipke Power. Nadogradnja 
firmwarea obavlja se unutar 
mobilne aplikacije 1MORE 
Assistant. Dotična također 
dozvoljava reprodukciju 
glazbe pohranjene na mobi¬ 
tel, kao i ručno namještanje 
ekvilizatora. Doduše, on če 
biti primijenjen samo na 
glazbu koju slušamo unutar 
same aplikacije. 

S obzirom na sve što nude, 
i to kako zvuče, stava smo da 
ove slušalice vrijede traženih 
115 eura. Štoviše, većini ko¬ 
risnika bismo ih preporučili 
radije nego Triple Driver BT, 
jer podrška za kodek LDAC i 
aluminijsko kučište slušalica 
većini neče značiti toliko 
koliko ušteda od tridesetak 
eura, koliko je Dual Driver 
BT ANC jeftiniji. Pogotovo 
kad uzmemo u obzir da se 
ovdje dobivaju i aktivno blo¬ 
kiranje vanjske buke, žična 
povezivost te još zabavnija 
akustička prezentacija. ■ 



Vratašca USB-C 
konektora 

ne ulijevaju 
povjerenje - 
iako prilikom 
višetjednog 
testiranja nismo 
imali problema, 
bit će dovoljno 
malo nepažnje 
da se potrgaju i 
otpadnu 

Antlion ModMic 5 i ModMic Wireless 





Pretvorite 
odličan 


Posjedujete li kvalitetne 
slušalice, koje biste također 
htjeli koristiti kao headset, 
Antlion misli na vas: tvrtka 
nudi odličan zicm i bežični 
mikrofon, koji se, zahvaljujući 
inteligentnom magnetskom 
mehanizmu, u jednom potezu 
stavljaju i skidaju sa slušalica 


Davor Šuštić 


T ržište headsetova preplavljeno je 
najrazličitijim uređajima stotina 
više i manje poznatih proizvođa¬ 
ča. Iako se među njima mogu pronaći 


neki zaista kvalitetni modeli - udobni, 
akustički fino ugođeni i s iznenađujuće 
dobrim mikrofonom - neki korisnici još 
ih uvijek smatraju uređajima niže klase, 
u odnosu na “prave” hi-fi slušalice. Ne¬ 
ćemo ulaziti u ispravnost takvog načina 
razmišljanja, već smo ovdje kako bismo 


analizirali jedno od mogućih rješenja 
za one koji posjeduju (ili namjeravaju 
posjedovati) slušalice kojima su 
posve zadovoljni, a kojima 
bi samo htjeli dodati mi¬ 
krofon. Riječ je o Antli- 
onovim mikrofonima 
ModMic 5 i ModMic 
Wireless, zasnova¬ 
nim na identičnom 
konceptu, a s na¬ 
činom spajanja 
na računalo kao 
najistaknutijom ra- 

S ModMicom 5 dobiva se 10 kopči, 

pomoću kojih se žica mikrofona 
može spojiti sa žicom slušalica 
(ako je dovoljno tanka), kao i 
omotač koji će obujmiti ovdje 
tako povezane žice 


Antlion ModMic 5 


Povezivost Žica (3,5 mm) 

Usmjerenost Unidirekcionalni ili omnidirekcionalni_ 

Dodatna oprema Dvije magnetske kopče, dvije ljepljive trake, dva audio- 
kabela (1 m i 2 m), 10 kopči za kabele, omotač kabela, modul s prekidačem 
za mute, futrola za prenošenje, spužvica za kapsulu_ 

Cijena 75 eura (CaseKing.de) 




D Izvrsna kvaliteta zvuka, jednostavna instalacija i skidanje sa slušalica 
zahvaljujući pametnom magnetskom mehanizmu, prekidač za odabir 
usmjerenosti kapsule, bogata dodatna oprema 

H Nešto viša cijena 


DOJAM Odlično rješenje za korisnike koji imaju kvalitetne hi-fi slušalice, a 
dodati dobar mikrofon, koji će s lakoćom skinuti kad god požele 

ModMic 
5 dolazi s 
pernicom, 

rezervnim 
magnetima 
i ljepljivim 
trakama, 
kopčama i 
omotačem 
za žice, dva 
audiokabela 
te prekida¬ 
čem za 
isključiva¬ 
nje mikro¬ 
fona 
















zlikom. Naziv im govori sve - ModMic 5 
je žični te se povezuje na mikrofonski 
ulaz vaše zvučne kartice, a ModMic 
Wireless dolazi s vlastitim Bluetooth 
modulom te vaš milozvučni glas do ušiju 
vaših suboraca dostavlja bežično. 

Prije no što počnemo s njihovim opi¬ 
sima, kažimo da Antlionovi mikrofoni 
nisu jedino rješenje opisanog problema. 
Možete, primjerice, kupiti klasični stolni 
USB mikrofon, kao što su Rode NT-USB, 
Blue Snowball ili Blue Yeti. Međutim, 
takvi mikrofoni uzimaju određeni pro¬ 
stor na radnoj površini i nije ih lako 
namjestiti tako da ne hvataju ono što 
ne bi trebali (masakriranje tipkovnice, 
dobacivanje ukučana). Kad se postave 
onako kako bi trebali - na stolnu “ruku” 
- uzimat če još više mjesta i potencijalno 
vam smetati u perifernom vidnom polju. 
Sve to, naravno, itekako košta; dobar 
USB mikrofon i pripadajuči nosač ispast 
če vas oko 1.500 kuna. 

Druga opcija jest da kupite V-Moda 
BoomPro, odličan mikrofon namije¬ 
njen spajanju na slušalice koje na sebi 
posjeduju 3,5-milimetarski konektor. 
Dotični košta oko 230 kuna i zvuči bolje 
od mikrofona večine gejmerskih head- 
setova , ali ako na slušalicama nemate 
3,5-milimetarski konektor u koji biste 
ga mogli utaknuti, tada vam je posve 
beskoristan. 

Upravo tu na scenu stupaju Antliono¬ 


vi mikrofoni. Njima je posve svejedno 
imaju li vam slušalice odvojivi kabel i 
kakve konektore koriste. Naime, Mod¬ 
Mic 5 i ModMic Wireless isporučuju se 


ModMic VVireless s računalom komunicira preko 
Bluetootha. Priloženi Bluetooth prijamnik spaja 
se u slobodni USB port. U paketu dolazi produžni 
USB kabel, kako bismo prijamnik mogli postaviti 
na radnu površinu (ako nam je računalo ispod 
stola) te Micro-USB kabel za punjenje. Moguće je 
istovremeno punjenje i korištenje mikrofona 


Antlion ModMic VVireless 


Povezivost Bluetooth (aptX) 

Usmjerenost Unidirekcionalni ili omnidirekcionalni 

Trajanje baterije 12 sati_ 

Dodatna oprema Dvije magnetske kopče, dvije ljepljive trake, produžni 
USB kabel, držač produžnog USB kabela, Micro-USB kabel za punjenje, 
futrola za prenošenje, spužvica za kapsulu_ 

Cijena 130 eura (CaseKing.de) 

D Natprosječna kvaliteta zvuka za bežični mikrofon, jednostavna instalacija i 
skidanje sa slušalica zahvaljujući pametnom magnetskom mehanizmu, prekidač 
za odabir usmjerenosti kapsule, bogata dodatna oprema 

D Cijena, pozicija Micro-USB konektora za punjenje 


DOJAM Ako ste alergični na kabele, ModMic VVireless bit će vam vrijedan 
dodatnog novca u odnosu na ModMic 5, unatoč tome što zvuči nešto lošije i treba 
mu puniti bateriju 

Antlion ModMic 5 i ModMic Wireless 




Oba Antlionova mikrofona koriste isti magnetski mehanizam 
za fiksiranje na slušalice. Sve što trebate postaviti na slušalice jest maleni 
držač s magnetom (hvata se pomoću čvrste ljepljive trake), nakon čega se 
mikrofon samo "klikne" na njega 



Da Antlion svoj ModMic 5 plasira vrlo naprednim korisnicima, najbolje 
potvrđuje postojanje ovogXLR Power Convertera, adaptera koji omogućuje 
spajanje ModMica 5 na miksere i audiosučelja koja koriste 48V, 3-pinski 
XLR konektor. Ovaj adapter može se koristiti i za druge mikrofone s 
3,5-milimetarskim priključkom. Cijena mu je oko 30 eura 


s malenim držačem, ne većim od nokta, 
koji se pomoću ugrađenog magneta ili 
3M ljepljive trake fiksira za vanjski dio 
usne školjke vaših slušalica. Na vanjsku 
stranu držača tada se magnetski hva¬ 
taju sami mikrofoni. Opisana izvedba 
osigurava zaista jednostavnu montažu i 
skidanje mikrofona, što će ciljanoj 
grupi korisnika biti neobično 
važno, zato što ga definitivno 
neće htjeti držati trajno fiksi¬ 
ranim za slušalice. 

Magnet je dovoljno jak da 
mikrofon u radu ne može spa¬ 
sti ili promijeniti položaj, no 
poželite li namjestiti poziciju 
glave mikrofona (približiti ju 
ustima, primjerice), mikrofon 
ćete ipak morati pridržati s obje 
ruke, ili ga odvojiti od slušalica 
i tada podesiti na željeni način. 

Tome je tako jer je ruka mikrofo¬ 
na izrazito kruta. Antlion je očito 
htio osigurati da se ona nikako 
ne može pomaknuti sa željenog 
položaja, a nauštrb praktičnosti. 

U svakodnevnom korištenju ne 
radi se o velikoj komplikaciji jer 
položaj mikrofona zapravo nećete 
mijenjati, jednom kad ga namje¬ 
stite onako kako želite. Krutost 
ruke takva je da mikrofon neće 
promijeniti svoj “oblik” ni usred 
svakodnevnog odvajanja od sluša¬ 
lica i odlaganja na stol. 

Kapsule ModMica 3 i ModMica 
Wireless zaštićene su spužvicama 


Kapsula jednog i drugog mikrofona 

zaštićena je spužvicom, a ima dva načina 
rada - unidirekcionalni i omnidirekcionalni. 
Između njih se prebacujemo pomoću 
prekidača u blizini kapsule 



što im daje profesionalniji izgled, ali 
i umanjuje akustički “udar” prilikom 
izgovaranja ploziva (suglasnika poput P, 
T, K, B, D i G). Oba mikrofona u blizini 
kapsula imaju i prekidač, pomoću kojeg 
možemo odabrati hoće li zvuk hvatati 
unidirekcionalno (samo s prednje strane 
kapsule) ili omnidirekcionalno (s 
prednje i stražnje strane kap¬ 
sule). Omnidirekcionalno 
hvatanje zvuka općenito 
daje bolje performanse 
- glas će vam imati više 
dubine te zvučati prozrač- 
nije i prirodnije, ali može 
biti problematično ako po¬ 
sjedujete, primjerice, glasnu 
mehaničku tipkovnicu ili 
mikrofon koristite u pro¬ 
storiji gdje obitavaju drugi 
ukućani. Tada ćete u jednom 
potezu mikrofon pretvoriti u 
unidirekcionalni, nakon čega 
zvukovi iza kapsule više neće 
biti zabilježeni. To je značajan 
napredak u odnosu na pret¬ 
hodne generacije ModMico- 
va, čiji su korisnici odluku o 
usmjerenosti mikrofona morali 
donijeti prije kupnje, jer su 
se oni prodavali kao zasebni 
modeli. 

Time smo došli do kraja za- 
f I jedničkih aspekata Antliono- 
fm vog žičnog i bežičnog mikro- 
^ fona, stoga ćemo se u nastavku 
pozabaviti specifičnostima i 
performansama jednog i drugog 
modela. 

ModMic 5 

ModMic 5 jeftiniji je od dva testi¬ 
rana Antlionova mikrofona. Košta 
75 eura (oko 550 kuna), a karakte¬ 


rizira ga, uz sve već spomenuto, doista 
odlična kvaliteta zvuka, osobito kad se 
koristi u omnidirekcionalnom načinu 
rada. Doduše, i u unidirekcionalnom 
režimu još uvijek zvuči bolje od većine 
drugih mikrofona na headsetovima za 
igranje, koje smo imali prilike iskušati. 
Definitivno postoje headsetovi čiji se 
mikrofoni kvalitetom mogu nositi s Mod- 
Micom 5, ali tu prije svega govorimo o 
modelima iz višeg cjenovnog razreda, 
kao što su Sennheiser GSP 500, 550 i 
600 te Beyerdynamic MMX 300 2nd Ge- 
neration. U odnosu na V-Modin Boom- 
Pro, za nijansu je manje prozračan, ali je 
istovremeno još čišći i cjelokupno zvuči 
uglađenije. Kvaliteta mu je dovoljno vi¬ 
soka bi se mogao koristiti za apsolutno 
sve za što biste mogli zatrebati dobar 
mikrofon - komuniciranje sa suborcima 
preko Discorda, ali i snimanje glasa za 
YouTube, kao i streamanje na YouTube 
i Twitch. Mnogi profesionalni streameri 
koriste upravo kombinaciju kvalitetnih 
hi-fi slušalica i ModMica 5, a nakon što 
smo ga imali prilike testirati, smjesta 
nam je postalo jasno zašto je tome tako. 

ModMic 5 isporučuje se u praktičnoj 
pernici, a dolazi s dva magnetska držača, 
dodatnim 3M ljepljivim trakama, setom 
od 10 kabelskih kopči (kako bismo mo¬ 
gli spojiti kabele slušalica i mikrofona), 
kao i dugačkim omotačem za kabel, koji 
će dva tako spojena kabela vizualno pre¬ 
tvoriti u jedan. U paketu su i dva audio- 
kabela za spajanje mikrofona na zvučnu 
karticu - jednometarski i dvometarski. 
Najzad, tu je i prekidač za privremeno 
isključenje mikrofona, koji možete, ali 
i ne morate, ugraditi na kabel. Odlučite 
li ga koristiti, u radu će vam počivati na 
prsima, gdje ćete ga s lakoćom pronaći. 

Premda se nipošto ne radi o jeftinom 
mikrofonu, puka kvaliteta zvuka i prak- 

tičnost Antlionove implementacije čine 
ga vrijednim uloženog novca. Jednostav¬ 
no, ModMic 5 predstavlja odlično rješe¬ 
nje za pretvaranje hi-fi slušalica u head- 
set , uz jednu bitnu blagodat - dozvoljava 
nam da to činimo prema potrebi. 

ModMic VVireless 

ModMic Wireless, kažimo to odmah, 
nema tako dobru kvalitetu zvuka kao 
ModMic 5, ali zvuči drastično bolje od 
mikrofona na ijednom bežičnom gejmer- 
skom headsetu koje smo u novije doba 
imali prilike testirati, kao i velike večine 
žičnih. Zabilježenom glasu donekle ne¬ 
dostaje dubine i topline u oba načina ra¬ 
da (bolje zvuči u omnidirekcionalnom) 
- ModMic 5 u tim aspektima odrađuje 
osjetno bolji posao. Srećom, kristalno je 
čist i pročiščen od pozadinskog šuma, te 
ne zvuči nimalo “telefonski”, kao da je 
suviše komprimiran. Snimanje se odvija 
pri 16-bitnoj dubini, i uz sempliranje 
od 48 kHz. Premda ga ne bismo prepo¬ 
ručili za vrlo ozbiljne zadatke, kao što 
su streamanje na Twitchu pred većom 
publikom ili snimanje voiceovera za 
YouTube, za sve uobičajene oblike mrež¬ 
ne komunikacije poslužit če odlično. 

Sam mikrofon bežično komunicira s 
USB Bluetooth modulom, koji se s njime 
tvornički isporučuje, a to znači da vam 
iz slušalica neče viriti nikakve dodatne 
žice. Več če to mnogim vlasnicima hi-fi 
slušalica biti dovoljan povod da kupe 
upravo ovaj model, a ne ModMic 5, 
unatoč tome što mu cijena nije nimalo 
malena - košta punih 130 eura (oko 
960 kuna), dakle, približava se cijeni 
kvalitetnih stolnih USB mikrofona. Za 
prijenos zvuka preko Bluetootha koristi 
se kodek aptX. 

Domet ModMic Wirelessa seže do dese¬ 
tak metara, a Antlion je u kutiju ubacio 
produžni USB kabel, kako biste Blueto¬ 
oth modul mogli provuči do radne povr¬ 
šine i osigurati maksimalne performanse 
u bežičnom radu. Još je jedan razlog 
zašto čete Bluetooth modul htjeti imati u 
vidokrugu - njegove dvije LED-ice, plava 
i crvena, daju nam informacije o radu 
mikrofona. Kad je mikrofon uključen i 
uspješno povezan s modulom, odnosno 
računalom, plava LED-ica na modulu 
svijetlit če bez treperenja. U slučaju da 
mikrofon privremeno isključimo ( mute ), 
zasvijetlit će i crvena LED-ica. 

Za uključenje, isključenje i muteanje 
mikrofona koristi se univerzalna tipka 
na njegovoj bazi (zadebljani dio na na¬ 
suprotnom kraju u odnosu na kapsulu). 
Baza također sadrži Micro-USB port , 
namijenjen punjenju ugrađene baterije. 
Baterija je dostatna za otprilike 12 sati 
klafranja, stoga bi prosječnim igračima 
trebala potrajati barem nekoliko dana. 


ANTLION AUDIO USB SOUND CARD 


Radije nemojte 

Potencijalni problem prilikom spajanja bilo kojeg žičnog mikrofona 
na računalnu zvučnu karticu jest pojava šuma i zujanja. Do tih 
anomalija dolazi iz raznih razloga - nedovoljno dobro oklopljene 
elektronike integrirane zvučne kartice, nepostojanja uzemljenja 
kućišta i sličnog. Vlasnici takvih računala pomoći si mogu jedino 
kupnjom USB zvučne kartice. Jednu takvu nudi i Antlion, za vrlo 
povoljnih desetak eura. Riječ je o rudimentarnoj zvučnoj kartici, 
opremljenoj 3,5-milimetarskim ulazom i izlazom za zvuk, koja doista 
ima vrlo čist mikrofonski ulaz (do 16-bit/48 kHz), posve očišćen od 
pozadinskog šuma ili zujanja. Radi bez ikakvih drivera, a od dodatnih 
funkcija ima samo AGC (Automatic Gain Control), pomoću kojeg se 
spojeni mikrofoni mogu učiniti osjetno glasnijima. Nažalost, koliko 
joj je ulaz dobar, toliko je izlaz loš. Ugrađeni DAC limitiran je na 16- 
b i t/4 8 kHz reprodukciju, a pojačalo ne uspijeva isporučiti dostatnu 
glasnoću čak ni za slušalice koje u tom smislu nisu zahtjevne, kao što 
je Philipsov 32-omski model Fidelio X2. Zvuk koji ova kombinacija 
isporučuje je mekan, mlitav i ispod svake kritike. Čudno je i 
neočekivano da je Antlion odlučio prodavati takvu zvučnu karticu, 
kad uzmemo u obzir da će njihove mikrofone ponajviše kupovati 
vlasnici kvalitetnijih hi-fi slušalica, koje definitivno imaju koristi od 
ozbiljnije amplifikacije. Radije bismo da je zvučna kartica skuplja, a 
s kvalitetnijim izlazom, jer bi tako činila smisleniju cjelinu s tvrtkinim 
odličnim žičnim mikrofonom. Doduše, ništa vas ne sprečava da ju 
koristite samo za spajanje mikrofona, a da slušalice utaknete u dobar 
eksterni DAC-a s pojačalom za slušalice. 



Zaboravite li mikrofon napuniti preko 
noći, ne treba očajavati - moguće ga je 
istovremeno puniti i koristiti. Kako bi 
vam to bilo lakše, pametnije je da ga 
postavite na desnu ušnu školjku, jer 
će ugrađeni Micro-USB konektor tada 
gledati prema dolje. Prirodniji položaj 
mikrofona je na lijevoj strani pa poma¬ 
lo čudi da Antlion nije odabrao drugu 
stranu baze za implementaciju Micro- 
USB porta. ■ 

Predvodnik 
klase 


Davor Šuštić 


Cambridge Audio proizvodi 
integrirano stereo pojačalo koje 
akustičkim performansama 
nadmašuje sve izravne 
konkurente te ljubitelje 
visokokvalitetnog zvuka ne 
ostavlja ravnodušnima 


Cambridge Audio CXA60 


Tip Integrirano stereo pojačalo A/B klase 

Snaga 2x60W(pri8Q) _ 

DAC VVolfson WM8740 (24-bit/192 kHz) 

Analogni konektori 4x RCA, lx 3,5 mm ulaz, lx 3,5 mm izlaz 
Digitalni konektori lx S/PDIF koaksijalni, 2x optički TOSLINK, USB (za 
spajanje Bluetooth modula) 

Jamstvo 2 godine 
Cijena 6.389 kn 

D Izvanredne akustičke performanse, besprijekorna kvaliteta konstrukcije, 
minimalistički dizajn, pametno osmišljene oznake konektora 

H Neobjašnjivo skup Bluetooth modul, glomazan daljinski upravljač (većina 
tipki beskorisno) 

DOJAM Vjerojatno najbolje integrirano stereo pojačalo u klasi do 1.000 eura, 
performansama posve u rangu brojnih skupljih konkurenata 

Ustupio Roniš, www.ronis.hr, tel. 040/396-536 

P remda na ovim strani¬ 
cama u pravilu čitate 
recenzije novih uređaja, 
Cambridge Audio CXA60 ne 
upada u tu kategoriju. Ovo 
integrirano pojačalo (pojačalo 
s ugrađenim digitalno-analo- 
gnim konverterom) A/B klase 
originalno je predstavljeno 
2015. godine na CES-u, što zna¬ 
či da je na tržištu pune četiri 
godine. U tom je razdoblju iz¬ 
gradilo status jednog od najbo¬ 
ljih predstavnika svoje cjenov¬ 
ne kategorije i redovit je izbor 
ljubitelja visokokvalitetnog 
zvuka, koji ipak nisu spremni 
izdvojiti peteroznamenkaste 
svote za amplifikaciju svojih hi- 
fi sustava, a istovremeno traže 
izvrsne performanse, kakvih se 
ne bi posramili osjetno skuplji 
uređaji. S cijenom od 6.390 
kuna, ovo definitivno nije in¬ 
tegrirano pojačalo za vlasnike 
sustava čiji je prioritet proči 
što jeftinije, ali ako posjedujete 
(ili namjeravate posjedovati) 
zvučnike koje ste platili isto 
toliko ili više, CXA60 odradit 
če spektakularan posao u nji¬ 
hovom pogonjenju. Premda 
ovo pojačalo, kako se iz nazi¬ 
va može naslutiti, isporučuje 
“samo” 60 W snage po kanalu 
(pri 8 Q; 90 W pri 4 Q), ni s 
jednim zvučnicima, iskušanim 
za vrijeme višetjednog testa 
ifloorstanderi KEF Q550, Q 
Acoustics 3050 i Dynaudio 


Emit M30), nismo došli ni 
blizu maksimalne glasnoče 
koje pojačalo može isporučiti. 
Vrijedi, međutim, spomenuti 
da Cambridge Audio također 
nudi model CXA80, koji ser¬ 
vira 80 W po kanalu (pri 8 Q), 
posjeduje USB DAC (CXA60 se 
s računalima može povezati 
samo preko optike) i neke 
druge dodatke, poput balansi¬ 
ranih ulaza i dual mono dizajna 
(odvojeno napajanje i isporuka 
snage za lijevi i desni kanal). 
CXA80 stoji 2.000 kuna više 
nego CXA60, i mogao bi biti 
zanimljiv vlasnicima zahtjev¬ 
nijih zvučnika. Međutim, ako 
u specifikacijama zvučnika 
ustanovite da im je 60 W sna¬ 
ge dovoljno, CXA60 mnogo je 
isplativija kupnja. 

Konstrukcijski, ovo je neobič¬ 
no uvjerljiv komad akustičkog 
hardvera. Čitavo kučište Cam¬ 
bridge Audijeva pojačala nači¬ 
njeno je od debelog aluminija, 
dostupnog u crnoj ili srebrnoj 
izvedbi. Članska iskaznica lo¬ 
kalne teretane konačno če vam 
se isplatiti - morat čete upotri¬ 
jebiti dosta snage da biste ga 
smjestili na predviđeno mjesto. 
Kroz veliki izrez na gornjoj 
strani, zaštičen metalom mre¬ 
žicom, nazrijet čete da neuni¬ 
štivo kučište nije jedino što mu 
daje pozamašnu masu. Kroz 
nju, naime, proviruje ugrađena 
elektronika, s masivnim toro- 
idnim transformatorom kao 
središnjom i najistaknutijom 
točkom utrobe pojačala. Osim 

što djeluje neuništivo, CXA60 
izgleda lijepo, zahvaljujući 
minimalističkoj prednjici i ta¬ 
kozvanom “lebdećem” dizajnu. 
Donji brid pojačala suptilno je 
zaobljen, a nožice su mu uvu¬ 
čene prema unutra, što stvara 
efekt da pojačalo lebdi iznad 
police na kojoj se nalazi. 

Minimalizam 

Sprijeda se nalaze veliki ko¬ 
tačić za namještanje glasnoće, 
dva 3,5-milimetarska konek- 
tora (ulaz za vanjske svirače i 
izlaz za slušalice), set kontrol¬ 
nih tipki te tri potenciometra, 
smještena lijevo od kotačića za 
glasnoću. Potonji nalikuju na 
tipke, no na pritisak iskaču pre¬ 
ma van i omogućuju nam da 
ih okrećemo ulijevo i udesno. 
Tako reguliramo balans lijevog 
i desnog kanala te razinu basa i 
visokih frekvencija. Spomenute 
kontrolne tipke služe odabiru 
aktivnog ulaza, prebačaju izme¬ 
đu spojenih zvučnika (istovre¬ 
meno je moguće povezati dva 
seta zvučnika), privremenom 
isključenju zvuka (mute) te 
aktivaciji načina rada Direct, 
gdje audiosignal do pojačala 
dolazi najkraćim mogućim 
putem, zaobilazeći sklopovlje 
namijenjeno modificiranju 
zvuka (kontrole basa i visokih 
frekvencija). Ako ste potpuno 
zadovoljni akustičkim karakte¬ 
ristikama vaših zvučnika i ne 
želite im dodavati visoke ili ni¬ 
ske frekvencije, Direct svakako 
držite uključenim. 

Na stražnjoj strani Cambridge 
Audijeva pojačala nalazimo 
standardnu IEC utičnicu za 
napajanje, dva para terminala 
za zvučnike, četiri analogna 
ulaza, izlaz za subivoofer, pre- 
out , dva optička TOSLINK 
ulaza, S/PDIF koaksijalni ulaz, 
USB konektor za Bluetooth mo¬ 
dul (kupuje se odvojeno - više 
o njemu pišemo u okviru uz 
ovaj tekst) te dva RCA konek- 
tora za povezivanje s drugim 
uređajima iz tvrtkine linije CX. 
Oznake svih konektora istaknu¬ 
te su s njihove gornje i donje 
strane, ravno i “naopačke”, pri 
čemu će vam svrha potonjeg 
postati jasna kad se nagnete 
iza pojačala - “naopaki” natpisi 
sad će vam biti ravni i iznimno 
lako čitljivi. 

Izbor ulaza i namještanje 
glasnoće također se mogu 
obaviti pomoću priloženog 
daljinskog upravljača. Dotični 
je nepotrebno glomazan; samo 
je gornja trećina daljinca nami¬ 
jenjena upravljanju pojačalom. 
Njegov središnji dio predviđen 


Umjesto Bluetootha - Chromecast! 

Jedna od tipki na prednjici Cambridge Audijeva pojačala koristi se 
za aktivaciju Bluetootha, premda Bluetooth neće biti dostupan 
bez dodatnog ulaganja. Valja, naime, dokupiti modul oznake 
BT100, koji Cambridge Audio cijeni nebuloznih 790 kuna, 
što je zaista pretjerana količina novca za Bluetooth modul 
koji ne podržava ništa bolje od kodeka aptX. Napredniji 
BT kodeci LDAC i aptX HD za ovaj su modul nepoznanica. 

Zbog toga, ako ovom pojačalu želite dodati mogućnost 
streamanja glazbe s glazbenih servisa, jednostavno ga 
preko optike spojite na vaš televizor, i u HDMI konektor 
na televizoru spojite Chromecast (ako ga televizor već 
ne sadrži). Nakon što na Chromecast castate glazbu s bilo 
kojeg glazbenog servisa (podržani su apsolutno svi), ona 
će biti proslijeđena pojačalu i zasvirati kroz vaše zvučnike. 

Naravno, kako je konekcija optička, digitalno-analogna kon¬ 
verzija signala događat će se u DAC-u ugrađenom u pojačalo (što 

definitivno želimo), a ne u DAC-u u 
televizoru. 

Što ako želite streamati glazbu s Deezera, Spotifya, Play 
Mušica i drugih servisa bez posredovanja televizora? Tada 
sugeriramo da kupite Chromecast Audio (manje od 300 kuna 
u Hrvatskoj) i kabel koji sjedne strane ima Mini TOSLINK, 
a s druge obični TOSLINK konektor (otiđite na Amazon i 
upišite "Mini TOSLINK"), čija je cijena oko 50 kuna. Ta kom¬ 
binacija omogućit će vam da Chromecast Audio spojite na 
jedan od optičkih ulaza Cambridge Audijeva pojačala te 
da Chromecast Audio funkcionira kao, nazovimo to tako, 
mrežni transport: samo će prosljeđivati s treamanu glazbu 
u CXA60, bez samostalnog obavljanja digitalno-analogne 
konverzije signala, lako se isprva čini da Chromecast Audio 
posjeduje samo analogni 3,5-milimetarski izlaz, on zapravo 
dublira kao optički izlaz i, nakon što u njega utaknemo Mini 
TOSLINK konektor, funkcionira na opisani način. 






Straga nalazimo gotovo sve 
konektore koji bi nam mogli 
zatrebati. USB port koristi se za 
spajanje (pre)skupog Bluetooth 
modula (kupuje se odvojeno). 
Skuplji model CXA80 ima još dva 
balansirana ulaza i USB DAC, za još 
jednostavnije spajanje s računalima 


Kad pritisnemo neku od tri tipke 
pored kotačića za glasnoću, one 

iskaču van i "pretvaraju" se u 
potenciometre za balans kanala, bas i 
visoke frekvencije. Tipke lijevo od njih 
služe odabiru ulaza, ali i namještanju 
nekih postavki, poput deaktivacije 
automatskog isključenja pojačala 
nakon što nakon nekog vremena ne 
prima nikakav signal 

Cambridge Audio CXA60 

Daljinski upravljač nepotrebno je 
glomazan. Tome je tako jer se njime može 
upravljati s još dva Cambridgeova 
uređaja (CXN i CXC), a za kontrolu 
pojačala CXA koriste se samo 
tipke na gornjoj trećini i one 
za glasnoću 


je za kontroliranje 
Cambridgeova mrež¬ 
nog streamera CXN, a 
donja trećina kontrolira 
tvrtkin CD transport CXC. 
Planirate li posjedovati sva tri, 
cijenit ćete što ih sve možete 
koristiti pomoću jednog da- 
ljinca, no ako je CXA60 jedini 
Cambridgeov uređaj u vašem 
hi-fi sustavu, tada ćete se mo¬ 
rati pomiriti s činjenicom da 
su vam dvije trećine prilo- 



Osim u crnoj, CXA60 
dostupan je i u srebrnoj 
izvedbi. Kućište mu je u 
oba slučaja načinjeno od 
aluminija 


ženog daljinskog upravljača 
beskorisne te kako on zauzima 
mnogo više prostora no što bi 
objektivno trebao. 

Moć i kontrola 

Akustičke performanse ovog 
pojačala njegov su najjači adut, 
jači i od kvalitete izrade i svega 
ostalog što smo već pohvalili. 
CXA60 zvuk reproducira zadiv¬ 
ljujuće čisto, precizno i moćno. 
Sjajno se nosi sa svim dijelo¬ 
vima frekvencijskog spektra, 
vješto balansirajući na tankoj 
granici između detaljnosti i 


prodornosti, uz raskošne i 
mesnate, a istovremeno izvan¬ 
redno kontrolirane basove. 
U konkurenciji s NAD-om 
C328, Marantzom PM6006 i 
Regom Brio, Cambridge Au- 
dijeva zvjerka zapravo nema 
konkurencije. Tek ga Rega 
Brio uspijeva pratiti u smislu 
uvjerljivosti i muzikalnosti 
zvuka, ali CXA60 bez velike 
ju muke nadmašuje širinom 
prezentacije - jednostavno, 
zvuči uzbudljivije i češće će 
vam podizati dlake na rukama. 
U klasi do 1.000 eura, dosad 
se nismo susreli s pojačalom 
koje je zvučalo zamamnije i 
bolje. Osim samog pojačala, 
dio zasluga za to nesumnjivo 
treba pripisati i ugrađenom 
DAC-u, Wolfsonovom modelu 
WM8740, koji podržava 24-bit- 
nu dubinu i 192-kilohercno 
sempliranje. 

Sve spomenuto zaključak nam 
čini iznimno jednostavnim - 
ako imate dobre hi-fi zvučnike 
i mogućnost da budžet za nji¬ 
hovu amplifikaciju razvučete 
do 6.400 kuna, Cambridge 
Audio CXA60 upravo je izvan¬ 
redan odabir. ■ 

NAD D 3045 


Mlađi 
i snažniji 

Nedavno smo imali priliku isprobati stolno 
pojačalo NAD D3020 v2, a novi model D 3045 
dijeli isti dizajn s više snage i još ponekim 
dodatkom 


Aron Paulić 



'AD D 3045 najno¬ 
viji je član serije D 
ovog renomiranog 
proizvođača hi-fi opreme. 
Pretpostavljamo da če zamije¬ 
niti vremešni D7050, s kojim 
dijeli sličnu konstrukciju, te 
zapravo izgleda kao mješanac 
manjeg D3020 i postarijeg 
D7050. Kučište je napravljeno 
tako da može stajati uspravno 
ili polegnuto, ovisno o vašim 
preferencijama, a OLED zaslon 
s osnovnim informacijama pri¬ 
lagodit če se položaju. Za razli¬ 
ku od D3020, ovaj veči model 
ima dva okrugla kotača, veči 
za podešavanje gla- 
snoče, i manji za oda¬ 
bir izvora zvuka. To 
je mnogo praktičnije 
rješenje nego biranje 
na gornjoj, odnosno 
bočnoj strani, viđeno 
kod modela D3020. 

Uz ovaj modno-funk- 
cionalni napredak, 
najvažnije razlike u 


ODO 
Q © 

© © 
© O © 


Daljinski upravljač isti je 
kao kod jeftinijeg modela, 
ali ponaša se ćudljivo 


NAD D 3045 


Vrsta Pojačalo s integriranim DAC-om_ 

DAC 24-bit/384 kHz (USB) / 24-bit/192 kHz 
(ostala digitalna sučelja) 

Snaga 2x 60 W (na 4 i 8 Q)_ 

Ulazi Phono MM, 2x Line In, Digi Coax, 

2x optika, HDMIARC_ 

Cijena 5.999 kn_ 

E3 Dimenzije, kvaliteta zvuka, ugrađeno 
gramofonsko pretpojačalo, podržava HDMI ARC, 
dvosmjerni Bluetooth, podrška za BT kodek aptX HD 

B Ispodprosječan daljinski, cijena 

DOJAM Dojmljiv zvuk i dobar izbor ulaza donekle 
opravdavaju cijenu i sitnije greške u izvedbi 

Ustupio Sigma Audio Koncept, 
www.sigma-audiokoncept.hr, tel. 01/3832-814 


odnosu na D3020 veče su 
dimenzije, veča izlazna snaga 
pojačala i USB DAC ulaz. I ve¬ 
ča cijena, naravno. Krupnije 
dimenzije donose i jednu 
nezgodnu pojavu, naime, u 
uspravnom položaju pojačalo 
je pomalo nestabilno, osobito 
kada želite naglo pojačati ili 
stišati glazbu. Pojačalo ima 
deklariranu izlaznu snagu od 
2x60 W, jednaku za 4 i 8-om- 
ske zvučnike. Zadnja strana 
nudi mnogo više mogučnosti 
spajanja nego manji model. 
USB DAC za spajanje računala 
najviše nas je razveselio, a tu 
je i HDMI ARC port , MM gra¬ 
mofonsko pretpojačalo, dva 
optička ulaza, jedan koaksijalni 
digitalni te još dva 
line-in ulaza, jedan 
3,5-milimetarski ko- 
nektor i jedan RCA 
cinch. Tu je i izlaz za 
subvuoofer , odnosno 
pre-out za spajanje na 
pojačalo veče snage, 
ako D 3045 želimo 
koristiti kao pretpo¬ 
jačalo. 

Pri prvom uključi¬ 
vanju uređaja izne¬ 
nadilo nas je prilično 
veliko “mrtvo vrije¬ 
me” - od uključenja 
do prvog zvuka iz 
zvučnika protekne 
11 sekundi. Na to 
se čovjek brzo na¬ 
vikne, ali kako je 
ovo “čisto” pojača¬ 
lo, bez nekog OS-a, 
spajanja na mrežu 
i sličnih “startup 
potrošača”, nije 
nam baš jasno što 
se događa u tih 11 
sekundi. Drugi ne¬ 
običan detalj je rad 
tipki na daljinskom 
upravljaču. Naime, 
tipke na daljinskom 
potrebno je vrlo 
kratko pritisnuti 
i pustiti, inače ne 




odrade zadaču. To je osobito 
čudno kod tipke ON, jer ju je 
potrebno impulsno stisnuti, 
potom se sekundu-dvije ne do¬ 
gađa ništa, a zatim se na OLED 
zaslonu pokaže prvo natpis D 
3045, a potom selekcija izvora 
zvuka i glasnoće. Pošteno 
čemo reči da se simbol, odno¬ 
sno LED-ica “ON” trenutačno 
uključi, ali ona je vidljiva sa¬ 
mo odozgo, ako je pojačalo 
u uspravnom položaju, no u 
polegnutom je položaju nevid¬ 
ljiva s prednje strane. Ipak, na 
te sitne nespretnosti 
lako se naviknuti i 
ne predstavljaju pro¬ 
blem u rukovanju, 
ali skromni plastič¬ 
ni daljinski nije na 
razini klase, cijene i 
reputacije u kojoj se 
ovaj NAD-ov uređaj 
nalazi. 

Isprobali smo 
USB DAC ulaz, kao 
i koaksijalni digi¬ 
talni, te spajanje 
Bluetoothom. Zvuk 
je bio vrlo rafiniran, 
a čak i prilikom ti¬ 
šeg slušanja dolazili 
su do izražaja fini 
detalji u visokom 
području i odluč¬ 
ni basovi, koji vrlo 
često znaju nestati 
kod D klase poja¬ 
čala pri tišem slu¬ 
šanju. 

Bluetooth je, pak, 
posebna priča. Ovo 
pojačalo ima rijetku 


mogučnost rada u oba smjera. 
Možete mu poslati BT signal s, 
primjerice, mobitela, ali može¬ 
te ga staviti u “ transmit ” način 
rada, kada če pojačalo poslati 
signal u Bluetooth slušalice 
ili zvučnik. To je vrlo korisna 
funkcija, kojoj smo odmah naš¬ 
li dvije primjene. Kako pojača¬ 
lo ima HDMI ARC ulaz, možete 
kasno noču gledati film sa slu¬ 
šanjem zvuka na slušalicama. 
Korisna je to stvar kada vam 
TV nema vlastiti Bluetooth. 
Druga zgodna primjena je kada 
samo nakratko treba 
“preseliti” glazbu u 
drugu sobu ili na te¬ 
rasu, pa uzmete BT 
zvučnik i pošaljete 
mu signal s NAD-a. 

Zaključimo ovaj 
prikaz podijeljenim 
dojmom koji je na 
nas ostavilo ovo 
pojačalo. S jedne 
strane uživali smo 
u detaljima i punoći 
zvuka. Cijenimo do¬ 
bar USB DAC i dvo¬ 
smjerni Bluetooth 
aptX HD, ali sme¬ 
taju nas čudne 
kontrole i daljinski 
upravljač, primje¬ 
reniji garažnim vra¬ 
tima nego pojačalu 
ove cjenovne kate¬ 
gorije. ■ 


Primijetite bogat izbor 
ulaza, uključujući i HDMI 
ARC te USB DAC 

Denis Arunović 


Mobilni GTX 
protiv GTX-a 

LAPTOPI ZA IGRAČE DANAS SU VRLO POPULARNI, I TO DOBRIM DIJELOM ZBOG 
TOGA ŠTO I PRISTUPAČNIJI MODELI NUDE DOVOLJNO DOBRE PERFORMANSE 
ZA UŽIVANJE U ZAHTJEVNIM NOVIM IGRAMA. ODLUČILI SMO ISPROBATI HRPU 
AKTUALNIH MODELA KOJI, PREMA NAŠEM MIŠLJENJU, NUDE NAJBOLJI OMJER 
MOGUĆNOSTI I CIJENE 

Nepravilni višebojni oblik u pozadini grafa prikazuje spektar boja vidljiv ljudskom oku, a raznobojni 
trokuti i trapezi prikazuju opseg koji pokrivaju određeni industrijski standardi 


rimarna značajka ko¬ 
ja određuje neki PC ili 
laptop gamerskim je 
u pravilu tip, odnosno 
snaga, grafičke kartice. 
U svijetu laptopa dominantne su Nvidijine 
grafičke kartice, baš kao i Intelovi procesori, 
kada govorimo o procesorima. Iako AMD 
ima nekakve mobilne modele samostalnih 
grafičkih kartica, riječ je o slabijim modeli¬ 
ma koje nalazimo u poslovnim ili “multime¬ 
dijalnim” laptopima. Za igranje nam trebaju 
sposobnije grafičke kartice, a trenutačno ih, 
nažalost, nudi samo Nvidia. Kažemo nažalost 
zato što monopol praktički Nvidiji omogu¬ 
ćuje da diktira cijene. 

Kada govorimo o karticama za laptope, 
Nvidia je nedavno lansirala nove grafičke 
kartice RTX 2060, 2070 i 2080. Laptopi 
koji su na njima temeljeni vrlo su skupi, ne 
samo zato što je riječ o novim karticama 
vrlo visokih performanse, več i zato što je 
Nvidia s kompletnom serijom, što stolnih, 
što mobilnih, RTX kartica dobrano podigla 
cijene u odnosu na prošlu generaciju. Samim 
time, ostaje nam da se okrenemo starijim 
čipovima, temeljenim na arhitekturi Pascal. 
Nekakva zlatna sredina tu je GeForce GTX 
1060, kao i GTX 1050 Ti. Navedene grafičke 
kartice imaju i svoje podvarijante. GTX 1060 
ugrađuje se u verziji s 3 i 6 GB memorije, a 
tu je i verzija Max-Q koja je optimizirana za 
ugradnju u tanje uređaje, no zbog toga je 
sporija od standardnih GTX-ica 1060. GTX 


1050 Ti postoji u običnoj i Max-Q varijanti, 
no naš test nije obuhvatio nijedan laptop sa 
sporijom karticom. 

Zašto nismo obuhvatili i GTX 1050? Zbog 
toga što ne nudi dovoljno dobre performanse 
pri Full HD razlučivosti u zahtjevnijim naslo¬ 


vima. Več je i GTX 1050 Ti na granici, no da 
smo se ograničili samo na laptope s GTX-om 
1060, ovaj naš test bio bi prilično skroman. 

Naime, osim tipa grafičke, postavili smo 
još jedan uvjet za primanje uređaja na test, 
a to je cijena - do 10.000 kuna. Na kraju je 

Hrpa laptopa koristi grafičke kartice s posebnim 

PCI ID-jevima, koje generički Nvidijini driveri 
ne prepoznaju. Rezultat pokušaja instalacije je 
gornji ekran 


ispalo da smo dobili mnogo više uređaja s 
GTX-om 1050 Ti nego onih s GTX-om 1060. 
Razlog je jednostavan - cijena laptopa ne 
ovisi samo grafičkoj kartici, već i o ostalim 
komponentama - procesoru, radnoj memoriji, 
diskovima i SSD-ovima, operacijskom sustavu, 
tipu monitora i općenito izvedbi laptopa. 
Iz sirove perspektive omjera performansi 
i cijene, igračima je najbolje tražiti laptop 
sa što jačom grafikom, dok ostale značajke 
padaju u drugi plan. Štos je u tome da, kako 
god okrenuli, grafička je ta koja gura igre, a 
popratni hardver uvijek je dovoljno dobar da 
ne bude usko grlo sustava. Primjerice, ne po¬ 
stoji aktualni model laptopa s GTX-icom 1060, 
a da ima procesor sporiji od Ćore i5-8300H. 

Kada govorimo o procesorima, na moder¬ 
nim laptopima za igrače danas su aktualni 
četverojezgreni i5-8300H i šesterojezgreni 
i7-8750H. Ima, naravno, i drugih procesora, 
ali ovi su se našli u našem testu. U kontek¬ 

lako smo naivno 
zaključili da 
će baš svi 
proizvođači 
objeručke 
prihvatiti 
Microsoftov 
standard 
Precision 
touchpadi 
drivere, u praksi 
to nije slučaj, 
pa smo bili 
prisiljeni trpjeti 
lošije standardne 
drivere samih 
proizvođača 
touchpadova 


stu igara, razlika u performansama između 
dva modela je minimalna, a dodatne jezgre 
modela i7 dolaze do izražaja primarno u spe¬ 
cijaliziranim aplikacijama za obradu videa ili 
3D modeliranje i renderiranje. Baš zbog toga 
nam je žao što je na toliko računala forsirana 
kombinacija GTX-ice 1050 Ti i jačeg proceso¬ 
ra, a koja je primarno zanimljiva korisnicima 
koji trebaju brz procesor, a grafička im je na 
drugom mjestu. 

Kad je u pitanju kapacitet memorije, nema 
neke osobite filozofije. Testirani uređaji nude 
ili 8 ili 16 GB DDR4 memorije, i to u obliku 
jedne ili dvije pločice. Konfiguracija sa 16 


GB samim time, osim većeg kapaciteta, 
nudi i više performanse zbog dvokanalnog 
pristupa memoriji procesora. 

Besjeda o monitorima 

Od ostalih značajki koje ćete vidjeti na cje¬ 
nicima trgovina, tu su monitor, SSD i čvrsti 
disk. Monitor se najčešće označava samo 
prema razlučivosti (u našem slučaju isključi¬ 
vo Full HD) i veličini dijagonale. Tu i tamo 
netko spomene o kojem je tipu panela riječ (u 
obrađenom tržišnom segmentu obično IPS). 
Kakvoća monitora ovisi o mnogo drugih stva¬ 
ri, no primarno o brzini osvježavanja (stan- 

dardno 60 Hz, no ide 
do 144 Hz), mogućno¬ 
stima prikaza boja (po- 
krivenost sRGB spektra) 
te svjetlini. Monitori s 
visokom frekvencijom 
osvježavanja mnogo su 
ugodniji za korištenje, 
kako u igrama, tako i u 
svakodnevnom radu. 

Mogućnost prikaza 
boja je, pak, bitna ako 
vam je vjernost boja 
prikazanih na ekra¬ 
nu bitna. Prosječni 
low-end IPS monitori 
mogu pokazati tek nešto više od 65% sRGB 
spektra. To najčešće znači da vam crvena ne 
izgleda kao crvena, već vuče prema naran¬ 
častom, zelena vuče na žutu, itd. Drugim 
riječima, ako vam je točnost boja bitna, ako 
se, primjerice, bavite fotografijom, bitan vam 
je i kolor gamut monitora. 

Svjetlina monitora bitna je za reprodukcija 
boja i općenito ugodnost korištenja laptopa 
u kontekstu vanjskog osvjetljenja. Laptop s 
ekranom maksimalne svjetline 220 cd/m 2 



Delije vjerojatno najviše zaslužan za trend smanjivanja rubova ekrana. Taj koncept, nazvan lnfinity 
Edge, predstavljen je inicijalno na ultratankim XPS-ovima 13 prije nekoliko godina 


sasvim je OK ako ćete ga rabiti isključivo u 
mračnoj ili relativno slabo osvijetljenoj pro¬ 
storiji, no u kombinaciji s jačim osvjetljenjem 
bit će naporan za gledanje. Nekakav optimum 
je 300+ cd/m 2 , no takvi ekrani su rijetkost u 
našem testu. Dodatni problem je to što razli¬ 
čite konfiguracijske varijante jednog te istog 
modela laptopa mogu imati različite ekrane, 
pa je najbolja preporuka da ciljate točno na 
modele i podvarijante koje smo isprobali i 
analizirali kolorimetrom u ovom testu, jer za 

njihove mogućnosti koliko 
toliko možemo jamčiti. 
Kažemo koliko toliko jer 
nismo mogli isprobati pet 
ili deset posve jednakih 
laptopa da vidimo koliko 
varira kvaliteta monitora. 
Kada govorimo o monito¬ 
rima, treba spomenuti i 
jedan zanimljiv trend, 
b a to je smanjivanje 
veličine okvira, od¬ 
nosno letvica koje 
okružuju monitor. 
Taj trend započeo je 
Dell sa svojim pre- 
mium ultrabookovima XPS 13, a od prošle 
godine prihvaćen je kao trend i na mnogim 
drugim laptopima. Uske letvice ekrana, ne 
samo da ga čine ljepšim i imerzivnijim, već 
i smanjuju dimenzije kompletnog laptopa. 

Hlađenje i nadogradnja 

Laptopi koje smo testirali prilično su tanki, 
s obzirom na svoje specifikacije, no mane- 
kenske dimenzije, nažalost, nisu dobar izbor 
u kontekstu hlađenja. Sreća u nesreći je to 
što njihove hardverske specifikacije još uvi¬ 
jek nisu tako impresivne da tanak dizajn nije 
izvediv. Tu, naravno, u priču uskaču dizajn 
hlađenja, brzina ventilatora i slično. Loše hla¬ 
đeni laptopi ne uspijevaju zadržati tempera¬ 
turu procesora i grafičke kartice pod kontro¬ 
lom pa dolazi do smanjivanja njihove brzine, 
što je vidljivo u lošijim rezultatima testova. 
Hlađenje na gamerskim laptopima bučnije 
je nego na onim sa slabijim komponentama, 
no u klasi koju smo testirali razina buke još 
uvijek je prihvatljiva, osim u ekstremnim 
slučajevima, ili kad se softverski namjerno 
pojača brzina ventilatora. Bitna stavka kod 
hlađenja je raspored komponenti unutar 
računala. U teoriji ne želimo imati zagrijane 
komponente tamo gdje obično držimo prste 
(WASD tipke, odnosno lijevi i desni dio tip¬ 
kovnice te odmorišta za dlanove). U našem 
testu provjerili smo temperature gornjeg 
dijela baze pomoću daljinskog termometra. 

Iako laptopi nisu niti približno modularni 
i nadogradivi kao stolna računala, imamo 
mogućnost nadogradnje memorije, M.2 SSD- 
a i 2,5-inčnog diska. Kako bismo došli do 
odgovarajućih utora, najčešće je potrebno 
skinuti pokrov s donje strane baze laptopa. 
To se radi pomoću odgovarajućeg odvijača i 
prikladnog plastičnog alata (recimo, trzalica 
za gitaru) koji možemo umetnuti između 
spojeva i tako odspojiti kopče koje dva dijela 
kućišta drže zajedno. Stav prodavača prema 
takvim zahvatima varira. Neki vele da kori¬ 
snik smije dirati samo posebno predviđene 
poklopce za nadogradnju, koji doista postoje 

na nekim laptopima. Drugi kažu da “ne¬ 
stručno” otvaranje vodi do gubitka jamstva. 
Pretpostavljamo da se pod “nestručno” misli 
na to da je korisnik oštetio laptop prilikom 
otvaranja. Treči kažu da sve mora iči preko 
ovlaštenog servisa. Mi smo, pak, stava da uz 
odgovarajuču dozu pozornosti, pripreme i 
odgovarajučeg alata, nije problem izvoditi 
ovakve manje zahvate. 

Na kraju, dotaknimo se i softvera. Neka 
testirana računala dolaze s tvornički insta¬ 
liranim Windowsima 10, koji su uključeni 
u njihovu cijenu, no kod večine OS-a nema, 
odnosno instaliran je Free DOS ili neka 
varijanta Linuxa. Iako se kupnja laptopa s 
Windowsima čini kao dobar potez, problem 
je što je instalacija obično nakrcana raznim 
dodatnim softverom koji dodatno opterečuje 
sustav, ili je jednostavno vrlo nametljiv (gle¬ 
damo na tebe, McAfee, antivirusni softvere). 
Kupnja odvojene Windows OEM licence i 
instalacija friških Windowsa čini nam se kao 
bolja ideja, osim ako niste potpuni početnik. 

S obzirom na ponudu laptopa, uglavnom če¬ 
te ionako morati sami instalirati Windowse, a 
tu dolazimo do sljedećeg problema - loših ili 


Trajanje baterije, sati 



Zbog jačih 

komponenti, laptopi za 
igrače imaju znatno jače, ali bučnije 
sustave hlađenja nego obični laptopi. Ovakav 
prizor dočekat će vas ako se odlučite nadograditi laptop 
koji na donjem dijelu baze nema posebne otvore za disk i memoriju 


nepostojećih alata za automatsku instalacija 
drivera. Najbolje tu stoje Lenovo i HP, no čak 
smo i kod njih morali ponešto potražiti i ski¬ 
nuti ručno. Kada govorimo o laptopima koji 
su namijenjeni igračima, dodatni problem je 
nekompatibilnost s generičkim Nvidijinim 
driverima, koji izlaze vrlo često i donose 
dobrodošle zakrpe i poboljšanja performansi 

u najnovijim naslovima. To je problematično 
več i sada, kada se proizvođač trudi izdavati 
vlastite nadogradnje drivera koliko toliko 
ažurno, no što če biti za nekoliko godina? 

Kako smo testirali 

Na test nam je stiglo ukupno 16 laptopa, 
koje smo opisali u sklopu devet detaljnih 
opisa. Opisi su formirani prema temeljnom 
modelu laptopa, u sklopu kojeg su opisane i 
različite podvarijante koje čine spomenutu 
16-toricu. Performanse su testirane 3DMar- 
kom First Strike, Worlf of Tanks enCore 
benchmarkom (novi 3Đ engine za World of 
Tanks), alatom Cinegy, koji mjeri performan¬ 
se u transkodiranju videodatoteka, Corona 
benchmarku, koji oko tri minute renderira 
scenu ray-tracingom te u starom dobrom 
Cinebenchu R15. Performanse SSD-a testira¬ 
ne su CrystalDiskMarkom, baterije pomoču 
PCMarkovog Work testa koji simulira aktivno 
surfanje i rad u uredskom paketu. Prije testi¬ 
ranja ručno smo podesili svjetlinu monitora 
na svim laptopima na istu razinu (190 cd/ 
m 2 ) kako bi usporedba više bila fer. Vrijeme 
koje izmjeri PCMark za rad u praksi slobodno 
možete udvostručiti jer ovaj softver generira 
konstantno opterečenje, no u stvarnom če 
radu biti mnogo više pauza. 

Mjerili smo i zagrijavanje gornje strane baze 
laptopa na šest točaka pomoću daljinskog ter¬ 
mometra dok se izvodi 3DMarkov Stress test. 
Testirali smo i ekrane, a tu nam je pomogao 
DataColorov kalibrator Spyder5. Na svaki 
smo laptop pokušali instalirati Nvidijine 
notebook drivere 418.81. U slučaju da insta¬ 
lacija nije prolazila, koristili smo najsvježije 
drivere dostupne sa stranica proizvođača. 
Na računala koja nisu došla s Windowsima 
instalirali smo Windowse 10 Pro 1809, a na 
svakom smo laptopu nadogradili BIOS na 
najnoviju verziju, pod uvjetom da je to bilo 
uopće potrebno (najčešće jest). 

tema broja 




Acer Nitro 5 

Acer Nitro 5 

Acer Predato Helios 300 

Acer Predator Helios 300 

Procesor 

I5-8300H 

I7-8750H 

I7-8750H 

I7-8750H 

Memorija 

8 GB 

16 GB 

8 GB 

8 GB 

Grafika 

GTX 1060 6GB 

GTX 1060 GB 

GTX1050 Ti 4GB 

GTX 1060 6GB 

SSD 

512 GB SATA 

512 GB SATA 

256 GB NVMe 

128 GB SATA 

HDD 

- 

- 

1TB 

1TB 

Ekran 

15,6", IPS, FHD 

15,6", IPS, FHD 

17,3", IPS, FHD 

17,3", IPS, FHD 

Masa 

2,36 kg 

2,36 kg 

2,91 KG 

2,97 kg 

Kod 

NH.Q3XEX.011 

NH.Q3XEX.014 

NH.Q3EEX.012 

NH.Q3DEX.014 

OS 

Linux 

Linux 

Linux 

Linux 

Jamstvo 

2 GODINE 

2 GODINE 

2 GODINE 

2 GODINE 

Cijena 

7.799 kn, 7.767 kn, 8.499 kn 

9.473 kn, 10.199 kn 

8525 kn, 8.799 kn, 9.299 kn 

9.473 kn, 10.299 kn 

Ustupio 

ADM; HGSPOT informatika; 
Links 

HGSPOT informatika; Links 

HGSPOT informatika; 

Instar informatika; Links 

HGSPOT informatika; Links 



Dell G3 3779 


Dell G3 3779 


HP Omen 15-dc0026nm 


HP Omen 15-dc0021nm 


Cijena 


6.969 kn, 8.999 kn 


8.640 kn, 9.119 kn 


9..999 kn 


8.699 kn 


Ustupio 


ADM; Instar informatika 


ADM; Mikronis 


HP Brand Store; Links 


HP Brand Store; Links 


Procesor 

Memorija 

Grafika 

SSD 

HDD 

Ekran 

Masa 

Kod 


I5-8300H 
8 GB 

GTX1050 Ti 4GB 
128 GB NVMe 
1TB 

17,3", IPS, FHD 
2,95 kg 

273108213-N0600 


Ubuntu 


Ubuntu 


Free DOS 


WlNDOWS 


Jamstvo 


3 GODINE 


3 GODINE 


3 GODINE 


3 GODINE 


I7-8750H 
16 GB 

GTX1050 Ti 4GB 
128 GB NVMe 
1TB 

17,3", IPS, FHD 
2,95 kg 

273096790-N0602 


I7-8750H 
8 GB 

GTX 1060 3GB 
256 GB NVMe 
1TB 

15,6", IPS, FHD 
2,53 kg 
4TU51EA 


I5-8300H 
8 GB 

GTX1050 Ti 4GB 
256 GB NVMe 
1TB 

15,6", IPS, FHD 
2,42 kg 
4TU38EA 


Eksterna grafička kartica 

Grafika 
preko 
kabela 

Asus FX504GE-EN105T 

Asus TUF FX505GE-BQ176 

Dell G3 3579 

Dell G3 3579 

I5-8300H 

I7-8750H 

I7-8750H 

I7-8750H 

8GB 

16 GB 

8 GB 

16 GB 

GTX1050 Ti 

GTX 1050 Ti 4GB 

GTX1050 Ti 4GB 

GTX1050 Ti 4GB 

256 GB SATA 

128 GB NVMe 

128 GB NVMe 

512 GB NMVe 

- 

1TB 

1TB 

- 

15,6" @120 Hz, IPS, FHD 

15,6", IPS, FHD 

15,6", IPS, FHD 

15,6", IPS, FHD 

2,21 KG 

2,2 KG 

2,32 kg 

2,32 kg 

90N R00I1-M11440 

90NR00S2-M04410 

273096787-N0557 

273128950-N0551 

VVinIO 

Free DOS 

Ubuntu 

Ubuntu 

2 GODINE 

2 godine 

3 GODINE 

3 GODINE 

7.499 kn, 7.899 kn 

8.695 kn, 8699 kn, 9.199 kn, 9.549 kn 

7.399, 7.799 kn, 7.694 kn 

8.929 kn 

HGSPOT informatika; Links 

ADM; HGSPOT informatika; 
Instar informatika; Links 

ADM; Instar informatika; Links 

Links 


U posljednjih nekoliko 
godina za igranje na 
laptopima pojavila se 
još jedna zgodna opcija, 
osim kupnje nabrijanog 
gamerskog modela 
- korištenje vanjske 
grafičke kartice. Premisa 
je jednostavna - koristimo 
tanki i lagani laptop bez 
dodatne grafičke kartice, 
a kad se poželimo igrati, 
spojimo ga na kutiju u kojoj 
je moćna diskretna grafička 
kartica. Potom se možemo 
igrati, bilo na monitoru 
integriranom u laptop, 
bilo na vanjskom monitoru 
koji je spojen na vanjsku 


grafičku karticu. 

Preduvjet za tako nešto 
je da imamo laptop sa 
sučeljem Thunderbolt 
3. Ono, nažalost, nije 
baš često, jer patente za 
proizvodnju drži samo Intel, 
pa je cijena integracije 
Thunderbolta relativno 
visoka. U pravilu, samo 
uređaji s cijenom od oko 8 
tisuća kuna naviše imaju 
Thunderbolt. U ovom našem 
testu imali smo samo jedan 
laptop s Thunderboltom - 
HP-ov Omen 15 opremljen 
GTX 1060 grafikom. 

Dodatno ograničenje 
predstavlja tip procesora 


u računalu. Gamerski 
laptopi oslanjanju se 
na snažne, no relativno 
rastrošne 45-vatne mobilne 
procesore. Tanki i lagani 
laptopi, pak, u sebi imaju 
procesore s potrošnjom 
od 15 W, a to dosta 
ograničava i performanse. 
Još jedan problem je 
sama optimizacija igara. 
GPU u laptopu ili PC-ju na 
procesor je spojen preko 
8 ili 16-kanalne veze te 
su smješteni vrlo blizu, no 
u slučaju vanjske grafike 
imamo 4-kanalni PCle i 
mnogo veću fizičku vezu 
između procesora i grafike. 


U nekim naslovima to 
nije problem, no u drugim 
povišene latencije vrlo loše 
utječu na iskustvo igranja. 
Sve u svemu, vanjske 
grafičke kartice, poput 
Gigabyteovog Gaming 
Boxa na slici, zanimljivo 
su rješenje za postojeće 
vlasnike laptopa 
opremljenih s Thunderbolt 
3 konektorom. Ako, pak, 
kupujete novi laptop, bolje 
je odabrati neki od modela 
namijenjenih igračima, koji 
u sebi već imaju ugrađenu 
pristojnu grafiku. 


HP Omen 15-dc0022nm 

HP Pavilion Gaming 15-cx0026nm 

HP Pavilion Gaming 15-cx0031nm 

Lenovo Y530 

I5-8300H 

I5-8300H 

I7-8750H 

I5-8300H 

8 GB 

16 GB 

8GB 

16 GB 

GTX 1060 3GB 

GTX 1050 Ti 4GB 

GTX 1060 3GB MaxQ 

GTX1050 Ti 4GB 

256 GB NVMe 

256 GB NVMe 

256 GB NVMe 

128 GB NVMe 

1TB 

1TB 

1TB 

1TB 

15,6", IPS, FHD 

15,6", IPS, FHD 

15,6", IPS, FHD 

15,6" @144 Hz, IPS, FHD 

2,53 kg 

2,37 kg 

2,44 kg 

2,3 KG 

4TU39EA 

4TV40EA 

4UE91EA 

81FV00PFSC - 01333341 

Free DOS 

WlNl0 

Free DOS 

Free-DOS 

3 GODINE 

3 GODINE 

3 GODINE 

2 GODINE 

8.999 kn 

8.599 kn 

9.199 kn 

7.599 KN, 7.321 kn, 7.510 kn 

HP Brand Store; Links 

Sancta Domenica; Links 

Sancta Domenica; Links 

Lenovo Exclusive Store; HGSPOT 
informatika; Instar informatika 

Nesavršen, ali vrlo isplativ 



S 15,6-INČNOM IZVEDBOM 
ACEROVIH LAPTOPA 
ZA IGRAČE POZABAVILI 
SMO SE JOŠ PROŠLE 
GODINE, NOTADA JE 
BILA RIJEČ O MODELU S 
PROCESOROM ĆORE SEDME, 
A NE OSME GENERACIJE. U 
MEĐUVREMENU SE MALO 
TOGA PROMIJENILO... 



NH.Q3XEX.014 i 

[37 

Mri 


Acer Nitro 5 


Jamstvo: 2 godine 

Cijena: NH.Q3XEX.011 - 7.799 kn, 7.767 kn, 8.499 kn; NH.Q3XEX.014 - 9.473 kn, 10.199 kn 

□ Dobra tipkovnica, solidan touchpad, lak pristup disku i memoriji, mogućnost instalacije 
standardnih Nvidijinih drivera, dobar omjer mogućnosti i cijene (pogotovo jeftiniji model), GTX 
1060 grafika sa 6 GB memorije 

D Slabija ponuda konektora, SATA SSD, prosječan monitor, skromnija baterija 

Ustupio: 

NH.Q3XEX.011 - ADM, www.adm.hr; HGSPOT informatika, www.hgshop.hr; Links, www.links.hr 
NH.Q3XEX.014 - HGSPOT informatika, www.hgshop.hr; Links, www.links.hr+ 


cerov Nitro 5 s GTX-icom 
1050 Ti i procesorom Ćore i7- 
7300HQ isprobali smo prošle 
godine. Laptop se pokazao 
solidno, no nije nas baš im¬ 
presionirao mogućnostima, 
pogotovo u pogledu ekrana i performansi 
SSD-a. Za potrebe ovog testa stigla su nam 
dva Nitra 5, i premda smo se ponadali da je 
riječ o redizajniranom modelu, riječ je samo 
o blagoj nadogradnji internih komponenti, 
konkretno procesora, te nešto kozmetičkih 
intervencija na kućištu. Procesori Ćore sed- 

ACER NITRO 5^ 


me generacije zamijenjeni su novima osme 
generacije, što je, pak, donijelo solidan rast 
performansi u ovom aspektu. Dva testirana 
laptopa razlikuju se prema modelu procesora 
i kapacitetu radne memorije, a sve ostale 
značajke posve su im jednake - skuplji ima 
Ćore i7-8750H sa 16 GB RAM-a, a jeftiniji 
i5-8300H upola manje. 

Konstrukcijski Nitro 3 izveden je kao i veći 
Helios 300, u smislu da je korištena uglav¬ 
nom plastika, s iznimkom metalne ploče na 
gornjem dijelu baze uređaja. Ta ploča ukra¬ 
šena je reljefom koji podsjeća na karbonska 
vlakna, a jednaka je tekstura iskorištena na 
plastičnom poklopcu laptopa. Poklopac nije 
visoke čvrstine i na jači pritisak prstima ja¬ 
sno se vide deformacije panela. Na bazu je 
pričvršćen preko jedne velike šarke crvenka¬ 
ste boje, a koja je malo previše stegnuta, pa 
se laptop ne može otklopiti jednom rukom. 

U poklopac je s unutarnje strane integriran 
15,6-inčni IPS ekran s panelom AU Optronics 
B156HAN06.1 proizvedenim 2016. godine. 
Riječ je o 6-bitnom IPS panelu niže klase, 
koji pokriva samo 66% sRGB spektra boja 
te nudi maksimalnu svjetlinu od niskih 212 
cd/m 2 . Mi inače vrijednost od 190 cd/m 2 
koristimo za testiranje baterije, kao nekakav 
smisleni kompromis koji će korisnik napra¬ 
viti da bi izvukao dulje vrijeme autonomije. 
Uniformnost boja nije dobra, s velikom 
devijacijom u donjem lijevom kvadrantu, a 
ništa bolje nije ni s raspodjelom svjetline. 
Tvornička kalibracija je također “pomozi 
bože” - gamma 2.6 (dakle, pretjerani kon¬ 
trast) i toplina od 7300 kelvina, što implicira 
nešto hladniji prikaz. Okvir ekrana prilično 
je debeo pa su gabariti uređaja za današnje 
pojmove pozamašni. Masa laptopa nije tako 
velika - 2,36 kg. 

Baš kao i Helios 300, Nitro 5 ima tipkov¬ 
nicu s crvenim pozadinskim osvjetljenjem, 
koje je moguće samo isključiti, no ne i 
podesiti. Dodatni minus bilježimo zbog 
činjenice da se automatski isključuje čim se 
tipkovnica ne koristi 5-10 sekundi, čak i kada 
je laptop priključen na vanjsko napajanje. 
Izvedba tipki je solidna, no lošija nego na 
Heliosu, odziv je dosta gumast i tipke pru¬ 
žaju prevelik otpor prstima. Veliki touchpad 
zadovoljava Microsoftov standard Precision 
touchpad, pod uvjetom da je opcija Advan¬ 
ced Touchpad uključena u BIOS-u (tvornički 
nije). Samim time, touchpad je dosta dobar 
u pogledu detekcije pokreta i gesti, no nije 
nas oduševio integriranim tipkama, koje su 
dosta tvrde. 

Bokovi laptopa iskorišteni su za sve konek- 
tore, a stražnja stranica poslužila je za izba¬ 
civanje vrućeg zraka iz rashladnog sustava. 
Nitro 5 ima samo jedan radijator, tako da se 
zrak izbacuje samo s desne strane, a druga 
polovica je zatvorena. Zagrijavanje pod op¬ 
terećenjem nije veliko, niti je buka, no bilo 
bi dobro da je rashladni sustav drugačije 
pozicioniran unutar tijela prijenosnika, jer je 
jedno od najtoplijih mjesta baš ispod WASD 
tipki na tipkovnici. Ventilatore je moguće 

podešavati i preko aplikacije Nitro Sense. 
Ako vam je prihvatljiva viša razina buke, 
možete dobiti niže temperature. 

Na bokovima laptopa, s lijeve strane, ima¬ 
mo Kensington bravicu, mrežni konektor, 
USB-C 3.1 Geni, HDMI 2.0, obični USB 
3.1 Geni i čitač SD kartica. Na suprotnoj 
strani su još dva USB 2.0 porta , konektor 
za slušalice, dvije statusne LED-ice i okrugli 
konektor za napajanje. Donji dio prijenosni¬ 
ka nije monolitan, već su Acerovi inženjeri 
ostavili dvoja vratašca za lak pristup utoru 
za 2,5-inčni SATA pogon i memoriji. M.2 
utoru se također može pristupiti, no za to je 
potrebno skinuti kompletan plastični pokrov 
donjeg dijela laptopa. 


Oba testirana Nitra za grafičke performan¬ 
se koriste GTX 1060 sa 6 GB memorije, no 
razlikuju se u procesoru i količini memorije 
(skuplji ima dvije 8-gigabajtne pločice, jefti¬ 
niji samo jednu). Većinu korisnika, primarno 
igrača, zadovoljit će slabiji model, a onaj s 
jačim procesorom trebali bi birati korisnici 
koji na laptopu planiraju rabiti drugi tip 
zahtjevnih aplikacija. Laptopi raspolažu 
512-gigabajtnim M.2 SSD-om, no koji interno 
rabi SATA sučelje, pa je samim time vrlo spor 
u odnosu na NVMe SSD-ove i malo neprikla¬ 
dan za ovaj tržišni segment. 

Izdržljivost baterije nije sjajna - oko tri sata 
pod srednjim opterećenjem. Testirani laptop 
ne isporučuje se s licencom za Windowse, 
već je na SSD instalirana Linux distribucija 
Endless OS. Kako je riječ o laptopu za igra¬ 
če, sumnjamo da će itko nastaviti rabiti taj 
operacijski sustav, no opet je Linux bolje 
rješenje nego Free DOS, koji nudi samo 
naredbeni redak. Alata za automatsku nado¬ 
gradnju drivera , BlOS-a i softvera nema, već 
je sve potrebno s Acerovih stranica skidati i 
instalirati ručno. Instalacija Nvidijinih služ¬ 
benih drivera je podržana. 

Acer Predator Helios 300 


Plastični lovac na glave 


HELIOS 300 ACEROVJE 




GAMERSKI LAPTOP SA 
17,3'INČNIM EKRANOM. 
TESTIRALI SMO DVIJE 
VARIJANTE, KOJE SE 
NAZIVNO RAZLIKUJU 
PRIMARNO PREMA 
GRAFIČKOJ KARTICI, NO 
NAŠA DETALJNA ANALIZA 
OTKRILA JE I NEKE DRUGE 
VRLO BITNE RAZLIKE 


Jamstvo: 2 godine 

Cijena: NH.Q3EEX.012 - 8.525 kn, 8.799 kn, 9.299 kn; NH.Q3DEX.014 - 9.473 kn, 10.299 kn 

D Dobra tipkovnica, solidan touchpad, natprosječan IPS ekran, Lak pristup disku i memoriji, 
mogućnost instalacije standardnih Nvidijinih drivera, GTX1060 grafika sa 6 GB memorije na jačem 
modelu 

H Lošije performanse procesora zbog slabijeg hlađenja, slabija ponuda konektora, SATA SSD na 
skupljem modelu, skromnija baterija 

Ustupio: 

NH.Q3EEX.012 - HGSPOT informatika, www.hgshop.hr; Instar informatika, www.instar-informatika. 
hr; Links, www.links.hr 

NH.Q3DEX.014 - HGSPOT informatika, www.hgshop.hr; Links, www.links.hr 


a razliku od serije Triton, koja 
pripada premium segmentu, 
Heliosi su namijenjeni igrači¬ 
ma koji su na račun niže cijene 
spremni na kompromise. To se 
več u startu vidi prema tipu 
materijala korištenih u konstrukciji. Stražnja 
strana ekrana načinjena je od tvrde plastike 
s uzorkom brušenog aluminija, a dodatno je 
ukrašena kromiranim logom Predator te s 


NH.Q3EEX.012 

13 


NH.Q3DEX.014 

dvije letvice načinjene od prozirne crvene 
plastike. Crvene elemente nalazimo i na 
stražnjem dijelu računala, gdje su iskorišteni 
za okvir ispuha rashladnog sustava, koji u 
slučaju oba modela ima samo jedan pravi 
otvor, a drugi je zatvoren. Rashladni sustav 
jednako je (umjereno) bučan na oba pri¬ 
mjerka, no na onom s GTX-om 1060 više su 
temperature, koje u 3DMarku dosežu 38 °C 
na lijevoj strani tipkovnice. To ujedno znači 
da rashladni sustav nije optimalno postavljen 
unutar laptopa, jer na toj strani tipkovnice 
najčešče držimo prste tijekom igranja. 

Na donjoj strani laptopa imamo vratašca 
za pristup 2,5-inčnom utoru za disk te 
utoru za memoriju. Disk je u oba modela 
kapaciteta 1 TB, no sparen je s drugačijim 
M.2 SSD-ovima. Verzija s GTX-om 1030 Ti 
ima 256-gigabajtni NVMe SSD s odličnom 
brzinom čitanja, no skromnom pisanja 
(Intel SSD Pro 7600p), a skuplji GTX 1060 
primjerak ima 128-gigabajtni SATA M.2 SSD 
vrlo skromnih performansi. 

Gornja strana baze laptopa načinjena 
je od glatkog aluminija, koji je magnet za 
otiske prstiju. Tu imamo kombinaciju ra¬ 
skošne tipkovnice s crvenim pozadinskim 
osvjetljenjem i istaknutim tipkama WASD, 
te povečeg touchpada s integriranim tipka¬ 
ma. Tipkovnica je izvedena vrlo dobro, iako 
treba napomenuti da su tipke kračeg hoda. 
Tipka za uključivanje računala integrirana 
je u samu tipkovnicu, i postavljena u gornji 
desni kut. Touchpad je dobre preciznosti, 
iako ne podržava Microsoftov standard Pre- 
cision touchpad. Također treba naglasiti da 
je napredne funkcije touchpada potrebno 
uključiti ručno u BIOS-u (s Basic na Advan¬ 
ced), jer su one isključene radi kompatibil¬ 
nosti s Linuxom koji se isporučuje na ovim 
računalima. Integrirane tipke touchpada 
nisu baš sreča - dosta su tvrde, iako je klik 
dobro definiran. 

Iako bi se moglo pretpostaviti da dva 
računala imaju jednak monitor, to u praksi 
nije tako. Da, u oba slučaja je tu IPS panel 
dijagonale 17,3” i brzine osvježavanja 60 Hz, 
no ostale značajke nisu jednake. Jeftiniji lap- 
top (GTX 1050 Ti) ima monitor više svjetline 
(366 naprema 270 cd/m 2 ), slabijeg kontrasta 
(850:1 vs. 990:1), slabijeg prikaza boja (pokri- 
venost sRGB gamuta od 91% naprema 98%), 
lošije uniformnosti boja, no bolje unifor¬ 
mnosti osvjetljenja. Na skupljem se modelu 
također vidi solidno probijanje pozadinskog 
osvjetljenja u gornjem desnom kutu, no taj 
problem varira od primjerka do primjerka, 
i prisutan je i na mnogo skupljim laptopima. 
Kad su u pitanju tvorničke kalibracije, oba 
su monitora naštimana na hladniji prikaz 
(7.600 naprema 7.900 kelvina), no kod sku¬ 
pljeg modela je gamma krivulja ispravnija 
(2.2 naprema 2.1). Nažalost, problem je to 
što ne možemo znati postoje li varijacije u 
panelima i na drugim izvedbama laptopa, no 
to je, nažalost, cijena ovakvih modela koji 
ciljaju na škrtije kupce. Jeftiniji laptop ima 
panel LG Philips LP173WF4-SPF5, a skuplji, 
s GTX-om 1060, CMN N173HCE-E31. Ekran 

na nekim drugim uređajima. Prosječni radni 
taktu u Corona 3D rendering benchmarku 
je 3,3 GHz. Baterija je, prema očekivanjima, 
relativno slaba, s autonomijom u PCMarko- 
vom Work testu od nešto manje od tri sata, 
odnosno dva i pol sata na skupljem modelu. 

Kao što smo napomenuli, Heliosi 300 
stižu s Linuxom, pa čete Windowse morati 
sami instalirati. Na SSD-u postoji particija 
s Windows driverima, no toplo vam pre¬ 
poručujemo da skoknete do Acerovih stra¬ 
nica i skinete svježe drivere i BIOS. Vrlo je 
pozitivno što je za grafički driver moguče 
iskoristiti službeni Nvidijin, što osigurava 
optimalne performanse i izvedbu u najno¬ 
vijim igrama. 


za današnje pojmove ima 
vrlo debeo okvir, što i nije 
čudno s obzirom na to 
da je ova izvedba kući¬ 
šta lansirana sredinom 
2017. godine. Poklo¬ 
pac ekrana solidne 
je tvrdoće te se 
minimalno svija 
pod pritiskom. 

Ponuda konektora 
nije baš moderna. 

S lijeve strane imamo 
Kensington bravicu, RJ-45 
mrežni konektor, USB-C 3.1 Geni, 

USB 3.1 Geni i čitač SD kartica. S desne 
su konektor za slušalice, dva USB-a 2.0, 
plave statusne LED-ice i okrugli konektor 
za napajanje. Zanimljivo je da dva testirana 
laptopa dolaze s adapterima različite jačine, 
jer je Acer valjda htio maksimalno uštedjeti u 
pogledu troškova proizvodnje. Glede mreže, 
na raspolaganju imamo Intelovu Wireless-AC 
9560 Wi-Fi karticu s 2x2 konfiguracijom 
antena i Realtekovu gigabitnu žičnu mrežnu 
karticu - ništa neobično. Oba Heliosa se, 
kad je hardver u pitanju, oslanjaju na jedan 
od najbržih Intelovih mobilnih procesora, 
45-vatni šesterojezgreni i7-8750H, kombi¬ 
niran s jednom 8-gigabajtnom pločicom 
memorije DDR4 2666. To otvara prostor za 
lako proširivanje kapaciteta memorije, no 
ograničava performanse jer rad nije dvo- 
kanalni. Nažalost, zbog slabijeg rashladnog 
sustava performanse laptopa su nešto lošije 
od očekivanja, pogotovo u pogledu proce¬ 
sora, koji ne dostiže tako visoke taktove kao 




2019. OŽUJAK BUG 


89 
























tema broja 




Jamstvo: 2 godine 
Cijena: 7.499 kn, 7.899 kn 

□ 120-hercni IPS ekran, dobra tipkovnica, solidan touchpad, laka nadogradnja drivera, 
mogućnost korištenja generičkih GeForce drivera 

B Slabija ponuda konektora, SATA SSD, nešto slabije performanse zbog slabijeg hlađenja, često 
uključivanje ventilatora, nametljiv McAfeejev antivirus, nema čitač SD kartica, skromnija baterija 

Ustupio: 

HGSPOT informatika, www.hgshop.hr; Links, www.links.hr 


Stariji brat 


OD ASUSOVIH GAMERSKIH 
LAPTOPA NA TEST SMO 
DOBILI DVA MODELA IZ 
OBITELJI TUF. RIJEČ JEO 
UREĐAJIMA RAZLIČITIH 
GENERACIJA, A U OVOM 
OPISU POZABAVIT ČEMO 
SE STARIJIM, KOJI NOSI 
OZNAKU FX504 


Asus TUF FX504GE-EN105T 


aptopi iz serije 
TUF u Asusovoj 
gammi popu¬ 
njavaju donji 
segment tržišta 
gamerskih lapto- 
pa. Acerov pandan su modeli Nitro 
5, HP-ov Pavilion Gaming, a Lenovov 
Legion Y530 - u principu laptopi koje ima¬ 
mo na ovom testu. FX504 model je starije 
generacije, odnosno, ujedno i prvi laptop 
koji je uopće ponio oznaku TUF. Naravno, 
postoji i FX503, no Asus tada još nije koristio 
marku TUF u kontekstu laptopa, već samo 
matičnih ploča, gdje je inicijalno i nastala. 

ASUSTUFFX504GE^ 


TUF FX504 tipičan je “plastikaner” kod kojeg 
se teksturama koje imitiraju metal pokušao 
dobiti atraktivniji izgled. U ovom slučaju 
korištena je tekstura brušenog aluminija, 
koju nalazimo, kako na poklopcu laptopa, 
tako i na gornjem dijelu baze. Poklopac je 
dodatno ukrašen crvenim Asusovim logom. 

Kako to već biva, nije baš sinonim za čvr¬ 
stoću - pod pritiskom se prstiju relativno 
lako svija, a prsti deformiraju i sam panel s 
prednje strane. Ekran je za bazu pričvršćen s 
dvije strane te pri manipulaciji pruža adekva¬ 
tan otpor - dobro pogođen tako da se laptop 
može otvoriti jednom rukom. 

Kako je riječ o laptopu lansiranom na 
tržište početkom prošle godine, FX504 ima 
debele okvire ekrana unutar kojih se nalazi 
dosta zanimljiv IPS panel oznake CMN15F4. 
Riječ je o 120-hercnom panelu (što je ista¬ 
knuto naljepnicom na kućištu laptopa) sa 
100-postotnom pokrivenošću sRGB spektra, 
što je za ovaj cjenovni segment praktički 
nečuveno. Maksimalna svjetlina je solidnih 
280 cd/m 2 , no raspodjela pozadinskog 
osvjetljenja nije baš najbolja, pa je donji dio, 
a posebno donji desni dio, značajno tamniji 
od ostatka. Sličnu situaciju imamo i s unifor¬ 
mnošću boja - desni dio ekrana dosta varira 
od lijevog. Tvornička kalibracija je prema 
običaju relativno hladna, uz gammu 2.0, što 
znači da je kontrast nešto slabiji od idealnog. 

Ispod ekrana imamo dosta ugodnu tipkov¬ 
nicu izvedenu o crno-crvenoj kombinaciji, s 
crvenim pozadinskim osvjetljenjem, kojem 
je moguće regulirati jačinu. WASD tipke 
dodatno su istaknute kako ne bi slučajno 
bilo sumnje o kakvom je laptopu riječ, a 
funkcijske su tipke (prvi red) i numeričke 
tipke zdesna smanjene radi oslobađanja 
prostora za glavni dio tipkovnice. Tipka za 
uključivanje izvučena je povrh numeričkog 
dijela tipkovnice, a pri rubu baze vidimo i 
četiri notifikacijske LED-ice, koje su vidljive 
i kada je poklopac zaklopljen. Touchpad 
je solidne veličine te koristi Microsoftove 
Precision touchpad drivere, ima integrirane 
tipke dobro pogođene tvrdoće. 

Ponuda konektora na TUF-u dosta je razo¬ 
čaravaj uća. Baš svi konektori smješteni su 
na lijevom boku, a desni je iskorišten isklju¬ 
čivo za Kensington bravicu. S lijeve strane 
tako imamo okrugli konektor za napajanje, 
mrežni konektor, HDMI, dva USB-a 3.1 Geni, 
jedan USB 2.0 i konektor za slušalice. Uspr¬ 
kos veličini kućišta, Asus je izbacio i čitač 
SD kartica. Stražnja bočna strana iskorištena 
je za izbacivanje toplog zraka, i to i s lijeve 
i desne strane. Usprkos tome, gornji dio 
laptopa pod punim opterećenjem grafičke 
kartice doseže natprosječno visoke tempe¬ 
rature - 43 °C u sredini tipkovnice, a 40 °C 
s desne strane. Srećom, ispod tipki WASD 
temperatura je samo 27 °C, a u donjem dijelu 
baze još je nekoliko stupnjeva niža. Hlađenje 
na tvorničkim postavkama nije bučno, no 
moguće ga je pojačati preko tipkovničke kra¬ 
tice, što, nažalost, ne utječe na performanse, 
već samo na buku i zagrijavanje. 

U hardverskom smislu, imamo kombi¬ 
naciju procesora i5 i grafičke GTX 1030 
Ti. Tu su još i jedna 8-gigabajtna pločica 
2.666-megahercne memorije, Intelova WiFi 
kartica te 256-gigabajtni Micronov SATA 
SSD. Kao što možete pretpostaviti, SATA 
SSD nije baš prihvatljivo rješenje u ovom 
cjenovnom razredu. Laptop u unutrašnjosti 
ima još i 2,5-inčni utor koji naknadno može¬ 
mo popuniti dodatnim SSD-om ili diskom. 
Pristupnih vratašca nema, već je potrebno 
skinuti kompletan pokrov donjeg dijela ba¬ 
ze. Također možemo proširiti i memoriju, 
jer je jedan utor slobodan. Performanse su, 
nažalost, niže od očekivanja, usprkos tome 


što su ventilatori dosta agresivni, odnosno 
uključuju se vrlo često. Uzrok je vjerojatno 
potkapacitirani rashladni sustav, kojem čak 
i manje zahtjevan procesor i kartica stvaraju 
problem. 

Računalo se isporučuje s tvornički insta¬ 
liranim Windowsima i različitim dodatnim 
aplikacijama, uključujući i McAfeejev anti- 
virus, koji je vrlo napadan s ponudama za 
jeftiniju pretplatu. Asusovih je alata dosta 
i, nažalost, nisu konsolidirani unutar ne¬ 
kakvog sučelja. Postoji alat za nadogradnju 
drivera i radi solidno, no njime nije moguće 
nadograditi i BIOS. Datoteku za nadogradnju 
potrebno je pronaći na Asusovim stranicama 
za podršku, skinuti je te učitati uz pomoć 
predinstaliranog alata za nadogradnju BIOS- 
a. Laptop podržava instalaciju generičkih 
Nvidijinih drivera za grafičku karticu, što je 
dobrodošla značajka. FX504 se za samostalan 
rad oslanja na bateriju kapaciteta 48 Wh, što 
je u našem testu rezultiralo autonomijom 
od dva i pol sata, a to je jedan od lošijih 
rezultata. 

Ispravljene mane prethodnika 

DRUGA GENERACIJA 
15-INČNOG TUF-a DONOSI 
DOBRODOŠLE PREINAKE 
U POGLEDU VANJSKOG 
I INTERNOG DIZAJNA. 

ISPROBALI SMO SAMO 
JEDAN MODEL, OPREMLJEN 
PROCESOROM 17 I GRAFIKOM 
GTX 1050 TI 


Asus TUF FX505GE-BQ176 


Jamstvo: 2 godine 

Cijena: 8.695 kn, 8.699 kn, 9.199 kn, 9.549 kn 

E3 Dobra tipkovnica, solidan touchpad, kompaktan moderan dizajn, riješeni 
problemi sa starog modela, NVMe SSD 

D Slabija ponuda konektora, prosječan monitor, nema čitač SD kartica, skromnija baterija, ne 
podržava generičke Nvidia drivere 

Ustupio: 

ADM, www.adm.hr; HGSPOT informatika, www.hgshop.hr; Instar informatika, www.instar- 
informatika.hr; Links, www.links.hr 


novom gene¬ 
racijom 15-inč- 
nog TUF-a 
Asus je odlu¬ 
čio popraviti 
manjkavosti 
starog modela, uz implemen- 
tiranje novih trendova. Kako se 
hardverska baza u međuvremenu 
nije mijenjala, i dalje imamo kombinaciju 
procesora Ćore osme generacije i GTX 
grafike temeljene na arhitekturi Pascal. Na 
prvi pogled, dva su laptopa posve identična, 
no lako je shvatiti što je novo čim novi lap- 

top otvorimo ili ga, pak, postavimo povrh 
starog modela. Štos je, naravno, u monitoru 
koji sada ima daleko manji okvir, pogotovo 
kada govorimo o bočnim letvicama. Kako 
je ekran ostao istih dimenzija, to znači da je 
kompletno tijelo potkresano s bočne strane, 
što se vidi i prema razdaljini između ruba 
laptopa i bočnih dijelova tipkovnice. 

Tome usprkos, masa je ostala na 2,2 kg, što 
izgleda čudno dok vam ne kažemo da ovaj 
model laptopa, osim SSD-a, ima i čvrsti disk 
od 1 TB, te dodatnu pločicu memorije koja 
ukupni kapacitet diže na 16 GB te osigurava 
procesoru optimalan dvokanalni pristup 
podacima. SSD je 128-gigabajtni, no nije 
SATA, več NVMe, što, nažalost, ne znači 
da ima osobito dobre performanse. Naime, 
zbog vrlo malog kapaciteta, kontroler na 
SSD-u ne može se “razmahati” pa su perfor¬ 
manse pri pisanju dosta skromne. Što se tiče 
ostatka platforme, tu imamo kombinaciju 
šesterojezgrenog procesora Ćore i7-8750H 
s dvije 8-gigabajtne pločice DDR4 memorije 
i GeForce GTX 1050 Ti. Konfiguracija je, 
dakle, prikladnija za korisnike koji trebaju 
vrlo jak procesor, no igračima bismo prepo¬ 
ručili model s procesorom i5 i jednakom ili 
jačom grafikom. 

Doista ne znamo što je Asus interno napra¬ 
vio s hlađenjem, jer iz vanjske perspektive 
izgleda posve jednako. Ono što možemo 
izmjeriti su performanse i buka. Buka pod 
maksimalnim opterečenjem slična je kao na 
modelu FX504, što znači da je srednje jaka. S 
druge strane, rashladni sustav ima bolje re¬ 
guliranu histerezu pa se ventilatori ne ubrza¬ 
vaju za svaki jarac. Konačne temperature na 
nekim su dijelovima baze niže, a na nekima 
više. Konkretno, područje ispod tipki WASD 
na ovom se modelu grije do 40 stupnjeva 
pod konstantnim izvođenjem 3DMarka. Iako 
je temperatura daleko od alarmantne, visoko 
grijanje ključnih dodirnih točaka laptopa 
nije nešto što radimo vidimo. Performanse, 
s druge strane, zbog temperature ne pate 
kao kod starog modela, a to je kod ovakvog 
tipa laptopa vrlo bitno. 

Osim bočnog sužavanja, dizajn kućišta 
nimalo se nije promijenio. Jedini materijal 
korišten u konstrukciji je crna plastika, ukra¬ 
šena uzorkom koji podsječa na brušeni alu¬ 
minij. Crna boja uvijek je magnet za otiske 
prstiju, a ovaj laptop nije iznimka. Poklopac, 
pričvrščen na kučište na dva mjesta, može 
se otvoriti jednom rukom. Čvrstina mu se 
nije popravila, no Asusovi inženjeri dodali 
su nekakvu zaštitu na poleđinu panela pa 
pritiskanje poklopca više ne deformira sliku 
na monitoru. Web-kamera ostala je na kla¬ 
sičnom mjestu, što če znati koristiti rijetki 
koji je doista i koriste. 

Za razliku od starijeg uređaja, FX505 koji 
smo isprobali, nema brz 120-hercni, več 
standardni 60-hercni IPS ekran. Več ga to 
u startu čini lošijim izborom za zahtjevnije 
korisnike. Nažalost, niti mogučnosti prikaza 
boja nisu sjajne, jer je pokrivenost sRGB 
spektra samo 65%. Tvornička kalibracija 
nije loša, s gammom podešenom na 2.1, a 

toplinom sive točke na 6.700K. Uniformnost 
osvjetljenja i boja je također dosta bolja, no 
usprkos tome, teško je prožvakati ograničene 
mogučnosti prikaza boja. Prikaz je i dalje 
daleko bolji nego na klasičnom TN jeftilenu 
i prihvatljiv prosječnom igraču, no ako se 
ubrajate u zahtjevnije u ovom smislu, FX505 
u ovoj vas izvedbi neče zadovoljiti. 

Tipkovnica je izvedena dosta dobro i kvali¬ 
tetno, baš kao i na starom modelu. Gabariti 
nisu mijenjani, več je samo smanjen prostor 
do ruba laptopa. Glavni dio tipkovnice nor¬ 
malnih je dimenzija, a redukciju su doživjeli 
prvi red s funkcijskim tipkama i numerički 
dio tipkovnice. Tipka za uključivanje lapto¬ 
pa odvojena je iznad tipkovnice, a blizu nje 
su i četiri notifikacijske i statusne LED-ice, 
koje se vide i kad je laptop sklopljen (donji 
dio poklopca tako je izrezan da otkriva te 


LED-ice). Touchpad, kao i na večini jeftinijih 
laptopa, ima integrirane tipke, no u ovom 
slučaju one su dosta solidno izvedene. Sam 
touchpad koristi Microsoftove drivere Pre- 
cision touchpad, i samim time radi dobro. 

Testirani model ne isporučuje se s Win- 
dowsima, tako da nismo mogli provjeriti što 
se sve promijenilo u odnosu na stari model 
glede dodatnog softvera. Instalacija softvera 
i drivera, nažalost, nije tako jednostavna kao 
na jačim Asusovim laptopima, gdje se osla¬ 
njamo na alat Armoury Crate. Isprobali smo 
aplikaciju MyAsus s Windows Storea, no ona 
nam nije ponudila sve softverske nadograd¬ 
nje i zapravo je vrlo skromnih mogučnosti. 
Novi BIOS skinuli smo ručno, a instalirali ga 
preko BlOS-a, odnosno UEFI-ja, samog lapto¬ 
pa. Naime, FX505, za razliku od svih ostalih 
isprobanih laptopa, jedini ima pravi UEFI, 
sličan onom s Asusovih matičnih ploča. Veči 
je problem to što na laptop nismo mogli in¬ 
stalirati generičke GeForce drivere, več smo 
koristili posljednje Asusove (399.24). Kad je 
u pitanju trajanje baterija, FX505 ponio se 
znatno bolje nego FX504, iako oba koriste 
jednaku 48-vatsatnu bateriju. 

Minimalizam stare škole 



273128950-N0551 




NOVA SERIJA RAČUNALA G3 
NASLJEDNIK JE INSPIRONA 
GAMING, A KOJI SU U DELLOVOJ 
GAMMI POKRIVALI NIŽI 
SEGMENT GAMERSKOG TRŽIŠTA, 
A VIŠI JE BIO PREPUŠTEN ERGELI 
ALIENVVARE. IZA BROJKE 3579 
KRIJE SE PONUDA AKTUALNIH 
15,6-INČNIH MODELA 


273096787-N0557 


Dell G3 3579 


Jamstvo: 3 godine 

Cijena: 273096787-N0557 - 7.399 kn, 7.799 kn, 7.694 kn; 273128950-N0551 - 8.929 kn 

□ Vrlo tanko kućište, poluposlovni dizajn, moćno hlađenje, dobra tipkovnica, MS Precision 
touchpad, čitač otiska prsta, dobra podrška za Linux, natprosječna baterija, trogodišnje jamstvo 

B Slabija WiFi kartica, relativno bučno hlađenje, prosječan i vrlo taman monitor, ne podržava 
generičke Nvidijine drivere, slabija ponuda konektora 

Ustupio: 

273096787-N0557 - ADM, www.adm.hr; Instar informatika, www.instar-informatika; Links, www. 
links.hr 

273128950-N0551 - Links, www.links.hr 


a razliku od 
svih drugih 
obrađenih 
laptopa (s 
izuzetkom 
praktički 
identičnih Dellova G3 3779), 15-inčne 
G-trojke izgledaju dosta pitomo, pa čak i 
profesionalno. Plastični poklopac ima mat 
teksturu bez ikakvih dodatnih uzoraka, 
a jedini ukras je plavičasti Dellov logo u 
sredini i mala slovo G3 na šarki kojom je 
ekran spojen za bazu, vidljivo kad je laptop 
zatvoren. S obzirom na to da je i ovdje riječ 

DELL G3 3579^ 


o vrlo tamnoj plastici, otisci prstiju dosta se 
vide, pa će krpica za brisanje pedantnijim 
korisnicima biti neizbježan suputnik laptopa. 
Ekran je na bazu spojen preko jedne velike 
centralne šarke, koja je vrlo kruta i onemo¬ 
gućava otvaranje laptopa bez uporabe druge 
ruke. Pri tom manevru ne pomaže niti to 
što su gumeni odstojnici na dnu baze dosta 
tvrdi, odnosno previše plastični. Plastični se 
poklopac pod opterećenjem ponešto savija, 
no situacija nije alarmantna. Za pohvalu je i 
to što je Dell, prema svemu sudeći, dodatno 
izolirao LCD panel iznutra, pa pritisak prstiju 
ne deformira monitor kao ne nekim drugim 
uređajima. 

G3 3379 pripada starijoj generaciji lapto¬ 
pa, u smislu da nema seksi tanke letvice 
oko ekrana. To ujedno povećava i gabarite 
laptopa u širinu, no debljina kućišta s dru¬ 
ge je strane vrlo impresivna - nešto manje 
od 23 mm. U poklopac je ugrađen LG-jev 
60-hercni IPS panel LGD05D0, koji će malo 
koga impresionirati svojim značajkama. Pr¬ 
vo što upada u oči je niska svjetlina. Nakon 
mjerenja, ispada da je panel u najboljem 
slučaju sposoban isporučiti 210 cd/m 2 , što 
je na granici za ugodan rad čak i u zatvo¬ 
renom prostoru. Kako bi stvar bila gora, 
kolorimetrom smo ustanovili da je ta visina 
osvjetljenja dostupna samo u sredini ekrana, 
a svi ostali kvadranti su tamniji. Niša bolja 
situacija nije ni s prikazom boja - pokriveno 
je samo 64% sRGB spektra boja, što neće 
zadovoljiti zahtjevnije korisnike. Tvornička 
kalibracija slike je solidna, s napomenom da 
je bijela točka podešena na relativno hladnih 
7.000 kelvina. 

Baš kao i poklopac, baza laptopa također 
je načinjena od plastike. Donja polovica od 
iste je vrste crne glatke mat plastike kao i 
poklopac laptopa, a za gornji dio baze isko¬ 
rištena je glada i sjajnija sivo-plava plastika s 
uzorkom koji podsjeća na karbonska vlakna. 
Izvedba tipkovnice na očekivanoj je razini, 
i u pogledu tipkačkog iskustva nemamo za¬ 
mjerki. Gornji red tipki podosta je smanjen 
i zamišljen da se koristi primarno za sekun¬ 
darne funkcije. Jedna od tih sekundarnih 
funkcija je i upravljanje multimedijskim 
aplikacijama. Tipka za uključivanje raču¬ 
nala izdvojena je u gornji desni kut baze, 
a dodijeljena joj je i sekundarna funkcija 
autentikacije korisnika pomoću čitača otiska 
prsta. Tipkovnica, naravno, ima i pozadinsko 
osvjetljenje, i to bijele boje. 

Touchpad je netipično gigantski za jedan 
gamerski laptop. Dodatno je naglašen pla¬ 
vim okvirom, a zgodno je to što su istom 
bojom označene i integrirane tipke. Oslanja 
se na Microsoftov driver Precision Touch, 
i u skladu s time se u radu ponaša izvrsno. 
Iako preferiramo odvojene tipke, Dell je 
na G-trojki uspio dobro pogoditi tvrdoću, 
dubinu i taktilno-zvučni odziv, pa ni na taj 
dio nemamo zamjerki. Ponuda konektora je 
skromnija. Na lijevoj strani imamo okrugli 
konektor za napajanje, HDMI 2.0, sklopivi 
mrežni konektor, dva USB-a 3.1 Geni i 

konektor za headset. Na desnoj 
su strani Noble bravica, jedan 
USB 2.0 i čitač SD kartica. 

Kad već spominjemo mre¬ 
žu, valja napomenuti da 
se, za razliku od svih 
ostalih proizvođača 
obrađenih u ovom 
testu, Dell oslanja 
na stariju Intelo- 
vu WiFi karticu 
Wireless-AC 
9462 koja radi 
samo u 1x1 kon¬ 
figuraciji te nudi 
maksimalnu brzinu 
od 433 Mb/s. Pomalo glu¬ 
pa ušteda, no pitanje je koliko 
će korisnika u praksi osjetiti razliku 
između dva mrežna uređaja. 

Pristup komponentama nije omogućen 
preko dodatnih otvora na donjem dijelu 
baze, već je potrebno skinuti kompletan 
pokrov, što je daleko kompliciranije. Mi smo 
na testu imali dvije varijante uređaja - skuplji 
s procesorom i7, 16 GB memorije, grafičkom 
karticom GTX 1050 Ti i 512-gigabajtnim SSD- 
om te jeftiniji s upola manje RAM-a i kom¬ 
binacijom znatno sporijeg 128-gigabajtnog 
NMVe SSD-a i klasičnog čvrstog diska od 
1 TB. Već smo spomenuli da je takva kom¬ 
binacija procesora i grafike prikladnija za 
korisnike koji radi drugih aplikacija trebaju 
jak procesor, nego za igrače koji bi trebali 
ciljati na što jaču grafiku. 

Oba računala stižu s Ubuntu Linuxom pa 
smo Windowse sami instalirali. Nažalost, 
Dell ne nudi jednu moćnu aplikaciju za 
nadogradnju koja bi automatski pokrpala 


sustav s driver ima i dodatnim softverom. 
Dell SupportAssist je najbliže tome, no on 
skida samo manji broj driver a i nadograđuje 
UEFI. Sve ostalo smo morali naći na Dellovim 
stranicama za podršku korisnicima te skinuti 
i instalirati ručno. Tu se ubrajaju i Nvidijini 
driveri, koje je nužno preuzeti od Della jer 
generički nisu kompatibilni s grafikom u 
ovim laptopima. Samostalan rad osigurava 
natprosječno jaka 56-vatsatna baterija zbog 
koje, kad je u pitanju autonomija na bateriji, 
ovi laptopi bilježe dobre rezultate. 

Velik, a tanan 



U SKLOPU SERIJE G3, DELL, 
OSIM 15-INČNOG MODELA, 
IMA I VEĆI 17-INČNI, KOJI SE 
OSLANJA NA POSVE JEDNAK 
DIZAJN. NAKON TESTIRANJA 
OTKRILI SMO DA 3779, OSIM 
SIROVE VELIČINE, NUDI I JOŠ 
NEKE DODATNE ADUTE 


27309 6790-N0602 


273108213-N0600 


Dell G3 3779 

Jamstvo: 3 godine 

Cijena: 273108213-N0600 - 6.969 kn, 8.999 kn; 273096790-N0602 - 8.640 kn, 9.119 kn 

D Vrlo tanko kućište za 17-inčni Laptop, poluposlovni dizajn, moćno hlađenje, dobra tipkovnica, 
natprosječan IPS ekran, USB 3.1 Gen2, MS Precision touchpad, čitač otiska prsta, dobra podrška za 
Linux, trogodišnje jamstvo 

B Slabija WiFi kartica, ne podržava generičke Nvidijine drivere, slabija ponuda konektora 

Ustupio: 

273108213-N0600 - ADM, www.adm.hr; Instar informatika, www.instar-informatika 
273096790-N0602 - ADM, www.adm.hr; Mikronis, www.mikronis.hr 


ellovi G3 
laptopi na¬ 
mijenjeni su 
igračima koji 
nemaju do¬ 
voljno velik 
budžet za laptope iz ponude 
Dellove marke Alienware. G3 3779 (broja 
7 na drugom mjestu označava da je riječ o 
17-inčnom modelu) je 17-inčna varijanta re¬ 
lativno nove serije G3, nasljednice Inspirona 
Gaming. Dizajn laptopa malo je neobičan 
za ovaj segment tržišta jer se čini kao da je 
Dell uzeo klasični stilizirani poslovni laptop 

i samo ga malo dotjerao u gamerskom štihu. 
Nema tu oštrih rubova i agresivno obliko¬ 
vanih linija, već imamo zaobljeno tijelo, 
s naglaskom na simetriju i minimalizam. 
Kućište je debljine samo 25 mm, što izgleda 
dosta impresivno na ovako velikom uređaju. 
Kako je riječ o modelu iz nižeg segmenta, 
kućište je u potpunosti izrađeno od plastike, 
iako se tako na prvi pogled ne čini. Dell se 
tu nije odlučio na imitiranje teksture metala, 
već je riječ o gušćoj plastici koja jednostavno 
ostavlja takav dojam. Zbog tamnije boje ku¬ 
ćišta, nažalost, i ovdje imamo problem lako 
vidljivih packi od prstiju. 

Poklopac je ukrašen plavim kromiranim 
Dellovim logom i diskretnim slovom G3 
s vanjske strane šarke kojom je poklopac 
spojen na bazu. Šarka je dosta kruta, što 
u kombinaciji s tanjom bazom, znači da 
laptop nije moguće otklopiti bez korištenja 
obje ruke. Što se tiče čvrstoće poklopca, si¬ 
tuacija je dosta dobra. Svijanja ima, no dosta 
je ograničeno, a treba pohvaliti i činjenicu 
da je LCD panel sa stražnje strane dodatno 
zaštićen, jer stiskanjem sa stražnje strane 
nije moguće prouzročiti deformacije na 
ekranu. Iako G3 nije prestar laptop u smi¬ 
slu na vrijeme kad je lansiran, nažalost, ne 
može se pohvaliti tankim rubovima ekrana, 
pa samim time niti nešto kompaktnijim 
dimenzijama. To je valjda rezervirano za 
sljedeću generaciju. 

Ono što veseli jest kvaliteta ekrana, po¬ 
gotovo nakon razočaravajućeg 15-inčnog 
modela. Laptop koristi AU Optronicov pa¬ 
nel AU0139D, temeljen na IPS tehnologiji. 
60-hercni FHD panel nudi odličnu pokri- 
venost sRBG spektra boja od 96%, kombi¬ 
niranu s vršnom svjetlinom od 300 cd/m 2 . 
Uniformnost boja također je dosta dobra, 
a uniformnost osvjetljenja nešto je lošija, 
s nižom svjetlinom na lijevoj donjoj strani 
ekrana. Tvornička kalibracija nije idealna, 
s temperaturom bijele točke podešenom na 
hladnih 7.700 kelvina i vrijednošću gamma 
krivulje 2.4. Ipak, tko kupi ovaj laptop za 
rad s fotografijama ili videom, vjerojatno 
će uložiti i u kalibrator boja, kojim se ove 
vrijednosti mogu prepraviti. 

Gornja strana baze laptopa prekrivena je 
sivo-plavom tvrdom plastičnom pločom, s 
uzorkom karbonskih vlakana. Tipkovnica 
je možda malo kompaktnija nego što je 
mogla biti, s obzirom na gabarite laptopa, 
pa je gornji red tipki kompresiran kao i 
na 15-inčnom modelu. Kursorske tipke 
također su dobile pigmejski tretman te su 
uglavljene ispod desnog Shifta. Mehanizmi 
tipki kvalitetno su izvedeni, tako da nema 
zveckanja, a nama se svidio i nešto kraći 
hod. Pozadinsko osvjetljenje plave je boje, 
u skladu s odabirom boja kućišta. Tipka za 
uključivanje računala smještena je i izdvo¬ 
jena iznad tipkovnice, a u nju je integriran 
čitač otiska prsta, što je kuriozitet za ovakav 
tip laptopa. S druge strane, s obzirom na to 



da Dell s G-trojkama gura nekakvu kombi¬ 
naciju poslovnog i gamerskog imidža, čitač 
otiska prsta nije na odmet. Veliki touchpad 
ostavlja dobar dojam, što vjerojatno treba 
zahvaliti držanju do Microsoftove Precision 
touchpad specifikacije. 

Ponuda konektora na prvi je pogled jedna¬ 
ka kao na 15-inčnom modelu, no ovaj 17-inč- 
ni prema specifikacijama nudi USB 3.1 Gen2 
konektor umjesto USB 2.0 konektora, iako su 
oba na samom kućištu jednako označena. 
Dakle, na lijevom boku imamo konektor 
za napajanje, HDMI 2.0, mrežni konektor, 
dva USB-a 3.1 Geni i konektor za slušalice. 
S desne strane su Noble lock port, USB 3.1 
Gen2 i čitač SD kartica. Kako god okrenuli, 


Dell nudi jedan USB konektor manje nego 
ostali laptopi. Situacija s mrežnim adapte- 
rima jednaka je kao na manjem modelu. Za 
WiFi brine se stariji Intelov adapter, koji ima 
antene u 1x1 konfiguraciji pa zbog toga niti 
teoretski ne može povući više od 433 Mb/s. 

Na test su nam stigla dva modela laptopa s 
vrlo sličnom cijenom, iako ponešto različi¬ 
tom konfiguracijom. Slična cijena primarno 
je zbog različitih marži ustupitelja. Slabiji 
model ima procesor i5 s 8 GB memorije, a 
jači i7 sa 16 GB memorije, a oba se za po¬ 
hranu podataka oslanjaju na kombinaciju 
128-gigabajtnog NVMe SSD-a i čvrstog diska 
od 1 TB. Kad je riječ o hlađenju, veći G3 po¬ 
naša se drugačije nego manji laptop. Premda 
je vršna temperatura na gornjem dijelu baze 
viša (40 °C vs. 35 °C, u sredini tipkovnice), 
ostale izmjerene temperature manje-više 
su identične, no s napomenom da 3779 pod 
opterećenjem stvara manje buke. U osnovi 
se veći laptop nameće kao bolji izbor od 
manjeg, ako možete preživjeti manji SSD 
kombiniran s većim diskom. S obzirom na 
trend opadanja cijene SSD-ova, to dugoročno 
i nije nepremostiv problem. 

Skup, no kakvoćan 



MARKU OMEN HP KORISTI DA 
BI OZNAČIO SVOJE GAMERSKE 
UREĐAJE VIŠE KLASE. OMEN 
15 SAMIM JETIMEVRH 
KVALITETE KOJU HP NUDI 
U OVOM SEGMENTU, A ŠTO 
SE PONAJVIŠE VIDI PREMA 
IZNIMNO ATRAKTIVNOM 
DIZAJNU KUĆIŠTA TE KVALITETI 
KONSTRUKCIJE 


dc0026nm 


dc0022nm 


Jamstvo: 3 godine 

Cijena: dc0026nm - 9.999 kn; dc0021nm - 8.699 kn; dc0022nm - 8.999 kn 

D Kvaliteta konstrukcije, dobra tipkovnica s RGB osvjetljenjem, pristojan touchpad s odvojenim 
tipkama, dobar dio portova smješten straga, Thunderbolt 3 na jačim modelima, natprosječno brz 
NVMe SSD, podržava generičke Nvidia drivere, tri godine jamstva 

H Modeli s GTX-om 1060 nemaju 6 GB videomemorije, nešto više temperature gornjeg dijela 
baze, prosječan monitor, nema MS Precision touchpad 

Ustupio: 

HP Brand Store, www.hp-store.hr; Links, www.links.hr 


dc0021nm 


HP Omen 15 


a test smo dobili tri varijante 
Omena 15, koje se razlikuju 
prema kombinaciji grafičke 
kartice i procesora. Postoje 
razlike u pogledu korištenog 
panela za monitor, no u prin¬ 
cipu nema značajnih varijacija u njihovim 
karakteristikama i kalibraciji. Sukladno 
tome, krenimo od zajedničkih značajki - 
samog kučišta. Omen krasi vrlo agresivan 
oštri dizajn koji privlači pozornost. Čvrsti 
poklopac izrađen je od debele plastike, 
ukrašene crvenim detaljima, logom Omen i 
uzorkom koji imitira karbonska vlakna. Svi- 
janja pod opterečenjem, kakvo često vidimo 
na jeftinijim uređajima, zato nema. Ekran je 
za bazu pričvršćen s dvije usko postavljene 
šarke koje imaju dobro pogođen otpor, pa je 
laptop lako otklopiti jednom rukom. 

Zbog vrlo tankih letvica oko ekrana, 
Omen je uži nego 15,6-inčni laptopi starije 
generacije, no HP nije napravio kompromis 
s izmještanjem kamere s gornje letvice, pa 
ona snima iz normalne perspektive. Kvalite- 

ta IPS ekrana nije na visokoj razini. Riječ je 
o ulaznim modelima koji nude pokrivenost 
sRGB spektra od oko 65%, maksimalnu svje¬ 
tlima od 240 cd/m 2 i 60-hercno osvježavanje. 
Tvornička je kalibracija solidna, s toplinom 
bijele točke od 6.900 kelvina i gammom 2.1. 
Premda nismo očekivali da če Omeni imati 
visokohercne ekrane, iznenadila nas je slaba 
mogućnost reprodukcije boja. Samim time, 
testirane verzije Omena ne možemo prepo¬ 
ručiti za zahtjevnije korisnike ili one koji u 
radu trebaju solidnu točnost boja. 

Baza laptopa izrađena je od kombinacije 
jednake čvrste plastike s poklopca, no koja 
je dodatno pojačana s gornjom pločom od 
crnog brušenog aluminija. Kvaliteta kon¬ 
strukcije doista je vrhunska, i na Omenu 
nismo primijetili blago svijanje centralnog 
dijela tipkovnice prilikom tipkanja kao na 
jeftinijem Pavilionu. Tipkovnica je također 
odlična, sa za klasu boljim osječajem pri 
tipkanju nego kod jeftinije klase laptopa 
(Nitro 5, TUF). Krasi je i RGB osvjetljenje 
podijeljeno u zone, kojim upravljamo preko 
alata Omen Command Centre, a koji nudi 
i pračenje temperatura GPU-a i procesora. 
Treba naglasiti da tipkovnica ima malo 
čudan raspored - desne tipke Ctrl nema, a 
kursorske tipke vrlo su malene. U gornjem 
lijevom kutu, izvan tipkovnice, smještena 
je tipka za uključivanje računala. Ima dosta 
jarko, pa samim time i nekima potencijalno 
neugodno, crveno osvjetljenje. Touchpađ je 
također izveden od aluminija, s dvije ugodne 
odvojene tipke. Na izvedbu se ne možemo 
požaliti, no softverski dio priče za današnje 
je uvjete malo klimav jer nema podrške za 
Microsoftov driver Precision touchpađ. 

Baš kao i Lenovo na svojim Legionima, HP 
je na Omenima izmjestio dobar dio konek- 
tora s bokova laptopa na stražnju stranu. 
Tu nalazimo mrežni konektor s LED-icama 
za aktivnost i status veze (dosta neobično, 
no zgodno), USB 3.1 Geni, HDMI, mini Dis- 
playPort, USB-C 3.1 Geni ili Thunderbolt 
3 (na modelima s GTX 1060 grafikom) i 
Kensington bravicu. Na lijevom boku su još 
USB 3.1 Geni, konektor za headset , odvojeni 
konektor za mikrofon i čitač SD kartica, a s 
desne strane su okrugli konektor za napaja¬ 
nje i USB 3.1 Geni, okružen LED-icama za 
aktivnost diska i punjenje. Thunderbolt 3 je 
na jačim varijantama dobrodošao, no nije 
nam jasno zašto nema USB-a 3.1 Gen2. WiFi 
je riješen standardno - Intelovom Wireless- 
AC 9560 s antenama u 2x2 konfiguraciji. 

Stražnja strana jednako je impresivna kao i 
ostatak kučišta. Imamo četiri velika gumena 
odstojnika, koji osiguravaju da je kućište 
laptopa odignuto od radne površine radi 
uvlačenja svježeg zraka, te da se ne kliže 
tijekom rada. Zrak se u laptop uvlači pre¬ 
ko metalnih rupičastih rešetki, a izbacuje 
preko dva otvora na stražnjoj strani (svaki s 
jedne strane ploče s konektorima). Pristup 

internim komponentama moguć je nakon 
odvijanja seta križnih vijaka te zezanja 
plastičnim kvačicama - dakle, ne baš jedno¬ 
stavno. Sva su tri modela opremljena s po 8 
GB memorije (jedan utor slobodan), solidno 
brzim Samsungovim NVMe SSD-om od 256 
GB te čvrstim diskom od 1 TB. 

Nadalje, modeli s GTX 1060 GPU-om 
imaju varijantu kartice s 3 GB memorije, 
koja predstavlja kako ponešto sporije, tako 
i na zub vremena manje otporno rješenje u 


odnosu na 6-gigabajtne varijante koje imamo 
u Acerovim modelima. Laptopi podržavaju 
instalaciju Nvidijinih generičkih drivera, što 
jamči maksimalne performanse i kompati¬ 
bilnost s novim igrama. GTX 1060 varijante 
specifične su i prema masivnijem rashlad¬ 
nom sustavu koji masu laptopa podiže s 2,42 
na 2,53 kg. Performanse hlađenja dobre su 
u smislu da rashladni sustav osigurava odr¬ 
žavanje visokih taktova procesora i grafike, 
no površinske temperature baze mogle bi 
biti bolje. Kod modela s GTX-om 1050 Ti 
temperatura srednjeg dijela tipkovnice dose¬ 
že 40 °C, a kod onih s GTX-om 1060 42 °C. 
WASD dio tipkovnice u oba je slučaja na 35 
°C, a odmorišta za dlanove također su nešto 
toplija (25 do 28 stupnjeva) na račun širenja 
topline aluminijskom bazom. Buka hlađenja 
srednje je izražena, kao i kod večine ostalih 
testiranih laptopa. 

Pristupačniji metalac 



cx0026nm 


AKO JE OMEN VRH HP-ove 
PONUDE LAPTOPA ZA 
IGRAČE, PAVILION GAMING 
NAMIJENJEN JE IGRAČIMA 
NEŠTO PLIČEG DŽEPA. 
ISPROBALI SMO DVA MODELA 
KOJI SE RAZLIKUJU, KAKO 
PREMA PROCESORU, TAKO I 
PREMA GRAFIČKOJ KARTICI 


cx0031nm 


HP PAVILION Gaming 15 


Jamstvo: 3 godine 

Cijena: cx0031nm - 9.199 kn; cx0026nm - 8.599 kn 

□ Odlična tipkovnica, kvaliteta konstrukcije, moderan "uski" dizajn, natprosječno jaka baterija na 
i7 modelu, natprosječno brzi SSD-ovi, podržava generičke Nvidijine drtvere, tri godine jamstva 

B GTX1060 Max-Q varijanta, prosječan monitor, nema MS Precision touchpad 

Ustupio: 

Sancta Domenica, www.sancta-domenica.hr; Links, www.links.hr 


ko vam 
se sviđa 
dizajn 
Omena, 
no želi¬ 
te malo 

uštedjeti, kao izbor nameću se HP-ovi Pavi- 
lioni Gaming, koji s Omenima dijele podosta 
značajki i općenito filozofije dizajna. Na test 
smo dobili dva modela koji se, osim u cijeni, 
razlikuju i prema tipu procesora (i5-8300H 
vs. i7-8750H), kapacitetu memorije (16 vs. 

HP PAVILION GAMING 15^ 


8 GB), tipu grafičke kartice (GTX 1050 Ti 
vs. GTX 1060 3 GB Max-Q), modelu SSD-a 
(Samsung PM961 vs. PM981) i instaliranom 
operacijskom sustavu (Win 10 vs. Free DOS). 
Monitori su im posve jednaki, baš kao i sve 
ostale značajke. 

HP je i na Omenima uštedio na grafici 
odabirom GTX-a 1060 s 3 GB memorije, a 
jači Pavilion Gaming ima pak Max-Q izvedbu 
kartice, koja je osjetno sporija od obične. 
Obje varijante laptopa imaju natprosječno 
brze Samsungove NVMe SSD-ove, no jači 
model ima i noviji, brži SSD. To se, narav¬ 
no, u specifikacijama ne spominje, tako 
da je teško reči je li riječ o svjesnoj odluci 
prilikom konfiguracije modela, ili se SSD- 
ovi u strojeve ubacuju nasumično, pa tko 
ima više sreče dobije PM981, a tko manje 
stariji PM961. U praksi, naravno, razlika u 
performansama nije tako velika kao što to 
kažu sintetski testovi. U oba slučaja SSD je 
sparen s 2,5-inčnim čvrstim diskom od 1 
TB. Jeftiniji model nakrcan je i dodatnom 
memorijom. 

Hlađenje komponenti izvedeno je dosta 
dobro, što je vidljivo prema višim performan¬ 
sama u Cinegy testu u odnosu na neke druge 
laptope s jednakim procesorom. Hlađenje 
istodobno nije ni osobito bučno, iako se 
Omeni u ovom pogledu drže bolje. S druge 
strane, Omeni imaju i više temperature 
gornjeg dijela baze prilikom opterečenja. 
Kod Paviliona temperatura pod grafičkim 
opterećenjem ide do 40 °C na modelu s 
GTX-om 1060, odnosno 35 °C na modelu 
s GTX-om 1050 Ti. Ova vršna temperatura 
zabilježena je u srednjem dijelu tipkovnice, 
a lijeva i desna su strana hladnije (30-ak 
stupnjeva). Zanimljivo je da su odmorišta 
za dlanove i touchpad nekoliko stupnjeva 
hladniji nego na Omenima, iako i Pavilioni 
imaju aluminijsku ploču koja pokriva gornju 
stranu baze laptopa. 

Nekakvih dodatnih poklopaca za lakše 
pristupanje unutrašnjosti laptopa nema, 
več je potrebno skinuti kompletnu plastičnu 
donju stranu, koja je pričvrščena vijcima s 
križnom glavom i plastičnim kopčama. Iako 
bi se moglo pretpostaviti da laptopi imaju 
jednaku bateriju, to nije točno. Model s pro¬ 
cesorom i5 ima bateriju kapaciteta 52 Wh, 
a i7 osjetno jaču, kapaciteta 70 Wh. To se 
vidi i u rezultatima mjerenja trajanja baterija 
PCMarkom 08, u kojem model i7 ima znatno 
bolju autonomiju - zapravo, skoro najbolju 
autonomiju na testu. 

Kučište Paviliona Gaming krade dizajner- 
ske smjernice od Omena. Tu također imamo 
stražnju stranu, čiji su kutovi odsječeni pod 
blagim kutom. Gornji dio baze također je 
pravi brušeni aluminij, u gornjem dijelu 
dodatno reljefno modeliran kako bi se stvo¬ 
rio izlaz za zvučnike koje potpisuje Bang 
& Olufsen. Inače, takva pozicija zvučnika 
nije loša jer ih ne blokiramo rukama, što je 
slučaj kad su zvučnici postavljeni na donju 
stranu baze laptopa. Laptop krasi vrlo dobra 
tipkovnica pličeg hoda, s tipkama čiji su 

bočni dijelovi ukrašeni bijelom bojom. 
Iste je boje i pozadinsko osvjetljenje. 
Raspored tipki sličan je kao na Omenu 
- desni Ctrl je izbačen, a kursorske 
tipke su male i nagurane između 
numeričkog i standardnog dijela 
tipkovnice. Gornji red tipki vr¬ 
lo je tanak, a zgodno je to što 
imamo implementiranu funk¬ 
ciju kontroler multimedijskih 
aplikacija. Touchpad nas 
nije oduševio jer ne podržava 
MS-ov driver Precision, a ima i 
integrirane tipke. 

Portovi koje Pavilion nudi, za razliku od 
Omenovih, pozicionirani su isključivo na 
bokove računala. Na lijevoj strani imamo 
dva USB-a 3.1 Geni, Kensington bravicu, 
indikator rada diska i čitač SD kartica, a na 
suprotnoj strani konektor za napajanje, USB- 
C 3.1 Geni, USB 3.1 Geni, HDMI 2.0, mrežni 
konektor sa statusnim LED-icama i konektor 
za headset. U principu, OK ponuda, no vo¬ 
ljeli bismo da je USB-C 3.1 Gen2. 

Ekran je izveden u modernom stilu, s vrlo 
uskim okvirom, što laptop čini atraktivnijim 
i kompaktnijim. Web-kamera je zadržana 
povrh ekrana pa je perspektiva snimanja 
standardna. Kvaliteta ugrađenog 60-hercnog 
IPS panela (BOE07A1) prosječna je, s obzi¬ 
rom na to da nudi 65-postotnu pokrivenost 
sRGB spektra boja, uz maksimalnu svjetlinu 
od 260 cd/m 2 . Na jednom modelu primijetili 
smo i blago probijanje pozadinskog osvjetlje¬ 
nja u donjem desnom kutu, što je problem 
dosta češči na 17-inčnim nego na ovakvim, 
15-inčnim uređajima. Tvornička kalibracija 
boja je hladnija, s bijelom točkom tempera¬ 

ture 7.300 kelvina. gamma krivulja je, pak, 
izvedena školski - 2.2. Sve u svemu, solidan 
ekran za igrače, no ne i za korisnike koji su 
glede prikaza zahtjevniji. 

Ekran je na tijelo fiksiran pomoču kratke 
središnje šarke, koja pri manipulaciji pruža 
dosta velik otpor. Zbog toga se laptop ne 
može otvoriti jednom rukom. Mehanička 
izvedba spoja problematična je i zbog toga 
što se prilikom otvaranja ekrana vide defor¬ 
macije donjeg dijela panela. Toga možda ne 
bi bilo da je plastični poklopac čvršći, no 
moramo pohvaliti činjenicu da prilikom pri¬ 
tiskanja poklopca prstima nema deformacije 
prikaza na panelu, jer unutra očito postoji 
još nekakva dodatna barijera. 

klasični 15-inčni laptopi 
kao što je, primjerice, Ace- 
rov Nitro 5. Za to su odgovorne 
iznimno tanke stranice ekrana, što je 
trend koji slijedi sve više laptopa. Donja 
letvica ekrana i dalje je ostala debela, što 
je stvorilo prostor za premještanje web- 
kamere. Zbog čudnog položaja, ona snima 
i čudan kadar kad je rabimo (gleda nas iz 
žablje perspektive), no Lenovova (ispravna) 
logika bila je da danas zapravo malo tko 
koristi web-kameru na laptopu jer ih svi 
imamo u telefonima. Poklopac je plastični, 
s reljefom u obliku koncentričnih krugova 
i logom Legion sa suptilnim bijelim osvjet¬ 
ljenjem. Poklopac bi mogao biti i čvršči, jer 
se malo jačim pritiskom deformira prikaz 
na monitoru. 

Izvučeni stražnji dio baze iskorišten je za 
dobar dio portova. Tu imamo pravokutni 
konektor za napajanje (osjetno se manje “pi- 
ga” u radu nego klasični okrugli konektori), 
Kensington bravicu, mrežni konektor, USB-C 
3.1 Geni, USB 3.1 Geni, mini DisplayPort i 
HDMI. Na lijevom boku su USB 3.1 Geni i 
konektor za slušalice, a s desne strane imamo 
USB 3.1 Geni i notifikacijske LED-ice. Oba 
boka djelomično su iskorištena za ispuhiva- 
nje toplog zraka, iako za to primarno služe 
otvori na stražnjem rubu računala. Ponuda 


Jamstvo: 2 godine 

Cijena: 7.599 kn, 7.321 kn, 7.510 kn, 7.599 kn 

D Odlično hlađenje, kvaliteta konstrukcije, stražnja strana iskorištena za portove, 144-hercni 
ekran, odlična tipkovnica, dobar touchpad, softver Vantage, moderan dizajn s uskim rubovima 
ekrana 

B Nije kompatibilan s Nvidijinim generičkim driverima 

Ustupio: 

Lenovo Exclusive Store, www.lenovostore.hr; HGSPOT informatika, www.hgshop.hr; Instar 
informatika, www.instar-informatika.hr; Links, www.links.hr 


Radikalno dizajniran 


NOVA GENERACIJA 15-INCNOG 
LEGIONA, OSIM NOVIH 
INTELOVIH PROCESORA, 

SA SOBOM DONOSI I VRLO 
RADIKALAN REDIZAJN 
KUĆIŠTA,TIPKOVNICE I 
RASHLADNOG SUSTAVA. 
POSEBNO JE ZANIMLJIV ODMAK 
OD KLASIČNOG CRVENOG 
POZADINSKOG OSVJETLJENJA 
I IZMJEŠTANJE PORTOVA NA 
STRAŽNJU STRANU 


egion Y530 več je na prvi po¬ 
gled vrlo zanimljiv zbog kom¬ 
biniranja manjeg poklopca 
ekrana s večom bazom. Iako 
nestandardan, takav dizajn 
ima nekoliko prednosti - lakše 
otvaranje poklopca laptopa jednom rukom 
te uštedu na masi. Osim toga, Y530 površi¬ 
nom je, gledano odozgo, mnogo manji nego 

Lenovo Legion Y530 81FV00PFSC 

konektora je dobra, no nema čitača SD kar¬ 
tica, niti USB 3.1 Gen2 konektora. Za komu¬ 
nikaciju se koristi Realtekova mrežna kartica 
i Intelova Wireless-AC 9560 WiFi kartica. 

Donja strana laptopa nema otvore za pri¬ 
stup hardveru, no poklopac je pričvrščen 
križnim vijcima, što pojednostavljuje otva¬ 
ranje radi nadogradnje ili čiščenja. Možemo 
uočiti i veliku metalnu rupičastu rešetku, 
koja je postavljena preko usisa za ventilatore 
rashladnog sustava. Hlađenje je odlično - 
umjereno glasno, interno dobro raspoređeno 
i u konačnici djelotvorno, jer temperatura 
gornje strane kućišta nikad nije prešla 33 °C. 

Gornji dio baze ima nježni gumasti finiš, 
što ostavlja premium dojam, no na duže 
staze ima tendenciju hvatanja prljavštine i 
masnoće gamerskih znojnih ručica. Tip¬ 
kovnica je izvrsna, s malo dubljim hodom, 
što če neki korisnici preferirati. Raspored 
tipki je neobičan jer su zadržane F tipke 
pune veličine, a numerički dio tipkovnice 
maksimalno je stesan i pomaknut prema 
gore, što je oslobodilo mjesto za smještanje 
velikih kursorskih tipki. Pozadinsko osvjet¬ 
ljenje bijele je boje, s mogučnošču regulacije 
jačine. Ispod tipkovnice nalazi se prilično 
malen, no precizan touchpad (Microsoftov 
driver Precision) s dvije odvojene tipke 
dobro ugođenog odziva i jasnog taktilnog 
odziva prilikom korištenja. 

Konkretni Legion Y530 specifičan je i 
prema 144-hercnom LG-jevom IPS panelu, 
s pokrivenošču sRGB spektra od 97% i mak¬ 
simalnom svjetlinom od 290 cd/m 2 . G-Sync 
nije podržan, no svejedno je ekran zbog 
niskih latencija i visoke brzine osvježavanja 
odličan, kako za igranje, tako i za svakod¬ 
nevni rad. Uniformnost boja i osvjetljenja 
je solidna, no tvornička kalibracija mogla 
bi biti bolja. Toplina je na maksimalnom 
osvjetljenju podešena na 6.800 kelvina, 
što je dobro, no vrijednost gamma je 1.9, 
što znači da je kontrast nešto lošiji. Nakon 
kalibracije gammu smo ispeglali na 2.26. 
Opčenito je riječ o jednom od boljih ekrana 
viđenih na ovom testu, no imajte na umu da 
on neče nužno biti na svakom Legionu Y530. 
Naime, u službenim specifikacijama uopče 
nije navedeno da je ekran 144-hercni. Uz 
to, zbog pogreške ustupitelja, isprobali smo 
i “preskup” Y530, s procesorom i7 i GTX- 
icom 1060. On je imao puno lošiji 60-hercni 
ekran, s izraženo zelenkastim tonom (panel 
BOEhydis NV156FHM-N61). 

U našem primjerku kuca, pak, četvero- 
jezgreni Ćore i5-8300H u kombinaciji s 
dvije 8-gigabajtne pločice 2.666-megahercne 
DDR4 memorije i grafičkom karticom GTX 
1050 Ti. Nju, nažalost, nije moguče opre¬ 
miti generičkim Nvidijinim driverima, več 
ovisimo o Lenovovim, koji su u trenutku 
testiranja na verziji 417.35 iz prosinca prošle 
godine. Driver i i sav dodatni softver insta¬ 
liraju se preko aplikacije Lenovo Vantage, 
koja ujedno nudi i upravljanje raznim do¬ 
datnim mogućnostima, pračenje sistemskih 
parametara, jamstva i slično. To je posebno 




zgodno jer se ovaj model ne isporučuje s 
Windowsima. 

Kad je u pitanju pohrana podataka, tu je 
kombinacija 128-gigabajtnog NVMe SSD-a 
i čvrstog diska od jednog terabajta. SSD je 
neki Lenovov OEM, s performansama u skla¬ 
du s večinom NVMe SSD-a koji se ugrađuju 
u laptope. To znači - visoka brzina čitanja, 
ali relativno skromna pisanja. Kad je riječ 
o bateriji, Lenovo je u Y530 ugradio model 
od 52.500 mWh, koji je u našem testiranju 
pokazao natprosječne mogučnosti - laptop 
je u PCMarkovom testu izdržao gotovo četiri 
sata. Y530 je u ovom testu jedan od jeftinijih 
laptopa i premda ne može konkurirati jefti¬ 
nijem Acerovom Nitru 5 u sirovoj snazi, ima 
bolje riješeno kučište, mnogo bolji ekran, 
više memorije i brži SSD. 

Xiaomi Redmi Note 6 Pro 64 GB 



Baterija 4.000 mAh_ 

Dodatno Čitač otiska prsta, IR daljinski upravljač, FM radio, izlaz za slušalice 
Boje Crna, plava, zlatno-ružičasta 
Jamstvo 2 godine 
Cijena 1.899 kn 


D Kvaliteta izrade, dobre performanse, 4 GB RAM-a i 64 GB memorije, dobar 
ekran, odlična kamera s obzirom na cijenu, trajanje baterije, brz i precizan čitač 
otiska prsta, glasan zvučnik, IR odašiljač, dugoročna softverska podrška, silikonska 
maska u pakiranju 

D Nije podržano brzo punjenje baterije, micro USB konektor 


DOJAM Odlično izveden telefon srednje klase, kojem je 
s obzirom na cijenu, teško naći manu 

Ustupio Links, www.links.hr 


Ekran 6,26", 2.280x1.080, IPS/ Gorilla Glass _ 

SoC Qualcomm Snapdragon 636 

Radna memorija 4 GB _ 

Interna memorija 64 GB 

Stražnje kamere 12 MP, f/1.9, fazni autofokus; 5 MP, senzor dubine 
Prednje kamere 20 MP, f/2.0; 5 MP, senzor dubine _ 

Konektori Micro USB 


Xiaomi Redmi Note 6 Pro 64 GB 


Još bolji šampion 

isplativosti 


Nezavisno o kojem je tržišnom 
razredu riječ, Xiaomijevi uređaji 
obično impresioniraju odličnim 
omjerom uloženog i dobivenog. 
Novi Redmi Note itekako 
opravdava ovo nepisano pravilo. 
Pogledajmo zašto je to tako 


Denis Arunović 


R edmi Note 6 Pro kod nas 
je dostupan u dvije ina¬ 
čice, s 32 GB memorije i 
3 GB radne memorije te u jačoj 
varijanti (nekoliko stotina kuna 
skupljoj), sa 64 GB memorije i 
4 GB radne memorije. Iako ra¬ 
zlike u performansama između 
dvije inačice trenutačno nema, 
svakako vam preporučujemo 
kupnju skuplje jer če mnogo 
lakše podnijeti zub vremena. 
OK, memoriju možete proširiti 
microSD karticom (u tom slučaju 
gubite sekundarni SIM utor), no 
radnu memoriju nije moguće 
naknadno pojačati. U skladu s 
time, i ja sam se odlučio za jači 
model. Dostupne su i različite 
boje - crna, svijetloplava te zlat¬ 
no-ružičasta. 

Povećanje ekrana 

Ovo je prilično velik telefon. 
Hvali se ekranom dijagonale 6,26 
inča i razlučivosti 1.080x2.280 
piksela, što znači da je omjer 
stranica 19:9. Iako je ekran veči 
nego na starijem modelu (3,99 in¬ 


ča), dimenzije kučišta su slične, 
što uključuje i masu (182 grama 
novi, 181 gram stari telefon). Štos 
je u tome da Note 6 Pro ima veči 
ekran u odnosu na tijelo (81,1% 
pokrivenosti). 

Ekran ima prilično tanke boč¬ 
ne rubove, a tu je i trendovski 
notch, iliti urez u gornjem di¬ 
jelu ekrana, u koji su smješteni 
zvučnik za telefoniranje, bijela 
notifikacijska LED-ica te dvije 
selfie kamere - primarna od 20 
MP i sekundarna od 2 MP, koja 
služi za portretni način rada. U 
tom smislu, Note 6 Pro bolji je od 
svog prethodnika. Urez prema 
želji možete isključiti softverski, 
što če malo smanjiti visinu ekra¬ 
na. Selfie kamere rade sasvim 
fino, no preduvjet je, dakako, 
dobro osvjetljenje. 

Sam ekran temeljen je na IPS 
tehnologiji te s obzirom na klasu 
uređaja, izgleda vrlo impresivno. 
Maksimalna svjetlina je solidnih 
480 cd/m 2 , uz prilično dobru ka- 
libraciju boja ako odaberete stan¬ 
dardni profil prikaza. Doduše, 
tvornički je odabran Automatic 
Contrast profil, koji malo vuče 
na plavu, odnosno hladnu stra- 


Novi ekran dodatno je izduljen, pa zauzima veću površinu na prednjoj strani 
telefona. Tu je neizbježan notch kojeg je softverski moguće maskirati 

Al Dual front camera 


ir Mid-Range 



Osim većeg ekrana u istom tijelu, najveća razlika u odnosu na stariji model Natprosječno moćna baterija kombinirana je s Qualcormmovim 

jest nova kombinacija prednjih kamera osmerojezgrenim SoC-om srednje klase. QuickCharge nažalost 

i dalje nije podržan 



nu. U svakom slučaju, s obzirom 
na cijenu, ekranu je teško naći 
zamjerke. 

I dalje sporo puni 

Kućište uređaja izrađeno je 
od kombinacije anodiziranog 
aluminija i plastike. Plastika 
je iskorištena kao okvir, a po¬ 
leđina je načinjena od metala. 
Na kvalitetu izrade nemamo 
zamjerki, iako treba napomenuti 
da telefon prema specifikacijama 
nije vodootporan. U svakom 
slučajno, fino leži u ruci i nije 
super sklizak kao, primjerice, 
telefoni s keramičkom ili stakle¬ 
nom poleđinom. Kao i s mnogim 
drugim Xiaomijevim telefonima, 
s ovim također dolazi jednostav¬ 
na silikonska navlaka koja će ga 
zaštititi od udaraca, poboljšati 
grip, ali, dakako, i poružniti. Uz 
nju, u kutiji ćete dobiti adapter 
za napajanje i micro USB kabel. 

To je vjerojatno jedna od glav¬ 
nih mana ovog uređaja - ne 
koristi moderni USB-C port. Uz 
to, nije podržano brzo punjenje, 
iako ga sam čipset tehnički podr¬ 
žava, pa će za punjenje ugrađene 
baterije kapaciteta 4.000 mAh 
biti potrebno relativno mnogo 
vremena - oko dva i pol sata. Sam 
kapacitet baterije je izvrstan, i tu 
nemamo nikakvih zamjerki. S 
normalnim korištenjem potrajat 
će dva-tri dana. 

Na desnoj bočnoj strani te¬ 
lefona imamo dvije tipke za 
podešavanje glasnoće te tipku 
za uključivanje i zaključavanje 
mobitela. Otključati ga je mogu¬ 
će, naravno, i preko čitača oti¬ 
ska prsta koji je ergonomski 
smješten na poleđini tele¬ 
fona i radi iznimno brzo. 

S donje strane imamo 
micro USB port i solidan 
mono zvučnik, a na gor¬ 
njem rubu telefona postavljeni 
su konektor za slušalice, 
sekundarni mikrofon i IR 
LED-ica koja omoguću¬ 
je uporabu mobitela kao 
univerzalnog daljinskog 


upravljača. Ugrađeno pojačalo 
za slušalice sasvim je prosječno, 
ali barem postoji. 

Impresivna kamera 

Glavna kamera, odnosno kame¬ 
re, smještene su u ispupčenju s 
lijeve strane poleđine telefona, 
baš kao i na Redmiju Note 5. 
Konfiguracija kamera također 
je posve jednaka. Imamo pri¬ 
marnu od 12 MP, s otvorom 
blende f/1.9 i veličinom piksela 
od 1,4 pm te sekundarnu od 
5 MP, namijenjenu stvaranju 
bokeh efekta prilikom fotkanja 
portreta. Uređaj ima dvije LED- 


ice za bljeskanje, no obje su iste 
boje. Autofokusiranje radi preko 
sustava DPAF, koji daje izvrsne 
rezultate. Kvaliteta fotki prilično 
je dobra, iako su tu standardne 
“mobitelske” boljke - previsoka 
razina oštrenja, koja vodi do 
gubitka finih detalja. HDR način 
rada daje vrlo prirodne rezultate, 
no, naravno, nije na razini uređa¬ 
ja visoke klase. Lošiju situaciju 
imamo prilikom fotkanja u loši¬ 
jim svjetlosnim uvjetima. Iako si 
u statičkim scenama tu možemo 
pomoći Xiaomijevim HHT-om, 
koji pegla šum kombiniranjem 
više fotografija načinjenih auto¬ 


matski, daleko je to od rezultata 
kakve nude premium telefoni. 
No to, naravno, od uređaja s ci¬ 
jenom nižom od 2.000 kn nema 
smisla ni očekivati. 

Kamera nema optičku stabi¬ 
lizaciju, no elektronička stabi¬ 
lizacija dostupna je prilikom 
snimanja videa. On je ograničen 
na FHD razlučivost pri 30 fps, 
ako koristite ugrađenu aplika¬ 
ciju, no uz pomoć aplikacija 
kao što je Open Camera, može 
se otključati i snimanje pri 4K 
na 30 fps. 

Uređaj se interno oslanja na 
isti Qualcommov Snapdragon 
636 SoC kao i prethodnik. Riječ 
je o osmojezgrenom SoC-u vrlo 
dobrih performansi, koji se bez 
problema nosi, kako s operacij¬ 
skim sustavom telefona, tako i s 
aplikacijama i igrama. Kad smo 
već kod OS-a, Redmi Note 6 Pro 
isporučuje se sa Xiaomijevim 
MIUI 9 OS-om, no moguće ga je 
nadograditi na mnogo skladniji 
MIUI 10, temeljen na Androidu 
8.1 Oreo. Xiaomi je dosta dobar 
glede dugoročnosti softverskih 
nadogradnji za svoje telefone, a 
nemamo razloga sumnjati da će 
Redmi Note biti iznimka. Ako 
želite još ažurnije nadogradnje, 
potrebno je odabrati neki od 
uređaja na Android One plat¬ 
formi, no to u Xiaomijevom 
slučaju (Model A2) rezultira i 
lošijom hardverskom stranom 
priče. 

Redmi 6 Note Pro predstavlja 
inkrementalnu nadogradnju na 
stariji model. Poboljšani su ekran 
i selfie kamere , a ostatak zna¬ 
čajki ostao je jednak. S obzirom 
na to da dva telefona koštaju 
praktički isto, kupnja novije 
verzije toplo je preporučena. 
Doduše, imajte na umu da je 
Xiaomi u trenutku pisanja 
ovog teksta, samo tri mjeseca 
nakon lansiranja Redmija Note 6 
Pro, najavio i nasljednika pod 
imenom Redmi Note 7. Da li 
vam se više isplati čekati da 
u dućane dođe ovaj noviji 
model, procijenite sami. ■ 

Honor View 20 


Par excellence 



Honor View 20 


Ekran 6,4”, 1.080x2.310 


Honor je s novim modelom View 20 ušao u 
elitno društvo. Sigurni smo kako se mnogim 
konkurentima ovo nimalo ne sviđa, pogotovo 
zbog toga što Honor ni u čemu ne blefira 


Krunoslav Ćosić 


Memorija 8 GB RAM 7256 GB 


Procesor Kirin 980 Octa, 2x 2,6 GHz + 2x 1,92 GHz 
+ 4x 1,8 GHz _ 

Kamera Prednja 25 MP, stražnja 48 MP + 3D 

Dimenzije i masa 156,9 x 75,4 x 8,1 mm, 180 g 
Cijena 5.399 kn 


D Radna memorija i čipset, dijagonala ekrana, 
kapacitet baterije, cijena za ove mogućnosti 

D 3,5 mm utor na vrhu nezgodan za telefoniranje 
sa slušalicama, sklisko kućište 

DOJAM Možda će se nekima cijena od 5.400 
kuna i dalje činiti visokom te će gledati prema 
kineskim web-shopovima kako bi dobili slične 
hardverske karakteristike za 150 eura nižu 
cijenu, Honor View 20 "kupit" će vas već na 
prvi pogled - izradom i utegnutošću kućišta, 
trajanjem i brzim punjenjem baterije, veličinom 
ekrana, mini rupicom na vrhu, kamerama te 
mnogobrojnim skrivenim sitnicama unutar 
postavki koje život čine lakšim i ljepšim 

Ustupio Honor 


V iše o Honoru, ali i mno¬ 
gim drugim manje ili više 
poznatim kineskim bren- 
dovima ne govorimo kao o B- 
brendovima jer su odnedavno ušli 
u arenu u kojoj su samo najbolji. 
Huaweijev podbrend Honor postao 
je pravi brend, i tako se već neko 
vrijeme i ponaša, samostalno, iako 
komponente preuzima od svojeg 
vlasnika. No, u stvarnosti već se 
mjesecima ponašaju kao da se ne 
poznaju. Pa kad je već tako, onda 
bi i Honor uskoro mogao ugroziti 
Huawei, kao što, primjerice, u au¬ 
tomobilskom svijetu Škoda već ne¬ 
ko vrijeme ugrožava Volkswagen. 

Ipak, u novom flagshipu Honor 
View 20, koji će pozornost poput 
magneta sve više privlačiti prema 
sebi (sjetimo se Honora 10, Hono- 
ra 8X), nisu baš sve komponente 
kineske - recimo, prva na svijetu 
stražnja kamera od 48 megapiksela 
stiže iz Japana. U tom se dijelu, na 
stražnjoj strani izrazito skliskog 
kućišta od stakla, povezanog 
metalnim okvirom na boku, na 
prvi pogled čini kao da smartfon 
ima trostruku kameru. Svaka čast 
dizajnerima (ipak, radi se o jed¬ 
noj 48 Mpx stražnjoj 
kameri + 3D kameri), 
a poigrali su se i povr¬ 
šinom, koja na trenu¬ 
tak zbuni svakoga tko 
ju pogleda - svojevr¬ 
sne vizualne strelice 
izgledaju kao kad vas 
na autocesti preusmje- 
ravaju u drugu voznu 
traku. Sonyjeva kame¬ 
ra IMX586 nudi opcije 
kao da se radi o vrlo 
skupom telefonu - uz 
poluinčni senzor i 
otvor blende 1.8 te 
pregršt načina sni¬ 
manja fotografija i 
videa, pa i usporeno 
snimanje s 960 sliči¬ 
ca - pa ako se odluči¬ 
te na kupnju novog 
Honora, možete reći 
kako u rukama ima¬ 
te pravi foto stroj. 

Kamera ne kiksa 
niti u noćnom nači¬ 


nu, no treba biti malo strpljiv jer 
se uz način Night telefon treba 
mirno držati tri sekunde. Isplati se 
imati mirnu ruku, ali ipak budimo 
pošteni i recimo kako nećemo 
dobiti rezultat kao što ga nude 
za dvije-tri ili više tisuća kuna 
skuplji mobiteli. Dakle, rezultat 
je vrlo dobar, ako baš seciramo 
fotografiju. Po danu, u dobrim 
uvjetima, nemamo zamjerku. Sada 
slijedi jedno zanimljivo “ludilo” od 
funkcije - stražnja kamera sastoji 
se od TOF 3D senzora koji može 
prepoznati naše pokrete. I što 
smo napravili? Spojili smo mobitel 
kabelom na televizor kako bi slika 
s ekrana telefona bila “špiglirana” 
na velikom ekranu televizora, po¬ 
krenuli igru sa skijanjem i počeli 
mahati rukama. Osjećali smo se 
poput Janice na Sljemenu, samo 
što te 2006. godine Janica nije 
imala jedan štap i rukavicu, a mi 
u rukama nismo imali niti drugi 
štap niti rukavice, ali skijali smo 
kao naša Snježna kraljica. 

Pogledate li prednju stranu tele¬ 
fona, što vidite? Praktički samo ek¬ 
ran, uz izbušenu rupicu u gornjem 
lijevom kutu. Honor je pokrenuo 
novi trend te sada cijelu prednju 
stranu čini 6,4-inčni fullHD+ 

ekran osrednje vjernih boja, ko¬ 
je se ipak ne mogu usporediti s 
AMOLED ekranima, a kamera se 
nalazi unutar ekrana. Netko je ta¬ 
mo uzeo bušilicu i borer promjera 
4,3 mm, mirno izbušio rupicu i tu 
smjestio prednju kameru od 25 
megapiksela. Šalimo se, ali nismo 
daleko od istine. Trend je to koji će 
zahvatiti veći broj pametnih tele¬ 
fona u 2019. godini, a mi napokon 
nemamo više problema s prikazom 
informacija na vrhu ekrana. Pri 
snimanju fotografija i videa nismo 
primijetili da nam smeta taj crni 
dio, a pri gledanju videosadržaja 
snimljenih drugih mobitelima, ka¬ 
merama ili, pak, pri gledanju videa 
s Interneta, obje strane ekrana su 
zatamnjene. Pri igranju igre poput 
Fortnitea, prikaz ide preko cijelog 
ekrana, a tamo gdje je rupica, taj 
dio slike nećete vidjeti. Možda će 
smetati, a možda neće... 

Honor View 20 ima još nekih po¬ 
sebnosti zbog kojih će vam se svi¬ 
djeti - baterija s podržanim ultrabr- 
zim punjenjem kapaciteta je 4000 
mAh te nam bez problema traje do 
dan i pol, uz izrazito često korište¬ 
nje, koje bateriju drugih smartfona 
isprazni u roku jedan dan (punjač 
će za pola sata punjenja napuniti 
više od pola kapaciteta baterije), a 
sve pokreće vodom hlađeni čipset 
Kirin 980. Da, sam vrh ponude, a 
i radno-memorijski kapacitet od 
čak 8 GB u je istom rangu, uz 256 
GB interne memorije. Ugrađen je 
dual frekvencijski GPS senzor s 
preciznošću do 15 metara. Iako 
ima impresivne proporcije na 
papiru, u ruci se Honor View 20 
bez problema koristi za sve radnje, 
ali kad navečer pokrenemo video 
na dijagonali od 6,4 inča, 
tada shvatimo što smo sve 
propustili unatrag 15-20 go¬ 
dina, kada su se mnogi kleli 
da su mobiteli s ekranima 
iznad 4 inča jednostavno 
nepraktični, a tableti od 7 
inča su izgledali veliki. Svi¬ 
jet ide dalje pa je pitanje što 
dolazi sljedeće, kakvu ćemo 
dijagonalu ekrana nositi 
u rukama za godinu-dvije. 
Na to pitanje ponovno bi 
odgovor mogao dati Honor, 
koji se u posljednje vrijeme 
ističe kao predvodnik, a ne 
kao sljedbenik trendova. 
Tko zna, možda će i unutar 
Honora nastati neki novi 
podbrend. ■ 


Elegantan dizajn i 

prepoznatljiv, a opet 
jedinstven finiš, postale su 
bitne karakteristike svih top 
modela koje izbacuje Honor 

SAVJET V I Š 
Punjači 

Štit za struju? 

Zanima me lovi li bežično 
punjenje preko maske 
mobitela (case)? 

U prošlom Bugu imali smo test 
trideset bežičnih punjača i dotakli 
se i maski za mobitele. Da, u 
pravilu, mogu se puniti i preko 
maske za mobitele, dokle god one 
nisu metalne ili nemaju metalne 
dijelove pri sredini mobitela, gdje 
je u pravilu smještena zavojnica 
bežičnog punjača u mobitelu. Dakle, 
bitno je da maskica nije izrađena 
od materijala koji bi blokirali 
promjenjivo magnetsko polje koje 
emitira bežični punjač. Debljina 
maske ne mora vas zabrinjavati. 
Mobitel će se puniti i ako je 
nekoliko milimetara udaljen od 
punjača - recimo, neki proizvođači 
i specificiraju maksimalnu radnu 
udaljenost, tipa 4-7 mm. 

Za neke modele mobitela koji 
nemaju bežično punjenje, mogu 
se kupiti maske s integriranom 
zavojnicom, dakle, da sama 
maska bude prijamnik za bežično 
punjenje. Maska se tada, naravno, 
preko USB porta spaja u mobitel.: 
Valjda reći da su takva rješenja 
obično suboptimalna. Znači, 
ako imate mobitel s mogućnosti 
bežičnog punjenja, super - koristite 
tu funkcionalnost. Ako nemate, 
vjerojatno je najbolje da je ni ne 
pokušavate ostvariti dodacima 
poput samostalnih Qi prijemnika ili 
Qi maskica. (M. B.) 




Ako vaš mobitel podržava bežično 
punjenje, možete ga bežično puniti i kad je 
u maskici/futroli, barem u većini njih. Ako 
vaš mobitel ne podržava bežično punjenje, 
možete pokušati dodati tu funkcionalnost 
maskicama poput ove sa slike, no to često 
ne funkcionira baš najbolje 


PITAJTE NAS! 

E-mail adresa: pisma@bug.hr Adresa redakcije: Bug - Za pitanja i 
odgovore, Ogrizovićeva 36a, 10000 Zagreb 


VIDEO 


Eksport za YouTube 

Pl Koristim Nvidia Game Experience 
za snimanje gameplaya igara, i to 
obrađujem u programu Vegas Pro 13 . 
Kad renderiram video, slika je zai¬ 
sta OK i ne vidi se da se gubi kva¬ 
liteta. Kad uploadam na YouTube, 
slika ispadne osjetno lošija. Znam da 
YouTube kvari sliku, ali kako onda 
hrpa drugih ljudi na YouTubeu ima 
videa u kojima je slika zaista dobra, a 
ne da ispadne onako mrljava prilikom 
brzih kretanja u igri kad se pogleda 
taj video? 

Pokušavao sam renderirati preko 
Vegasa i u HD i u Full HD, nešto sam bio 
čačkao po postavkama FPS-a, probao u 
WMV format - no slika je bila užasna, 
a AVI format mi je zauzeo cijeli hard. 
Ne znam više što da napravim. Kako 
u Vegasu odabrati najbolje postavke 
prilikom renderiranja, da video kad 
se uploada na YT bude pristojan, a ne 
vidljivo lošiji? 

Nvidia Game Experience može snimati 
gameplay u 30/60 FPS-a, razlučivost 
može biti onakva u kojoj je igra ili mogu 
sam odabrati od 360p do 4K, a bitrate 
mogu odabrati od 10 do 130. 

Prilikom uploada dobijem neku poruku 
da će videozapisi biti obrađeni brže 


ako ih kodiram u format datoteke 
za strujanje. Format je mp4, sad 
gdje ja griješim? Ne znam kako da 
kodiram to sve. 

O- Kodiranje videa je složena mate¬ 
rija. Probajte video renderirati u 60 
FPS s visokim bitrateom (kolikim 
možete podnijeti za upload - možda 
20 Mbit/s ili više) - trebali bi bolje 
ispasti nego oni u 30 fps. Naime, 
YouTube za datoteku od 30 fps kori¬ 
sti niski bitrate i kompresiju niže 
kvalitete. Kad mu se da datoteka od 
60 fps, unatoč kompresiji niže kvali¬ 
tete, rezultirajući video u pravilu će 
izgledati bolje jer je razlika u bitra- 
teu veća nego razlika u kompleksno¬ 
sti kodiranja susjednih slika videoza- 
pisa unutar jedne sekunde. 

Ako to ne pomogne, dignite razluči¬ 
vost rendera na 2360x1440 (nije nužno 
bitno što ste snimali sadržaj ekrana u 
Full HD-u), s još višim bitrateom - čim 
je viša razlučivost, to YouTube prili¬ 
kom rekodiranja koristi viši bitrate. 
Dakle, s obzirom na to da korisnici 
nemaju mogućnost definirati kvalitetu 
kodiranja na YouTubeu, ne odgovara 
li vam standardna kvaliteta, ovim “tri¬ 
kovima” možete YouTube “prisiliti” 
da kvalitetnije zakodira uploadani 
videosadržaj. (M. B.) 

Prilikom kodiranja, za kvalitetu videa važan je bitrate, ali i postavke kvalitete datoteke koju 
uploadate na YouTube. Međutim, ako se radi o vrlo dinamičnom sadržaju, s puno pokreta, puno 
brzih promjena kadrova, kao što je to slučaj kod snimke gameplaya, ulazna datoteka visoke 
kvalitete neće nužno imati idealne karakteristike za upload na YouTube, jer YouTube na isti način 
kodira statične kadrove ljudi koji govore nešto u kameru, i brzog, dinamičnog napucavanja u 
računalnoj igri. Stoga će za igre možda trebati udvostručiti broj sličica u sekundi ( framerate ), 
a možda i dignuti razlučivost. 

Očekivanja 
od odbrisivanja 

Pl Pogreškom sam izbrisao sliku, 
a Recuva i EaseUS Data Recovery 
Wizard ne mogu je naći. Izbrisao 
sam je s desktopa i otišla je u Recycle 
Bin koji sam onda ispraznio. Kako 
vratiti fajl? 

Primjer: na laptopu pazim za safety 
remove files, tj. na bardu, izbrišem 
ga 35 puta i nema ga nigdje; izbri¬ 
šem ga na Kingstonu UV 400 bez 35 
puta brisanja, i nađe ga. Odem na PC, 
Samsung EVO 850, izbrišem jednu sli¬ 
ku za koju još znam kako se zove, i ne 
može je naći. 

Prije nekoliko mjeseci ćitao sam o 
sigurnom brisanju i usporedbe oko 
data recovery HDD i SSD, i svi su 
govorili da je na SSD-u mnogo lakše 
povratiti podatke nego na HDD-u. 
Gdje sam to čitao ne znam, ali tako 
je bilo. Sad, jesu li ti članci/postovi 
bili stari, kada nije bilo tog TRIM-a 
na SSD-u, ili je uvijek postojao TRIM 
na SSD-u, zaista ne znam. Neke 
datoteke sam našao i napravio cijeli 


pojeftinjenjem, 

SSD-ovi polako postaju 
sve češći stanovnici osobnih 
računala, pogotovo kad je riječ o 
sistemskom disku, zahvaljujući izvrsnim 
performansama - kako brzini čitanja 
i zapisivanja, tako i vremenu pristupa 
podacima, koje je iznimno važno za 
sistemski disk i čitanje velikog broja malih 
datoteka 


recovery filma/serije koji sam izbri¬ 
sao sa SSD-a nakon nekoliko dana, 
no ovaj slučaj s jednom slikom zai¬ 
sta je nevjerojatan. 

0: Ništa što se obriše sa SSD-a ne pot¬ 
pada u “trebalo bi se naći”. U teoriji 
bi moglo ovisiti o načinu rada SSD- 
ova firmtvarea , odnosno o načinu 


kako upravlja ujednačavanjem troše¬ 
njem ćelija (tvear leveling ), no ima 
tu i još jedna mogućnost - ako SSD 
još dosad nije bio zapunjen do kraja, 
dakle ako mu se još dosad nije akti¬ 
virao sustav za upravljanje trošenjem 
ćelija, onda će vjerojatno biti moguće 
vratiti datoteku (jer u tom slučaju ne 
postoji razlog za nemogućnost vra- 

Kad je SSD još relativno nov, odnosno kad još na 
njega nije ukupno zapisano više podataka nego 
što mu iznosi kapacitet, trebalo bi biti moguće 
odbrisati datoteke jer još nije proradio sustav 
za ujednačavanje trošenja ćelija, no nakon toga 
izgledi da ćete odbrisati obrisanu datoteku 
postaju bliski nuli (ovisno o veličini datoteke 
i je li učinjen TRIM) 

To što je program pronašao obrisane datoteke na SSD-u, za koje ujedno tvrdi da su u odličnom stanju 
za odbrisivanje, ne znači ništa - da, ove se datoteke daju odbrisati, odnosno program će na odredišnoj 
putanji stvoriti datoteke tih naziva te veličine, no njihov sadržaj bit će smeće, umjesto videozapisa 

VELIKI IZBOR BRAND NAME RABLJENIH RAČUNALA IDEALNIH ZA PC KASE, INTERNET, UREDSKI RAD, UČENIKE I STUDENTE 


Gigabit Adria 



vv.gigabit.hr NAJLAKŠI PUT DO RAČUNALA 


LENOVO THINKPAD T430 Intel i5-3320M / 8GB RAM / 128GB SSD /14" LCD 2.112 Kn 

Recycle Bin može vas spasiti od nenamjernog 
brisanja datoteka (preporučujemo da stavite 
kvačicu na Display delete confirmation dialog 
kako bi vas Windowsi tražili da potvrdite brisanje 
datoteke), sve dok ga ne ispraznite - ako je riječ o 
mehaničkom disku, tad vam još vjerojatno mogu 
pomoći programi za odbrisivanje, no kad je riječ 
o SSD-ovima, brisanjem datoteka iz Recycle Bina, 
one su u gotovo svim slučajevima otišle u vječna 
lovišta 

ćanja). Također, ako je datoteka rela¬ 
tivno malena i nije napravljen TRIM 
(naredba kojom operacijski sustav 
kaže SSD-u da je prostor koji je dato¬ 
teka zauzimala slobodan za brisanje), 
postoji vjerojatnost da će biti moguće 
vratiti je. 

Možemo dati naš slučaj - s Intelova 
SSD-a, starog valjda dvije godine, ne 
možemo odbrisati apsolutno ništa. S 
tjedan dana starog Patriotovog, koji je 
zapravo tek sada bio prvi put “zapu- 
njen” (zapisano 897 GB na 894 GB SSD), 
možemo odbrisati maloprije snimljenu 
PNG datoteku. Uspjeli smo je odbrisati 
čak i nakon TRIM-a. Međutim, iskopirali 
smo sad na njega 14 GB videodatoteka 
i obrisali ih - njih ne možemo vratiti. 
Nakon toga, iskopirali smo i jednu dru¬ 
gu PNG datoteku - u prvom pokušaju 
nismo ni nju mogli vratiti. Pokušali smo 
napraviti isto s drugom PNG datotekom, 
no sada smo je uspjeli vratiti, ali samo 


prije TRIM-a - nakon obavljanja naredbe 
TRIM, i ona je postala nečitljiva. 

Dakle, u našem je slučaju stvar prilično 
jasna - mogli smo odbrisivati do trenutka 
kad nije proradio sustav za ujednačava¬ 
nje trošenja ćelija (i dok nismo zadali 
naredbu TRIM nakon toga) - a upravo 
taj sustav je glavni “problem”, jer on 
ćelije koje je zauzimala obrisana dato¬ 
teka proglašava “rabljenima” i stavlja ih 
u red za trajno “fizičko” (elektroničko) 
brisanje, a umjesto te ćelije koristit će se 
neka druga već obrisana ćelija. Drugim 
riječima, kada program za odbrisivanje 
traži klastere koje je zauzimala datoteka, 
pročitat će iz krivih ćelija (a misliti da je 
pročitao iz ispravnih)! 

Uglavnom, za razliku od HDD-a, koji 
nema nikakav mehanizam za ujednača¬ 
vanje trošenja sektora, kod SSD-a nikad 
ne možete računati na to da će se nešto 
što je obrisano moći vratiti. Nema za¬ 
mjene za backup. 

Usput rečeno, u vašem slučaju je mož¬ 
da druga stvar u pitanju - kažete da na 
Kingstonovom SSD-u “pronađe” obrisa¬ 
nu datoteku. Nije bitno pronađe li je ili 
ne, nego je bitno može li je vratiti. Jeste 
li je probali vratiti pa provjeriti je li je 
ispravno vratio, odnosno sadržava li 
vraćena datoteka ispravan sadržaj? Ako 
to nije relativno novi SSD, kladili bismo 
se da ako je i pronađe, vratit će smeće, 
a ne sadržaj obrisane datoteke. 
Općenito gledano, treba biti vrlo opre¬ 
zan prilikom brisanja datoteka, pogoto¬ 
vo ako se brišu sa SSD-a. Tu je potenci¬ 
jalnom gubitku podataka (ne i u ovom 
vašem konkretnom slučaju) zasigurno 
pridonio i Microsoft, time što su u no¬ 
vijim verzijama Windowsa 10 isključili 
potvrđivanje za brisanje datoteka pa se 
po defaultu datoteke pritiskom na tipku 
Del(ete) na tipkovnici bez pitanja sele u 
Recycle Bin, i ako korisnik slučajno sti¬ 
sne tipku Del i ne primijeti da je obrisao 
datoteku, ostat će bez te datoteke nakon 
pražnjenja Recycle Bina. (M. B.) 




Naredbu TRIM i sami 
možemo "izazvati" 

preko sučelja preko 
kojeg smo prije vršili 
defragmentaciju diskova 
- kad se pokrene 
“optimizacija” na 
SSD-u, time se 
zapravo SSD-u zadaje 
naredba TRIM 

Brzo punjenje 
- moguće 
nadogradnjom? 

Pl Isplati li se na Xiaomi Note 4 napra¬ 
viti update na MIUI 10, s Nougata tj. 
MIUI 9.6.3? Hoće li biti brže punjenje 
punjačem 9V/2.1 A u odnosu na tvornič¬ 
ki 5V/2.0 A; u čemu je štos? 

O: Kako bi mobitel podržavao više napone 
struje preko USB porta , treba za to imati 
odgovarajuće sklopovlje. To znači da treba 
imati hardver (QuickCharge kontroler) te 
da je funkcija brzog punjenja aktivirana u 
softveru, ako se softverom može kontroli¬ 
rati. 

Dakle, u teoriji, noviji ili modificirani 
firmware mogao bi dodati mogućnost 
brzog punjenja, pod uvjetom da mobitel 
ima odgovarajući sklop. No čini se da ga 
taj Xiaomijev mobitel nema, niti je, koliko 
je nama poznato, taj mobitel ikad bio rekla¬ 
miran kao da podržava QuickCharge 2 ili 3, 
niti smo uočili firmware/KOM ili back koji 
bi brzo punjenje softverski aktivirao (videa 
pokojeg Indijca na YouTubeu koji govori o 
tome, a ne pokaže ekran USB multimetra na 
kojem bi se vidjelo da mobitel doista koristi 
više napone - ne računaju se). Pomirite se sa 
“sporim” punjenjem. 

Ako vam mobitel ne izdrži cijeli dan, pa vam 
je zbog toga bitno da ima što brže punjenje, 
zamijenite mu bateriju (s obzirom na to da 
je riječ o nekoliko godina starom modelu, 
ako je i vaš primjerak toliko star, možda mu 
je baterija dotrajala), sa sobom nosite USB 
poiverbank ili nabavite drugi mobitel, jer 
prema svemu sudeći, Redmi Note 4 nećete 
nadograditi mogućnošću brzog punjenja. 
(M. B.) 



To što imate punjač koji omogućuje brzo 
punjenje (QuickCharge pri 9 i 12 volti), u praksi 
vam neće značiti mnogo ako ga ne podržava i vaš 
mobitel, kako njegov hardver, tako i softver. Ako 
mobitel koji ste kupili već tvornički ne podržava 
QuickCharge 2 ili 3, ne očekujte da će tu podršku 
dobiti kasnije, nadogradnjom firmwarea - da je 
proizvođač imao namjere konkretnom modelu 
omogućiti brzo punjenje, to bi napravio odmah, 
jer ga ugradnja QuickCharge sklopa košta, a i 
ne bi trošio novac na nešto što onda ne može 
u marketingu iskoristiti kao prednost pred 
konkurencijom. 

MOBITELI 


Čudotvorni 
nano premaz 

P: Kolega je kupio novi telefon (S9) i za 
njega mu je ponuđeno kaljeno staklo, 
ili neki premaz, navodno. Ima li netko 
iskustva s tim, zna li tko kako to funk¬ 
cionira? I što je bolje, naravno. 

Ol Nismo imali prilike koristiti zaštitu 
ekrana od tzv. tekućeg stakla ( liquid 
glass), no skeptičnost je posve opravda¬ 
na. Danas se svašta pokušava ljudima pro¬ 
dati uz čudesnu rječicu “nano”. Usudili 
bismo se toj rječici suprotstaviti drugu: 
“placebo”. Barem dok ili sami ne obavimo 
testiranje, ili dok se negdje u bespućima 
Interneta ne pojavi uvjerljivo nezavisno 
testiranje. Naime, zaista je čudno, ako 
to doista funkcionira, da ne postoji hrpa 
testova na YouTubeu koji to demonstrira¬ 
ju, jer bi to bilo u velikom interesu i proi¬ 
zvođača i prodavača. No to nije slučaj. 

U pravilu se radi samo o beskorisnim 
demonstracijama nanošenja ili zaista loše 
i neuvjerljivo izvedenim “testovima”, a u 
onom testu ili dva koji izgledaju uvjerljivi¬ 
je, čudotvorna svojstva tog premaza nisu 
demonstrirana - čini se da ne odbija vodu, 
da ne smanjuje hvatanje otisaka prstiju, 
nije demonstrirana ni povećana otpornost 
na grebanje. Jedini mogući efekt koji je 
potencijalno demonstriran (a opet, ni tu 
ne možemo znati je li demonstracija obav¬ 
ljena korektno) jest otpornost na frontalne 
udarce, kad se metalnu kuglicu pusti da 
padne na ekran. 

Zavirite li, recimo, na Amazon, vidjet ćete 
da popularni premazi obično imaju ocjenu 
oko tri zvjezdice, a situacija je u pravilu vrlo 
polarizirana - ili kupci/korisnici dodijele 
ocjenu od pet zvjezdica, ili dodijele jedi¬ 


nicu - ocjene između 
relativno su rijetke. 

Jedan od popularnijih 
premaza, koji su oci¬ 
jenila 436 kupca, nosi 
prosječnu ocjenu 3,2, 
no važnije je primije¬ 
titi da ima 34% ocjena 
s pet zvjezdica i čak 
31% ocjena sa samo 
jednom zvjezdicom. 

Dakle, kad se sve do¬ 
stupno uzme u ob¬ 
zir, ili su ti premazi 
posve beskorisni (u 
klasi posve besko¬ 
risnih “naljepnica 
protiv zračenja mo¬ 
bitela” tamo otpri¬ 
je nekoliko dekada, 
kad su se mobiteli 
polako počeli udo- 
maćivati na domaćem 
tržištu) i štetni za vaš 
novčanik, ili imaju 
potencijalno jednu 
korist. Naglašavamo: 
potencijalno. Međutim, 
kad se to suprotstavi klasičnim zaštitama 
od kaljenog stakla, odabir je, kako kažu 
Ameri, “no brainer”. Kupite kvalitetno 
kaljeno staklo - za njega znate da će vam 
doista zaštititi ekran od grebanja, a i od 
mnogih udaraca. A kad ga ogrebete ili 
vam pukne (i pritom obično spasi ekran 
od pucanja), jednostavno bacite i stavite 
drugo. Bilo bi zapravo dobro uvijek imati 
jedno u rezervi, pogotovo ako niste odveć 
pažljivi s mobitelom. (M. B.) 

Ako powerbank ima dva USB porta, oba moraju 
raditi, odnosno puniti uređaje - eventualno 
između njih može biti razlika u maksimalnoj 
struji koju mogu isporučiti, što se očituje u duljini 
trajanja punjenja spojenog uređaja (obično 
mobitela), no powerbank mora moći isporučiti 
reklamiranu struju 


POWERBANK 


Jedan port ide, 
drugi ne 

P* Ima li netko Xiaomi Poiverbank 2C 
pa da kaže puni li jednako na oba USB 
utora? Naime, moj hoće samo na jed¬ 
nom USB utoru puniti mobitele, a na 
drugom počne kao punjenje, i sve se 
ugasi i dalje se ništa ne događa. Probao 
sam puniti sljedeće uređaje - Galaxy 
S7, LG G3/G4, Max 3, Lenovo P2 - i nije¬ 
dan od njih nije se mogao puniti u jed¬ 
nom utoru, a na drugom su se svi punili 
uobičajeno. Da odem reklamirati taj 
poiverbank ili što? 

Ol Powerbankovi su elektronički uređa¬ 
ji te su podložni kvarovima, a neisprav¬ 
ni mogu sići već i s tvorničke trake te 
takvi završiti u trgovini ako kontrola kva¬ 
litete nije bila adekvatna. Kako konkretni 
poiverbank ima dva USB izlaza, normalno 
je očekivati da će se oba moći koristiti za 
punjenje uređaja - u suprotnom, ne bi ih 
imao dva. Dakle, radi se o uređaju koji ne 
radi onako kako treba, koji ne ispunjava 
očekivano i takav ćete uređaj reklamirati, 
a ako je riječ o relativno novom uređaju, 
inzistirajte na novom uređaju, odnosno 
ne pristajte na popravak. Ovdje je riječ o 
powerbanku , no moglo se raditi o bilo 
čemu drugom - prijenosniku, monitoru, 
mišu. Uočite li da nešto ne radi onako 
kako bi trebalo, a da to niste sami prou¬ 
zročili, reklamirajte uređaj. (M. B.) 

Tekuće staklo, nano tehnologija, odbija i metak - što će vam kaljeno staklo za zaštitu ekrana mobitela? 
Naravno, kad bi ti premazi zaista funkcionirali, ne bi imali više od polovice izrazito 
nezadovoljnih kupaca 

ARPAD TOTH, KASPERSKY LAB, Major Account Manager za regiju Adriatic 


Bolja kibernetička zaštita 
industrije i korisnika 


Vlastiti razvoj inteligentnih tehnologija koje se suprotstavljaju internetskim 
prijetnjama bolji je put do inovacija u svijetu kibernetičke zaštite podataka i 
važnih infrastruktura 



Razgovarao: Zvonko Pavić 

Možete li nam , 
ukratko, opisati stanje 
kibernetičke sigurnosti 
u regiji? 

U našoj regiji, a možemo 
reci da je tako i globalno, 
novi sigurnosni izazovi po¬ 
javljuju se zbog toga što su 
postrojenja važnih, kritič¬ 
nih, infrastruktura građena 
kao izolirani sustavi pa im 
kibernetička zaštita nije bila 
prioritet. U posljednje vrije¬ 
me ta donedavno izolirana 
infrastruktura (suvremeni au- 
tomatizirani sustavi za nadzor 
i zaštitu, povezani s raznim 
poslovnim uslugama) sve se 
više integrira u formi distribu¬ 
iranih računalnih mreža koje 
međusobno komuniciraju 
preko otvorenih, internetskih 
protokola. Ta otvorenost i sve¬ 
prisutnost Interneta, ono je 
što stvara nove i velike rizike. 
Uz to, iako postoje prijetnje 
koje ugrožavaju oba područja, 
velike su razlike u sigurnosnoj 
zaštiti industrijskih postroje¬ 
nja i zaštite poslovanja. Tvrtke 
su usredotočene na zaštitu 
povjerljivih podataka, a u 
industrijskim sustavima - u 
kojima svaka minuta zastoja 
može skupo koštati - apsolutni 
je prioritet u zaštiti kontinu¬ 
iteta operacija. To je ono u 
čemu se kibernetička zaštita 
u industriji razlikuje od ki¬ 
bernetičke zaštite kakva se 
primjenjuje u drugim područ¬ 
jima. U kibernetičkoj zaštiti 
industrijskih postrojenja važ¬ 
no je imati pravog partnera. 
To može biti odlučujuče. Naše 
rješenje, Kaspersky Industrial 
CyberSecurity, iznimno je 
fleksibilno - može ga se im¬ 
plementirati bez zaustavljanja 
proizvodnje, a uskladivo je s 
večinom nadzornih sustava 
koje proizvodne tvrtke danas 
koriste. 


Dobro sigurnosno 
rješenje prvi je korak 
u osiguranju zaštite 
svake tvrtkeno je li to 
dovoljno? 

Ono što treba još, jest edu¬ 
kacija. Mnogo tvrtki u svijetu 
izgubilo je milijune dolara 
nakon šteta koje su izazvali 
sigurnosni incidenti koji su 
uzrok imali u neznanju ili 
nemaru zaposlenika. Takvi 
incidenti događaju se i u našoj 
regiji. Direktor sigurnosne 
zaštite i njegovi najvažniji 
ljudi - uz to što moraju imati 
temeljnu profesionalnu izo¬ 
brazbu i kvalifikacije - moraju 
stalno raditi na podizanju 


svijesti o sigurnosnoj zaštititi. 
O tome moraju govoriti svaki 
dan, doslovno svakom zapo¬ 
sleniku tvrtke u kojoj rade. 
Kaspersky Lab ima cjelovit 
nastavni program, utemeljen 
na ozbiljnim i praktičnim 
računalnim edukativnim pro¬ 
izvodima, koji primjenjuju 
suvremene metode učenja. 
Cilj tih alata je, uz prenošenje 
znanja, stvaranje novih navika 
- i to kod svih zaposlenika, na 
svim razinama organizacijske 
strukture. 

Primjena tehnologije 
blockchain u sigurnosnoj 
zaštiti čini se 


samorazumljivom , no to 
se još ne događa - zašto? 
Što Kaspersky radi glede 
tog pitanja? 

Duboko smo uvjereni u to 
da če tehnologija blockchain 
biti jedna od onih tehnologija 
koje če preobraziti IT sektor 
u godinama koje dolaze. I 
mi razmatramo razne opcije 
primjene, primjerice - kako 
podatke pomoču tehnologije 
blockchain možemo učiniti 
sigurnijima, autentičnima, 
više privatnima i bolje zaštiče- 
nima. No, s primjenom tehno¬ 
logija blockchain u rješavanju 
poslovnih problema treba 
paziti i na prava korisnika, jer 
je pravo na privatnost jedno 
od temeljnih ljudskih prava. 
Ilustrirat ču vam problem s 
kojim se industrija suočava u 
primjeni blockchaina s neko¬ 
liko, gotovo retoričkih pita¬ 
nja: ako se moji podaci nalaze 
na više različitih računala, 
kako ih mogu zaštititi? Ako 
nemam izravni nadzor nad 
računalima u kojima se nalaze 
moji podaci, kako te podatke 
mogu izbrisati? Blockchain je 
sjajna tehnologija koja rješava 
mnoge probleme - ali ne rješa¬ 
va sve probleme. Sam koncept 
osobnog podatka koji se ne 
može izbrisati suprotnost je 
načelu privatnosti. 

Ostali igrači u industriji , 
Symantec , McAfee , Trend , 
Sophos... često kupuju 
manje sigurnosne tvrtke 
i njihove tehnologije - 
Kaspersky to ne radi . 
Zašto? 

Naša rješenja temelje se na 
vlastitom osmišljavanju inte¬ 
ligentnih tehnologija koje se 
suprotstavljaju internetskim 
prijetnjama. Vjerujemo da je 
to bolji put do inovacija, od 
preuzimanja tuđih tehnologija 
i znanja. Organizacijska kul¬ 
tura usredotočena na vlastite 
inovacije nešto je u što čvrsto 
vjerujemo. ■ 


(Produženu verziju intervjua mo¬ 
žete pročitati na www.bug.hr) 

UMJETNA INTELIGENCIJA 



Deep-learning u medicini 



Hoće li roboti 
zamijeniti liječnike? 


Sve kvalitetniji algoritmi za strojno 
duboko učenje i sve prisutnija potreba 
za točnim, brzim i racionalnim 
zdravstvenim uslugama najavljuju 
dolazak novog, digitaliziranog doba 
medicine, u kojem čemo umjesto 
pravoga liječnika posječivati dr. Robota. 
Ili - ipak nečemo? 


Igor “Doc” Berecki 


O davno već nije vijest 
da šahovski programi 
na superračunalima po¬ 
bjeđuju i najbolje svjetske ve¬ 
lemajstore. Prije nekoliko su 
mjeseci uspješno apsolvirani i 
još složeniji primjeri sposobnosti 
ljudske predikcije i intuicije, vrlo 
komplicirane istočnjačke igre Go 
i Shogi, no sada, uz korištenje 
umjetne inteligencije (artificial 
intelligence, AI) ugrađene u 
program za samoučenje (deep 
learning). 

DeepMind, Deep Blue, 
deep learn 

Bez prethodno uprogramiranih 
taktičkih rješenja, tek sa znanjem 
osnovnih pravila kako se koja 
figura kreće (!), inovativni deep 
learning algoritam AlphaZero 
(proizvod Googleove kompanije 


DeepMind) prvo je sam sa so¬ 
bom odigrao nekoliko milijuna 
partija, pri čemu je svakim no¬ 
vim potezom učio kako sve bolje 
igrati, a nakon samo nekoliko 
desetaka sati takvog “samouče¬ 
nja” došao je do razine na kojoj 
stubokom pobjeđuje sve dosadaš¬ 
nje prvake u šahu te igrama Go i 
Shogi, bez obzira na to jesu li to 
ljudi ili superračunala. 

Stroj koji je sposoban učiti 
od sebe samoga, na iskustvima 
svojih prethodnih akcija i in¬ 
terakcija s okolinom, korak je 
do ostvarenja sci-fi maštarija o 
samostalno mislećem računalu. 
Dodatno fascinantan je podatak 
da AlphaZerov softver nije tre¬ 
bao nikakav superkompjuterski 
deepblueovski hardver kako bi 
sebe samoga naučio savlađivati 
složene misaone i intuitivne 
situacije, već je to obavio na 
strojevima tek nešto naprednije 
procesorske snage od one dostu- 

pne na kvalitetnijim suvremenim 
kućnim računalima. 

Predviđanja kako će razvoj 
“pametnih”, samoučećih raču¬ 
nala biti ponajviše uvjetovan 
povećanjem računalne snage i 
procesorske brzine pokazala su 
se, dakle, samo dijelom točna: 
AlphaZero eklatantni je primjer 
kako računalo jednake (pa i 
manje!) procesorske brzine i 
snage može ostvariti znatno 
bolje rezultate ako se koristi 
inteligentniji softver, odnosno ra¬ 
cionalnije i intuitivnije osmišljeni 
Al-algoritmi. Ako vas zanimaju 
točnije specifikacije, osnovni 
komplet hardveraja preporuče¬ 
nog za deep learning programi¬ 
ranje i aplikacije naveden je u 
zasebnom okviru uz tekst. 

Nahranjeni Al-softverom, sa- 
moučeći strojevi strelovitom su 
brzinom počeli nalaziti svoju pri¬ 
mjenu u drugim poljima ljudske 
djelatnosti, osim zabave i igara. 
Uostalom, netko je već ranije 
izrekao lucidnu napomenu kako 
su računalne igre (posebice one 
kombinat orne, poput šaha) svo¬ 
jevrsni “laboratorijski zamorci” 
za uvježbavanje i unapređivanje 
programskih i strojnih kompo¬ 
nenti, koje će se potom u praksi 
primjenjivati u “ozbiljnijim” 
aplikacijama nego što su “kom¬ 
pjutorske igrice”. Eto, primjerice, 
u medicini. 

Ćaskanje sa samoukim 
strojnim liječnikom 

Babylon, medicinski program 
tvrtke Babylon Health, posti¬ 
gao je bolji rezultat od prosječ¬ 
nog britanskog 
liječnika na ispitu 
osmišljenom za 
testiranje klinič¬ 
kih dijagnostičkih 
vještina. Na ispitu 
MRCGP-a (završ¬ 
nom testu koji di¬ 
plomirani liječnici 
moraju proći kako 
bi od Kraljevskog 
koledža liječnika 
dobili licencu za 
samostalno obav¬ 
ljanje medicinske 
prakse), Babylon 
je postigao 81%. 

Za usporedbu, u 
posljednjih je pet 
godina prosječna 
ocjena za klinič¬ 
ke liječnike na 
MRCGP-u iznosila 
72%. 

B abylonova 
umjetna inteli¬ 
gencija bila je 
uspješna i na te¬ 


stiranjima provedenim u orga¬ 
nizaciji sveučilišta Stanford i 
Yale, gdje se Babylon natjecao 
u dijagnostičkim i terapijskim 
vještinama sa sedam iskusnih 
liječnika primarne zdravstvene 
zaštite. Natjecanje je emitirano 
iz londonskog Kraljevskog liječ¬ 
ničkog društva (Royal College 
of Physicians) i odvijalo se u 
realnom vremenu: postavljana 
su pitanja simuliranom paci¬ 
jentu o njegovim simptomima i 
tegobama, a na temelju odgovora 
postavljane su dijagnoze i napo¬ 
sljetku preporuke za terapiju. 

Nakon što je analizirao simp¬ 
tome bolesnika koji su mu pre¬ 
zentirani, Babylon je postigao 
80% točnosti u postavljanju 
dijagnoze, što je praktički jednak 
rezultat u rasponu od 64 do 94% 
koji su postigli “živi” liječnici. 
Osim toga, Babylonov AI dobio 
je 97% za ocjenu pouzdanosti i 
točnosti svojih terapijskih pre¬ 
poruka, a liječnici su prosječno 


osvojili 93,1%- Tvorci Babylona 
željeli su pokazati da medicinski 
AI softver “upakiran” u formu 
chatbota može funkcionirati u 
najmanju ruku podjednako brzo 
i kvalitetno (ako ne i pouzdanje i 
brže) od “živoga” liječnika u pru¬ 
žanju podrške i savjeta pacijenti¬ 
ma koji iz nekog razloga nemaju 
pristup primarnoj zdravstvenoj 
skrbi u trenutku kada im zatreba. 

Sličan praktički dokaz medi¬ 
cinske primjenjivosti AI softvera 
dogodio se nekoliko mjeseci 
prije i u Kini, gdje je medicinski 
cbatbot iz tvrtke iFlytek Co Ltd 
prošao pismeni test kineskog 
nacionalnog medicinskog ispita 
za profesionalno bavljenje zdrav¬ 
stvenom praksom, postigavši 
34% više bodova od potrebnih za 
prolaz na testu. Ili još jednostav¬ 
nije: ogledni cbatbot programi 
IBM Watson i Human Diagnosis 
Project (Human Dx) dostupni su 
za slobodno korištenje online ili 
kao besplatne mobilne aplikacije. 


U redu, recimo da ovi podaci 
zaista govore o kompetentnosti 
deep learning programa i umjet¬ 
ne inteligencije da se barem 
toliko uspješno koliko i profesio¬ 
nalni medicinari hvataju ukoštac 
sa simuliranim dijagnostičkim i 
terapijskim problemskim situaci¬ 
jama. Ostaje pitanje - gdje su gra¬ 
nice praktičkoj primjenjivosti AI 
u medicini? Na kojim područjima 
zdravstvene prakse će (ako će!) 
moći zamijeniti ljudske resurse, 
a u kojima će zahtijevati djelo¬ 
mičan ili potpun nadzor živih 
stručnjaka? 

Chatbotovi 

Uz poslovični nedostatak zdrav¬ 
stvenih djelatnika diljem svijeta, 
cbatbot- dijagnostičari, potpo¬ 
mognuti sofisticiranim Al-jem, 
mogu pomoći u “popunjavanju 
rupa” u sustavu zdravstvene skr¬ 
bi. Čak i u najbogatijim nacijama 
primarna zdravstvena zaštita 
posljednjih desetljeća postaje sve 
teže dostupna, često uz predugo 
vrijeme čekanja na živi kontakt s 
liječnikom, na razgovor i pregled 
radi postavljanja dijagnoze i na 
dobivanje terapijskih preporuka. 

Korištenje medicinske umjetne 
inteligencije za popunjavanje 
praznina u regijama gdje postoji 
nedostatak pružatelja zdravstve¬ 
nih usluga i nadalje će zahtijevati 
neku vrstu nadzorne ili referalne 
strukture (žive, ljudske stručnja¬ 
ke), osobito kada se pojavljuju 
pacijenti s diskretnim, još ne sa¬ 
svim jasno razvijenim simptomi¬ 
ma nekih visokorizičnih bolesti 
koje bi se lako mogle zamijeniti 
s bezazlenim sta¬ 
njima. 

Koristeći prepo¬ 
znavanje govora, 
cbatbot registrira 
simptome koje mu 
pacijent opisuje 
i uspoređuje ih s 
bazom podataka o 
bolestima. Kao od¬ 
govor, preporučit 
će odgovarajući 
način djelovanja 
na temelju kombi¬ 
nacije prijavljenih 
simptoma, povi¬ 
jesti bolesnika i 
okolnosti u kojima 
se pacijent nalazi. 
Primjerice, odgo¬ 
vor cbatbota na 
simptome slične 
prehladi bit će 
preporuka da se u 
ljekarni uzmu od¬ 
govarajući lijekovi 
bez recepta, te se 
pacijentu prepo- 



BioMindd - AI program koji je pobijedio specijaliste u prepoznavanju tumorskih promjena na MRI snimkama 

mozga (na slici: fotografija s natjecanja) 

UMJETNA INTELIGENCIJA 



Deep-learning u medicini 



Deep Mind, Googleova tvrtka koja je izradila najnapredniji Al program IBM-ov VVatson: prvi pokušaji uvođenja chatbot-komunikacije 

za deep-learning - AlphaZero između pacijenta i medicinskog softvera 



Face2Gene - napredni program za facial recognition, namijenjen 
dijagnosticiranju rijetkih genetskih bolesti na osnovu analize crta lica 


ruče doze i dužina korištenja. 
Nasuprot tome, ako pacijent 
prijavi ozbiljnije simptome, chat¬ 
bot mu može preporučiti biranje 
hitne telefonske linije ili odlazak 
izravno u bolnicu. 

Osim za dijagnostiku akutnih 
tegoba, chatbotovi su dizajnirani 
tako da osim govorne komunika¬ 
cije integriraju i digitalne podat¬ 
ke iz uređaja za praćenje vitalnih 
funkcija koje pacijent može imati 
priključene na sebi. Kronični 
srčani bolesnici ili dijabetičari 
mogu na sebi nositi real time 
senzore koji registriraju srčani ri¬ 
tam (EKG) i frekvenciju, disanje, 
tlak, razinu šećera ili kolesterola 
u krvi, i si. Istodobno dok brblja 
s pacijentom, chatbot može “po¬ 
vući” digitalni set podataka o pa¬ 
cijentovom trenutačnom stanju i 
uključiti ih u procjenu hitnosti i 
vrste postupka ili terapije koje će 
preporučiti pacijentu. 

Ada Health, sa sjedištem u 
Berlinu, izradila je chatbot plat¬ 
formu temeljenu na Babylonu, a 
koja koristi AI i deep learning 
za praćenje zdravstvenog stanja 
pacijenta i namijenjena je indivi¬ 
dualnim korisnicima, bolnicama 
i liječnicima. Iako se ne opisuje 
kao dijagnostička usluga, apli¬ 
kacija daje osnovne preporuke 
na temelju simptoma bolesnika 
i prikupljenih zdravstvenih in¬ 
formacija. Program je ponuđen 
za testiranje u dvije njemačke 
bolnice s godišnjim “prometom” 


od 15.000 pacijenata, od kojih 
se do sada 1.500 prijavilo za te¬ 
stiranje aplikacije. Prema prvim 
rezultatima, otkako je aplikacija 
besplatno dostupna njihovim 
pacijentima, obje bolnice za¬ 
mjetno su smanjile vremena 
čekanja na termine pregleda i 
pretraga. 

Slikovne pretrage i 
onkologija 

Slično ranije opisanom “na¬ 
tjecanju” liječnika i AI stroja, u 
kojem je pouzdanost Babylona 
bila u najmanju ruku usporediva 


s ljudskom, u Kini je na televiziji 
prije nekoliko mjeseci prikazana 
emisija o dijagnostici tumora 
mozga korištenjem slikovnih 
pretraga, kompjutorizirane to- 
mografije (CT) i magnetne re¬ 
zonancije (MRI), tijekom koje 
je uspoređena učinkovitost u 
predviđanju progresije možda¬ 
nih tumora između tima od 25 
liječnika specijalista i kineskog 
računalnog sustava umjetne 
inteligencije BioMind. Pobjeda 
BioMinda od 2:0 u analizi sli¬ 
kovnih pretraga mozga ostala je 
praktički neprimijećena izvan 


Kine i izvan vrlo uskih stručnih 
krugova u SAD-u i Britaniji. 

Međutim, takva primjena 
umjetne inteligencije u sprezi 
sa softverom za analizu slikov¬ 
nih podataka može višestruko 
poboljšati dijagnostiku - posebice 
tumora mozga, kože i drugih tki¬ 
va u vrlo ranim fazama. Današnja 
dijagnostika karcinoma pomoću 
Rtg, CT i MRI slika, kao i tkivnih 
uzoraka (histopatoloških nala¬ 
za) oslonjena je na oštro oko i 
znanje iskusnog liječnika. No, 
bolesnika je sve više, sve je više 
snimki koje treba pregledati, a 
iskusnih specijalista nema be¬ 
skonačno mnogo, što rezultira 
preopterećenošću i kašnjenjem 
u očitavanju pretraga, a u borbi 
s karcinomom vrijeme je odluču¬ 
jući čimbenik. 

Pametan AI algoritam, koji k to¬ 
mu i uspijeva samostalno učiti iz 
svojih prethodnih iskustava, mo¬ 
že očitati stotine takvih pretraga, 
i s dijagnostičkom pouzdanošću 
posve ravnom onoj koju ima 
specijalist može odvojiti uredne 
nalaze od sumnjivih. Sumnjive će 
potom očitati živi liječnik speci¬ 
jalist, rasterećen potrebe očitava¬ 
nja gomile urednih nalaza. 

Pato(histo)logija i 
dermatologija 

Način kako patolozi dijagnosti¬ 
ciraju bolesti, a koji podrazumije¬ 
va “ručno” promatranje uzoraka 
tkiva pod mikroskopom, ostao 

je relativno nepromijenjen više 
od jednog stoljeća. U nastojanju 
da se poboljšaju brzina i točnost 
dijagnostike, tim istraživača koji 
dolaze iz medicinskog centra 
Beth Israel Deaconess i s Harvard 
Medical School koriste deep 
learning za obuku algoritma 
sposobnog za integraciju prepo¬ 
znavanja govora s prepoznavanja 
mikroskopskih prikaza tkiva za 
dijagnosticiranje tumora. 

Istraživači su “napunili” raču¬ 
nalo tisućama slika već ranije 
dijagnosticiranih tkivnih uzoraka 
na kojima su bile različito ozna¬ 
čene kancerozne i nekancerozne 
stanice. Program je te slike obra¬ 
dio kroz deep learning i izradio 
softversku osnovu za programski 
modul kojim je izrađen algoritam 
za očitavanje mikroskopskih 
uzoraka. U usporedbi s ljudskim 
patolozima, rezultati istraživanja 
pokazali su da je algoritam po¬ 
stigao dijagnostičku uspješnost 
od 92%, četiri postotna boda 
niža od ljudske stope od 96%. 
Međutim, kada se algoritam i 
ljudski rezultati kombiniraju, 
postignuta je stopa točnosti od 
99,5%, što je donedavno bio 
nezamislivo pouzdan stupanj 
dijagnostičke točnosti. 

Algoritam korišten na Stan- 
fordu (prethodno “nahranjen” 
s 130.000 slika koje prikazuju 
1.200 različitih kožnih bolesti) 
testiralo je dvadeset licenciranih 
dermatologa. I oni i računalo do¬ 
bili su na pregled 370 fotografija 
različitih kožnih promjena uz 
upit: “Treba li učiniti biopsiju, ili 
liječiti, ili uvjeriti pacijenta da je 
promjena bezazlena?”. Rezultati 
su pokazali da u određivanju naj¬ 
boljeg dijagnostičko-terapijskog 
izbora deep learning algoritam 
ima identičnu sposobnost pre- 
dikcije kao i dvadeset iskusnih 
dermatologa. 

Rijetke genetske bolesti 

Kroz aplikaciju Face2Gene, 
softver za prepoznavanje lica 
kombinira se s deep learning 
algoritmima kako bi kliničarima 
pomogao u dijagnosticiranju ne¬ 
kih rijetkih bolesti. Rijetke genet¬ 
ske bolesti - što im naziv sugerira 
- kliničari ne viđaju svaki dan, o 
njima su čuli ili pročitali nekada 
davno tijekom studiranja, a po¬ 
tom ih vide jednom ili nijednom 
u cijeloj karijeri, te ih je stoga 
praktički nemoguće pouzdano 
prepoznati na temelju iskustva. 
S obzirom na to da takve bolesti 
često imaju specifičan izgled 
fizionomije (crta lica), oboljele 
osobe, fotografije pacijenata, 
analiziraju se pomoću face re- 
cognition programa koji ih us- 


KONFIGURACIJA ZA DEEP LEARNING PROGRAMIRANJE I APLIKACIJE i 


GPU - osnova procesorske snage za deep Learning; u pravilu, više GPU znači brži DL: 

• RTX 2070 ili RTX 2080 Ti 

• GTX1070, GTX1080, GTX1070 Ti (ma može i GTX1080 Ti s eBaya!) 

CPU: 

• brzina iznad 2 GHz, 1-2 jezgre na svaki GPU, ovisno o pretprocesuiranju podataka (CPU bi 
trebao podržavati onoliko GPU-a koliko je "uštekano" u računalo) 

RAM: 

• clock nije odlučujući; dovoljan je najjeftiniji RAM 

• CPU RAM treba imati memorije koliko i RAM najjačeg GPU-a u stroju 

• više RAM-a korisno je samo ako su datasetovi izrazito veliki 

HDD/SSD: 

• hard drive dovoljan za pohranu korištenih podataka (3 TB ili više) 

• SSD za ugodan pogon OS-a i za pretprocesuiranje manjih datasetova 

PSU: 

• potrebna snaga (W) = zbroj W potrebnih za svaki pojedini GPU i CPU u stroju, pomnožen s 1,2 

• dovoljno PCle konektora (6+8-pinskih) 

Hlađenje: 

• CPU: standardni CPU cooler ili all-in-one vodeno hlađenje (primjerice, MasterLiquid ML360R 
ili Corsair HlOOi Pro) 

• GPU: zračno hlađenje s omogućenom kontrolom brzine 

Matična ploča: 

• potrebna su po dva 
slota za svaki GPU, za 
sve ostalo dovoljna je 
bilo kakva matična 

Monitori: 

• nekada drugi monitor 
podiže programersku 
produktivnost više 
nego dodatni GPU 



poređuje s bazom podataka koji 
koreliraju s rijetkim genetskim 
bolestima. 

Face2Gene na svojoj inter- 
netskoj stranici navodi brojne 
partnere, uključujući Baylor 
College of Medicine, Cleveland 
Clinic i Kaiser Permanente. 
Platforma trenutačno prepoznaje 
više od 7.500 rijetkih genetskih 
poremećaja. Dostupna je samo 
specijaliziranim kliničarima, koji 
pretpostavljenu dijagnozu reeva- 
luiraju dopunskim pretragama. 

Etika, legislativa i teške 
odluke 

Evidentno je da umjetna inteli¬ 
gencija i strojno duboko učenje 
sve dublje i sve konkretnije ulaze 
u područje medicine i zdravstve¬ 
ne zaštite. Umjetnom inteligenci¬ 
jom dizajniraju se i novi lijekovi, 
o čemu se već ranije pisalo i na 
Bug Onlineu, a postojećim lije¬ 


kovima evaluira se učinkovitost 
i individualizira doziranje za sva¬ 
koga pacijenta ponaosob, ovisno 
o njegovoj povijesti bolesti i o 
trenutačnom zdravstvenom sta¬ 
nju. Deep learning algoritmi sve 
bolje analiziraju i biokemijske 
nalaze iz krvi i urina pacijenta, 
usmjeravajući liječnike prema 
točnijim dijagnozama i potrebi 
za dopunskim, preciznijim pre¬ 
tragama. 

Mnoge dvojbe, međutim, ostaju 
otvorene, a konsenzus oko njih 
vjerojatno još vrlo dugo neće 
biti postignut: od toga može li 
računalo ikada posve zamije¬ 
niti liječnika dijagnostičara i 
terapeuta, može li komunikacija 
sa strojem postati surogat za 
živi dodir pacijenta i liječnika, 
pa sve do beskonačno mnogo 
pitanja iz područja medicinske 
etičnosti korištenja računala u 
postavljanju dijagnoza i terapije 


i iz područja pravnih odnosa, 
legislative i zakonske regulacije. 

Slično kao i pitanja vezana 
uz praktičnu primjenu “samo- 
vozećih” automobila - od toga 
treba li i smije li računalo uopće 
donositi za život važne odluke o 
nečijem zdravlju i životu (kako 
u samohodnom vozilu, tako i 
u bolesničkoj postelji), do toga 
tko će biti zakonski odgovoran 
za pogrešku koja se uvijek može 
dogoditi. Hoće li to biti liječnik 
na čijem stolu je računalo s AI 
programom, bolnica koja je 
odlučila uvesti računalni dija¬ 
gnostički sustav, ili, pak, siroti 
programer - tvorac softvera koji 
je donio pogrešnu odluku? 

Pred nama su uzbudljiva vre¬ 
mena. Želimo li vidjeti u kojem 
će se smjeru razvijati primjena 
umjetne inteligencije u medicini, 
samo trebamo dovoljno dugo 
ostati živi i zdravi. ■ 

Proteklih je godina u ovo vrijeme standardni DVD običavalo zamijeniti specijalno 
izdanje s najboljim sadržajima snimljenim na najboljem tehnološkom showu u regiji - 
Bug Future Shovvu. Ipak, kako je riječ o posljednjem redovnom DVD izdanju, pred vama 
stoji još jedan tradicionalni DVD krcat odličnim softverom, zabavom i multimedijom... 


FAVORITI 


11 CyotekWebCopy 1.6.0 

Jedan od ponajboljih besplatnih alata za 
zrcaljenje web-stranica i pregledavanje 
offline 



Kodi 18.0 
VirtualBos i.I4 


HS HeidiSOL 10.0 

Puna deseta inačica poznatog sučelja 
za rad s MySQL, MSSQL i PostgreSQL 
bazama 


'*+ Kodi 18.0 “Leia” 

Vrhunski višeplatformski multimedijalni 
centar koji nije potrebno posebno 
predstavljati 


M Luminar 3.0.1 

Vrlo zanimljiv alat za upravljanje i doradu 
fotografija modernog sučelja 




Mozilla Thunderbird 60.5.0 

Ponajbolji besplatni klijent e-pošte 
odnedavno nudi podršku za VVeTransfer 
iExchange 


** Oracle VM VirtualBox 6.0.4 

Puna šesta inačica poznatog 
višeplatformskog i besplatnog rješenja za 
virtualizaciju 


& SABnzbd 2.3.7 

Najnovija inačica najboljeg binarnog 
čitača Useneta, otvorena je koda 


SafelnCIoud Passvvord Manager 
18.6.0 

Spada među najbolje upravitelje 
lozinkama s podrškom za sinkronizaciju 
u oblaku 


& 1 Sweet Home 3D 6.1 

Manja nadogradnja odličnog alata 
za izradu planova stanova i kuća, s 
podrškom za 3D 

SysGauge 5.7.28 

Baš dobro napravljen besplatni alat 
za praćenje performansi računala u 
stvarnom vremenu 


Oracle VM VirtualBox 6.0.4 


4 



i II 


Virtualizacija računala već odavna ima svoju primjenu, kako u golemim profesionalnim 
okruženjima, tako i kod kućnih korisnika. VirtualBox jedno je od najpoznatijih virtualizacijskih 
rješenja koje je pretežito namijenjeno onima kojima su virtualizacijski apetiti ponešto manji. To 
ne treba krivo shvatiti, jer VirtualBox zapravo može mnogo toga ponuditi. Nedavno je objavljeno 
njegovo puno šesto izdanje, a s njime dolazi i hrpica novosti. 

Najprije će se primijetiti promjene u sučelju, koje je ponešto dorađenije i moderniziranije, no 
ključne novosti nalaze se drugdje. Tako je omogućen izvoz virtualnih strojeva u Oracleov Cloud, 
tu je značajno unaprijeđena podrška za HiDPI 
te podrška za skaliranje na zaslonima visoke 
razlučivosti, s boljom detekcijom zaslona, 
zatim tu je podrška za Hyper-V pa podrška 
za 3D, kao i emulacija VMSVGA 3D grafike na 
virtualiziranim strojevima s Linuxom. 

Poboljšano je i snimanje zvuka i videa, 
emulacija serijskih portova, a o poboljšanjima 
performansi i stabilnosti ne treba posebno niti 
govoriti. Ukratko, svi oni koji koriste VirtualBox, 
svakako bi trebali razmisliti o nadogradnji na 
ovu inačicu. (M. G.) 


Oracle VM VirtualBox 6.0.4 


Opis Puna šesta inačica poznatog 
višeplatformskog i besplatnog rješenja za 
virtualizaciju _ 

Zauzeće na disku 256 MB 
Licenca Besplatan 

Ocjena 9 _ 

URL www.virtualbox.org 


X 

< 

pTorrent 3.5.5 build 44994 

FileZilla 3.40.0 

Mozilla Thunderbird 60.5.0 

1 

Adobe Acrobat Reader DC 

K-Lite Codec Pack Full 14.7.0 

Skype 8.38.0.161 

LU 

—1 

o 

2019.010.20069 

Logitech SetPoint 6.69.123 (32-bit) 

VLC media player 3.0.6 

< 

AMD Driver Autodetect 19.2.1 

Malwarebytes Anti-Malware 


—1 

CCleaner 5.52.6967 

3.7.1.2839 


cn 

FastStone Image Vievver 6.9 

Mozilla Firefox 65.0 

Cyotek WebCopy 1.6. 




Kao što je prema njegovu nazivu moguće 
zaključiti, ovo je alat koji se specijalizira za 
zrcaljenje web-stranica. Preciznije, omogućuje 
kopiranje cjelovitog ili djelomičnog sadržaja 
na lokalni disk, kako bi se neka web-stranica 
mogla pregledavati i onda kada internetska veza 
nije dostupna. Besplatan je i relativno ga je lako 
koristiti, premda nije naodmet pogledati nekoliko 
tutorijala dostupnih na njegovom službenom webu. 
(M.G.) 



Opis Jedan od ponajboljih besplatnih alata 
za zrcaljenje web-stranica i pregledavanje 
offline 

Zauzeće na disku 267 MB _ 

Licenca Besplatan 

Ocjena 9 _ 

U RL www.cyotek.com/cyotek-webcopy 


ASCOMP BackUp Maker 7.3.0.5 



Riječ je o alatu za izradu tradicionalnih 
backupa prilagođenog kućnim korisnicima. 
Sučelje mu je simplificirano pa je i stvaranje 
zadatka za backup jednostavno; treba samo 
pratiti korake čarobnjaka, pri čemu valja imati 
strpljenja, jer je tu niz parametara koji se mogu 
podesiti. Nudi sve one standardne funkcije koje 
bi se i mogle očekivati od alata ove vrste, ali 
dodaje i neke zgodne detalje. Primjerice, moguće 
je definirati da BackUp Maker pravilno odspoji 
priključeni USB disk ili memoriju nakon što 
backup završi, a tu je i mogućnost automatskog 
pokretanja zadatka za backup kada se priključi 
USB memorija ili vanjski USB disk te još štošta 
drugo. Praktično. (M. G.) 


ASCOMP BackUp Maker 7.3.0.5 


Opis Pouzdan besplatan alat za tradicionalnu 
izradu pričuvnih kopija podataka 

Zauzeće na disku 16,9 MB 
Licenca Besplatan 
Ocjena 9 

URL www.backupmaker.com 

Problemi s diskom? 

Svi programi testirani su na viruse, no ipak ne 
odgovarati za eventualno nastalu štetu. Pozivai 
svojim primjedbama, komentarima, prijedlozim 
uracima javite na e-mail adresu bugdvd@bug.hi 



izemo 

|o Vas da se sa 
programskim 







Zahvaljujući nekim timovima i izdavačima, 

kao što su VVadjet Eye i Daedalic 
Entertainment, žanr point and click avantura 
u posljednjih je nekoliko godina opet živnuo. 
Još jedan tim koji se odlučio okušati u 
razvoju takve neke igre je Baptiste Miny 
sa svojim projektom The Blind Prophet. 

U ovoj igri mračne atmosfere i filozofsko- 
moralne tematike morate upregnuti svoj 
mozak kako biste riješili razne zagonetke i 
pomogli glavnom liku da dokuči zašto se u 
gradu Rotbork odjednom pojavljuje toliko 
demona. Velik je naglasak stavljen na priču 
i odluke koje donosite, a uz to, igra izgleda 
vrlo zanimljivo. Budući da je tim uspješno 
prikupio razvojna sredstva na Kickstarteru, 
možemo se veseliti konačnoj verziji koja bi 
trebala stići ove godine. (M. Š.) 



U tipičnom stilu point and clicka, upi rat 

ćete i pritiskati po okruženju kako biste 
riješili razne misterije 



The Blind Prophet 


Žanr Point and click avantura 

Zauzeće na disku 301 MB _ 

Licenca Demo 
Ocjena 9 

U RL http://theblindprophetgame.com/ 

















Kodi 18.0 "Leta" 





Kodi je dobro poznato 
višeplatformsko rješenje 

za upravljanje i gledanje 
multimedije pohranjene na 
lokalnim i mrežnim diskovima, 
kao i uživanje u brojnim 
streaming sadržajima. Prije 
nego što je u siječnju ove 
godine objavljena njegova 
puna, osamnaesta inkarnacija, 
moralo je proći pune dvije 
godine, a to samo znači da se 
s novom inačicom pojavilo i 
mnoštvo novih mogućnosti 
(kao i pokoji novi bug) od kojih 
će neke definitivno stvoriti 
nove poklonike ovoga svojevrsnog kralja multimedije. 

Tako je jedna od ključnih novotarija podrška za brojne emulatore raznih konzola i retro računala koji 
su specijalizirani za izvršavanje starih igraćih naslova, a kako je pri svemu tome uvedena podrška za 
uređaje poput gamepadova i igraćih palica, uživanje u igrama bit će tim veće. Doduše, ne treba očekivati 
čuda, a i za neke se stvari treba malo pomučiti (to je nešto zbog čega mnogi odustaju od Kodija jer ipak 
zahtijeva ulaganje određenog vremena u podešavanje), no općenito stvar funkcionira solidno. 

Neke su promjene napravljene i u sučelju, a premda su prilično suptilne, definitivno su dobrodošle 
jer se najčešće korištene opcije posebno naglašavaju i razmještaju tako da budu lakše dostupne. 
Nadogradnje su vidljive i u samim temeljima, a kako se razvojni tim posebno fokusirao na reprodukciju 
4k i 8k sadržaja te stvarčica kao što je HDR, dodana je hrpica novih kodeka. Uz to, poboljšan je i engine 
zadužen za rad sa zvukom (ActiveAE), a dobar će dio tih poboljšanja osjetiti korisnici Linuxa. 

Osim toga, s obzirom na to da je Kodi uspio doći 
na zao glas kao jedan od glavnih kanala za uživanje 
piratskog sadržaja, i to pogotovo onog koji se može 
konzumirati streamanjem, uvedena je podrška za 
reprodukciju DRM kodiranog sadržaja, čime se 
pokušava odmaknuti od neslavne etikete. Od drugih 
novosti treba istaknuti mnogo bolju podršku za 
Android TV (uvedena je podrška za Leanback search 
integration), kao i činjenicu da je Kodi ponovno 
dostupan na Xboxu i to nakon punih sedam godina. 
(M. G.) 


Kodi 18.0 "Leia" 


Opis Vrhunski višeplatformski multimedijalni 
centar koji nije potrebno posebno 
predstavljati 

Zauzeće na disku 111 MB 


Licenca Besplatan 

Ocjena 9 

URL www.kodi.tv 


Metaverse Keeper 


Metaverse Keeper je igra koju dobijete kad 
spojite gameplay po kojima su poznati The 
Binding of lsaac i Enterthe Gungeon, a uz 
to omogućite igračima da proceduralno 
generirane tamnice i prostorije istražuju sami ili 
u kooperativnom modu. Razvojni tim pripremio 
je četiri heroja, a svakog ćete opremati i 
nadograđivati prema želji. Već u ovoj fazi 
razvoja igra je prilično zabavna, a za konačnu 
verziju u planu je podrška za Online multiplayer, 
pa će cijela roguelike priča biti još bolja. (M. Š.) 



Žanr Roguelike 
Zauzeće na disku 689 GB 


Licenca Freevvare _ 

Ocjena 8 

U RL https://sparks-games.itch.io/ 
metaverse-keeper 


Xonotic 



Vjerojatno među vama ima onih koji su 
upoznati s retro pucačinom Xonotic. Ova 
je igra prvi put postala dostupna prije 
nešto manje od devet godina, a njeni tvorci 
modificirali su Ouakeov engine i napravili 
FPS prema uzoru na tu igru, kao i na Unreal 
Tournament. Svi oni koji uskoče u ovu igru, 
koja je potpuno besplatna, mogu birati između 
čak 16 modova i vratiti se u dane kada su 
Capture the Flag i Deathmatch bili glavni izvori 
multiplayer zabave. Ako ste željni nostalgije ili 
vas zanima u čemu su starci uživali u mlađim 
danima, ovaj će vam FPS to pružiti. (M. Š.) 


Xonotic 


Žanr FPS _ 

Zauzeće na disku 1,04 GB 
Licenca Freeware _ 

Ocjena 9 

URL https://www.xonotic.org/ 


mssi 



> Ovaj put i Tech Radar prolazi u znaku najboljeg 
tehnološkog showa u regiji, Bug Future Showa 
koji se održao početkom veljače, a drugi veliki 
naglasak dan je najvećem sajmu potrošačke 
elektronike CES-u, na kojem je i ovaj put 
sudjelovao tim iz Hrvatske. 



CES je i ove godine pokazao i dokazao 
koje će digitalne inovacije unaprijediti 
civilizaciju i učiniti naše živote 
uzbudljivijima, boljima i zanimljivijima. 
Ovo je specijalno izdanje Tech Radara, 
u kojemu je Dragan Petric donio 
snimke najatraktivnijih tehnologija 
predstavljenih na ovogodišnjem CES-u. 



Orqa je jedini hrvatski startup koji je ove 
godine nastupio kao izlagač na CES-u. U 
ovoj epizodi Tech Radara otkrivaju što su 
sve postigli na CES-u, kako su doživjeli 
Las Vegas, Silicijsku dolinu i Ameriku te 
prepričavaju najzanimljivije anegdote... 



Kao svojevrsna uvertira najspektakularni¬ 
jem izdanju Bug Future Showa koji se 
održao početkom ove godine, bugovci 
Miro Rosandić i Dragan Petric otkrili su 
voditelju BFS-a Ivanu Šariću što su sve 
zamislili za ovogodišnje izdanje jedinog 
tehnološkog showa u regiji. 



Nakon uvertire u Bug Future Show, vrijedi 
pogledati i što se tamo sve događalo, 
i to pogotovo ako ga se nije moglo 
posjetiti. Ovo je specijalna epizoda 
koju je pripremio naš velemajstor 
videoprodukcije Mario Baksa, a u kojoj se 
mogu vidjeti isječci najboljih trenutaka 
s ovogodišnjeg BFS-a. 

GarrresfTTester 


http://master.bug.hr 





Foundation 

\\ Početkom veljače 
" na Steamu je u 

program ranog pristupa 
uletio Foundation, strateška 
simulacija izgradnje 
srednjovjekovnog grada, 
kojom autori namjeravaju 
redefinirati čitav žanr. Uz 
nepostojanje klasične mreže 
na kojoj mogu graditi, 
igračima su dane potpuno 
slobodne ruke i alati kojima 
će kreirati autentična naselja, 
s posebnim naglaskom na 
masivna zdanja, nalik na 
ona iz stvarnog svijeta, koja 
je moguće prilagođavati na 
nebrojene načine. 

Pritom valja misliti na potrebe 
stanovnika i njihova znanja, 
resurse i proizvodnju dobara, 
jer svaki građevinski pothvat 
treba i platiti. Svoje likove i 
zdanja bit će moguće dijeliti 
pomoću ugrađenih alata za 
modificiranje, a prema planu, 
Foundation ćemo zaigrati tek 
u neko doba iduće godine. 

D. R. 

> Proizvođač: Polymorph Games 

> Izdavač: Polymorph Games 

> Izlazi: 2020. 




Što ćemo igrati u ožujku 


Nakon solidne veljače, ožujak nastavljamo s 
poprilično dobrom ponudom velikih naslova, 
od kojih nam prvi stiže Dead or Alive 6, novi borilački 
naslov ekipe Team Ninja. Ljubitelji strategija će 
nekoliko dana nakon njega doći na svoje uz Total War: 
Three Kingdoms, koji nastavlja tradiciju taktiziranja 
u drevnoj Kini, gdje ćemo se upustiti u sukob znan 
i kao Romansa tri kraljevstva. Devil May Cry 5, 
pak, ljubiteljima akcije nudi nove avanture Dantea 
i Nera, kojima će se pridružiti misteriozni lik znan 
kao “V”, uz prepoznatljivo japansko pretjerivanje, 


kako dimenzijama oružja, tako i blještavilom boja i 
efekata. Ubisoft nam, pak, donosi Tom Clancy’s The 
Division 2, nastavak solidne RPG pucačine, koji su, 
prema tvrdnjama, autori krojili na temelju povratnih 
informacija i kritika prvog poglavlja. Avalanche 
Studios, pak, ubrzano priprema Generation Zero, koji 
nas vodi u alternativne osamdesete, kada Švedsku 
okupiraju masivni roboti kojima se valja pametno 
suprotstaviti, a stariji će se igrači krajem ožujka 
rado ubaciti u svijet Desperadosa III, koji će ih barem 
nakratko teleportirati u prošlost. D. R. 



Layers of Fear 2 

» S obzirom na uspjeh odlične psihološke horor avanture 
" Layers of Fear 2, u kojoj smo se prije tri godine pošteno 
isprepadali i nenadano skakali sa stolaca, odluka o nastavku 
nimalo ne čudi. Svježe informacije govore o tome kako će nas 
on odvesti na ukleti brod kojim ćemo tumarati kroz uske hodnike 
i istodobno se suočavati s traumama glavnog junaka, u ovom 
slučaju glumca. 

Tematika prvog dijela bila je slikanje i slike koje su bile direktno 


vezane uz zagonetke i scenarije, a nastavak se bavi 
filmskom umjetnošću, što naslućuje dinamičnije, 
iako, sudeći prema promotivnim materijalima, ništa 
manje zastrašujuće scene. Datum izlaska trenutačno 
nije definiran, no prema glasinama, Layers of Fear 2 
trebali bismo zaigrati do kraja godine. D. R. 

□ Proizvođač: Bloober Team 

□ Izdavač: Bloober Team 

Q Izlazi: 2019. 



Još jedna battle royale igra, ali smještena u okruženje Titanfall, oduševila je igrače na prepad, 
od ljubitelja Fortnitea i PUBG-a napravila konvertite i svi govore o njoj. Što je još gore - i igraju 
je. Definitivno igra mjeseca i mjeseci pred nama. (D. G.) 

1 Cannon Fire 

1. ožujka 1 

Dead or Alive 6 

1. ožujka 

Virus Expansion 

1. ožujka 

Tiny Dangerous Dungeons 

1. ožujka 

Left Alive 

5. ožujka 

Girls' civilization 

5. ožujka 

Total War: Three Kingdoms 

6. ožujka 

Cross The Red Line 

7. ožujka 

Legend of the Assassin 

7. ožujka 

Devil May Cry 5 

8. ožujka 

Fight the Horror 

13. ožujka 

A song in the void 

15. ožujka 

Tom Clancy's The Division 2 

15. ožujka 

Project Dovvnfall 

15. ožujka 

Legends of Aria 

21. ožujka 

Radioactive 

22. ožujka 

Generation Zero 

26. ožujka 

Outvvard 

26. ožujka 

Bum Simulator 

29. ožujka 

Arctic Fleet 

29. ožujka 

Desperados III 

31. ožujka 


Piše Drago GALIC 


SUBNAUTICA: 

BELOW ZERO 


^ Još uvijek pod dojmom odlične Subnautice, koju 


smo u finalnoj verziji zaigrali prošle godine, vijest o 
punom nastavku Subnautica: Belovv Zero iznimno nas je, 
kao i brojne fanove, razveselila. U njemu ćemo se vratiti na 
planet 4546B godinu dana nakon događaja iz originala te 
uspostaviti istraživačku bazu u arktičkom području. 

Prevrat donosi nesreća na orbitalnoj postaji koja nas je 
kao znanstvenika opskrbljivala resursima, te kao i ranije, 
preživljavanje ovisi samo o nama, odnosno istraživanju 
okruženja, pronalasku hrane, stvaranju novih alata i uživanju 
u iznimnom okruženju, uz brojne opasnosti koje vrebaju iz 
dubina. Subnautica: Belovv Zero trenutačno se nalazi u early 
accessu na Steamu, koji će, prema riječima developera, 
potrajati otprilike godinu dana. D. R. 


BLIZZARD OTPUŠTA 
STOTINE - JE LI TO 
DOBRA VIJEST? 


__ Ako pratite poslovnu 
stranu igraće industri- 

MM je, vjerojatno ste uočiti 
da Activisionu u posljed¬ 
nje vrijeme ne ide baš najbolje. 
Activision Blizzard, pak, zlatna je 
koka (negdašnja) tvrtke, koja je tržila 
desetke milijardi dolara prihoda na 
WOW-u. Za one koji se ne sjećaju, od 
kada se Activision spojio s Vivendi 
Gamesom 2009., koji su bili vlasnici 
Blizzarda, vrijednost tvrtke je u 
tih 9 godina narasla skoro tri puta, 
što je za trećinu više od prosječne 
vrijednosti tvrtke u tom sektoru u 
istom razdoblju. Međutim, samo od 
rujna prošle godine do sada, vrijed¬ 
nost dionica pala je 50%, tako da 
su sada efektivno na razini iz 2015. 
godine. Sve to usprkos činjenici da 
je posljednji kvartal bio najprofita- 
bilniji u dugom nizu, ali sveukupni 
rast prihoda nije bio onoliki koliki je 
tržište očekivalo. 

Umjesto da te prihode i profit 
ulože u razvoj novih igara, prema 
mogućnosti i posve novih franšiza, iz 
nekog čudnog razloga uprava tvrtke 
odlučila je da je važniji kratkoročni 


Activision Blizzard 
je nakon veljačkog 
izvještaja za četvrti 
fiskalni kvartal, koji 
nije ispao baš najbolje, 
najavio otpuštanje čak 
8% zaposlenih - 775 
zaposlenika, i najavio 
skidanje prioriteta 
sa “razočaravajućih 
projekata”. Investitori 
su to dočekali s 
veseljem, jer ih 
“rezanje troškova” 
veseli, makar i u 
visoko kreativnoj 
grani industrije kao 
što su računalne igre 


\\\\\\\\\\\\\\^^ 


> Proizvođač: Unknovvn Worlds Entertainment 

> Izdavač: Unknovvn Worlds Entertainment 

> Izlazi: 2020 . 


utisak koji će ostaviti na investitore 
te je odlučila dijeliti otkaze i smanjivati vlastite kreativne potencijale, 
umjesto da ih povećava. 

Naime, ako ima nekoga da to još ne zna, kreativci u igračkoj industriji 
(jednako kao i u filmskoj, glazbenoj i sličnima) ono su što donosi vrijednost 
tvrtke, a ne potencijalna nalazišta unobtaniuma na Weyland-Yutanijevim 
kolonijama u dubokom svemiru. 

Kako je i običaj u današnjem svijetu, opet su nagrabusili oni koji s lošim 
stanjem tvrtke na burzama nemaju nikakve veze, a uprava tvrtke, prema 
svim je mjerljivim parametrima tržišnih analitičara, plaćena i preplaćena 
daleko preko uobičajenih običaja za tvrtku te veličine. Omraženi Bobby 
Kotick, CEO Activisiona, imao je ukupne prihode od 27,5 milijuna dolara u 
2017. (naprema 11 milijuna za direktora drugih tvrtki te veličine). 

Novi CEO Dennis Durkin, dobio je za prelazak na ovu poziciju 15 milijuna 
dolara u gotovini i dionicama, 900.000 dolara godišnje plaće i 1,35 milijuna 
bonusa za svaki cilj koji ostvari, a koji mu je zadao upravni odbor. 

Ima se, može se. 

Dakle, oni koji su najodgovorniji za slab (nikakav) povrat uloženog novca 
svojim dioničarima dobili su povećanja i bonuse, a oni koji su odgovorni za 
samu srž tvrtke i njenu kreativnu snagu, dobili su pedale. 

Da ima i drugačijih primjera treba pogledati što je učinio pokojni Šatoru 
lwata iz Nintenda, kada je 2014. zbog loših rezultata tvrtke svoju vlastitu 
plaću srezao na polovicu, bez otpuštanja zaposlenika. 

No, Activision je oduvijek bio kompanija s "neobičnim" (eufemistički 
rečeno) poslovnim etosom, a bogami i "reputacijom" među igračima... 

Tom Qancy f s The Division 2 



Info 


Kaosu 


Distriktu Kolu 


Proizvođač/Izdavač 



Massive Enterta- 
inment / Ubisoft 

Žanr ARPG/TPS 

Platforme PC, PS4, 
XOne 

Datum izlaska 

15. ožujka 2019. 

URL 

http://thedivisionga- 

me.com/ 


U ISTOM STILU 

Anthem ^ 

BioWareova nova 
igra možda izravno 
konkurira Destinyju, 
no bit će zanimljiva 
i onima kojima se 
dopada koncept 
The Divisiona i 
vole znanstvenu 
fantastiku. 

Destiny 2 

Još uvijek nedodirljivi 
vladar loot-shotera, 
Destiny 2 siguran je 
odabir. Igra o kojoj 
se zna sve. Ima svojih 
mušica, ali pruža 
mnogo zabave. 


Šareniji i otvoreniji - The Division 2 preseljen je na novu lokaciju, a osim vizualnih različitosti, donosi otvorenije lokacije, 
u kojima će biti lakše taktizirati 


UbisoftovThe Division 2 prohladnu njujoršku zimu zamijenio 
je ljetnom sparinom VVashingtona, a sredinom ovog mjeseca 
donosi proširene mehanike i još veći fokus na PvP 


DANIEL LUCIC 


Iza originalnog The 
Divisiona bilo je mnogo 
hypea pa ni prodaja nije 
izostala. Postao je jedna 
od Ubisoftovih najuspješnijih igara, no 
njegovo ne-tako-savršeno lansiranje i 
siromašan end-gome već su u ranim 
danima otjerali mnogo igrača. Ipak, u 
mjesecima koji su slijedili The Division 
je dobio mnoga poboljšanja i prošire¬ 
nja te je uspio pronaći publiku koja će 


mu ostati vjerna. Publiku koja je odbila 
vjerovati da će potencijal ovog serijala 
propasti. Upravo je to, sasvim sigurno, 
najveći razlog što The Division dobiva 
nastavak koji će, obećava razvojni tim, 
od prvog dana biti ispunjen dovoljnom 
količinom sadržaja da igrače na dulje 
vrijeme prikuje uz ekran. 

Poput svog prethodnika, The Division 
2 stići će s opširnom PvE komponen¬ 
tom, koja se snažno oslanja na misije 
isprepletene u 40 sati dugu originalnu 
priču, koju je moguće igrati solo ili u 


drop-in-drop-out kooperativnom modu 
s prijateljima ili potpunim strancima. 
Radnja se ovaj put seli nešto južnije, u 
glavni grad SAD-a, VVashington DC, koji 
bi trebao biti otvoreniji, mnogo slo¬ 
bodniji u smislu kretanja, te ispunjen 
mikrolokacijama s mnogo više prolaza, 
u kojima će biti moguće taktizirati 
znatno više nego što je bio slučaj u 
prethodnoj igri. Svijet The Divisiona 
2 bit će prepun dodatnih aktivnosti, 
pozorno osmišljenih kako bi odgova¬ 
rale konceptu igre. Igrači će se moći 
zabavljati čišćenjem protivničkih snaga 
s vvashingtonskih ulica, oslobađanjem 
ključnih kontrolnih točaka u gradu, 
ali i sporednim misijama koje, pak, 
omogućuju otključavanje, obnavljanje 



Iza zaklona - The Division 2 ostao je cover-based igra, a igrači koji zaklon 
ne koriste, bit će laka meta 


Skupljanje opreme jedan je od ključnih elemenata The Divisiona 2, 
a za kvalitetnu opremu igrači će se morati upustiti u ozbiljnije rizike 

mbija 

i nadogradnju nekolicine sigurnih mini 
baza. Ove sigurne lokacije, osim za res- 
pawnanje u slučaju smrti, igračima će 
omogućiti izgradnju novog oružja, uče¬ 
nje novih vještina, trgovanje i slično. 

Sve navedeno, ako ćemo potpuno 
iskreno, bilo je prisutno i u prethodnoj 
igri. Stvari koje su bile dobro prihva¬ 
ćene - poput pucačkih mehanika, 
kretanja ili koncepta PvE sadržaja - 
razvojni tim nije htio bespotrebno 
mijenjati. Umjesto toga, fokusirao se na 
one elemente koji su u The Divisionu 
bili manjkavi. U prvom redu, tu je ta¬ 
kozvana Tamna zona koja predstavlja 
svojevrsni mashup PvE i PvP igranja 
s jedinstvenim nagradama. Ona će u 
The Divisionu 2 biti podijeljena na tri 
dijela, a pridružit će joj se i odvojena, 
natjecateljska PvP komponenta. 

Agent na agenta 

Tri "nove" Tamne zone razlikovat će 
se u vrsti sukoba koje igrači u njima 
mogu očekivati, a sve s ciljem da svi 
profili igrača - bilo da vole blisku bor¬ 
bu u uskim koridorima ili su skloniji 
otvorenijim prostorima na kojima mo¬ 
gu taktizirati - u njima mogu pronaći 
ponešto za sebe. Kako bi izjednačio 
iskustvo zagriženih veterana i vikend 
igrača, razvojni je tim u nove Tamne 
zone unio nekoliko promjena. Prilikom 
ulaska u zonu, statistike i specijalizacije 
oružja svih igrača (u jednoj zoni moći 
će sudjelovati do 12 igrača, podijelje¬ 
nih u squodove od četiri čovjeka) bit 
će ujednačene, što bi u kombinaciji s 
poboljšanim sustavom matchmakinga 
trebalo anulirati nepremostivu pred¬ 
nost koju igrači s više uloženih sati i 
boljom opremom imaju u odnosu na 
novake. 

Istovremeno, sustav Rogue, koji je ra¬ 
nije korišten za obilježavanje agenata 
koji su se okrenuli protiv prijateljske 
frakcije, ovaj će put biti kategoriziran 


BIJEG SA STEAMA 


Pomalo neočekivano, Ubisoft je prije nekoliko tjedana potvrdio kako će s The 
t/A Divisionom 2 ispipati neistraženi teren nove digitalne trgovine videoigrama - 
one iza koje stoji Epic Games - te napustiti dosad vjerne partnere iz Valvea i njihov 
Steam. PC verzija igre tako će se moći kupiti isključivo na Ubisoftovom Uplayu 
te Epic Games Storeu. Zanimljivo, Ubisoftove druge nadolazeće igre zasad su još 
uvijek dostupne na Steamu, no prođe li ova odluka dobro, ne bismo se začudili da 
Ubisoft digne sidro i potpuno napusti Steam. Tko bi im zamjerio, 0% provizije na 
vlastitoj trgovini i skromnih 12% na Epic Storeu više su nego dobar motiv. 


u tri stupnja. Prvi i najblaži stupanj 
bit će klasični Rogue, a označavat će 
prijestupnike koji su svojim suborcima 
naškodili nenasilno. Primjerice, krađom 
opreme. Drugi stupanj Disavovved 
Rogue bit će nalijepljen na Agente koji 
su spremni okrenuti se nasilju protiv 
suboraca kako bi došli do boljih na¬ 
grada. Treći i najviši stupanj Manhunt 
Status Rogue bit će rezerviran za 
sustavne prijestupnike koji svoje vri¬ 
jeme u zoni troše isključivo na "mal¬ 
tretiranje" drugih agenata. Agenti koji 
dođu do ovog stupnja postat će mete 
visokog prioriteta te će igra nagraditi 
pojedinca koji ih dovede pred lice 
pravde. Promjene u Tamnim zonama 
učinit će ih "pristupačno izazovnima", 
kažu iz Massive Entertainmenta, a oni 
željni ozbiljnog izazova moći će se 
zapustiti u takozvanu Tamnu zonu 
Occupied. Ta zona neće imati pravila, 
i iz nje će s vrijednim lootom izići samo 
najvještiji agenti, spremni pljunuti na 
sva načela The Divisiona. 

PvP The Divisiona 2 proširit će i 
potpuno nova igraća komponenta 
nazvana Conflict. Conflict čine dva kla¬ 
sična versus igraća moda - Domination 
i Skirmish - u kojima sudjeluje osam 
igrača, podijeljenih na dva tima. Mod 
Domination pred timove će postaviti 
tri kontrolne točke, koje moraju osvojiti 
i kontrolirati veći dio vremena u zada¬ 
nom trajanju runde, a mod Skirmish 
svakom timu daje određeni broj poja¬ 
čanja, te pobjednikom proglašava onaj 
tim koji uspješno eliminira sve nepri¬ 
jateljske snage. Razvoj Tamnih zona i 
Conflicta neće biti okončan jednom 
kad igra izađe. Ove će komponente biti 



sustavno širene dodatnim sadržajima 
poput misija, igraćih modova, pojedi¬ 
načnih lokacija i čitavih mapa. 

Promjene u end-gome sadržajima, s 
naglaskom na PvP, The Divisionu 2 tre¬ 
bale bi, nada se razvojni tim, osigurati 
dugotrajnu vrijednost i igrače zadržati 
u virtualnom VVashingtonu više mjeseci 
nakon što dovrše glavne misije. Hoće 
li u tome uspjeti, ponajviše ovisi o 
količini ovih sadržaja koji će, prema 
najavama, stizati besplatno. ■ 


Interaktivna 
mini mapa 

otkriva položaje 
protivničkih snaga, 
ali i prijateljskih 
agenata koji trebaju 
pomoć, i iz nje će 
biti lako uskočiti 
u kooperativni 
multiplayer 



i Ki 


ni 

i 



M9 



Veći naglasak na Tamne zone i PvP, uz dodatak klasičnih versus modova, Pomagala i dodatne vještine otključavaju se napretkom kroz stupnjeve razvoja, 

trebao bi produbiti end-game i produljiti životni vijek novog Divisiona a onima koji ih pametno koriste donijet će prednost u PvE i PvP okršajima 

Phoenix Point (early access) 


Info 


Proizvođač/Izdavač 

Snapshot Games 

Žanr TBS 

Platforme PC, Xbox 
One 

Datum izlaska 

lipanj 2019. 


U ISTOM STILU 

XCOM 2 



Posljednje izdanje 
obnovljenog XCOM-a 
igra je kojoj se uvijek 
možete vratiti i igrati 
ga s istim žarom kao i 
prvi put. 


Phantom Doctrine 

Manje poznata 
strategija koja 
iskorištava osnove 
mehanike XCOM-a 
i vodi nas u svijet 
ratovanja agenata 
tijekom Hladnog rata. 



Velika šefica - Napadate U bossa ili protivničku bazu, budite spremni na ozljede i nepovratne gubitke 


Osvježena 

prepoznatljivost 


Godinu dana nakon prve najave dobili smo priliku isprobati razvojnu verziju Phoenix 
Pointa, novog projekta Juliana Gollopa, tvorca omiljenog X-COM-a, na čijim 
temeljima počiva i ovaj naslov 


DAMIR RADESIC 


» 


Jedan od serijala kojima 
se svako malo vraćamo, 
bez obzira na trenutačne 
hi tove, jest X-COM, koji 
je rebootom franšize 2012. pokazao 
da se na njega može računati i u 
suvremeno vrijeme, što je posljednje 
izdanje, ili bolje rečeno ekspanzija 


za XCOM 2, dodatno potvrdila. Prije 
no što smo ju zaigrali, razveselila nas 
je vijest kako Julian Gollop, začetnik 
čitave priče, radi na igri koju opisuje 
kao duhovnog nasljednika originala. 
Prošle smo godine Phoenix Point i 
opsežno najavili, uz mnogo nade i 
uglavnom općih detalja koji se mogu 
skupiti, pa nas je pozitivan odgovor 
developera okupljenih pod imenom 


Snapshot Games, na molbu za pristup 
razvojnom stadiju igre, nagnao da mu 
se još jednom posvetimo u obliku na¬ 
jave, no s informacijama iz prve ruke 
koje nikako ne predstavljaju dojam o 
finalnoj verziji, o kojoj ćemo dati svoje 
mišljenje kad za to dođe vrijeme. 

Ulaskom u igru pojavila se obavijest 
kako je pred nama treći "backers bu- 
ild", u kojem mnogo toga nedostaje 



Pripreme za misiju - Prije svakog ulijetanja u akciju provjerite opremu i, 
prema potrebi, zamijenite je 



Pun pogodak- Nismo saznali što ova nakupina organskog tkiva radi, 
a možda je tako i bolje za naše bojovnike 

i priča nije implementirana, već nam 
je cilj izdržati što duže, što znači da 
ćemo u konačnici ipak biti poraženi. 
Nimalo ohrabrujuće, no nestrpljivo 
smo promatrali crvenu maglu koja 
se širi s područja Los Angelesa pre¬ 
ma unutrašnjosti, i istraživali točke 
interesa, sve dok na jednoj nismo 
naletjeli na vrijedne materijale, ali 
i protivnike, izobličene mutacije 
morskih životinja, koje su, vođene 
izvanzemaljskim genom, odlučile 
uništiti čovječanstvo. Naš tim od pet 
vojnika raznih klasa činio se doraslim 
izazovu, no pokazalo se da brzopleti 
ulet u nepoznato područje nije bio 
baš najbolja ideja, te su živu glavu 
izvukla samo dvojica. 

Ratovanje brojkama 

Bez obzira na to, upoznao nas je s 
prepoznatljivim okruženjem u kojem 
će se svi fanovi X-COM-a i sličnih 
poteznih taktičkih strategija vrlo 
brzo snaći. Za početak, označavanje 
vojnika neiskorištenim bodovima 
automatski daje mrežu kretanja, uz 
naznake do koje točke smijemo ići 
da bi nam ostalo dovoljno bodova 
za hitac ili dva. Svaka radnja, bilo da 
je riječ o punjenju oružja koja imaju 
vrlo ograničene spremnike, bacanju 
bombe ili, pak, pukoj zamjeni opreme 
iz inventara, odnosi određeni broj 
bodova, o čemu treba voditi računa, 
baš kao i o međusobnom pokrivanju 
vojnika, jer su protivnici iznimno brzi, 
poglavito nezgodni Mindfraggeri, koji 
se prilijepe žrtvi za glavu i u stanju su 
kontrolirati njegove radnje. Srećom, 
moguće ih je ukloniti, no pripazite 
jer biste pritom mogli eliminirati i 
suborca. 

Nadalje, neke sposobnosti umjesto 
akcijskih bodova koriste također 
bodovno prikazanu snagu volje. 
Ona se nadoknađuje propuštanjem 
poteza, ubijanjem protivnika ili pro¬ 
nalaženjem plijena, a označava ot¬ 
pornost vojnika na stresne situacije. 
Ako su suborci ubijeni ili dođe do 


PRILAGODLJIVI NEPRIJATELJI 


Nakon početnog, poražavajućeg sraza 
s protivnicima, opreznije smo započeli 
novu kampanju, koja je nakon prve misije 
pokazala obećavajući sustav mutacija i 
prilagodbe našem stilu igranja. Primjerice, 
spomenuti Crabmani u početku su imali samo 
kliješta i štit, a u narednim misijama oružje za 
blisku borbu bilo je zamijenjeno strojnicama. 


Uz to, naša postojeća oružja isprva su im 
se penetrirala kroz oklope, no uskoro smo 
nailazili na suparnike kojima je veći dio tijela 
neprobojan te smo bili prisiljeni koristiti ili 
bolje oružje, ili mnogo više manevriranja i 
gađanja iz slijepih kutova, što je, dakako, i 
daleko opasnije, jer je protivnika uvijek mnogo 
više od naše petorke. 



ranjavanja, mogućnost paničarenja 
i trčanja na slijepo, obično ravno 
prema neprijateljima, izgledna je ako 
volja nije na maksimumu, a kako smo 
rekli, ponekad smo je iskoristili za 
određene specijalne poteze. Ovisno 
o konstituciji i stanju naših bojovnika, 
napadi na njih ne rezultiraju uvijek 
smrću, ali mogu dovesti do ranjavanja 
i lomova određenih dijelova tijela, 
što, pak, utječe na performanse. Pri¬ 
mjerice, lom ruke vojnika zaduženog 
za teško oružje onemogućava ga da 
ga koristi, s obzirom na to da mu za 
to trebaju obje, pa je prisiljen ostatak 
borbe provesti s pištoljem u ruci. 
Inače, od svih klasa najviše nas se 
dojmio tehničar specijaliziran za bli¬ 
sku borbu, koji na bojno polje može 
postaviti automatiziranu obrambenu 
strojnicu i popraviti je ako je oštećena, 
no pripazite na položaj, jer će ona 
bez razmišljanja propucati vojnika s 
Mindfraggerom na glavi. 

Otkidanje udova 

Vojnicima je, ovisno o klasi, na ras¬ 
polaganju niz popratnih sposobnosti 
koje nisu odmah uočljive ako pozorno 
ne čitate njihove opise. Primjerice, tek 
smo u sredini prvog susreta zamijetili 
vizualno manje oružje u rukama zapo¬ 
vjednika, koje je ustvari lanser raketa 
velike razorne moći, i sposobno je, 
ako već ne eliminirati, onda osakatiti 
grupe neprijatelja. Kad već govorimo 
o tome, recimo da je sustav ciljanja na 
prvi pogled zbunjujući, no iznimno 
djelotvoran ako ga pravilno koristite. 
Naime, iako je pucanje moguće s 
dva klika mišem, odvojite vrijeme i 


zumirajte pogled, pri čemu će vam 
se pokazati dva kruga, od kojih veći 
govori da će hici završiti negdje u tom 
području, te će pola njih pogoditi 
unutar užeg, crvenog kruga. Uz to, 
ciljnikje moguće mišem pomicati 
proizvoljno, pa gledajte da manji krug 
pokriva što više protivničkog tijela ili 
udova, što je vidljivo i na očekivanom 
izazivanju štete. Crveni pulsirajući 
kvadratići oštećenja su koja ćemo 
vrlo vjerojatno izazvati, a šrafirani su 
mogući bonus ako imamo sreće. 

Svaki protivnik je, baš kao i naši 
vojnici, sastavljen od nekoliko dijelova 
koje je moguće pogoditi i izazvati 
krvarenja, ili ih potpuno ukloniti, što 
je efektno koliko i svrhovito. Crabma¬ 
ni, primjerice, na kraju svog poteza 
postavljaju štit pričvršćen na ruku, 
pa ako ga s nekoliko hitaca otkinete, 
čitavo će im tijelo biti izloženo napa¬ 
dima. Kako je bilo najavljeno, tijekom 
testiranja svako smo malo zamjećivali 
nove mutacije i inačice istih protivnika 
koji su postajali sve opasniji. Nakon 
uspješno završenih misija, prema 
mogućnosti bez gubitaka, dobiva¬ 
mo plijen i vraćamo se na globalnu 
mapu, na kojoj biramo daljnje misije 
nadopune skladišta ili, pak, obrane 
napadnutih ljudskih utočišta, koja 
mogu biti neutralna ili pod kontrolom 
jedne od triju frakcija, s kojima tako 
popravljamo diplomatske odnose. 

lako je vidljivo da na Phoenix Po- 
intu ima još dosta posla, priznajemo 
kako nam se sviđa već sada te jedva 
čekamo zaigrati finalno izdanje, koje 
bi prema posljednjim informacijama, 
trebalo stići u lipnju ove godine. ■ 




Mutirani jastozi - Prvo smo im se smijali, a onda plakali, nakon što su Nismo pazili - Ako ovo čudovište ne skinete suborcu s glave, u drugom krugu 

nam se uspjeli približiti će usmjeriti oružje prema vama 

Apex Legends 



Info 


Proizvođač / Izdavač 

Respavvn Entertainment 
/ Electronic Arts 

Platforme PC, PS4, XOne 

Min. konfiguracija 

Intel i3 6300/ AMD FX 
4350, GeForce GT 640/ 
Radeon HD 7730,6 GB 
RAM 

URL 

http://playapex.com 


U ISTOM STILU 



PUBG v 

Igra koja je proslavila 
podžanr Battle Royale 
pucačina još uvijek je 
zabavna, svim svojim 
boljkama unatoč. 

Overwatch 

Najbolja pucačka 
igra danas poslužila 
je kao inspiracija za 
mnoge elemente Apex 
Legendsa. 


MM111 


Ocjena 

E3 Heroji, 

konzistentno 

napucavanje, 

zabavno kretanje, 

izniman sustav 

in-game 

komunikacije 

B Voljeli bismo 
vidjeti više od jedne 
mape 


DOJAM 


Battle Royale f 
napravljen 
kako treba, 
sa zabavnim 
mehanikama 
i herojima koji 
mijenjaju sve 

95 % 


Možda je od moda postao podžanr, no to ne znači da pravila Battle Royalea nisu podložna promjenama - 
Apex Legends tome je dokaz 


Heroji Battle Royalea 



teksta), devet dana kasnije, broj igrača 
koji su isprobali Apex Legends pre¬ 
mašio je 25 milijuna, s rekordnih dva 
milijuna istodobno aktivnih igrača. 
No, zašto je ova igra tako popularna? 
Jednostavno je. Kombinira najbolje 
elemente BR-ova s elementima po¬ 
najboljih hero-bosed pucačkih igara 
te sve zaključuje izvrsnom tehničkom 
izvedbom. 


Iz vedra neba na naše je igraće strojeve sletio Apex 
Legends, igra koja sve radi baš onako kako treba 


Vjeran korijenima 

U svojoj srži Apex Legends klasični je 
Battle Royale, iako nešto manji nego 
što ste možda navikli. 60 igrača, podi¬ 
jeljenih na 20 timova od tri člana, na 
početku runde praznih ruku skače na 
mapu ne mnogo veču od najmanje do¬ 
stupne u PUBG-u, kako bi žurno priku¬ 
pili što bolje oružje i krenuli eliminirati 
neprijatelje. Takav manji, fokusiraniji 
koncept BR-a osigurava mnogo akcije 
u svim fazama igre, pa čak i u srednjoj, 
koja je u Battle Royaleu tradicionalno 
relativno spora i nezanimljiva. 


Dosadan mid-game boljka je mnogih Battle Royale igara, no zahvaljujući manjoj 
mapi, izvrsnoj in-game komunikaciji i sustavu respawna, runde u Apex Legendsu 
ispunjene su aktivnostima 


DANIEL LUCIC 


Bilo je rano prijepodne 
5. veljače, kada je ekipa iz 
Respavvn Entertainmenta 
najavila otkrivanje svog 
novog projekta za poslijepodnevne 
sate toga dana. U planu je bio veliki 
stream u kojem smo trebali vidjeti 
kakvu su nam poslasticu ovi veterani 
pucačkog žanra pripremili. Stotine 
tisuća ljudi otvorilo je nove tobove u 
svojim internetskim preglednicima i 
pripremilo se na šou, no ono što se 
dogodilo malo je tko mogao očekiva¬ 
ti. Respavvn nije samo predstavio svoj 
novi Battle Royale, smješten u svijet 
Titanfalla, već je igrače pozvao da je 
preuzmu i besplatno zaigraju odmah. 

Taj potez iz marketinške je perspek¬ 
tive bio genijalan. Naime, ekipa u 
Respavvnu znala je da promoviranje 
još jedne Battle Royale igre nije lak 
zadatak te je odlučila sve marketinške 
resurse usmjeriti prema influenceri- 
ma, kojima je pružila priliku da una¬ 
prijed pripreme snimke gameplaya i 
prve dojmove, kako bi oni bili spremni 
u trenu kad igra postane dostupna 
javnosti. Plod takvog plana bila je 
višemilijunska publika već prvi dan, 
a danas (u trenutku pisanja ovog 

Atraktivnosti mid-gomeo - ili, da 
budemo precizniji, svega što stoji 
između inicijalnog sukoba s timovima 
koji su odabrali sletjeti upravo tamo 
gdje i vi -pridonosi sustav respawna- 
nja koji igračima omogućuje da pale 
suborce vrate u borbu. Ne govorimo 
ovdje o klasičnom dizanju "knockanih" 
suboraca, već oživljavanju eliminiranih 
kolega. Konkretno, izvučete li deblji kraj 
u dvoboju, vaši će članovi tima imati 
90 sekundi da s vašeg tijela pokupe 
banner. Uspiju li u tome, mogu ga do¬ 
staviti do jednog od mnogih respawn 
beacona razbacanih po mapi, što će 
vam omogućiti da se vratite među 
žive, iako ponovno praznih ruku. Ta je 
mehanika dobro balansirana i, začudo, 
čak i u mečevima s potpunim strancima, 
vrlo jasna i često korištena, te nerijetko 
može donijeti prevagu u rundi koja je 
bila naoko izgubljena. 

Timskom radu pridonosi i vrlo kvalite¬ 
tan sustav in-game komunikacije kroz 
koji je moguće komunicirati apsolutno 
sve, i to bez puštanja glasa. Korištenjem 
tipke za "pinganje" vaši će avatari su¬ 
borcima jasno dati do znanja što želite, 
a sadržaj njihovih izgovorenih linija 
mijenjat će se ovisno o situaciji u kojoj 
se nalazite, odnosno ovisno o tome 
što "pingate", bio to neprijatelj, komad 
opreme ili oružja, odnosno neistražena 
lokacija koju bi trebalo lootati. 

Sustav naoružanja i opremanja više- 
manje odgovara onima kakve viđamo 
u drugim igrama ovog tipa. Više je 
kategorija oružja, dodataka i streljiva, 
kao i oklopa koji se pod protivničkom 
vatrom troši. Oklope, osim ako nađete 
viši stupanj, nije potrebno mijenjati kao 
u, recimo, PUBG-u, već ih je moguće 
dopuniti posebnim spremnicima s 
energijom. Slično vrijedi za zdravlje, 
koje se obnavlja pomoću više ili manje 
potentnih healing itema. Obnavljanje 
oklopa i zdravlja traje nekoliko sekundi, 
u kojem vremenu postajete ranjivi, no 
ključna je strateška komponenta u bor¬ 




bi, koja ne bi trebala biti samo izravno 
napucavanje kao u prosječnom versus 
multiplayeru. 

Legende Apexa 

Posebnost Apex Legendsa ne le- 
ži u osnovnim mehanikama Battle 
Royalea. Nedvojbeno je da su one u 
Respavvnovoj igri dorađene gotovo do 
savršenstva, no to nije ono zbog čega 
igra iskače iz mase. Naime, umjesto 
avatara koje ste stvorili sami, u ovoj 
igri upravljate unaprijed definiranim 
likovima, takozvanim Legendama. 
Svaki od osam trenutačno dostupnih 
likova jedinstven je, ne samo vizual¬ 
no, već i prema svojim vještinama. 
Kopiravši koncept koji se proslavio u 
Blizzardovom Overvvatchu, Respavvn je 
od Apex Legendsa napravio hero-based 
Battle Royale. Legende Apexa raspolažu 
jedinstvenim Passive,Tactical i Ultimate 
skillovima. Hero-based pristup u klasičan 
Battle Royale unosi dodatnu dubinu te 
predstavlja još jednu priliku da igrači 
spremni na kvalitetnu suradnju iskoče 
iz mase i postanu dominantni. 

Vještine Legendi osmišljene su tako 
da se na ovaj ili onaj način isprepliću s 
vještinama drugih. Primjerice, taktička 
mogućnost bacanja dimne zavjese 
vojnikinje Bangalore savršeno se slju- 
bljuje s taktičkom sposobnošću čudaka 


Bloodhound, koji kroz isti dimni pokri¬ 
vač može vidjeti. Isto tako, energetska 
kupola gorostasnog Gibraltara zaštitit 
će tim u trenucima kad obnavljaju 
zdravlje pomoću heal drona gospođice 
Lifeline. 

Gotovo svaki element gameplaya 
Apex Legendsa pozorno je koncipiran 
kako bi potaknuo suradnju i igračima 
pružio BR iskustvo kakvo su čekali 
godinama - igru koju ne more osobito 
veliki tehnički problemi, koja se izvodi 
dobro, s kretanjem i pucanjem kakvo 
su fanovi Battle Royalea dosad mogli 
samo sanjati. Igra je ovo kojoj je teško 
pronaći manu pa se time nećemo ni 
baviti. Energiju ćemo radije potrošiti 
na igranje. Evo, meč je već počeo, a 
pobijediti se ne može sam. ■ 


Naljepnica za pušku 

i pletena vešta za 
healericu, jer ima se, 
može se... 


Svaki od dostupnih 
osam heroja ima tri 

jedinstvene vještine 
koje se na ovaj ili onaj 
način nadovezuju na 
vještine ostalih junaka 


99,99 RAZLĐGA PRĐTIV 

rri Budući da se radi o besplatnoj igri, 

ZlA očekivano je da će ju financijski 
"nositi" mikrotransakcije. U igri je moguće 
kupiti heroje, iako je njih relativno lako 
otključati in-game valutom koja se zarađuje 
igranjem, no većina stvari dostupnih za 
kupnju estetske je prirode. Konkretno, za 
stvarni novac moguće je kupiti takozvane 
Apex novčiće koje je, pak, moguće zamijeniti 
za brojne skinove za likove i oružja, te 
atraktivne finisher animacije, kojima se 
moguće šepuriti usred mečeva. Ništa od ovoga neće vam donijeti 
prednost; u svim elementima igre možete uživati bez ikakvih troškova. 



Skok iz vedra neba - sukladno pravilima Battle Royalea, meč počinje skokom 
iz letjelice, no u Apexu svaki tim ima jumpmastera koji za vrijeme skoka 
upravlja grupom, kako bi svi lakše sletjeli na isto mjesto 



Sustav lootanja maksimalno je pojednostavljen - dodaci će biti 
automatski postavljeni na oružja, a igra će vas upozoriti ako 
pokušate uzeti komad opreme lošiji od onog koji imate 

Metro Exodus 



Info 


Proizvođač/Izdavač 

4A Games/Deep Silver 

Žanr FPS 

Platforme 

PC, PS4, Xbox One 

Datum izlaska 

15. veljače 2019. 

URL https://www.me- 
trothegame.com/en-us/ 




A H FT* y: 1 




Ocjena 

□ Atmosfera, 
grafika, crafting 
sustav 

B Gluma na 
engleskom, bugovi, 
performanse 


DOJAM 


Logična evolucija f 
serijala Metro 
koja će usrećiti 
njegove fanove, 
ali koju muče 
neki problemi 
koji će se možda 
u budućnosti 
riješiti 


78 % 


Vlakom u bolji 

4A Games je nakon dvije klaustrofobične igre odlučio svoj svijet barem djelomično 
otvoriti. Rezultati su na trenutke briljantni i na trenutke frustrirajući 


I MATEJAŠOP 

Prva dva nastavka u se¬ 
rija I u Metro uživaju u sta¬ 
tusu kultnih igara. Unatoč 
povremeno upitnim me- 
hanikama i bugovima, ove pucačine, 
temeljene na istoimenim romanima 


koje je napisao Dmitry Glukhovsky, 
ističu se pričama, likovima i njihovim 
interakcijama te atmosferom. Tome 
je pridonijela premisa - nakon što su 
bombe pale, oni koji su uspjeli preži¬ 
vjeti počeli su živjeti ispod zemlje u 
postajama metroa u Moskvi, što znači 
da se sva akcija odvijala u skučenim 


prostorima i uglavnom u mraku. Kao 
Artyom dobili ste priliku nekoliko 
puta ugledati svjetlo dana, ali biste 
se brzo vratili odakle ste došli. 

Kada je 4A Games rekao da će nova 
igra imati otvoren svijet te kako će 
igrači istraživati prostranstva Rusije, 
neki su igrači bili skeptični. Može li 
Metro Exodus unatoč tome zadržati 
ono prema čemu je bio poznat? 
Odgovor smo dobili sada kada je igra 
konačno dostupna i glasi "da i ne". 
Igra ima svoja dobra, napeta i zani¬ 
mljiva razdoblja, koja su prošarana 
stvarima koje iznimno iritiraju. 

Rusko-engleski naglasak 

Kao što smo već spomenuli, velik 
dio onoga što ovaj serijal čini poseb¬ 
nim, priča su i atmosfera koje razvojni 
tim žele prenijeti. Oni kojima će ovo 
biti prva igra koju zaigraju ne moraju 
se zabrinjavati, jer će im Artyom na 
samom početku ukratko prepričati 
sve što se dogodilo. Nakon dugo 
vremena provedenog pod zemljom, 
glavni junak, njegova žena i grupa 



Artyom, imaš nešto na ruci - 4A Games i dalje zna napraviti nešto 
da vam se na brzinu smuči 

RATOVI TRGOVINA 

Sredinom prosinca prošle godine Epic Games 

je otvorio svoju trgovinu za digitalnu prodaju 
igara i ponudio izdavačima i developerima mnogo 
bolji omjer zarade od dosadašnjeg standarda. Neki 
su zbog toga odlučili prebjeći, a sigurno ih je dodatno 
motivirao Epic plaćanjem prava na ekskluzivnost. Na 
veliko negodovanje igrača, Deep Silver u posljednji 
je čas objavio kako do veljače iduće godine neće biti 
moguće igru kupiti na Valveovom servisu. Realno, 


preuzimanje još jednog launchera nije tako velik 
problem, no kada on još uvijek nema neke osnovne 
funkcije i nije baš najbolji, nećete svoje kupce usrećiti. 
Metro Exodus ima, primjerice, Photo Mode, ali kako 
Epic nema funkcionalnost za slikanje i 4A Games u 
svoju igru to nije ubacio, osim ako ne koristite neki 
drugi program, nemate kako opaliti sliku. Vjerujemo 
da će Epic stalno dorađivati svoju trgovinu, ali u ovom 
je obliku cijela priča tlaka za igrače. 



Nije Batman, ali 
skoro. Mutanata ima 
svakakvih, a svi će od 
vas htjeti napraviti 
novi obrok 



život 

prijatelja otkrili su da metro nije jedi¬ 
no što postoji te kako ima preživjelih i 
drugdje. Dolaze u posjed parne loko¬ 
motive kojoj daju ime Aurora i kreću 
na putovanje u potrazi za lokacijom 
od koje će moći napraviti novi dom. 

Osim drugova s kojima krećete na 
putovanje, pronalazit ćete nove put¬ 
nike koji će vam se pridružiti, i svatko 
od njih ima svoju priču. Problem je 
to što jako vole pričati jedni preko 
drugih, što su titlovi upitno odrađeni i 


to što razvojni tim još uvijek nije uspio 
pronaći glumce koje neće biti teško 
slušati. Ovo je definitivno jedna od 
igara koju je vrlo uputno slušati na 
ruskom i čitati ono što piše na ekranu, 
samo to baš nije jednostavno kad 
vam igra prikazuje cijele paragrafe 
teksta. 

Time cijela poanta zajedništva i dru¬ 
ženja s ekipom na Aurori, slušanjem 
njihovih interakcija i sudjelovanje u 
nekim aktivnostima postaje tlaka. 
Pogotovo ako uzmete u obzir da 
Artyom i dalje ne govori, osim kad se 
igra učitava, pa je vrlo neobično sluša¬ 
ti kako vam netko govori što ga muči, 
a vi tamo stojite kao da razgovara sa 
zidom. 4A Games već je izdao jednu 



Druženje s ekipom i razglabanje o dobrim starim vremenima 
najbolje je uz čašicu žeste 



lako je veći dio okoline razrušen, i dalje ima trenutaka Planove i odluke uglavnom donosi zapovjednik Miller, ali kad je 

za uživanje u okolini on izgubljen, svi imaju pravo glasa 

Metro Exodus 



S desne strane 
sunce, s lijeve 
strane nadolazeća 
pješčana oluja, u 

sredini utvrda puna 
mutanata s pokojim 
razbojnikom. Nije 
Artyomu Lako 


zakrpu kojom su malo pokušali doraditi 
titlove i dijaloge, ali za potpuno uživanje 
u priči morat će to još koji put napraviti. 

Monstrumi 

svih oblika i veličina 

U svijetu Metroa postoje prijetnje u 
raznim oblicima, a kako je tim dobio pri¬ 
liku poslati vas na otvoreno, sada ih ima 
malo više. Igra i dalje funkcionira tako 
da je podijeljena u poglavlja, a svako vas 
vodi na novu lokaciju kroz četiri godišnja 
doba. Na svakoj vas čekaju nove prijetnje 
i stanovnici s kojima ćete se susretati, 
kao i količina slobode koju ćete imati. 
Na većim mapama provest ćete dosta 
vremena ako ste tip osobe koja voli 
istražiti svaki kutak, a ako jeste, bit ćete 
nagrađeni dodatnom opremom i oruž¬ 
jima. Neovisno o veličini mape, glavni 
susreti i dalje su skriptirani, pa je unatoč 
slobodi istraživanja koju imate najbolje 
najprije odrađivati glavne zadatke koje 
imate, a zatim se pozabaviti dodatnima. 
U suprotnom će vam nedostajati neka 
oprema pa ćete zbunjeno gledati u nešto 
što biste bez ikakvog problema trebali 
moći napraviti, ali vam igra ne da jer 
niste išli pravim redoslijedom. 


Osim raznih mutanata, koji su i dalje 
prilično opaki i ružni, čekaju vas i ljudi 
koji nisu naučili biti ništa bolji, iako se 
svijet gotovo u cijelosti raspao. Razne 
frakcije upitnih uvjerenja i moralnih 
sustava raštrkane su po svijetu, a 
ovisno o vašem unutarnjem kompasu, 
možete biti milostivi i šuljanjem ih sve 
nokautirati, ili ih sve propucati. Kao i 
u prethodne dvije igre, vaši postupci 
imaju posljedice, pa morate malo 
pripaziti što radite ako ne želite ispasti 
psihopat. 

Sama borba i dalje je malčice tralja¬ 
va, zato što je umjetna inteligencija 
upitno inteligentna. Nekad će biti 
genijalci koji sve vide, a u drugim 
ćete se trenucima zapitati kako su 
uopće uspjeli u postapokalipsi poži- 
vjeti više od jednog dana. Oružja koja 
Artyom koristi solidna su, i možete 
ih modificirati prema volji, jer je tim 
ubacio crafting sustav u igru. Skupljat 
ćete dvije vrste materijala, koje ćete 
koristiti na sve što vam treba, a ovisno 
na kojoj težini igrate, pronalazit ćete 
ih više ili manje. 

Ono u čemu je Metro i dalje najbolji, 
atmosfera su i okolina u kojoj se kre¬ 


ćete. Neće vam biti svejedno šetati 
se po otvorenome, jer nikad nećete 
biti na miru. Igra je i na otvorenom 
uspjela zadržati taj čar, a pomaže i 
to što izgleda izuzetno dobro. Tim 
se potrudio oko detalja i sitnica koje 
ćete zamjećivati. Glavni junak mora 
održavati i popravljati svoju opremu 
na kojoj se vidi da je korištena, svijet 
kojim hodate jezivo je porušen i turo¬ 
ban, a spašavaju ga neki sunčani dani 
i mjesecom obasjane noći. Napuštene 
i razrušene zgrade i zdanja puna osta¬ 
taka iz prošlosti tu su da vas podsjete 
na to kako bi ljudima bilo ljepše da se 
nisu raznijeli. 

Uglavnom radi, pa zaštuca 

Moglo se očekivati da će se poveća¬ 
njem opsega igre povećati i količina 
problema koje treba ispraviti. Veći dio 
vremena Metro Exodus radi dobro, ali 
na nekim će se mjestima vaše raču¬ 
nalo pošteno namučiti. Osim povre¬ 
menih problema s performansama, 
u igri postoji i nezavidna količina 
bugovo. Artefakti, propadanje kroz 
teksture, Artyom svako malo zaglavi 
kad hoda ili sprinta. Sigurni smo da će 
se to riješiti s nekoliko zakrpi te kako 
će cijelo iskustvo biti glade, no moglo 
je i bez toga. 

Svi oni koji se žele ukrcati na Auroru 
i krenuti na putovanje postapokalip- 
tičnom Rusijom trebaju se pripremiti 
na ono što će ih dočekati. U današnje 
doba pucačina izuzetno brzog tem¬ 
pa, Metro Exodus vrlo je polagan i 
sustavan. Za nekoga kome bi se tre¬ 
balo žuriti, Artyom hoda vrlo polako, 
igra vam često oduzme kontrolu i 
morate sjediti i pozorno slušati, a 
najviše će biti nagrađeni oni koji su 
spremni istražiti sve što je 4A Games 
pripremio. Za ljubitelje serijala ovo je 
bila logična, potrebna i dobrodošla 
evolucija te će oni biti vrlo zadovoljni, 
a onima kojima će ovo biti prvi susret 
s njime, napomena da mogu očekivati 
mnogo sporije iskustvo od onih na 
kakve smo danas navikli. ■ 

Sva oružja možete podešavati i dorađivati dodacima i nastavcima 
koje pronađete, a važno ih je održavati 



Svaka otvorena staza ima svoju mapu koju ćete u cijelosti moći istražiti, 
a najbolje je za početak slijediti oznaku x 

Far Cry New Dawn 




Info 


Proizvođač/Izdavač 

Ubisoft 

ŽanrFPS 

Platforme PC, PS4, Xbox 
One 

Datum izlaska 15. veljače 
2019. 

URL https://far-cry.ubisoft. 
com/game/en-us/home 



Postapokalipsa nimalo nije loša kad izgleda ovako, 
i kad imate pratnju u obliku četveronožnog druga 



U odnosu na prošlu igru, u ovoj ćete oružja raditi od materijala 
koje prikupite, a svaki put kad nadogradite bazu, 
imate pristup jačim verzijama 



D Nove mehanike, 
postapokaliptično 
okruženje, još uvijek 
zabavno 

H Likovi i priča još 
su uvijek naporni 


DOJAM 


Ubisoft je malo f 
doradio već 
prilično zabavnu 
formulu iz Far 
Crya 5, a rezultat 
je vrlo dobar 


83 % 


NOVI POREDAK, ISTI PROBLEMI 

Manje od godinu dana prošlo je od izlaska posljednjeg 
nastavka u popularnom FPS serijalu, a francuski izdavač 
iznenadio nas je novom igrom koja je direktni 
i postapokaliptični nastavak na Far Cry 5 



I MATEJAŠOP 

Ubisoft je uz Far Cry 5 uspješno 
vratio serijal u kategoriju zabav¬ 
nih i šašavih pucačina. Poslali su nas u 
fiktivni Hope County u saveznoj državi 
Montana, gdje su nas, osim prirodnih 
ljepota, dočekali ludi kult i hrpa ljudi 
koji su poznati kao "preppers" - oso¬ 
be koje su spremne za nuklearni rat i 
katastrofe ako dođe do njih, jer imaju 
podzemna skrovišta i opremu. Tada 
smo ih gledali ispod oka, ali s novim 
nastavkom u ovom serijalu jasno nam 
je zašto je nekad dobro biti pripremljen. 

Far Cry New Dawn opet nas vodi u 
Hope County, samo što se luckasto 
proročanstvo glavnog negativca u pri¬ 
jašnjem nastavku obistinilo - atomske 
bombe su pale, nakon nekoliko godina 
provedenih ispod zemlje preživjeli su 
provirili svoje glavice i vidjeli da se pri¬ 
roda obnovila, pa da i oni mogu početi 
s pokušajem vraćanja života u normalu. 
Kao i u prijašnjem nastavku, nalazite se 
u ulozi neimenovanog i nijemog lika, 
koji će pokušati spasiti ovaj okrug, ali 
umjesto od ludog religioznog kulta, od 


lude i nasilne grupe The Highwaymen, 
na čijem se čelu nalaze The Tvvins. 0 
priči nećemo detaljnije, jer je to i dalje 
najmanje uzbudljiv dio, i većini likova 
bilo bi dobro da ne otvaraju usta. 

Umjesto toga, usmjerit ćemo se na pro¬ 
mjene, kad će već igračima koji su odigra¬ 
li Far Cry 5 biti poznati lokacija, neki likovi 
i mehanike. Osim onih aktivnosti kojima 
ste se bavili - istraživanje, lov, ribolov, 
vožnja velikog broja vozila, pucanje po 
velikom broju neprijatelja, oslobađanje 
ključnih lokacija - razvojni tim ubacio je 
neke nove i usput doradio stare. 

Najveća razlika je ubacivanje blagih 
RPG mehanika i implementacija glavne 
baze koju ćete nadograđivati. Njeno je 
ime Prosperity i služi kao posljednje 
utočište za one koji su uspjeli preživjeti. 
Prikupljanjem resursa raštrkanih po 
okrugu, bilo u obliku materijala ili ljudi, 
dobit ćete mogućnost poboljšavanja 
baze, a time i svojeg lika i opreme koju 
nosite sa sobom. Budući da se radi o 
postapokaliptičnom okruženju, oružja 
i vozila imaju odgovarajući izgled - 
sklepani su od ostataka koji se još mogu 
iskoristiti. 


Promjenu su doživjeli i takozvani 
Outposts. Nakon što oslobodite utvrdu 
od napasti Highwaymana, možete je 
opet prepustiti, oni će se vratiti jači, ali 
ćete za ponovno oslobađanje dobiti 
veće nagrade. Taj sustav zamišljen je za 
one koji žele veće izazove, i sasvim do¬ 
bro funkcionira. Novost su i Expeditions, 
koje vam omogućuju da se zaputite 
izvan Hope Countyja na manje mape i 
maznete protivnicima vrijedne resurse, 
koje nakon prvog prelaska također mo¬ 
žete igrati na većim težinama za bolje 
nagrade. Cijelu igru također možete u 
cijelosti prijeći u kooperativnom modu, 
koji pruža dodatni izvor zabave za one 
koji to vole. 

Far Cry New Dawn unosi dovoljno 
promjena da začini formulu prijašnje 
igre i time pruži svježe i zabavno isku¬ 
stvo - od novih aktivnosti, mehanika, 
postapokaliptičnog okruženja i vrlo 
lijepog izgleda, ako ste se opet zaželjeli 
sandbox pucačine, s ovom igrom neće¬ 
te pogriješiti. Bit će zanimljivo vidjeti 
gdje će serijal otići nakon ovoga, ali 
Ubisoft trenutačno ima solidne ideje 
i izvedbu. ■ 




Ekspedicije su zanimljiv dodatak koji vas vodi na različite Početak u novoj igri jednako je dramatičan kao i u prethodnoj, 

lokacije, i osim što vam daje vrijedne resurse, služi kao i opet imate čast upoznati se s negativcima 

promjena scenarija 

iHiww Resident Evil 2 


Info 


Proizvođač/Izdavač 

Capcom 

Platforme PC, Xbox One, 
PS4 


U ISTOM STILU 

The Evil VVithin 

Psihološki horor 
koji potpisuje Shinji 
Mikami, pod čijom je 
palicom nastao prvi 
Resident Evil. 

Alan Wake's 

American 

Nightmare 

lako je većim dijelom 
riječ o akcijskoj 
avanturi, ovaj 
uradak Remedy 
Entertainmenta 
na trenutke nas je 
pošteno isprepadao. 


Ocjena 


□ Kamera, grafika, 
atmosfera, igrivost 

E Ništa posebno 


DOJAM 


Povratak 

izvornom survival 
horor ugođaju, 
koji je i proslavio 
serijal, nije mogao 
stići u boljem 
obliku 



ZLO U SVOM PONAJBOLJEM OBLIKU 



m ' 1 


Negdašnji kolege -Jedan po jedan ne bi bili problem, 
no u grupi ih je najbolje pokušati zaobići 


Uzaludan trud - Najbolje pobjeći glavom bez obzira, 
uz uvjet da ne nabasate na grupu zombija 


Odlični promotivni materijali i najave jednostavno ne 
mogu dočarati igrivost i atmosferu remakea Resident 
Evila 2, koji će svojom kvalitetom poslužiti kao 
referenca za buduće slične pokušaje 


I DAMIR RADESIC 

rTl lako na remastere gledamo 
kao na simpatične povratke u 
prošlost s kozmetičkim prepravkama 
i rijetkim novostima koje same za 
sebe ne utječu na igrivost prikazanu 
u originalima, remakeovi su nešto po¬ 
sve drugo. Uz zadržavanje osnovnih 
elemenata, poput priče i likova, kao 
poveznica na izvornik, njima igrači 
dobivaju potpuno novo iskustvo i 
elemente igrivosti, koji ponekad i ne 
ispadnu pretjerano inovativni, lako 
smo u prošlosti odigrali nekoliko takvih 
projekata, niti jedan se do sada ne 
može mjeriti s novim Resident Evilom 
2, koji je Capcom majstorski odradio 
i natjerao nas da se u njemu ne osje¬ 
ćamo sigurni čak i kada to u rijetkim 
trenucima predaha jesmo. 

Priča nas, baš kao i u originalu, vodi u 
Raccon City usred izbijanja epidemije 
koja se proteže kroz praktički sve dije¬ 
love serijala, i suočava nas sa zombiji- 
ma i raznim grotesknim čudovištima, 
čija pojava izaziva stres i ubrzani rad 
srca. Odmah u početku imamo na izbor 


zaigrati kampanju kao Leon S. Kennedy 
ili Claire Redfield, koja je onako usput, 
sestra Chrisa Redfielda iz prvog dijela. 
Za razliku od izvornog RE2, njihove 
priče se ne prepliću i odluke u jednoj 
ne utječu na drugu, već nakon što 
odigramo kampanju s jednim likom, 
imamo priliku za novi prolaz s dru¬ 
gim. Premda drugi pokušaj nije toliko 
interesantan kao prvi, donosi nova uni¬ 
katna područja, nepredvidljive susrete 
s protivnicima, drugačije zagonetke i 
scenarije, što sve zajedno obogaćuje 
čitavu priču novim detaljima. 

Koliko god promjena pogleda na igri¬ 
vost izgledala riskantnom, poglavito 
naspram starih fanova, koji su 1998. 
godine uživali u statičnim kamerama 
koje su se mijenjale ovisno o poziciji 
igrača - no uglavnom statički pratile 
naše kretanje po sobama policijske 
postaje u kojoj se odvija prvi dio igre 
- slobodno možemo reći da je potpuni 
uspjeh. Pogled preko ramena savršen 
je za ovakve igre, u kojima čudovišta 
ispadaju iz ormara i svakim ulaskom 
u novu sobu možemo očekivati vrisak 
koji će nam slediti krv u žilama, pogla¬ 



vito u mračnijim područjima, u kojima 
se, osim dijela osvijetljenog ručnom 
svjetiljkom, okolne sjene pomiču sva¬ 
kim korakom, što dovodi do napada 
panike i mahnitog vrludanja mišem ili 
gljivom na kontroleru. Tome u prilog 
ide i vrhunska grafika, upakirana s diza- 
jnerskim rješenjima, kako okoline, tako 
i protivnika koji niti u jednoj varijanti 
nisu tek puka smetala koja možemo 
eliminirati pogotkom u glavu. Čak i 
osnovni zombiji mogu primiti nekoliko 
hitaca, a kako je streljivo rijetkost i valja 
ga čuvati, zamijetili smo da je najbolje 
pucati im u koljena i ostaviti ih da pužu. 

Doduše, zbog postavki zagonetki 
koje od nas zahtijevaju konstantno 
lutanje istim hodnicima u potrazi za 
predmetima i rješenjima, ponekad 
se isplati investirati nekoliko metaka 
više zato da se ne nađete u okruženju. 
Naime, glavno smetalo, famozni Tyrant 
ili MR. X, kako god želite, neuništiv je 
i u stalnoj potrazi za vama, i ako se 
tijekom bijega nađete između njega 
i nekoliko zombija, teško da ćete se iz 
takve situacije izvući. Zvuk njegovih 
stopa koje vas slijede, mumljanje i 
vriska ostalih protivnika gotovo su 
stalni, što će vas držati napetim čitavo 
vrijeme druženja s ovim, prema našem 
mišljenju, jednim od dosad najboljih 
horora. Opravdanje kako ste igrali 
original u slučaju Resident Evila 2 nije 
nimalo valjano. ■ 


0 \ 
\ 

I ■£ 


Noćna mora - Tijekom igre upoznat ćete brojna čudovišta 
poput ovog, koje je teško uopće opisati 

Brzi i nezgodni - Svaki šum može značiti da je protivnik 
u blizini i natjerati vas na mahnito osvjetljavanje okoline 
i trzanje nakon otkrivanja izvora 













STRATEŠKA IGRA 


Battlefleet Gothic: Armada 2 



Hrabro naprijed - lako nas s druge strane 
čeka nezgodna flota Tyranidsa, naši 
Imperijalci dorasli su zadatku 


Info 


Proizvođač Tindalos 
Interactive 

Izdavač Focus Home 
Interactive 

Platforme PC 


D Raznolike frakcije, 
grafika, igrivost, 
masivne bitke 

B Nedostatan 
tutorial, djeluje kao 
oveća ekspanzija 


U ISTOM STILU 


Homeworld 
Remastered 

Obnovljeno izdanje 
legendarnih RTS-ova 
koje ljubitelji SF-a ne 
bi trebali, a ni smjeli 
propustiti. 


Star Wars: 

Empire at War 

Bitke na tlu osrednje 
su nas se dojmile, 
no uživali smo u 
zračnim okršajima i 
osvajanjima svjetova 
općenito. 


Ocjena 


SUDAR TITANA 

S obzirom na uspjeh prvog dijela, bilo je logično da će se 
ekipa Tindalos Interactivea još jednom posvetiti svijetu 
VVarhammera 40K 


I DAMIR RADEŠIĆ 

Prije tri godine imali smo pri¬ 
liku zaigrati Battlefleet Gothic: 
Armada, strategiju u realnom vremenu 
koja nam je predstavila dio svijeta VVar¬ 
hammera 40.000, za koji su do tada zna¬ 
li samo fanovi. Naime, riječ je 0 manje 
poznatim igrama na ploči u kojima glav¬ 
ne uloge ne pripadaju klasičnim vojnim 
jedinicama, već ogromnim svemirskim 
brodovima frakcija kojima povod za rat 
ne treba, s obzirom na to da on traje 
neprekidno, lako Games VVorkshop 
više ne objavljuje nove nadogradnje 
Battlefleet Gothica, i posljednja je sti¬ 


gla 2013. godine, razvojni tim Tindalos 
ipak se odlučio za preradu ovog manje 
poznatog serijala, i prvim poglavljem 
napravio dobar posao, uz pohvale na 
račun uspješne adaptacije mase pravila 
u fanovima RTS-ova prihvatljiv oblik. 

Najava nastavka nimalo nas nije 
iznenadila, i kao što smo očekivali, 
pred nama je sadržajno bogatija igra 
koja ponovno plijeni akcijom nabi¬ 
jenim bitkama, uz napomenu kako 
ponovno valja razmišljati unaprijed. To 
za pridošlice možda neće biti uočljivo 
na prvu, iako će bez sumnje uživati u 
jurišanju na protivničke flote, u kojima 
čak i najmanji brod broji stotine, ako ne 
i tisuće članova posade. Naime, develo- 
peri očito nisu usvojili kritike na račun 
nedostatnog tutoriala koji objašnjava 
samo osnove, te su ponovili istu grešku 
zbog koje je linija učenja vrlo strma i 
prepuna grešaka u koracima. Možda 
će se nekima činiti da smo prestrogi te 
kako se u RTS-ovima nema što previše 
mudrovati, već označiti jedinice i kliknu¬ 



Kaotična preglednost - Prve bitke 
uvijek su teške, pogotovo zato što svaki 
brod ima svoje specijalnosti koje valja 
iskoristiti u pravom trenutku 


ti na protivničke, no Battlefleet Gothic: 
Armada 2 nije takav tip strategije. 

Svaki brod ima svoju namjenu, bilo 
da je riječ 0 napadačkoj ulozi topovi¬ 
ma ili, primjerice, brodu za prijevoz 
vojnika koji će se s guštom ukrcati na 
neprijateljsku letjelicu i zauzeti je kada 
im to naredimo. Svemu treba dodati 
i priličnu tromost i spora zakretanja, 
osim u iznimnim situacijama, jer bitke 
se dobivaju pravilnim pozicioniranjem 
i iskorištavanjem što veće vatrene moći 
naspram nespremnog protivnika koji ne 
može uzvratiti punom snagom. Uz to, 
svaka od ponuđenih dvanaest frakcija 
ima svoj stil ratovanja, prednosti i mane 
koje valja uzeti u obzir, pa je, primjerice, 
Imperium najjači u obrani i dalekomet¬ 
nom napucavanju, a brodovi Tyranidsa 
prikladniji su za blisku borbu. Spome¬ 
nute dvije frakcije imaju i svoje vlastite 
kampanje, baš kao i Necronsi, a ostale 
možemo zaigrati u skirmish okršajima 
protiv računala ili ljudskih protivnika. 

Još uvijek nismo gotovi s tutorialom, 
jer su same bitke manji dio priče; ono 
što se događa izvan njih daleko je 
kompleksnije. Naime, kada ne ratuje¬ 
mo direktno, pripremamo se za rat, 
što uključuje elemente koji graniče 
s 4X strategijama, istina, ne na razini 
serijala Galactic Civilizations ili sličnih, 
no dovoljno kompliciranom da nas od 
silnih brojki i izbora bez kvalitetnog 
objašnjenja zaboli glava, i nerijetko 
sami moramo proniknuti što treba kli¬ 
knuti i kako napredovati, koje svjetove 
braniti, a koje žrtvovati za opće dobro, 
koje tipove brodova izučavati, i tako 
redom. Ipak, strpljivost će se upornima 
višestruko isplatiti, pri čemu mislimo na 
bolje razumijevanje borbenih dijelova i 
mogućnosti brodova. 

Battlefleet Gothic: Armada 2 ne 
predstavlja veliki pomak u odnosu na 
original, ali ga u svakom slučaju kva¬ 
litetno nadopunjuje i proširuje, što će 
njegovim fanovima biti sasvim dovoljna 
preporuka. ■ 


DOJAM 


Školski odrađen 
nastavak, 
namijenjen 
fanovima izvornog 
izdanja 


76 % 



Ubod komarca - Klasični napadi na kapitalne brodove 
nanose malo štete te su pravilno pozicioniranje i korištenje 
specijalnih oružja nužni za rušenje ovih grdosija 



Prvi neuspjeh - Već u samom tutorialu pogrešna će vas 
procjena dovesti do nužnog restartanja čitave misije, 
koja nije kratka 

BEffl Civiiization VI: Gathering Sborm 


Info 


Proizvođač Firaxis Game 
Izdavač 2KGames 
Platforme PC 


U ISTOM STILU 



Sid Meier's Alpha v 
Centauri 

Zasebni izdanak 
serijala Civiiization 
vodi nas u budućnost, 
u kojoj pokušavamo 
naseliti planet Chiron. 


Probuđeni div - Megaerupcije vulkana gradove i njihove četvrti mogu vratiti 
nekoliko desetaka poteza unatrag 


ZNAČAJNO OSVJEZENJE 


Civiiization IV: 
Colonization 

Remake izvrsnog 
Colonizationa iz 
1994. godine, koji 
se mnogima svidio 
više od originalnog 
Civilizationa. 



Ocjena 


D Diplomacija, 
aktivni planet, 
zaraznost 

B Ništa posebno 


Kompleksna strategija Civiiization VI dobila je drugi po 
redu dodatak, koji zbog značajnih novosti i poboljšanja 
mirne duše možemo nazvati jednim od najboljih u serijalu 


I DAMIR RADEŠIĆ 

Civiiization je oduvijek pred¬ 
stavljao oblik zabave u koji je 
za potpuno razumijevanje potrebno 
utući masu slobodnog vremena, no 
nagrada je igra koja svakim novim 
igranjem pruža sve veće zadovolj¬ 
stvo. lako su temelji novim nastavci¬ 
ma zadržavani, deve I operi su svakih 
nekoliko godina u serijal uvodili 
novosti koje su više ili manje utjecale 
na igrivost. One su ponekad stizale i 
s ekspanzijama, premda nikad u to¬ 
likoj mjeri kao s Gathering Stormom, 
novim dodatkom za Civiiization VI. 


Naime, do sada smo nekažnjeno 
iskorištavali resurse majčice Zemlje, 
izgrađivali gradove gdje nam se 
to prohtije i veselo pomicali bojne 
kočije i topove prema iritantnim 
susjedima, no s Gathering Stormom 
naš planet nije beživotna ploča, već 
aktivni sudionik igre koji utječe na 
zacrtane planove. Ako se u početku 
partije naši naseljenici nađu u prio¬ 
balju, vidjet ćemo označena područja 
koja će podizanjem razine mora biti 
poplavljena, što je jasno upozorenje 
da tamo ne bismo trebali udariti 
temelje grada. Također, na mapama 
su raštrkani vulkani koji će kad-tad 
eruptirati različitim jačinama, rijeke 
će poplavljivati okolna područja, 
uništavajući izgrađene nadogradnje 
i odnoseći ljudske živote, baš kao i 
oluje koje će pomno složenu invazij¬ 
sku armadu vidno osakatiti i prisiliti 
nas ili susjeda na promjenu planova 
dok se šteta ne sanira. Premda će te 



Odmazda Feničana - Mansa Musa skupo 
će platiti nenajavljenu agresiju i uskoro 
nestati iz daljnje povijesti 



pojave u početnim stadijima igre biti 
rijetke, korištenjem fosilnih goriva 
emisija štetnih plinova raste, što će 
dovesti do topljenja polarnog leda i 
sve češćih katastrofa. 

Logično, u nekom trenutku trebat 
će okrenuti novi list i potražiti alter¬ 
nativne izvore energije koje donosi 
izučavanje naprednih tehnologija, 
no u vječnoj utrci nitko ne jamči da će 
vaše akcije slijediti i ostale nacije. Do¬ 
duše, možete ih prisiliti tijekom Svjet¬ 
skog kongresa, na kojem svako malo 
odlučujete o stvarima koje direktno 
utječu na igrivost do idućeg sastanka, 
poput skupljih ili jeftinijih jedinica, 
ili, primjerice, trgovačkog embarga 
protiv određene civilizacije. Diploma¬ 
cija je općenito unaprijeđena, iako i 
dalje dobivamo idiotske prijedloge za 
razmjenom resursa, među kojima se 
našlo mjesta i za diplomatske pogod¬ 
nosti. Njih dobivamo mirnodopskim 
igranjem, sklapanjem saveza i dobrim 
odnosima s neovisnim gradovima 
državama, kako bismo ih koristili 
prilikom glasovanja ako želimo da 
određena rezolucija prođe ili pro¬ 
padne. To je posebno važno prilikom 
agresivnog igranja, jer nam se može 
dogoditi da smo prozvani zbog na¬ 
pada na susjeda, i svi narodi mogu 
ujediniti snage i krenuti u osvetnički 
pohod, što možete spriječiti, barem 
nakratko. Jednako tako, u slučaju da 
smo mi žrtve pohlepnog egocentrika 
koji je bez najave izvršio agresiju, što 
nije rijetkost, računalo će to zapam¬ 
titi, i ako kasnije krenemo na njega 
i zauzmemo mu nekoliko gradova, 
to smatrati opravdanom akcijom i 
njegovo pozivanje ostalih članova 
zasigurno neće proći. 

Dakako, u ekspanziju je nakrcana 
još sva sila novosti, poput novih 
civilizacija, od kojih su posebno in¬ 
teresantni Maori, nove tehnologije 
i jedinice, poboljšanja terena, poput 
tunela i kanala koji otvaraju nove 
strateške opcije, i još masa toga. Sve 
u svemu, Gathering Storm vidno 
osvježava Civiiization VI, i svim fano- 
vima ga, unatoč visokoj cijeni, toplo 
preporučujemo. ■ 


rsrm 


Ponovno smo se 
doveli u stadij 
očekivanja još 
jednog, završnog 
poteza prije 
gašenja igre, no 
on nikako da 
stigne... 




Kupovanje glasova - Ako rezolucija prođe (a proći će), 
u idućem razdoblju odabrana nacija neće moći dobivati 
velikane 



Crna smrt -Zasebni scenarij, u kojem ćemo pokušati ostati živi 
tijekom pošasti kuge 

pretplatite se 


PRETPLATNICI 

PROFITIRAJU! 


Pristup Win 10 izdanju Buga 


BESPLATNO 



■ Sadržaj posebno optimiziran za sva računala 
i tablete s Windows 10 operativnim sustavom 

■ Čitanje svih brojeva Buga, uključujući i 
najnoviji 

■ Mogućnost kupovine samo digitalnog Win 10 
izdanja i digitalne pretplate 


Bug Mreža WinDays 

kiosk preuzeto pretplata upute 



www.bug.hr/winstore 


Pristup iPad izdanju Buga 


BESPLATNO 




■ novi brojevi dostupni istodobno s tiskanim izdanjima 

■ sadržaj optimiziran za čitanje na tabletima uz interaktivne 
linkove unutar tekstova 

■ pretplatu je moguće ostvariti i samo na iPad izdanje po 
povoljnijoj cijeni i za kraći period 


V 


J 


Digitalizirana web arhiva 


BESPLATNO 



■ najjednostavniji put do željenih informacija 
kroz bilo koji internetski preglednik 

■ sadržaj starih brojeva indeksiran je i lako 
pretraživ po brojnim kriterijima 

■ brojevi se u digitalnoj arhivi pojavljuju s 
odmakom od najviše 60 dana u odnosu na 
izlazak tiskanog izdanja 



UŠTEDA ZA PRETPLATNIKE 

do 40% 

267 kn 

GODIŠNJA PRETPLATA 


70% cijene u prodaji 

449 kn 

DVOGODIŠNJA PRETPLATA 


60% cijene u prodaji 


Pretplatite se još danas na: 
www.bug.hr/webshop 


Za sve dodatne informacije 
obratite se na e-mail adresu: 
pretplatafdbug.hr 


Upute za pristup digitalnoj arhivi nalaze se na 
adresi: http://www.bug.hr/digi/upute/ 





















Wargroove 

Razvoj ni tim 
Chucklefish nas¬ 
tao je kada je jedna osoba 
koja je radila na indie hitu 
Terraria odlučila da bi mo¬ 
gla napraviti nešto slično toj 
igri i ubaciti neke novosti. 

Ime tog prvog projekta bilo 
je Starbound i postigao je 
solidan uspjeh, a osim raz¬ 
voja igara, ovaj se tim počeo baviti izdavanjem drugih zanimljivih nezavisnih tvorevina. Ipak, 
taj dodatni posao nije ih spriječio da naprave nešto svoje, pa smo nakon nekoliko godina rada 
dobili VVargroove. 

Čim se više počelo govoriti o toj strategiji na poteze, igrači su u njoj vidjeli spiritualni nastavak 
na Advance Wars, i nisu bili u krivu. Tim je pripremio kampanju za jednog igrača, u kojoj ćete 
pratiti priču o zaraćenom svijetu i upoznati se s onime što morate raditi. Na svakoj mapi koju 
ćete proći imate jedinice koje pomičete po poljima, zdanja koje osvajate za dobivanje novca 
koji služe za kupovanje novih jedinica, i zgradu iz koje ćete te jedinice regrutirati. Svaka jedi¬ 
nica ima svoje prednosti i nedostatke, pa ćete ih birati ovisno o tome koji vam se neprijatelj 
približava ili prema kojem idete. 

Osim običnih jedinica, imate pristup zapovjednicima koji imaju posebne vještine, koji u ključnim 
trenucima mogu promijeniti ishod borbe. VVargroove je jedna od onih igara koje je jednostavno 
razumjeti, ali teška za svladavanje, tako daje mogu zaigrati početnici i veterani. Osim kampanje 
za jednog igrača, ima nekoliko dodatnih modova, sami možete stvarati svoje mape i scenarije i 
dijeliti ih s drugima i igrati u kooperativnom, odnosno kompetitivnom multiplayeru. Ako želite 
mozgati i taktizirati sami ili s drugima, VVargroove će vam to pružiti. 

Info 


Proizvođač / Izdavač Chucklefish 
Žanr Strategija na poteze 
Platforma PC, PS4, Xbox One, Switch 
Dojam Zabavna strategija na poteze, kojoj je glavni 
uzor Advance Wars 
Cijena 16,99eura 

Ocjena 87 % 





Pikuniku 


Čim vidite da je Devo- 
Iver Digital izdavač za 
neku igru, znate da vas čeka 
nešto drugačije. Ako Pikuniku 
pokušamo smjestiti u žanrove, 
rekli bismo da se radi o spoju 
platformera i avanture, u kojem 
ćete povremeno rješavati neke 
zagonetke, a što je igra zapra¬ 
vo, teško je dočarati. Nalazite se 
u ulozi crvene elipse s nogama, 
koja se iz nekog razloga odjed¬ 
nom probudila. Mještani koji 
se nalaze blizu vašeg skrovišta 
mislili su da se u njemu krije 
opaka zvijer, pa kad vi izmilite, nisu pretjer¬ 
ano impresionirani. 

Zbog toga će vas pustiti iz kaveza u koji 
su vas kratko strpali, i zatim zamoliti za 
pomoć. Svi likovi s kojima ćete se susresti 
u ovoj igri šarmantni su i šašavi, a probleme 
koje imaju neće biti teško riješiti. Ne želimo 
previše duboko ulaziti u priču, jer je na¬ 
jbolje da je sami iskusite. Ono što možemo 
reći jest to da je blesava i duhovita te kako 




Info 


Proizvođač / Izdavač Sectordub/Devolver Digital 
Žanr Platformer, avantura 
Platforma PC, Svvitch 

Dojam Šaljiva i apsurdna avantura koja veseli 
svojom jednostavnošću 
Cijena 10,79 eura 

Ocjena 84 % 


BRZA AKCIJA I POLAGANA 
KONTEMPLACIJA 


Sada, kad smo prilično zakoračili u novu godinu, možemo 
vidjeti da nas čeka još jedna koja će biti (pre)krcata indie 
igrama, lako svi servisi za prodaju igara, osim Valvea, 
imaju probrane naslove koje prodaju, Steam je dovoljan 
da ne znamo koje bismo novo iskustvo prije isprobali. 


The Hong Kong Massacre 


Još jedna igra koja se našla u izboru indija 
ovaj mjesec bila je dugo godina u razvoju. 
Njeno je ime The Hong Kong Massacre, a za razvoj 
je zaslužan švedski dvojac Vreski. Kada su je naja¬ 
vili prije pet godina, obećali su nabrijanu akcijsku 
s bullet time mehanikom (serijal Max Payne) i 
premisu koja podsjeća na filmove koje je režirao 
John Woo. Rezultat nije baš tako impresivan. 
Priča, ono nešto malo što je ima, prikazana je kroz 
kratke isječke i nešto konverzacija s jednim bar- 
menom, ali to je valjda dovoljno za dohvaćanje 
jednog od četiri oružja i čišćenje staze od svih 
protivnika. Gomeploy je direktno preuzet iz 



Info 


Hotline Miamija - izometrijska perspektiva, 
protivnici raštrkani po stazi, kada ostanete bez 
streljiva kupite njihova oružja, jedan metak i 
mrtvi ste. Razlika je u izgledu i spomenutoj bullet 
time mehanici, koja će vam u stisci spasiti život. 
Budući da je tako lako umrijeti, igranje se svodi 
na metodu pokušaja i pogrešaka, pa kad završite 
sa stazom, više osjećate olakšanje nego radost. 
Ono što se igri mora priznati jest to da akcija do¬ 
bro izgleda te kako atmosfera i glazba pridonose 
stilu koji su tvorci htjeli dočarati, ali igri bi dobro 
došlo više raznolikosti u samom gameplayu. Ako 
želite, svaku stazu možete prijeći tako da se uh¬ 
vatite ukoštac s izazovima - da to napravite brzo, 
bez korištenja usporavanja vremena, i da svaki 
metak pogodi protivnika, ali osim toga nemojte 
očekivati neka veća uzbuđenja. The Hong Kong 
Massacre solidna je imitacija hita iza kojeg stoji 
Dennaton, ali nedostaje joj ono nešto po čemu 
ćemo je dugo pamtiti. 



Proizvođač / Izdavač Vreski 
Žanr Akcijska igra 

Platforma PC 

Dojam Akcijska igra kojoj bi dobro došle dinamičnije staze i gameplay 

Cijena 16,79 eura 


Ocjena 73 % 

je vrlo zabavno šetati, skakati i rolati se po 
svijetu koji je razvojni tim smislio. 

Cijelo iskustvo je kratko i slatko, pa ako ste 
raspoloženi za nešto blesavo i drugačije, 
Pikuniku će vam oduzeti jedno poslij¬ 
epodne. lako izgleda prilično jednostavno, 
stil ima svoju draž i glazba se savršeno 
uklapa u apsurdnost premise. Devolverzna 
nanjušiti posebne stvari, a to im je ovom 
igrom još jednom pošlo za rukom. 



At the Gates 


Jon Shafer ime 

je koje je ljubitelji¬ 
ma strateškog serijala 
Civilization vjerojatno 
poznato. Čovjek je bio glav¬ 
ni dizajner na Civilizationu 
V, a do te je pozicije došao 
jer je vrlo talentiran pro¬ 
gramer i zato što je već u 
ranim tinejdžerskim danima 
radio modove za Civ3. Nakon što je završio s radom na toj igri, odlučio je otvoriti svoj studio 
i napraviti 4X strategiju kakvu on želi. Proces je bio dug i mukotrpan, a šteta je što se većini 
ljubitelja tog tipa igara At the Gates neće svidjeti. 

Čim upalite igru, jedna od prvih stvari koje će vam poručiti je da se radi o "sporom i teškom 
iskustvu", što je nekima dovoljno da je otpišu. Druga stvar koja je važna jest to da ne očekujete 
velike sličnosti sa serijalom na kojem je Shafer radio. Da, jedinice se kreću po ploči i priku¬ 
pljate resurse koji će vam trebati za rušenje Rimskog Carstva koje je već lagano u rasulu, 
ali uglavnom ćete biti prepušteni sami sebi. Umjetna inteligencija uglavnom vas pušta na 
miru i veći dio vremena provest ćete na unapređivanju svojih klanova (odnosno jedinica) i 
raspoređivanju resursa, dok ne postanete dovoljno jaki da ispunite glavni cilj u igri. 

Najveći problem, dok ne pohvatate kakva je taktika najbolja za napredak, predstavljaju 
godišnja doba - konkretno, zima kada nema hrane, nego morate raspolagati zalihama koje 
ste nabavili. Kada to riješite, možete biti mirni. Zbog toga je At the Gates nešto što će se 
svidjeti onima koji vole pozorno i polako nadgledati ekonomski razvoj, a oni koji traže nešto 
dinamičnije, neće biti zadovoljni. Šteta, jer je Shafer uložio mnogo vremena i truda u igru 
koja je imala potencijala, ali nekad to nije dovoljno. 





Info 


Proizvođač / Izdavač Cornifer Games 
Žanr4X strategija 

Platforma PC 

Dojam Spora strategija koja će se svidjeti onima koji 
više vole menadžment 
Cijena 29,99 eura 

Ocjena 68 % 


To je i dalje bolji problem nego da nemamo dovoljno izbora, ali bilo bi možda bolje da godišnje ne izađe više od 7 tisuća igara na tom servisu. 
Kako bilo, izbor igara za ovaj mjesec dosta je šarolik. Oko dvije igre tvorci su se dugo mučili, a rezultat nije ispao tako dobar koliko bi htjeli. 4X 
strategija At the Gates ima zanimljive ideje, ali ne baš najsretniju izvedbu, a akcijska igra The Hong Kong Massacre ima stila, ali nedostaje zabavniji 
gameplay. Chucklefish je kroz VVargroove uspješno oživio Advance Wars, oni koji žele opuštajuće iskustvo čeka The Stillness of the Wind, a dozu 
veselja pružit će Pikuniku. ■ Mateja Šop 


The Stillness of the Wind 

Nekad su igre spore jer je razvojni tim 
odlučio da im je priča koju žele ispričati 
važnija od mehanika, a tako se definitivno može 
opisati simulacija The Stillness of the Wind. Vi ste 
Talma, baka koja ima još nekoliko godina života u 
sebi, i koja je jedini član obitelji koji je ostao živjeti 
na izoliranoj farmi. Ima svoje koze, nešto kokoški, 
komad zemlje, bunar, a jedina interakcija koju s lju¬ 
dima ima je čovjek koji je svako malo posjeti i trguje 
s njom te joj usput uruči pisma koja joj šalje obitelj. 

Budući da se nalazite u ulozi starice, hodate vrlo 
sporo, stvari koje morate obavljati radite jednako 

Info 

Proizvođač / Izdavač Memory of God, Lambic Studios/Fellovv Traveller 
Žanr Simulacija 

Platforma PC 

Dojam Simulacija polaganog tempa, u kojoj se upoznajete s pričom kroz pisma 
Cijena 10,49 eura 

Ocjena 80 % 




sporo i brzo se umarate. Morate 
paziti na svoju okolinu te na 
to da imate što jesti i brinuti 
se za živine koje imate. Igra 
je mirna i kontemplativna, a 
tome pomaže priča koja se 
odvija kroz spomenuta pisma. 
Što više igra napreduje, to 
stvari postaju gore, a to će vas 
vjerojatno natjerati da malo 
razmislite o svojem životu. 

Igri možemo zamjeriti neke bugove koji se javljaju, 
a koje možete riješiti jedino tako da dan krenete 
ispočetka ili pokušate resetirati iteme koje koristite 
kroz glavni izbornik. Također, iako je to svjesna od¬ 
luka developero, bolje bi bilo da Talma ipak nije tako 
usporena. Ipak, nekad treba malo usporiti i razmisliti, 
pomusti kozu i napraviti sir, pa nam je drago da nam 
je The Stillness of the Wind, s vrlo lijepim izgledom i 
spokojnim zvucima, to omogućio. 

SPECIFIKACIJE 

NES Classic 

SNES Classic 

PlayStation Classic 

Commodore 64 Mini i 

Količina igara 

30 

21 

20 

64 

Mogućnost dodavanja igara 

✓ ( third-party ) 

✓ ( third-party ) 

✓ ( third-party ) 

✓ 

Priloženi kontroleri 

1 

2 

2 

1 

SoC 

Allvvinner R16 

Allvvinner R16 

Mediatek MT8167A 

Allvvinner A20 

CPU/GPU 

ARM Cortex A7 (četiri 
jezgre) / Mali400MP2 

ARM Cortex A7 (četiri 
jezgre) / Mali400MP2 

ARM Cortex A35 (četiri 
jezgre) / IMG PovverVR 
GE8300 

ARM Cortex A7 (dvije 
jezgre) / Mali400MP2 

Memorija (RAM /storage) 

256 MB DDR3/512 MB 
NANDflash 

256 MB DDR3/512 MB 
NANDflash 

1 GB 1866 MHz DDR3 /16 
GB NANDflash 

256MB SDRAM/256MB 
NANDflash 

Video izlaz / Priložen 
kabel 

HDMI /✓ 

HDMI / ✓ 

HDMI / ✓ 

HDMI /✓ 

Napajanje / Priložen 
punjač 

MicroUSB/X 

MicroUSB/X 

MicroUSB / X 

MicroUSB/X 

Dimenzije (Š x D x V) 

102 x 130 x 45 mm 

110x133x41 mm 

149 x 105 x 33 mm 

370 x 150 x 100 mm 

Težina 

176 grama 

200 grama 

170 grama 

372 grama 

Cijena 

599 kuna 

899 kuna 

799 kuna (trenutno na 
akciji za 449 kuna) 

479 kuna 

- Nintendo. S jedne je to strane 
neobično, s obzirom na to da 
su dosta ziheraški nastrojeni, 
no opet, s druge strane, ako 
se gleda kroz njihovu povijest, 
uvijek su bili inovativni i mislili 
out-of-tbe-box, premda ih to po¬ 
nekad koštalo reputacije (hint: 
Wii U). Ovu retro konzolašku 
loptu prva je zakotrljala konzola 
Nintendo Entertainment System 
(NES) prije dvije godine. Kako 
bismo ga ipak razlikovali od ori¬ 
ginalnog brata, dobio je suffix 
“Classic” na kraju imena, pa 
mu je tako puni naziv zapravo 
NES Classic. Shvativši da imaju 
kokoš koja liježe zlatna jaja, 
Nintendo se nije zaustavio samo 
na njemu, i godinu nakon NES 
Classica, predstavili su Super 
Nintendo Entertainment System 
Classic, odnosno SNES Classic. 
Možda je s fotografija to teško 
primijetiti, pogotovo kada su u 
pitanju vizualno identične repli¬ 
ke, izvedbe NES Classica i SNES 
Classica fizički su daleko manje 
od originala, 40-50% njihove 
pune veličine. Ovi manekenski 
gabariti nisu posljedica uštede 
na materijalu, več činjenice da 
aktualni hardver koji se u njima 
nalazi jednostavno zauzima 
osjetno manje prostora - zato 
što su komponente od onda vi¬ 
šestruko napredovale - nije bilo 
smisla da korisnici dobiju komad 
kućišta ispunjen zrakom, poput 
kakve vreće čipsa. No, ni ovakvi 
nisu daleko od toga, jer koliko 
smo imali prilike vidjeti tijekom 
rastavljanja, hardver zauzima 
vrlo mali dio unutrašnjosti kući¬ 
šta. Što se tiče fizičkog izgleda, 
sve je gotovo u posljednji detalj 
identično svojim originalnima; 
prekidači su također funkcio¬ 
nalni, a koriste se za paljenje 
same konzole, vračanje u glavni 
izbornik i skakanje između iga¬ 
ra, nešto kao multitasking. Kao 
i u originalnoj verziji - američka 
i europska verzija SNES-a razli¬ 
kovale su se i fizičkim izgledom 

- ni sada ništa nije drugačije, 
gdje Amerikanci, prema našem 
mišljenju, dobivaju nešto manje 
ljepšu i kutijastu verziju s ljubi¬ 
častim detaljima. 

Uz NES Classic dobit ćete jedan 
kontroler, što mu je jedna od 
mana koja mu se najviše pred¬ 
bacivala, ali i činjenicu da ima 
vrlo kratki kabel. Nintendo se 
potrudio ispraviti situaciju na 
modelu SNES Classic, u čijoj se 
dodatnoj opremi dobivaju dva 
kontrolera i duži kabeli. Naža¬ 
lost, Nintendo je na oba modela 
koristio proprietary tipove 
konekcije za kontrolere, koji 
su vješto sakriveni iza malenih 


past 

Evo nešto za one koji su ih svojedobno 
imali, i koji se grizu zbog toga što su ih 
kasnije prodali ili pokvarili, ali i za one 
koji nikad nisu bili te sreće da iskuse ovaj 
pikselirizirani dio konzolaške povijesti 


Matej Majstorović 

R etro tehnologija - pojam 
je koji kod nas, geekova, 
jednako brzo omekša 
srce i olakša novčanike, kao kad 
žica udari tamburu na svadbi, 
ma koliko god da tvrd orah bili. 
Još kada u tu formulu ubacite 
i konzole, pogotovo one prvih 
generacija, trenutačno napu¬ 
štamo sve ono što smo u tom 
trenutku radili. OK, možda 
neke od vas ove retro konzole 


kroz koje ćemo ovdje proći 
neće baciti na koljena u istom 
efektu, ali definitivno pogađa 
ono mjesto koje izaziva nekon¬ 
trolirane flashbackove iz doba 
bezbrižna djetinjstava. No, je li 
zaista sve onako kako pamtimo, 
ili nas vlastita sjećanja ipak malo 
zavaravaju? 

Djetinjstvo na dlanu 

Glavni “krivac” za stvaranje 
ovog novog trenda oživljavanja 
nekih od konzolaških prvije- 
naca ni manje, ni više je nego 


vratašca na prednjoj strani kon¬ 
zole, na mjestu gdje su se inače 
nalazili konektori za originalne 
kontrolere. Što se tiče vjernosti 
ovih replika, teško da bismo ih 
na prvu mogli razlikovati od 
originala; kada bismo ih stavili 
jedan pored drugog, riječ je o u 
detalj identičnim 1:1 kopijama, 
osim možda na račun požutjele 
plastike i tog nešto duljeg/de- 
bljeg kabela. 

Nintendo k’o Nintendo, narav¬ 
no, nije priložio strujni adapter, 
ali s obzirom na to da se napaja 
preko microUSB na USB Type-A 
kabela, te uz to zahtijeva napon 
od samo 5V, poslužit će bilo 
kakav klasični punjač za mobi¬ 
tele koji može pružiti više od 
1A struje. Nažalost, ta “bolest” 
nije zaobišla niti jednu od ovih 
drugih mini retro konzola mimo 
Nintendovih, pa čak niti C64 
Mini, tako da ćete se u svim 
slučajevima morati snaći kad je 
u pitanju napajanje, no ako ništa 
drugo, svi dolaze s USB Type-A 
microUSB kabelom te HDMI ka¬ 
belom u dodatnoj opremi. HDMI 
izlaz ujedno je i jedini videoizlaz 
koji ćete naći na NES Classicu 
i SNES Classicu (jednako su 
opremljeni i ostali), a sve četiri 
konzole isporučuju i videosignal 
u 720p razlučivosti. 

Naravno, od vas se ne očekuje 
da uguravate patrone origi¬ 
nalnih NES i SNES igara, već 
oba modela dolaze s igrama 
spremljenima u ROM. Kod 
NES Classica to je 30, a kod 
SNES Classica 21 igra, a biraju 
se preko glavnog izbornika, u 
kojem ćete moći promijeniti 
još pokoju postavku, nastaviti 
igrati neku od igara koje pro¬ 
lazite od sačuvanih trenutaka. 
Što se tiče odabira igara, pa... 
mogao biti bi bolji. Ne kažemo 
da je loš, naprotiv, solidan je, 
ali s obzirom na to koliki je 
ukupni opus obje konzole velik, 
definitivno postoje naslovi koji 
su zaslužili biti umjesto onih 
koji su se ovdje našli, a koji su u 
najboljem slučaju prosječni. Na 
stranu to, na obje konzole naći 
ćete legendarne naslove poput 
Legend Of Zelda: A Link to the 
Past, Zelda II, Star Fox i nikad 
pušten Star Fox 2, Super Mario 
World, Contra III, Castlevania, 
Donkey Kong, Metroid, Super 
Mario Bros (1,2,3), Ninja Gaiden, 
Excitebike i još dosta drugih 
koje će vas definitivno satima 
okupirati. Ako ste više tehnički 
potkovani, postoji način da 
ubacite u obje konzole još igara 
pomoću neslužbenih metoda, te 
naravno, ako posjedujete njiho¬ 
ve originalne ROM-ove. 

RETRO GAMING KONZOLE 


NES Classic & SNES CLassic, PlayStation Classic i C64 Mini 






Iskustvo igranja na ovim repli¬ 
kama NES Classic i SNES Classic 
kontrolera vrlo je slično origina¬ 
lu, barem onako prema sjećanju, 
što se tiče prekidača tipki, a 
slično bi se moglo reći i za same 
igre. Kažemo slično, jer dojam 
pomalo kvari input lag koji je 
dosta prisutan, no nije da baš 
ubija cjelokupno iskustvo. Teško 
je zapravo očekivati išta blizu 
originala, koji je u suštini vrlo 
jednostavan, jer ipak je ovdje 
riječ o konzolama koje emuliraju 
igre. Hardver koji im u tome po¬ 
maže sastoji se od Alhvinnerovog 
R16 SoC-a, koji sadrži četiri pro- 
cesorske jezgre ARM Cortex A7, 
grafički procesor Mali400MP2, 
u što je dodano 256 MB DDR3 
RAM-a (Nanya za američku verzi¬ 
ju, SK Hynix za europsku verziju 
SNES Classica) i 512 MB NAND 
Macronixove flash memorije. 

Propuštena prilika 

Kud’ svi, tud’ i mali Mujo. 
Možda si jedan od najpoznatijih 
japanskih proizvođača potro¬ 
šačke elektronike neće to isto 
promumljati u bradu, ali ruku 
na srce, nećemo si lagati, defini¬ 
tivno je krenuo tim stopama iz 
ne tako skromnih razloga. Sony 
jednostavno nije mogao odoljeti 


Začetnik ovog trenda reinkarnacije retro konzola bio je 

Nintendo sa svojoj NES konzolom, koja je u 
modernoj izvedbi prozvana NES 
Classicom i koja je skoro 
duplo manja od 
originala 


pristup ši¬ 
rokom opusu 
različitih izbornika, 
koji su očigledno dio emu- 
latorskog sustava. 

Kao “šlag na tortu” izbora igara 
imamo i hardver koji se nalazi u 
konzoli - Mediatekov MT8167A 
SoC, koji sadrži četverojezgreni 
procesor ARM Cortex A35 i 
grafički procesor IMG PowerVR 
GE8300 (koristi se uglavnom 
u tabletima), uparen sa 16 GB 
Samsungove NAND flash me¬ 
morije i također Samsungovih 2 
x 512 MB 1866 MHz DDR3 RAM- 
a - koji ima očiglednih problema 
s izvođenjem igara. Ili je to u 
pitanju, što ne bi čudilo jer je 
procesor A35 jedan od slabijih 
ARM Cortex procesora, ili zbog 
emulatora koji ima jednostavno 
previše softverskog overhea- 
da, a možda i nedjelotvornog 
koda, čime se sprječava glatka 
izvedba. Igre na trenutke znaju 
biti izuzetno trzave, gdje osjetno 
padne broj FPS-a, a možda naj¬ 
gora stvar je to što je u nekima 
vrlo izražen input lag. U svakom 
slučaju, nešto ne radi onako 
kako bi trebalo, a definitivno 
nije pomogla ni činjenica da 
je Sony izmiješao NTSC i PAL 
verzije igara, kombinirajući tako 
različite framerateove, odnosno 
50 Hz PAL gameplay na 60 Hz 
videoizlaz PlayStationa Classic, 


SNES se u originalnoj verziji za europsko 
tržište izgledom kompletno razlikovao o 
američke verzije, pa tako ni za ovu Clas 
izvedbu SNES-a nije bilo izni 


da ne iskoristi trend koji je Nin¬ 
tendo postavio. 

Unatoč tome što je Sony imao 
i više nego idealnu priliku odra¬ 
diti cijelu priču još bolje nego 
oni, nisu se baš u tome iskazali, 
upravo suprotno, no neke su 
stvari ipak malo bolje odrađene. 
Recimo, nisu se odlučili na pro- 
prietary bullshit (vrlo čudno za 
Sony, pa stoga i pohvalno) glede 
konektora za kontrolere, kojih 
ćete u dodatnoj opremi dobiti 
dva, već koriste najobičnije USB 
Type-A ulaze. Kako bi stvar bila 
još bolja, unutar kontrolera PCB 
za konekciju na kabel koji ide 
prema konzoli koristi microUSB 
konektor, tako da ako vam se 
ikad nešto dogodi s kabelom, 
uvijek ga jednostavno možete za¬ 
mijeniti. Još jedan cool dodatak 
je to da ovaj mališan zvukovno 
i vizualno oponaša pokretanje 
originalne konzole PlayStation, 
odnosno onaj prepoznatljiv bijeli 
pa crni load / splash screen igre 
koja se učitala, nešto što nam je 
trajno ostalo zapečeno u našoj 
“internoj memoriji” i nešto što će 
vam trenutačno triggerati mini 
dozu dopamina. 

Za sada se sve čini super, zar 


ne? Da, i jest, ali tu prestajemo 
s pozitivnim stvarima. Ono u 
čemu je Sony podbacio s PlaySta- 
tion Classicom je, pogađate, u 
najvažnijem dijelu cijele priče, 
a to je odabir igara. Već smo i 
s Nintendom uvidjeli da će taj 
problem biti ponavljajuća tema, 
upitan izbor igara, no iako je to 
dosta osjetljiva tema, jer ipak, 
ukusi se razlikuju, neki osnovni 
razum / konsenzus mora postoja¬ 
ti, a njega ovdje i nismo baš našli, 
odnosno u najboljem slučaju tek 
djelomično. 

Teško je zamisliti PlayStation 
bez klasika poput Crash Bandico- 
ta, Gran Turisma, Dina Crysisa, 
Tonyja Hawka, Wipeouta i Tomb 
Raidera. No, među tih 20 predin- 
staliranih, koji se također biraju 
preko zasebnog izbornika, mogu 
se naći klasični biseri, a oni naj¬ 
istaknutiji su Grand Theft Auto, 
Metal Gear Solid, Final Fantasy 
VII, Resident Evil, Tekken 3, 
Oddworld: Abe’s Oddysee... Za 
one hrabrije, postoji mogućnost 
ubacivanje dodatnih igara ko¬ 
rištenjem neslužbene metode, 
štoviše, ako spojite vulgaris 
tipkovnicu na njega i jednosatno 
pritisnite tipku “Esc”, dobit ćete 





Nintendo se ipak odlučio za nestandardne tipove konektora, tako da 
nećete moći prikopčati tipkovnicu na SNES Classic i NES Classic, kao što 
to možete kod PlayStationa Classic i C64 Mini konzole 

142 I BUG OŽUJAK 2019. 







dodatno je rezultirao 
još gorim iskustvom 
igranja. 

The underdog 

Ako vam je dojadilo 
rifljanje žutila s pla¬ 
stike na originalnom 
Commodoreu 64, a i 
dalje ga želite koristi¬ 
ti, slobodno ga zadrži¬ 
te u tom “autentičnom” 
izdanju i bacite pogled na C64 
Mini od ekipe iz RetroGamesa. 
Moramo priznati da nas je ma¬ 
lo zaobišla ta konzola, iako je 
također nedavno predstavljena, 
i premda smo već imali prilike 
vidjeti njihovu repliku kontrolera 
C64 koju su napravili u verziji ko¬ 
ja je kompatibilna s računalima. 

Kao ostale ovdje viđene retro 
konzole, C64 Mini otprilike je 
upola manji od svog originala, 
a da ne bude prelagan, ubacili 
su nekoliko željeznih umetaka 
unutar kućišta kako bi dobio na 
masi. Pomalo razočaravajuće, 
ali ipak očekivano, tipkovnica 
na njemu nije funkcionalna, već 
je tu samo zato da ispuni ulogu 
što vjernijeg izgleda replike. Iako 
dolazi s više prekidača na sebi, 
kontroler za C64 Mini također 
je gotovo identičan originalu, 
jedino bismo mu malo zamjerili 
kvalitetu izrade. 

Još jedna prednost u odnosu na 
ostale je ta da C64 Mini u sebi 
donosi mnogo više igara, i to, po¬ 
gađate, njih 64. Sve su više-manje 
optimizirane za joystick, a ako 
imate potrebu za tipkovnicom, 
postoji opcija da jednostavno pri¬ 
kopčate klasičnu USB tipkovnicu 
na konzolu u jedan od dva USB 
utora, a osim toga, možete po¬ 
krenuti virtualnu tipkovnicu koja 
je softverski implementirana u 
sklopu operacijskog sustava. No, 
nažalost, velika većina tih 
igara nama je bila 
nepoznata. Bilo je 
nekoliko naslova 
poput Paranoida, 

Impossible Missi- 
ona, Armalytea, 

Boudler Dasha i 
Winter Gamesa, koji 
su se isticali, ali s obzi¬ 
rom na to da ih je tako 
puno predučitano, te 
imajući na umu koliki je 
opus C64 igara općenito, 
moglo je biti puno bolje. 

No, postoji rješenje i tom 
problemu. 

2a razliku od prvotno spo¬ 
menute trojke, C64 Mini ima 
opciju koju bi svi oni zapravo 
trebali podržavati, a to je mo¬ 
gućnost službenog učitavanja 
dodatnih igara s vanjskih medija, 



& 


Bez vrlo detaljnog 

pregleda teško bi prepoznati Nintendove reptike kontrotera 
od onih originalnih, a pokazati su se jednako kvalitetni 
prilikom korištenja 


onih koje nisu došle predinsta- 
lirane. Sam proces učitavanja 
odrađuje se isto kao i prije goto¬ 
vo 40 godina. Uz pomoć sučelja 
Commodore 64 BASIC, koje se 
nalazi u glavnom izborniku sa 
svim ostalim igrama, pomoću 
linijskih naredbi možete učitati 
igru (.D64 image) s vanjskog 
izvora, poput USB sticka, gdje 
se taj isti vanjski medij emulira 
sustavu kao floppy disk kako bi 
ga prepoznao. 

Još jedna važna stvar i prednost 
kod Ć64 Mini u odnosu na Nin¬ 
tendo i Sony, jest to da ekipa iz 
RetroGamesa, osim što ima vrlo 
dobru i detaljnu web-stranicu, 
radi na redovitim nadogradnjama 
firmwarea za C64 Mini. To se 
vrlo jednostavno može odraditi 
preko glavnog izbornika u po¬ 
stavkama te upotrebom vanjskog 
USB medija na koji postavite 
novu verziju firmwarea, slično 
kao i učitavanje igre. Primje¬ 
rice, nakon što smo odradili 
nadogradnju na aktualnu verziju 
firmwarea (1.2.0 verzija), dobili 
smo još jednu dodatnu igru, ali 
i mogućnost da jednostavnije 
pokrenemo naknadno dodane 
igre tako da samo uđemo u USB 
medij i odaberemo igru 


koju želimo pokrenuti. Sve ostalo 
konzola sama odradi, znači bez 
ikakva tipkanja naredbi. 

Iako nismo imali nikakve pri¬ 
mjedbe na izvedbu igara, isku¬ 
stvo u igranju opet je pokva¬ 
reno dosta primjetnim input 
delayem. No, kao što smo i 
prije zaključili, to je posljedica 
činjenice da se igre ne izvode se 
nativno, već se emuliraju, tako 
da imamo dodatnu softversku 
strukturu kojoj treba nešto više 
vremena da provede naredbu. 
Inače, C64 Mini baziran je na 
Linuxu te na sebi nosi 256 MB 
Nanya SDRAM-a i 256 MB NAND 
Toshibine flash memorije, a za 
glavni procesor ima dvojezgreni 
ARM Cortex A7, te Mali400 MP2 
za grafički procesor, sve u sklo¬ 
pu Alhvinner A20 SoC-a. 

Commodore zajednica u po¬ 
sljednjih je nekoliko godina vrlo 
aktivna, čak i kad je u pitanju 
razvoj novih igara, a sam proizvo¬ 
đač rekao je da će, ako konzola 
C64 Mini postane popularna, 
napraviti i full-size verziju C64 
konzole s upotrebljivom tipkov¬ 
nicom (za sada im na web-stra- 
nici za taj model 

piše “coming 
soon”). 


\ 



gotovo dvostruko manjoj replici originalnog 
PlayStationa, ali su zato svi prekidači funkcionalni, 
jedino što se poklopac optičkog pogona ne diže, već se 
putem njegovog prekidača „skače" između igara 



Uzmi novac i bježi 

Možda i jest pomalo mučki to 
što su igrali na kartu sentimen¬ 
talnosti, ipak je to iznimno jak 
“prodajni alat”, htjeli mi to sebi 
priznati ili ne, ali više nas je za¬ 
smetalo to što su bili ipak malo 
preočigledni u tom procesu. 
Primjerice, Nintendo se neko vri¬ 
jeme nije mogao sam sa sobom 
dogovoriti hoće li im serija NES 
Classic biti limitirana na kraju 
ili ne, premda su je proglasili 
takvom u startu, ali očigledno 
su se preračunali s inicijalnom 
količinom napravljenih konzola 
NES Classic, jer su planule u 
samo nekoliko dana. Vjerojatno 
su u cijelu priču ušli više onako, 
ziheraški, ali je moguće i da su 
namjerno htjeli isfabricirati hype , 
te u trenutku kada su shvatili što 
su stvorili, nisu mogli odoljeti 
tome da ne “udovolje potrebama 
svojih korisnika”, odnosno da 
na svoje stvarne namjere ( cash 
grab) navuku neku prividnu no¬ 
tu altruizma, pa su tako odlučili 
iz dobrote svoga srca odštancati 
još konzola NES Classic. Sa SNES 
Classicom nisu toliko dramili jer 
su shvatili što imaju u rukama, 
tako da je zaliha bilo dovoljno. 

No, kako se čini, objema su 
konzolama odbrojeni dani, i to 
ovaj put zaista. Naime, Reggie 
Fils-Aime, trenutačni predsjednik 
i COO Nintendove američke po¬ 
družnice, izjavio je kako nakon 
proteklog blagdanskog razdoblja 
nećemo više imati prilike vidjeti 
NES Classic i SNES Classic na 
policama dućana jednom kada 
zalihe nestanu. Istaknuo je pri¬ 
tom kako njihova era Classic 
izvedbi završava te da Nintendo 
64 Classic neće ugledati svjetlo 
dana, barem ne u skorije vrijeme, 
iako se o njemu govorilo i špeku¬ 
liralo (čak je iscurilo i nekoliko 
rendera). Ne sumnjamo da će 
Nintendo kad-tad upotrijebiti 
N64 Classic kao adut, ako ikad 
ponovno zaglibe u prodaji ili 
zato da poprave imidž prema 
dioničarima, pogotovo sada ka- 

RETRO GAMING KONZOLE 


NES Classic & SNES Classic, PlayStation Classic i C64 Mini 




> 


Sony je, začudo, upotrijebio zdrav razum i 
logiku prilikom postavljanja konektora za 
kontrolere na PlayStation Classicu, 
pa tako koriste standardne USB 
Type-A priključke 






da su vidjeli koliko su korisnici 
“nabrijani” na njega, više od svih 
ostalih Classic izvedbi. Reggie 
je također napomenuo kako je 
cijela priča oko NES Classica i 
SNES Classica zapravo bila, kako 
kaže, “vremenski limitirana pri¬ 
lika”, stvorena da bi se popunila 
rupa u prodaji za vrijeme gene¬ 
racijske tranzicije Nintendova 
konzolaškoga flagship portfelja, 
odnosno s Wii U na Switch, ali 
da bi se malo i ulickale brojke na 


račun općenito loše prodaje za 
razdoblje prije toga, što je bila 
“zasluga” Wii U-a. O (neuspješ¬ 
nosti Wii U-a dovoljno govori 
podatak da su se NES Classic i 
SNES Classic prodali u više od 10 
milijuna primjeraka u ovo kratko 
vrijeme, a Wii U za cijelo je vri¬ 
jeme prodaje postigao konačni 
broj malo manji od 14 milijuna 
primjeraka. 


Sonyjev harakiri 

Sony je u startu također obja¬ 
vio da je će PlayStation Classic 
biti limitirana izvedba, ali se 
malo bolje opremio zalihama, 
poučen primjerom brzog nestan¬ 
ka NES Classica u trgovinama. 
Premda, cijela strategija im je 
postala upitna, jer kako smo 
imali prilike vidjeti, PlayStation 
Classic u svom je prvom tjednu 
prodaje podbacio u usporedbi s 
NES Classicom i SNES Classicom. 
Zapravo, toliko je podbacio da 
je Sony ni mjesec dana nakon 
službenog izlaska u prodaju 
srezao cijenu konzole za gotovo 
polovicu, napravivši od svojih 
korisnika pomalo naivce. Zbog 
čega je podbacio? E, pa upravo 
zbog onoga što smo mu i mi 
zamjerili - izbora igara, ali i 


Kada smo prvi put primili 
PlayStation Classic kontroler 
u ruke, imali smo osjećaj 


kao da je daleko manji od 
originala, ali u stvarnosti je u 



k 


činjenice da su imali velike pro¬ 
bleme s izvođenjem igara, kao i 
početne cijene konzole, koja je 
bila daleko viša od Nintendovih 
početnih preporučenih cijena 
(sada su nešto više), zabivši si 
time zadnji čavao u lijes. Sony 
ovaj put ne može nikoga drugo¬ 
ga okrivljavati nego samog sebe; 
blagdanska proračunatost (3. 
prosinca, službeni datum počet¬ 
ka prodaje) obila im se o glavu 
na račun loše egzekucije, iako su 
imali prilike, primjera i vremena 
sve kvalitetnije napraviti. 

No, da se vratimo na ono pi¬ 
tanje s početka teksta, je li sve 
zaista baš onako kako pamtimo? 
I da, i ne. Potreban je ipak neki 
kontekst da bi se na to moglo 
odgovoriti. Stvar je u tome što 
tada “jednostavno nismo znali 



Još jedno ugodno iznenađenje pripremio je Sony, unutar kontrolera nije se 
lemio konektora kabla direktno na PCB, već se koristio microUSB priključak, 
tako da ukoliko bude bilo potrebe, možete ga jednostavno zamijeniti 

Sve četiri konzole imaju vrlo slične princip izbornika u kojem se biraju igre, 
u „ringišpil" stilu, a do njega se može brzo doći nazad čak i kada ste u igri 




























Pored prekidača za paljenje, umjesto dva 
control porta, C64 Mini sada ima dva 
USB Type-A priključka na koje osim 
priloženog joysticka možete 
spojiti tipkovnicu ili vanjske 
medije za naknadno 
učitavanje igara 


C64 

Mini je također bio 

na „dijeti", zbog čega ima upola 

manje gabarite, a iako se na prvu čini kao da je 

funkcionalna, tipkovnica je ovdje samo za ukras (čak joj 

nedostaju prednje ugravirani simboli kao u originalu) 


Kontroler, odnosno 
joystick za C64 
Mini, ima nešto više 
prekidača nego 
original, dok mu je 
kvaliteta izrade malo 
aljkava 


za bolje”, to je bila referentna 
točka ondašnjih tehnoloških do¬ 
stignuća u igrama, i bolja mjerila 
od toga nisu postojala. Kako su 
nam se percepcija i standardi 
od onda višestruko promijenili, 
teško je biti objektivan u nekoj 
usporedbi i zaključku, a upravo 
nas je to malo “ometalo” da u 
cijelosti uživamo u ovom skoku 
u prošlost. Dosta toga je ovdje 
prepušteno mašti, mogla je rea¬ 
lizacija u svim ovim primjercima 
retro konzola biti puno bolja. 
Ovako imamo osjećaj kao da su 
propustili idealnu priliku odradi¬ 
ti sve onako kako treba - nije da 
nisu imali vremena - a onda nam 
nostalgija i sentimentalnost ne bi 
bili jedini argumenti u pokušaju 
racionalizacije kupnje jedne od 
ovih konzola. ■ 


Za napajanje svake od ovih konzola 
koristi se microUSB konektor, no 

niti jedna u opremi ne dobije strujni 
adapter (5V), već samo kabel, dok 
za video izlaz također svi koriste 
HDMI konekciju pune veličine s 720p 
outputom 


POVKERrH 


Harni 


Sve četiri konzole koristile su 
SoC-ove bazirane na ARM Cortex 
procesorima, uz dodatak NAND 
flasha i DDR3 RAM-a, odnosno 
SDRAM-a kod C64 Mini konzole 




ible Mission Oddvvorld Abe’s Oddvsee 


Sve igre su se više-manje izvodile bez problema, osim kod PlayStation 
Classica koji ima svojih žutih minuta, a najviše do izražaja dolazi input lag 
zbog činjenice da cijeli koncept ovih konzola baziran na emulatorima 

U ovom broju Buga 


Naziv uređaja.Stranica 

AUDIO 

1M0RE Dual Driver BT ANC In-Ear Headphones 67 

Antlion ModMic 5.70 

Antlion ModMic VVireless.70 

Cambridge Audio CXA60.74 

NAD D 3045.77 

GADGETI 

ADATA UE700 Pro 64 GB.20 

Cyberpower CP1300EPFCLCD.21 

Sharkoon Shark Zone MB10.21 

Techly IDATA EXT-E704K.20 

White Shark Totem Pro.21 

KOMPONENTE 

AMD Radeon VII.40 

Asus ROG Thor 1200P.50 

BeOuiet! Pure Rock.47 

BeOuiet! Shadovv Rock LP.47 

Gigabyte RTX 2060 Gaming OC PRO 6G.45 

NZXT Aer RGB 2 Starter Kit.48 

NZXT H500i.52 

Scythe Ninja 5 SCNJ-5000.20 

MOBITELI 

Honor View 20.106 

Xiaomi Redmi Note 6 Pro.104 

PERIFERIJE 

ADATA INFAREX M20.20 

Keycool Mini Gaming Keyboard.60 


Naziv uređaja.Stranica 

Rampage Hydra R7.58 

Rampage Mithril Pro KB-RX8.58 

Rampage Shine.57 

Razer Huntsman.61 

OSTALO 

CyberPower UT650EG.51 

CyberPower UT850EG. 

PRIJENOSNICI 

AcerNitro5NH.Q3XEX.011 .88 

AcerNitro5NH.Q3XEX.014 .88 

Acer Predato Helios 300 NH.Q3EEX.012 .90 

Acer Predator Helios 300 NH.Q3DEX.014 .90 

Asus FX504GE-EN105T.92 

Asus ROG Strix SCARIIGL704GVV-EV001T.34 

Asus TUF FX505GE-BQ176.92 

Dell Inspiron G3 3579 273096787-N0557.94 

Dell Inspiron G3 3579 273128950-N0551.94 

Dell Inspiron G3 3779 273096790-N0602.96 

Dell Inspiron G3 3779 273108213-N0600.96 

HPOmen 15-dc0021nm.98 

HPOmen 15-dc0022nm.98 

HPOmen 15-dc0026nm.98 

HP Pavilion Gaming 15-cx0026nm.100 

HP Pavilion Gaming 15-cx0031nm.100 

Lenovo Y530 81FV00PFSC - 01333341 .103 

TELEVIZORI 

Samsung QLED QE65Q900R 8K.64 


oglasi 03/19 


POPIS OGLAŠIVAČA 


OGLAŠIVAČ 

URL 

str. 

3T KONFERENCIJA 

3t.buq.hr 

17 

ADM 

www.adm.hr 

6 

ALGEBRA 

www.alqebra.hr 

21 

BALDINISTUDIO 

www.baldinistudio.hr 

63 

BLITZ CINESTAR 

www.cinestar.hr 

147 

DATALAB HR 

www.datalab.hr 

44 

EISA 

www.eisa.eu 

15 

GIGABIT 

www.qiqabit.hr 

108 

H18 

www.meqastore.hr 

11 

INDEX.HR 

www.index.hr 

111 

OGLAŠIVAČ 

URL 

str. 

ISKON INTERNET 

www.iskon.hr 

13 

LENOVO 

www.lenovo.com/hr 

9,148 

LIDER 

www.liderpress.hr 

56 

MREŽA 

mreza.buq.hr 

39 

NI 

hr.n1info.com/ 

112 

NAGRADNA IGRA 

www.buq.hr/naqradna/cyberpower 3 

PRIOR 

www.prior.hr 

76 

SEMARK 

www.se-mark.hr 

2 

VELEUČILIŠTE 



U BJELOVARU 

www.vub.hr 

69 

Predanost tvrtke Lenovo stanom poboljšanju kvalitete 
proizvoda znači strogo testiranje pouzdanosti i trajnosti. 
Osim opsežnog testiranja u stvarnom joftfuženju, Leriovo 
ThinkPad® uređaji testirani su pfentlNvanaest * MIL-STD 
810G metoda i dvadeset procedur^!^© i 

/ l St. t;H • 

©2017 Lenovo. Sva prava pridfzartat Lenovo zadržava 
pravo izmjene ponude i specifikacija proizvoda u bilo 
kojem trenutku, bez prbthodne ^ave..Lenovo ulaže sve 
napore kako bi os ig u rad točnost $/ih internacija, ali nije 
odgovoran za bilo kakve urec^ničl^e, fotografske ili 
tipografske pogreške. Sve slike su! samo za ilustraciju. 
Lenovo, logotip tvrtke Lenovo i ThinkPad zaštitni su 
znaci tvrtke Lenovo. Verziji].40, lipanj 2017. 

NAJOPSEŽNIJE TESTIRANJE PROIZVODA 
ZA IZDRŽLJIVOST I POUZDANOST 

Od 2007. godine, tvrtka Lenovo je koristila MIL-STD 810G 
* standarde američkog Ministarstva obrane kako bi svojim 
proizvodima omogućila savršenu ravnotežu između 
vrijednosti i trajnosti. 

ThinkPad proizvodi trenutno se testiraju prema ukupno 12 
metoda i 20 postupaka: 

© MEHANIČKI UDARCI 

Veliko ubrzanje, višestruki udarni impulsi 
više od 18 puta 

VIBRACIJE 

Testirani tijekom rada i isključeni 


VIBRACIJA PODLOGE 

Od 4 do 33 Hz tijekom 2 sata 

VLAŽNOST 

Relativna vlažnost od 91 % do 98 %, 
od 30 °C do 60 °C 

EKSTREMNA PROMJENA TEMPERATURE 

Od -25 °C do 60 °C, u 3 ciklusa po 2 sata 

VISOKA TEMPERATURA 

Temperatura pohrane: 63 °C tijekom 24 sata 
Radna temperatura: 43 °C tijekom 8 sati 

NISKA TEMPERATURA 

Temperatura pohrane: -25 °C tijekom 24 sata 
Radna temperatura: -21 °C tijekom 8 sati 

PIJESAK I PRAŠINA 

Silikatna prašina granulacije 140 mesha 
tijekom ciklusa od 6 sati i silikatni pijesak 
tijekom ciklusa od 90 minuta 

GLJIVICE 

28 dana s uobičajenim izvorima gljivica 

VISINA 

Testiranje rada na 4572 metara 

SUNČEVO ZRAČENJE 

Sedam 24-satna ciklusa simuliranog UV zračenja 






EXPLOZIVNI UVJETI 

Isparavanje goriva 


* MIL-STD 810G uspostavlja metodologiju za ispitivanje izdržljivosti proizvoda 
u okolini, u kontroliranim laboratorijskim uvjetima. Takvo testiranje nije jamstvo 
budućih performansi u ovim ispitnim uvjetima. Zlouporaba, poput one sadržane 
u MIL-STD 810G testiranju, nije pokrivena standardnim Lenovo jamstvom. 


Za modele i specifikacije posjetite www.lenovo.com/thinkpad 

